
POPIS 


Optuživanje bez dokaza tako je lak i tako 
ugodan posao da vrlo brzo kai u naviku, 
čak u pravu strast. Taj način ikvidiranja onih 
mišljenja koja se ne slažu s našim ne traži od 
nas ništa drugo osim sposobnosti da izrekne- 
mo sud. To opija, jer u nama razvija osjećaj 
vlastite moći i veličine, istodobno smanjujući 
druge, prazneći njihovu sudbinu. 


Lakoća raste s neodgovornošću kao što ležer- 
nost raste s opadanjem ideja. 


A krivac se lako pronalazi! Ne samo zato što 
Andrićev Karađoz liz »Proklete avlije«) ima 
pravo tvrdeći da smo svi krivi, nego i zato, što 
svako samostalno mišljenje uspostavlja razlike 
i time izaziva bijes jednoličnosti. 


Jedan od tako pronađenih krivaca je i »Hr- 
vatski ijednik«. Od samog početka on je op- 
tuživan za mnoge grijehe. 


Odmah nakon prvog broja izjednačeni smo 
s novorođenčetom: s njegovom fiziološkom 
nediscipliniranošću! Ali, naravno, bez onih 
dirljivih okolnosti te nevinosti: ljubavi, pažnje 
i srdačnosti koja prati sve njegove neuredno- 
sti. Ta slikovita kritika nije pomišljala na dra- 
žest! Ona se bavila analogijom samo u onome 
što je nedelikatno u tom slučaju. Bio je to 
doček koji izaziva grimasu nelagode. 


Samo nekoliko brojeva kasnije već smo na- 
padnuti kao opasni konzervativci: zabavljeni 
prošlošću i njezinim glorificiranjem. Veoma 
brzo izgubili smo i sadašnjost i budućnost! | 
to samo zato što smo počeli izlaziti u godini 
velikih obljetnica, koje nismo ignorirali. Naše 
uvjerenje da u prošlosti postoje dokazi, obja- 
šnjenja i razlozi za sadašnjost ocijenjeno 
je kao potcjenjivanje Revolucije! 


Uskoro je došlo do novog prigovora: naša 
podrška duhu i praksi X sjednice CK SK Hrvat- 
ske proglašena je licemjerjem! Optuženi smo 


da jedno govorimo, a drugo mislimo; da se 
guramo pod zastavu obnove, da želimo isko- 
ristiti parole SK za svoje skrivene, sasvim dru- 
ge ciljeve! Ali, jasno, naše su kombinacije od- 
mah otkrivene i dobile svoje pravo ime: na- 
cionalizam! Više nam ništa nije moglo pomoći! 
Denuncirali su nas naši zahtjevi da se čini ono 
što se govori. Naš radosni radikalizam ocije- 
njen je kao sabotaža! A pozivi na dosljednost 
i odgovornost proglašeni su za antisocijalizam. 


Onda je odjednom otkriveno da želimo vlast! 
Napadnuti smo za tajnu podjelu resora, za 
održavanje različitih veza koje bi nam pomo- 
gle u ostvarivanju naših planova. Govorilo se 
već o kontrarevoluciji! Istodobno smo okrivlje- 
ni za takozvano prebrojavanje, zavađanje ra- 
dnika, diskreditiranje uglednih rukovodilaca. 
I tako dalje. Zato što smo vjerovali u snagu i 
stvarnost obnove, zato što smo odbijali repre- 
zentativno značenje ekscesa za našu sredinu i 
lažne uzbune zbog njih, zato smo proglašeni 
za punkt zavjere! 


U raspravi o amandmanima ustavu SR Hr- 
vatske osuđeni smo kao pristalice zastarjele 
teze o nedjeljivosti suvereniteta. Naše stajali- 
šte proglašeno je za separatističko, nacional- 
no isključivo, upereno protiv (nacionalne) rav- 
nopravnosti, malograđansko, buržujsko, bez 
revolucionarne tradicije. 


Govoreći na 22. sjednici CK SK Hrvatske Če- 
do Grbić ponovio je i tu već ponavljanu ocje- 
nu i način na koji je uvijek bila iznošena: bez 
ikakvih dokaza. Jedina novost je njegovo pri- 
znanje da smo utjecali na sveučilišne profeso- 
re, odvjetnike, književnike, likovne umjetnike, 
na mnoge intelektualce i drugih područja, na 
studente i - naravno! - na malograđane. Ja 
bih mu se na tome rado zahvalio kad bi vedra 
ironija više bila moguća! 


Ali pred sumornom ustrajnošću u ponavljanju 
može se osjetiti jedino tjeskoba. To je odviše 
opasna sposobnost! Nju posjeduju samo oni 
za koje javno mnijenje ima samo jednu jedinu 
ulogu: da se složi s njihovim stajalištem. Sve 
drugo spada u neprijateljsko djelovanje! Nji- 
ma se suprotstavljaju samo konzervativci i 


ASIH GRIJEHA 


reakcionari: najčešće znanošću zavedeni pro- 
tivnici dilentatizma naših ustavotvoraca! 
Tako nije kriv onaj tko pbgreške pravi, nego 
onaj tko ih vidi! | zato je Čedo Grbić »Na kri- 
tike o nestručnosti i nesposobnosti tzv. usta- 
votvoraca... odgovorio da se dijelom mogu 
i primiti, ali da se pod nesposobnošću misli 
na nešto drugo. Radi se, smatra on, o bitnim 
razilaženjima.« (Vjesnik, subota, 6, studenog 
1971.) 


Veličanstveno! Prvo se kritike »dijelom mogu 


i primiti«, a onda se tvrdi da je u pitanju »bit- 
no razilaženje«! Prema tome, samo neprijatelji 
vide pogreške ustavotvoraca, jer se samo eni 


s njima mogu »bitno razilaziti«: već radi svog 


znanja! 


Sve nas vodi istom zaključku: Ma što učinili, 
ma kakvi bili njihovi prijedlozi, naši su usta- 
votvorci — po svome mišljenju! - napredni, re- 
volucionarni, oni izražavaju volju samouprav- 
nog socijalizma i njegovu misao o državi. Nji- 
hove pogreške ništa protiv njih ne govore! 
One optužuju jedino kritičare, te »opozicione 
snage« koje su »amandmani uspjeli natjerati... 
da se oslobode kamuflaže i iznese svoje pri- 
jedloge.« Među oslobođene od kamuflaže, 
dakako, spada i »Hrvatski tjednik«! 

Krivnja je unaprijed podijeljena: još prije po- 
četka rasprave. Za svako neslaganje s prijed- 
lozima ustavne komisije pripremljene su poli- 
tičke diskvalifikacije. Taj plan je odmah i otkri- 
ven, ali nikoga nije zbunio. Jedino su ustavo- 
tvorci bili iznenađeni, jer nisu očekivali da će 
javnost tako ozbiljno prihvatiti raspravu: mi- 
slili su da je ona ravnodušna, da će se s njima 
bez razmišljanja složiti. Zaboravili su već da 
slobodnim ljudima nije svejedno kako će im 
izgledati, kakva će im biti država! | uzalud 
Čedo Grbić pokušava za tu fatalnu pogrešku 
ustavotvoraca optužiti druge: njegova metoda 
dokazivanja pripada prošlosti, što pokazuje 
njena nedjelotvornost. 


Spisak optužaba protiv »Hrvatskog tjednika« 
predstavlja skicu jedne negativne kronike: po- 
kušaja da se suzbije istup svih narodnih snaga 
na novi put, izraza nepovjerenja u njihov iz- 
bor. Ali rasprava o amandmanima već pripa- 
da novom: u noj je uspjela javnost, a ne ustav- 
na komisija! Plebiscitarno prihvaćanje obnove 
počinje pokazivati svoj pravi razum! Pred njim 
su krivi samo oni koji ga ignoriraju. Taj sud 
će sigurno zaključiti i naš popis. 


pisma čitatelja 


0 GRBU i 
KUPUSARIJAMA 


Dragi prijatelji iz  .Hrvatskog 
tjednika«, 

Čitajući zadnji broj meni najmi- 
lijeg tjednika ne samo u Hrvat- 
skoj nego općenito u Jugoslaviji 
bio sam, a io sam i sad, ogorčen 
na postupke protiv mladića iz 
Makarske. 

Nepismenost načelnika tamošnje 
Službe javne sigurnosti jest očita. 
Taj drug nema pojma o povijesti 
Hrvata. Njegovo neznanje o zna- 
čenju povijesnog grba Hrvatske 
očito je. Je li taj drug uopce 
zapitao koliko je ljudi tijekom 
stoljeća izginulo za svoj HRVAT- 
SKI povijesni grb? Nije li sramo- 
ta za jednog čovjeka na toj 
dužnosti da negira i osporava 
isticanje lijepog hrvatskog grba? 
Najoštrije osuđujem postupke 
takvih neznalica. A vi, hrvatski 
omladinci, živite u potpunoj slo- 
bodi i nemojte ni u jednom 
trenutku zaboraviti zasluge svojih 
slavnih predaka, koji su za hrvat- 
sku stvar teško ali časno izginuli! 
Na vašoj će se strani naći sve više 
razumnih Ijudi i izvan Hrvatske, 
koji će vas u bilo kojem pogledu 
podržavati. 

A sad, dragi prijatelji, napisao 
bih nešto i u vezi »Pisma iz 
Zagreba« od nekog Kupusovića (u 
sarajevskom — studentskom listu 
xNaši dani«). : 
Molio bih toga, a i ostale njemu 
slične Kupusoviće, da malo pro- 
češljaju povijest i neka se ne 
miješaju i ne nazivaju nacionalne 
heroje Hrvatske »šovinistima«, a 
himnu Hrvata »Lijepa naša... te 
pjesme o banu Jelačiću, Zrinskom 
i Frankopanu (koji su časno 
izginuli) »šovinističkima«. 

A ti, druže Kupusoviću, neka te 
bude stid, oprosti, ali ti si lažov! 
To što si napisao iz Zagreba (gdje 
se školuješ) samo može pospješiti 
da dođe do rascjepa u student- 
skom pokretu. Ne zaboravi da u 
Zagrebu (kolega, to je glavni grad 
Hrvatske!) ima i drugih vanjskih 
studenata koji mogu posvjedočiti 
da su sve to neistine i klevete. 
Toliko znanja radi. 
Refick idrizi, student iz Make- 
donije 


JADAN TI JE 
SELJAK 


Kad seljak dođe u grad u općinu 
zbog kakvih poreskih ispravaka, 
ili pak u katastar, obično mu 


kažu: »Kako ste vi seljaci nelo- 
jalni prema sadašnjoj . vlasti, a 
Živite kao nikad prije: imale 


zemlju i — što vam manjka?« Da, 
ali zemlju valja obrađivati, a u 
mojim godinama to ne ide. Rođen 
sam 1889. god., a žena 1894. god. 
imam dva jutra i nešto hvati 
zemlje, a sastoji se od nekoliko 
komada; godišnje moram platiti 
oko 50.000 starih dinara poreza, 
tako da sam svu pokretnu imo- 
vinu već rasprodao za porez i 
obradu zemlje, a svi ljudi. u 
mojim godinama dobivaju penziju 
i ne plaćaju bolnicu niti lijekove, 
dok samo mi seljaci u slučaju 
bolesti nemamo nikakve zaštite. 
Seljaci bi morali biti oslobođeni 
barem poreza, kad već ne dobi- 
vaju nikakvu novčanu penziju. 
Dok su postojale obiteljske zadru- 
ge, mlađi su radili a stariji su 
seljaci imali penziju i živjeli su u 
miru. Sadašnja je vlast raspršila 
obiteljske zadruge, a to je pogo- 
dilo ponajprije starije seljake. 
Učenost se dakle naših rukovodi- 
laca očituje u tome što su oštetili 
temelj države, jer seljački je 
stalež temelj &vake države, pa 
tako i Hrvatske. Pravedno bi bilo 
da se starijim seljacima vrati u 
noveu sav porez koji su platili 
poslije svoje 65. godine starosti, 


jer u tim godinama svi drugi 
dobivaju penziju. 

No, kako sa seljacima, tako se 
radi i s hrvatskim narodom 
uopće: govori se _ o ustavnim 


amandmanima, o pravima Srba u 
Hrvatskoj, a ništa se ne govori o 
pravima Hrvata koji su rasijani 
po svim zemljama Europe. i 
drugih kontinenata, a _ ima _ ih, 
kako neki kažu, više od 1,000.000 
po cijelom svijetu. I za taj bi se 
narod morala pobrinuti hrvatska 
vlada, kako hi se ti ljudi vratili u 
svoju domovinu, da ne budu 
vječni tuđi sluge i da ne smetaju 
drugim narodima u njihovim 
zemljama, te da znanjem steče- 
nim u naprednim zemljama po- 
dignu svoju domovinu, za bolji 


život i slobodu 
potomcima. 


svojoj djeci i 
Martin Domlađovac, 
Lazina Draganiči 


OTVORENO 
PROTIV 
ANONIMNIH 


U Hrvatskom tjedniku br, 28. u 
rubrici »Pisma čitatelja« pod na- 
slovcm NADOPUNE 1Z PRIMO- 
SŠTENA, na nepunih tridesetak 
redska, iznijeli ste niz kleveta i 
neistina da ih se toliko ne može 
naći ni u jednom  peterostupa- 
čnem novinskom listu. Sve ste ih 
»nakalemili« na moje ime. »Pisa- 
nija«x je, uobičajeno za klevete, 
potpisana kao grupa građana, a 
motivirana je potrebom da se na- 
depune neke manjkavosti u infor- 
miranju. 

I sad upravo, kad bi prema toj 
nazovi »grupi građana« trebalo 
biti čitateljima sve jasno, dokazat 
ću na koji se način i zašto pcku- 
šava koristiti vaša rubrika i one 
famozne rječice »GRUPA GRA- 
ĐANA«. 

U pobijanom članku navedeno je: 
NAVELI STE SEDAM FINANCIJ_ 
SKIH STRUČNJAKA KOJI SU 
HONORARNO ZAPOSLENI U GE- 
NEXU. JEDAN OD TIH JE VLA- 
DIMIR ŽAJA SA STANOM U 
UL:CI HANIBALA LUCIĆA BR. 
22 A NE ANTUN ŽAJA. 

Potražio sam vaš list br. 22 i na 
stv. 7 našao da se Ante Žaja iz 
Zagreba spominje kao nekakav 
investitor koji ulaže osam miliju- 
na starih dinara, a ne kao savjel- 
nik. Dakle, želi li se zaista ispra- 
viti ime Ante u Vladimir ili je 
nešio drugo u pitanju. Ta bijedna 
grupa ancnimaca nije u stanju 
pošteno čak ni pročitati ono: što 
je napisano. 

Feda radi zatražio sam podatke od 
privrednog voduzeća »Primošten« 
i javljeno mi je da niti Ante niti 
Vladimir Žaja nisu proknjiženi 
kao investilori za tamo inkrimi- 
niranu izgradnju, Pitam se kome 
js  pctrebna ta dezinformacija 
iako biti investitor ne znači ništa 
loše. 

Međutim, prema navodima pobi- 
janog članka Antu Žaja, odnosno 
Vladimira Žaju sad se proglašava 
honorarnim službenicima »Gene- 
xa«. Navodi se da postoji sedam 
financijskih stručnjaka a inače 
se aludira da su ti stručniaci 
obično iz drugih naših republika. 
Ta »dobronamjerna« grupa gra- 
đana eto pronalazi ipak i jednog 
Hrvata iz Hrvatske. Za ostale os- 
taje nijema. Možda ne bi nabra- 
janjem ostalih imena postigla že- 
ljeni dojam. 

Da li je sramotno biti namješten 
u »Genexu« ili honorarno raditi 
za to poduzeće? U vrsti poslova- 
nja kojom se ja bavim nije va- 
žno da li se poduzeće zove »Ge- 
nex« ili »Inex«, važno je da ono 
može platiti naručenu robu ili 
uslugu. Zaista nisam smatrao do 
danas za potrebna da se moram 
nekoj anonimnoj grupi građana 
obratiti za odobrenje smijem li 
raditi s ovem ili onom strankom, 
pa čak ni tada ako ti anonimci 
upotrebljavaju i Hrvaiski tjednik 
kao svoj medij. 

Ako bismo neku radnu organi- 
zaciju morali kao društvo bojko- 


tirati. zašto joj tada ne bismo 
uskratili upotrebu komunalnih 
usluga — ukinuli dovod struje, 


vode, telefona itd. i da idem ta- 
ko daleko. — ne bi im se smjelo 
prodati niti jedan primjerak Hr- 
vatskog tjednika! 

I na kraju da dovršim ovu mi- 
sa0. — KATEGORIČKI IZJAV- 
LJUJEM DA DO DANAS NISAM 
BIO U POSLOVNOM ODNOSU S 
GENEXOM, PA PREMA TOME 
TA FAMOZNI GENEX NIJE 
IMAO RAZLOGA ĐA MI VRŠI 
SVE ONE USLUGE KOJE MI SE 
U LISTU IMPUTIRAJU. 
Navodite da mi je platio (valjda 
»Genex«) TROŠKOVE — PRENOSA 
TELEFONA I UREĐENJE STANA 
(LAKIRANJE PARKETA, BOJE. 
NJE VRATA I PROZORA). 
Tvrdim da riječ obična laž preli- 
jepo zvuči za takve zlonamjerne 
inkriminacije. 

Prema ugovoru kojeg sam sklopio 
s poduzećem PTT saobraćaja — 
gradski telefon u Zagrebu, Juri- 
šičeva ul. 13, dana 23. 7. 1970. uko- 
pčan mi je telefon, a trcškove sam 
otplaćivao u ralama i to 29. 8. 
1970., 14. 9. 1970., 7. 10. 1970. 10. 
11. 19%0. i 8. 12. 1940. 

Fojenje židova i ličenje drvena- 
rije u stanu obavio mi je zagre- 
bački majstor V. V. i njegovu us- 
lugu isplatio sam u tri rate 2. 9. 
1970., 7. 9. 1970. i 1. 11. 1970. 


Glavni urednik: Vloda Gotovac 


Lakiranje parketa u stanu oba- 
vio je lično moj stariji sin, inače 
student IV godine jednog zagre- 
bačkog fakulteta. a materijal je 
kupijen u prodavacnici br. 20, 
irgovačkog poduzeća »Sava« na 
Trnjanskoj cesti dana 1. 9. 1970., 
prema paragon bloku L-01_6673. 
Iza ovih podataka stojim lično ja 
sa svim svojim točno definiranim 
nazivom i odgovornošću čcvjeka 
građanina ove zemlje koji ne is- 
tura Hrvatski tjednik na tanak 
led iz nekih niskih ali još uvijek 
nažalost ljudskih pobuda. 
Postavljam otvoreno pitanje kamo 
su onda utrošena novčana prima- 
nja moje supruge i mcja koja su 
legalna i vidljiva, a nisu neznat- 
na? Njima pokrivamo vlastite po- 
trebe. Ako imam nešto više steče- 
nih dobara od nekih drugih sada 
anonimaca, to treba analizirati 
pemoću drugih podataka. Dosta 
radim. Mislio sam da to nije sra- 
motno. 

Nadalje navodite: ... OMOGUCĆE- 
NA JE GRADNJA VIKENDICE I 
SESTRI ŽAJINE SUPRUGE .. 
Sesira moje supruge na svom vla- 
stitom terenu gradi vikendicu, to 
je točno, ali zaboga zar je to je- 
dina vikendica koja se gradi na 
Jadranu? 1li sam pak ja svima 
osigurao sredstva za gradnju?! Se_ 
stra moje supruge punoljetna je 
osoba, ima zasnovano svoje do- 
maćinstvo_ a anonimci je jako do- 
bro poznaju, često se i susreću, 
pa koristim Hrvatski tjednik, ako 
mi je dozvoljeno da ih uputim da 
se za takve »sitnice« obrate dire- 
ktno toj sestri kcja, za pravo 
čudo od slučaja. ima svoje ime i 
prezime, adresu stana pa čak i 
telefonski broj. 

U daljnjem tekstu slijedi DA SAM 
OMOGUĆIO BORAVAK U HO- 
'FELU DIREKTORU FINANCIJ- 


SKOG SEKTORA GDJE RADI 
MOJA SUPRUGA ZA ČETIRI 
ČLANA OBITELJI UZ CIJENU 


ZA DNEVNI PANSION OD sa- 
mo 5.000. starih dinara, 
Taj financijski direktor (koji ta- 
kođer ima i svoje ime i prezime, 
pa čak i titulu) koristio je godi- 
šnji odmor preko domaće radino- 
sti u Primoštenu, a ne u hotelu. 
Bio _je smješten kod PERKOV 
JURE u periodu od 1. do 15". 8. 
1571. Usluge smještaja i ishrane 
domaća radinost mu je fakturirala 
svoiom fakturem br. 1617 po svo- 
iim normalnim cijenama. 
Dalje se navodi: VLADIMIR ŽA- 
JA ZAPOSLIO JE DOKTORA 
EMILA LUČEVA S CIJELOM 
OBITELJI, DAO MU STAN I 
EROJNE POVLASTICE. Darežiji- 
vog li čovjeka! 
Ta cijela obitelj dr Lučeva koju 
sam ja prema navodima članka 
kompletnu ZAPOSLIO sastoji se 
od sinčića Stanka danas starog 
pet mjeseci, male _ Maje od tri 
i Nade od četiri godine. Za su- 
pruga i suprugu te obitelji da i 
ne govorim. Ako će se dr Emil 
upotrijebiti za nekakva liječenja 
ne znam šta će raditi oni malodo_ 
bnici. Kakve li eksploatacije! 
Dr Emil Lučev otišao je iz Za- 
greba u provinciju, od BROJNIH 
POVLASTICA je dobio plaću pre- 
ma pravilniku koji vrijedi za sve 
članove tog kolektiva. Umjesto 
stana dobio je dvije hotelske sobe 
od kojih obje imaju direktan iz- 
laz na dvorište. Ako se u jednoj 
sobi provodi dnevni dio dana, u 
drugoj spava čitava peteročlana 
Obitelj. Vidite koliku povlasticu 
uživa taj moj prijatelj. 
Od objavljivanja lista i napadnu- 
tog člančića prošlo je dosta dana, 
sasvim dovoljno da je bilo koja 
stranka mogla pokazati makar 
volju da demantira neke navode 
koji ne stoje, bilo da su lažni ili 
slično. Međutim, radna organiza- 
cija GENEX ostala je gluha, mađa 
se navodi da sam njezin honorar- 
ni službenik i da su se neki no- 
vci nekontrolirano odlijevali, Ru- 
kovodioci GENEXA mogu njego- 
vati mišljenje o listu — Hrvatski 
tjednik kako žele, to je njihova 
Privatna stvar, ali civilizacijom i 
poslovnošću ne smatra se samo 
davanje kredita i ubiranje ka- 
mata. 
Ina kraju jedan rađo čitani list 
dcbrog dijela građanstva ne bi 
smio ed sebe napraviti arenu 
gdje će jedni nekontrolirano, ko- 
iisteći se listom kao medijem 
klevetati po miloj volji nekoga, 
očekujući da će taj u drugom 
broju lista na te klevete odgovo- 
witi. Uvjeren sam da Hrvatski 
tjednik nije radi toga osnovan. 
Tražim mišljenje redakcije lista 
PO ovom konkretnom slučaju kao 
i da se klevetnike, anonimne au- 
tore pobijanih navoda izbaci na 
brisani prostor. 
Ako bi mi se drugom zgodom ne- 
što slično dogodilo. Vjerujem da 
bi satisfakciju tražio odmah sa- 
svim drugim putem. Neka mi za 
ovu Kritiku oproste drugovi pa i 
kolege, ali čistoće u poslu mora 
biti. Izdavanje jednog lista posao 
je. 

Žaja Vladimir, Zagreb 


Drago Ivanišević, Hrvoje Ivaković, Dubravko Jel. 


Pripomena uredništva: 1) Ako 
ste druže Zaja, stalni čitatelj na- 
šeg lista, onda sie morali zami- 
jetiti da je rubrika »Pisma čila- 
tclja« tek jedna od nekoliko stal- 
nih rubrika u našem listu (nije 
zbog toga osnovan). Također, da 
je ovo — od izlaženja lista — pr- 
vi slučaj pobijanja navoda u ne- 
kom od pisama objavljenih u toj 
rubrici. Usporedba sa istim ru- 
brikama u bilo kojim drugim no- 
vinama lako će vas uputiti na 
zaključak o tome s koliko ozbilj- 
nosti tu rubriku vodimo. 2) Po 
važećem zakonu o šiampi bili smo 
obvezatni objaviti vam odgovor 
najviše dvosirukog većeg opsega 
u odnosu na tekst kojeg pobijate. 
Unatoč nekim skraćenjima nebit- 
nih dijelova vašeg odgovora ver_ 
zija koju objavljujemo ješ uvi- 
jek je po opsegu preko 12 puta 
veća od pobijanog teksta. Toliko 
o našem odnosu spram vas i na- 
ših čitatelja. 


NEBRIGA 
| »BRIGA« 


Dragi prijatelji, 

čitajući HT broj 28. po običaju 
kao i sve do sada izašle brojeve 
od A — Z, ne mogu, a da Vam 
ne napišem nekoliko riječi o svom 
mišljenju u vezi čianka »Primo- 
šten bez Primoštenaca«, zatim »Ti 
meni — ja od tebe« i >Istina i 
falsifikati«. 

O Primoštenu i Primoštencima. Na 
sreću poznajem dosta ljudi i znam 
da se u mnogočemu ne slažu sa 
biznisom gospodina Marka Skori- 
na i da i oni postavljaju ista pi- 
tanja kao i HT. posebno o boga- 
čenju Skorina, ali odgovor na io 
pitanje nikada i ni od koga nisu 
dobili. A usputno se postavlja is- 
io pitanje i odgovarajućim »odgo- 
vornim ljudima« u Skupštini op- 
ćine Šibenik, kaka to da M. Sko- 
rinu sve uspijeva, dok u isto vri- 
jeme mnogi Primoštenci da ne 
crknu od gladi, moraju u pečalbu 
ili na more. Pa neka M. Skolin 
bude toliko dobar, kao i njegovi 
»stručni saradnici« iz Skupštine 
Šibenika da odgovore na pitanja 
u HT i mnogima prijateljima Pri- 
moštena. 

O Jelšanskom slučaju, kao karak- 
terističnom o kupovini vlastite 
zemlje neka bude čast. slava i po- 
nos SIV i svima enima koji su 
njegov amanet primali i dalje »da- 
rivali«, pa pošto svi akteri ne zna- 
ju ili neće da izvuku pouku, neka 
se i ovakav vid trgovine ozakoni 
javnim zakonima, pa će onda biti 
i vuk sit i ovea cijela. 

O slučaju Josipa Tome. gen. đi- 
rektora ŽTP Zagreb, želim reći 
sama to, da sam kao hirač izbor- 
ne jedinice Zgb-Trnje bio preva 
ren, kada se je Tomca kandidi- 
ralo za saveznog poslanika, ier se 
o njemu toliko ioga iznijelo, da 
mu je po izrečenim karakteristi- 
ma i osobinama i kvalifikacijama 
trebalo dati bar da bude savezni 
ministar. Međutim, sada čitajući 
istinito stanje o njemu (bez obzi- 
ra što mu CK SKH daje punu 
podršku). a vjerujući radničkoj 
klasi u ŽTP, smatram da sam bio 
gadno prevaren za vrijeme izbora, 
pa predlažem da mu se izglasa ne- 
povjerenje ođ strane birača sa Tr- 
nja-Zagreb i opozove. 

Toliko, da se čuje mišljenje i naj- 
običnijega radnika iz »radničke 
klase« o kojoj u zadnje vrijeme 
Svi toliko vode brige. 

Sa prijateljskim pozdravom i že- 
ljom za napredak. 


SRBE 
NRVATSKA 


Pročitao sam članak J. Iviče- 
vića »Što je sporno«, u HT-u 29. 


X. 1971., i ne začuđuju me razni 
zaključci sjednica SKD >»Prosvje- 
ta« i mišljenja pojedinih njegovih 
članova, ali me čudi, da nije po- 
dnesen prijedlog da se naša repu- 
blika nazove >Srbo-Hrvatska:. 

Zvonimir — Arnold-Gregorčić, 

Zagreb 
Pripomena uredništva: 
čuđenje — možda — 
no! 


Vaše je 
preuranje- 


LEDI GRBICU 


U »Borbi« od 6. XI 1971. broj 
306 objavljeno je izlaganje za- 
mjenika predsjednika Ustavne 
komisije druga Čede Grbića o- 
držano na XXII. sjednici Cen- 
tralnog komiteta SKH _ 5. XI 
1971., te je u tekstu, kojim je 
izlaganje interpretirano izme- 
du ostalog navedeno: 

*«.. Istovremeno  —Advokatski 
zbor Zagreba i neki drugi tra- 
že da se u Ustavu SRH definira 
isključivo položaj hrvatskog 
naroda zato, »što je to za osta- 
le narode i narodnosti već ri- 
ješeno saveznim Ustavom«. Gr- 
bić smatra da ovi stavovi zna- 
če — unitarizam... 

Na skupnom sastanku Odvjet- 
ničkog zbora grada Zagreba 20. 
X 1971. doneseni su u pogledu 
Nacrta Ustavnih amandmana 
SRH zaključci koji su dostav- 
ljeni Ustavnoj komisiji i Cen- 
tralnom komitetu SK Hrvat- 
ske, slijedećeg sadržaja: 
»Ustav je temeljni zakon drža- 
ve i zbog toga je potrebno nje- 
govoj izradi i donošenju pos- 
vetiti najveću pažnju. Ovo nije 
moguće učiniti u vremenu o0s- 
tavljenom za provođenje  ras- 
prave o ustavnim smandmani- 
ma. Predlažemo stoga, da _ se 
rasprava o amandmanima pro- 
duži. 

Formulacije pojedinih  Ustav- 
nih amandmana su preširoke i 
neprecizne te ih treba sažeti i 
pojednostavniti uz suradnju 
znanstvenih institucija. 
Jedinstveni je zaključak, da je 
narodni suverenitet jedinstven 
i nedjeljiv. Zbog toga u aman- 
dman I. treba unijeti formula- 
ciju:  »Socijalistička Repubii- 
ka Hrvatska suverena je na- 
cionalna država hrvatskog na- 
rođda«. 

Suvišno je i neodrživo garan- 
tiranje ravnopravnosti drugim 
narodima uz hrvatski, u Hrvat- 
skoj, putem podjele suvereni- 
teta. Ovo tim više, jer je 
ravnopravnost svih narođa i 
narodnosti u SFRJ zajamčena 
već Saveznim Ustavom. Stoga, 
adekvatni amandman — Ustava 
SR Hrvatske o garantiranju 
ravnopravnosti, može se i mo- 
ra očitovati u posebnoj odred- 
bi, ali sa istaknutom intenci- 
jom, da takva odredba ne pred- 
stavlja diobu suvereniteta hr- 
vatskog naroda. 

U amandmane 
je unijeti odredbe 
ljanstvu SR Hrvatske. 
Neophedno je također unijeti u 
amandmane odredbu prema 
kojoj je hrvatski jezik, služ- 
beni jezik na području SR 
Hrvatske. 

Potrebno je formulirati pose- 
ban amandman u kojem će se 
ustanoviti osobna odgovornost 
vršilaca javnih funkcija sa od- 
govarajućim — sankcijama za 
slučaj povrede svojih funkeija. 
U amandmanu IX. potrebno je 
ispustiti riječi »u načelu« i »u 
osnovi«, jer iste predstavljaju 
diskriminaciju određenog dije- 
la građana, koji ostvaruju do- 
hodak samostalnim osobnim 
radom. 
Neprihvatljiva je postavka a- 
mandmana o organiziranju i 
osnivanju organa vlasti. Orga- 
ne vlasti potrebno je u amand- 
manima navesti određeno i to 
po obliku i po načinu formi- 
ranja, 
Nepotrebno je osnivanje Od- 
bora za međunacionalne odno- 
se, jer je ravnopravnost svim 
građanima Hrvatske zajamče- 
na Ustavome«. 
Radi pravilnog obavještavanja 
građana molimo Vas da gornje 
zaključke objavite u Vašem j3i- 
stu, kako bi javnost ocijenila 
da li stanovišta Odvjetničkog 
zbora grada Zagreba znače — 
unitarizam, kako to prema pi- 
sanju »Borbe« tvrdi Čedo &r- 
bić. 
ODVJETNIČKI ZBOR GRADA 
ZAGREBA 


neophodno 
o držav- 


| 


»Hrvotski tjednik« pri- 
mia je na _ dar _ 13,94 
funti _sterlinga od _ Hr- 
vatskog folklornog 
društva »KOLEDA-«, 
Sydney, Australija 
Svojim prijateljima re- 
dakcija najsrdačnije za- 
hvaljuje. 


Stranke se primaju ulorkom i čeivrikom od 12 do 


HRVATSKI 
TJEDNIK 


Novine zo kuiturno i društveno pitanja 


čić. Ljudevit Jonke, Vjekoslav Kaleb, Rodoslav 14 sati. 
Katičić, Igor Kuljerić, Ivan Kušan, Tomislav La- Novine izlaze svakog petka 
dan Trpimir Macan, Anie Marin, Ranko Marin- fisak: »Vjesnik«. novinsko-izdovačko 1 štampar 
ković, Daniel Marušić, Dragan Mucić (Osijek), sko poduzeće, Žogreb, Ljubice Gerovac 1. 
Zdenko Munk, ivan Mužić (Split Sii- Pretplata: godišnja 104,00 d, oolugodišnio 52,00 
jepo Obad IZadar), Vlatko avletić, id. Za inozemstvo dvostruko 
Danilo — Pejovic, — Strahimir Primorac,  Stje- Cijene inozemnih pretplata: SR Njemačko go 
Zlatko pan Radić, Vladimir Ruždak, Zeljko — Sa- dišnja 52 DM, palugodišnio 26 DM USA. godi 
bol, (Bjelovar) Anie Sekulić (Delnice) Alek. šnja 14; polugodišnjo 7$. 
sanda Stioćević, tvan Supek, Anie Sviličić (Split), Dinarske doznoke uplatiti u korist ročuna: Kre 
Peta« Segedin Šerii Šehović, Krešimir Sipuš, Fa diina banka Zagreb 301-8-2185, Zagreb. Matice 
bijan Sovagović, Miroslav Šutej (Kutina), Dioni hrvatska IZA HRVATSKI TJEDNIKI. 
tije Svogel: (Vinkovci), Draguiin  fadijanović Devizne doznake uplaliti o korist računa Kre 
Bruno fandaro (Imotski), Mirko — fomasovir ditna_ banka Zagreb 301-620/1001-32000-523. Zo 
"Splih, Franro luđman. Jeleno Uskokovič, Miro- areb, Matico hrvaisko (ZA HRVATSKI TJEDNIK) 
slav Voupolić Marko Veselica, Vice Vukov Cijena oglasa: cijela stranica 8000 d, polovica 
Franjo Zenko. tgo« Zidić. Bože V_Zigo. stranice 5000 d, četvrtina 3000 d, 1 cm? 40 d. 
Rukopisi se ne vroćsiu Poštarina oloćeno u gotovu 


Odgovorni grednik: Jozo lvičević 
fajnik uredništva, Marijo Funes 
Tehnički urednik» Drago Cvrliak 
Fotografija: Rankc Karabeli 
Lektor: Roman Turčinović 
Službo organizacije: Bariša 
Sašerin 


Uredničko vijeće: Zdravka  Ašperger, Sijepan 
Babić, Zvonimir Bartoli (Čakovac), Nikola Ba- 
rušić, Vlaho Benković, (Dubrovnik), Tihomir Bo- 
rtić, Stjepan Čuič, Žarko Domljan Branimir Do. 
nat, šime Đodan, Nedjeljko Fabrić (Rijeka), Via 
Fijan (Varaždin) Ljubica Filjpović-Ivezić (Pula), 
Vladimir Filipović, Cvito Fisković (Split), Miljen. 
ko Forelić (Dubrovnik) Iva Frangeš, Ivica Goži, 


Naklada: Matica hrvatska Zagreb Matice hr 
vatske 2. tal. 39-394. 
Uređuju: Zvonimir Berković, Vlado Golovac, Jozo 


Ivičević, Zvonimir Lisinski, Ivo Skrabclo, Hrvoje 
Šošić, Vladimir Vuković. 


Grgić | 


Sialni suradnici: Bruno Bušić, Ivan Cerovac, Du- 
bravko Horvatić, Srećko Ltipovčan, Franjo Ma- 


rinković, Zlatko Markus, Zlaiko Posavac, Pelar 
Selam, Tvriko Šercar. 


HRVATSKI TJEDNIK br. 30. / 12. studenoga 1971. 


USTAV NADE 
USTAV STREPNJE? 


HRVATSKI USTAV (IX) 


prijedlozi 3 


.— 


LI 


Uzalud nas učenjaci i umni političari upozoravaju na jalovost toga pogleda unatrag. Povijest 
je naše sjećanje i okrijepljenje; ona je destilirana istina o našem životu, našoj snazi i sla- 
bosti; ona je svjedočanstvo o prolaznosti svega, pa i svih naših muka; ona je zlatni san o 


Nagla provala bjesomučja i izravne harange što je 
došla do izražaja u odgovorima pojedinih političkih 
radnika naše republike na naše članke o hrvatskom 
ustavu zaprepastila je svojim intenzitetom i sadrža- 
jem. Ipak je to bilo, u stanovitoj mjeri, okreplju- 
juće — ponovno nas je poučilo koliko su politički 
mentalitet. metoda i stil u nas snažno impregnirani 
staljinizmom. Tješimo se doduše da on nije više 
tako djelotvoran, jer lada odoše sve lijepe priče o 
demokraciji, i da nije više tako monolitan, jer su 
stvoreni novi društveni odnosi i djeluje nova dru- 
štvena svijest. 

»Hrvatski tjednik« pokrenuo je seriju o hrvatskom 
ustavu smatrajući da hrvatskom narodu, čija je 
državno-pravna svijest duboko ukorijenjena u nje- 
govoj političkoj kulturi i iskustvu, nije i ne može 
biti svejedno što mu nudi njegov ustav i kakvu mu 
budućnost određuje. U tome se nismo prevarili: 
odjek je bio silan i senzibilan, onakav kakav je 
uvijek bio u našoj mukotrpnoj povijesti. 

Mi nismo zbog toga posebno ponosni. Kamo divne 
sreće da je Nacrt amandmana takav da ga — poput 
druga Bakarića — možemo opetovano hvaliti! Ali 
mi to, nažalost. ne možemo. On je nedostatan, i to 
bitno nedostatan. On je direktno djelo ahistorijske 
svijesti koja u svojoj svetoj jednostavnosti smatra 
da je ona Geneza hrvatske povijesti, nacije, države 
i kullure. 

Mi to moramo naglasiti posebno zbog toga što 
smatramo da su Hrvati povijesni narod. I u tom 
smislu, da njihovu sadašnjicu, baš kao i njezin 
temelj — socijalističku revoluciju, određuje gotovo 
14 stoljeća našeg stradanja, ali i u tom smislu da 
imamo živu i djelotvornu povijesnu svijest, svijest o 
sebi, svome historijskom pravu, a time i svojoj 
državnosti. Mi znamo, mi se sjećamo da se sva naša 
historijska opstojnost, sva“naša historija svodi prak- 
lički na obranu vlastite egzistencije, što se sudbo- 
nosno poistovjećivalo s obranom egzistencije vla- 
stite države. 

Samo se time može objasniti onaj snažni politički 
senzibilitet kojim je hrvatska javnost dočekala ne- 
dopustivu formulaciju nacrta amandmana I o hr- 
vatskoj državi. Odmah smo se sjetili kontinuiteta 
zakidanja hrvatske državnosti, što je, na našu 
najveću žalost i štetu. perenirajući elemenat hrvat- 
ske nacionalne sudbine, Odmah smo se sjetili glaso- 
vite rasprave iz 1861. godine, kada se ponovno 
sastao hrvatski sabor da utvrdi temelje hrvatske 
državne samostalnosti i odnose prema svojim dru- 
gim političkim partnerima. Sva ta rasprava i suviše 
je indikativna i aktualna a da je ne bismo, u 
osnovi, prenijeli. 

Tada se naime na prijedlog Jovana Subotića, zahtije- 
valo da se u adresi Hrvatskog sabora umjesto 
riječi: »naš narod« stavi riječ: »hrvatsko-srbski 
narod «. 

Tome su se odlučno suprotstavili narodnjaci, a zna 
se tko su oni bili. Tako je Jakić rekao da se »u 
adresu, koja je skroz političke naravi, ne mogu 
uplitati pitanja genetičke naravi, pa ako bi u adresu 
imalo već biti kakova spomena o narodnosti, imala 
bi se spomenuti politička narodnost zemlje, a to je 
hrvaiska. Mi za volju sloge nehtjedosmo spomenuti 
rieč 'hrvatska', no braći Srbom nije ni to dosta«. 


Pouka iz prošlosti 


Na izjavu Mihaila Polita da Hrvatt 1 Srbi nisu 
izjednačeni i da on traži da mu se prizna držav- 
no-pravno ime, odgovorio je »crveni barun«, Dra- 
gutin Kušlan. 

»Ovu državu našu, koja se naprama vladaocu, 
naprama ostalom diplomatičkom svietu nazivlje is- 
ključivo hrvatskom, niti se drugačije nazvati može, 
mi nikakovoj slozi za volju s nikim na svietu dieliti 
nemožemo. Zato neka braća toga od nas i neištu, 
jer time ištu našu smrt, pošto sumnje neima, da 
braća Srblji, koji, ostajući vjerni svom dosljednom 
postupku, danas traže, da se u javnom diplomatič- 
kom svietu mjesto naziva hrvaiskoga upotrebi hr- 
valsko-srbski, neće propustiti, za koju godinu tra- 
žiti, da se naziv hrvatski izpusti i da ostane samo 
srbski. Što smo mogli sa srbskom braćom podieliti, 


o životu bez stida i suza. 


to podielismo; time mislim, da bi se imali zadovo- 
ljiti i netražiti od nas, što im dati nemožemo. ako 
nismo radi sami sebi grob izkopati. Država, kruna, 
javno pravo, to su osebine, koje si Hrvat pridržati 
mora, pa dok jedan pravi IIrvat živi, ja mislim, da 
će voljeti umrieti nego podnositi, da se dira u ove 
njegove svetinje«. 

Na to je Subolić opetovao svoj zahtjev, jer da on 
proizlazi iz zaključka što ga je donio Sabor od 
godine 1861. »priznavši srbski narod za ravnopra- 
van hrvatskomu«. 

Sabor nije usvojio njegov prijedlog. On je — 
prenesimo i ustavno-politički komentar — »nasto- 
jao, da pribavi priznanja i poštovanja pravima 
naroda i zemlje, osnovanim na njegovom historič- 
kom životu; ovakav sabor ili nemože u svojem 
najsvetčanijem spisu, kao što je odgovor na kra- 
ljevsku poruku, odstupiti od narodnog naziva. koji 
je na tom povjestničkom životu utemeljen il; ako 
već odstupa za volju sloge sa srbskom braćom, 
nemože ga zamieniti takovim nazivom, koji može 
dati povoda najvećim nesporazumcima stvarajući 
novotarije ondje, gdje takove pomućuju sam pravni 
izvor i slabe snagu narodnoga prava. Ovako je to 
Pitanje shvaćao godine 1861 Polit, priznavši, da u 
zemlji može biti samo jedinstveni politički narod, 
koji se ima nazivali historičkim hrvatskim imenom. 
Da je Polit od toga svoga uvjerenja odstupio može 
se požaliti. al zato njegovi tadanji razlozi negube 
svoju načelnu vriednost, No napokon Polit. Živko- 
vić i Miletić mogu kao srbski rodoljubi nešto 
zahtlievati u interesu svoje narodnosti, pa im se to 
neće upisati u grieh al je grieh, kada čitava jedna 
saborska stranka, kao što je samostalna stranka, 
podupire takav zahliev, pokazujući se sasvim rav- 
nodušnom prema jedinstvenom imenu naroda. Može 
se shvatiti ali se nemože nipošto odobriti CČepuli- 
ćeva ravnodušnost prema imenu; neka je narod 
samo sretan i zadovoljan, briga onda mene. kako- 
vim će se on imenom nazivati; tako misli Ćepulić. 
Ovaj nazor može nešto vriediti, kada se pred očima 
ima sreća i blagostanje naroda, al je taj naziv 
lahkouman ondje, gdje se traži povrala narodnih 
prava na temelju takovih povjestnih činjenica, koje 
to pravo vindiciraju imenu i narodu hrvatskomu. 
Cepulić je bio protolyp oportunističkoga političara 
ne samo u dnevnim političkim pitanjima, gdje se 
svaka transakcija može lasno opravdati, nego je on, 
pokazujući svoju neodvisnost od starodavnoga 
ustava, taj svoj oportunizam protezao i na takove 
stvari. gdje transakcije nisu opravdane niti sa 
gledišta onoga utiliteta, kojemu se je on toliko 
klanjao, Samostalna stranka imala je u toj sivari 
pred očima izvjesnu stranačko-političku svrhu i 
ona je išla za tom svrhom, puštajući s vida, kakova 
će načela i interese povriediti svojom stranačkom 
taktikom. Vriedno je znati, kako su o tome pitanju 
sudili uvaženi krugovi izvan sabora. Dva za onda 
uvažena glasila u prestolnici srbske kneževine, 
Vidovdan i Svetovid, govoreći o tom hrvat- 
sko-srbskom sporu, žele razdor al niti jedan niti 
drugi neodobravaju niti jednom riečju težnju za- 
stupnika srbske narodnosti; pače ih uvaženi za 
onda 'Svetovid otvoreno osuđuje. On doslovce 
piše: Južna slavenska plemena neće doći do prave 
zajednice, ako nebudu jedno drugomu poštovali ime 
kod kuće. Srbin mora ostati Srbin u državi svojoj a 
isto tako i Hrvat i Bugarin i Slovenac, a svi skupa 
sačinjavaju jugoslavensku zajednicu. Ako se jedan 
doseli drugomu u kuću nemože zahtjevati, da u 
kući promjeni ime. To su naše misli o pravu 
plemenstva u narodnoj zajednici i nebojimo se, da 
nam ih tkogod može opovrgnuti. Hrvat dakle mora 
ostati Hrvatom u državi, koja je starimi hrvatskimi 
kraljevi osnovana a do danas se je održala. On 
može priznati genetično, da u toj državi ima žitelja 
i drugoga plemena ali nikada diplomatično. U našoj 
Srbiji mi priznajemo genetično, da ima i Bugara i 
Vlaha ali diplomatično mi kažemo narod srbski a ne 
bugaro-vlaški narod. Zašto se nekoji bacaju kame- 
njem na Hrvate i podmeću im dušmanluk na 
Srbstvo za to, što oni hoće da budu Hrvati kod 
svoje kuće? Zašto u Hrvatskoj zahtjevaju ono, što u 
Srbiji nebi nikada dopustili? Hrvati su pristali uz 
Srbe u jeziku, Hrvati su priznali u saboru godine 


1861 da i jedan dio srbskoga plemana živi u njiho- 
voj državi, Hrvati su na ovogodišnjem saboru, iz 
obzira na to hrvatsko pleme, zatajili u jednom od 
najvažnijih diplomatičkih akta svoje sobstveno ime 
te umjesto što su mogli punim pravom kazati 
"hrvatski narod' kazali su, 'naš narod' pa nam još 
Hrvati nisu prijatelji... .« 


Protiv nepriznavanja historijskog prava 
hrvatskog naroda 


Tako su se dakle postavljale stvari 1861. godine i 
tako se na definiciju hrvatske državnosti tada 
gledalo i za nju zalagalo. Mogli bi se navesti i drugi 
povijesni primjeri, ali je ovaj sasvim dostatan. 
Mora se priznati da ova rasprava o ustavnom 
određenju hrvatske države u tadašnjoj državnoj 
cjelini ima sasvim aktualni sadržaj i rezonanciju. 
Mi znamo veoma dobro da će nam naši bogomdani 
»marksistički« pravovjernici očitati — a to su, 
uostalom, već učinili — da smo potpuno lišeni 
historijskog pogleda i smisla, da namjerno zaborav- 
ljamo principijelnu razliku između »reakcionarnog 
feudalno-kapitalističkog sistema« i »progresivne so- 
cijalističke zajednice«, da, kao pravi politički reak- 
cionari i neprijatelji, negiramo »ostvarenje socijali- 
stičke revolucije« i što je sve ona novo učinila, itd, 
itd. Ali baš je sve to glavni argument protiv njih, a 
za naše postavljanje pitanja. Jer ako jedna ista 
iema i dilema nastaje i u »reakcionarnom feudal- 
no-kapitalističkom sistemu« i u »progresivnoj soci- 
jalističkoj zajednici«, i to nakon »ostvarenja socija- 
lističke revolucije« i svega novoga što je ona uči- 
nila, onda se to nikako ne može upisati u pozitivnu 
bilancu ove posljednje. Jer nešto što se postavlja u 
jednom reakcionarnom sistemu ne bi se uopće 
smjelo javiti u jednom progresivnom sistemu. A 
ako se ipak javlja, onda nešto nije u redu upravo s 
realiziranjem progresa u suvremenom socijalistič- 
kom razvoju u nas. 
Eto pravog razloga, zašlo smo federalističku formu- 
laciju SRH nacrta amandmana I doživjeli tako 
teško, tako osjetljivo, tako dramatski i kao nešto 
politički regresivno. U njoj smo prepoznali odmah 
preko stotinu godina staro posezanje na hrvatsku 
državnost, hrvatsko ime, hrvatsku slobodu + istinu, 
ukratko — kontinuitet zakidanja hrvatske državno- 
sti. Pri tome nismo pripisali nikakvu tendencioznu 
političku nakanu, nego smo istakli nepoznavanje 
stvari. I sada čvrsto vjerujemo da je nacrt amand- 
mana I djelo nepoznavanja, a ne nepriznavanja 
hrvatske političke historije. Mi znamo doduše da 
duhu skorojevštine ta naša historija ništa ne znači i 
da on, u svome pobjedničkom zanosu, smatra da 
historija započinje od njega. Ali mi tome duhu — 
ufamo se misliti — ne pripadamo.Historija je za nas 
učiteljica života i mi hoćemo od nje učiti, Utoliko 
prije što ona, s obzirom na duga naša stradanja, 
nema za nas samo značenje legende, nego i utjehe, i 
pouke, i nade. Uzalud nas učenjaci i umni političari 
upozoravaju na jalovost toga pogleda unatrag. Po- 
vijest je naše sjećanje i okrepljenje; ona je desti- 
lirana istina o našem životu, našoj snazi i slabosti; 
ona je svjedočanstvo u prolaznosti svega, pa i 
svih naših muka; ona je zlatni san o životu — i za 
nas — bez stida i suza. Hoćete da hrvatski narod ne 
gleda u svoju povijest? Jednostavno je to: učinite 
da Zbilja bude takva da je narod toliko ljubi i 
toliko drži do nje koliko ljubi i drži do svoje 
Povijesti. Stoga je za svu službenu konfrontaciju 8 
našim člancima o ustavu temeljna metodologijska 
neprihvatljivost da se ne temelji na zbiljskoj svije- 
sti o povijesti hrvatskog naroda, tj. egzistencijalnoj 
drami njegova višestoljetnog življenja na ovom tlu. 
Odatle i ustavna definicija SRH kao federacije 
Hrvata, Srba i drugih, i odatle potpuno ispuštanje 
državno-pravne tradicije hrvatske državnosti. 
Na takav zaborav i takvo nepriznavanje historij- 
skog prava hrvatskog naroda nismo mogli ni na 
koji način ostati ravnodušni. Utoliko prije što ga je 
supstituirala obnova političkog spora iz Sabora iz 
1861. godine, što se, nažalost regularno-ritmički 
javlja uvijek kada se definira ili redefinira hrvat- 
ska državnost. 

(Nastavit će se) 

Titov povratak 


Prizemljenje Tilova zrakoplova na povratku iz Lonđona 
označilo je završetak izvanredno značajne 1 uspjele 
serije putovanja na četiri kontinenta, a ujedno i početak 
posla za procjenitelje svjetskih prilika u našoj diplomat- 
skoj operativi koji iz globalnih razmjera osobnih kon- 
iakata našega Predsjednika moraju izvući sve poučke 1 
konzekvencije za praktičnu djelatnost u raznim podru- 
čjima naše vanjske politike. Nema nikakve dvojbe da je 
svjetski nastup čovjeka koji uživa nepodijeljeni ugled 
posvuda —- kod međusobno oprečnih supersila, kao i kod 
opredjeljenjem sličnih, ali brigama različito opterećenih 
nesvrstanih zemalja — pridonio ne samo onom general- 
nom ugledu SFR Jugoslavije na koji smo već toliko 
navikli da ga koji put olako smatramo imunim od svakog 
ugrožavanja, nego i sasvim konkretnim elementima 
našeg aktualnog položaja u svijelu zahvaćenom korjeni- 
tim promjenama. U mjesec i pol intenzivne Titove 
vanjskopolitičke djelatnosti — od prve beogradske zdra- 
vice Leonidu Brežnjevu u rujnu do objeda u Buckin- 
ghamskoj palači ovog ponedjeljka — uočljivo su otklo- 
njene neke sasvim realne napetosti i uznemirenosti o 
kojima smo morali voditi računa, a pozicija respektirane 
nesvrstanosti potvrdena je i od onih do kojih nam je 
ponajviše stalo da je trajno respektiraju. Otklonjeni su 
tako povodi za poneka špekuliranja sa stabilnošću našeg 
položaja na osjetljivom području između Dunava i Medi- 
terana, špekuliranja kojih je podjednako bilo izvan i 
unular naših granica. a često su znala biti sinhronizi- 
rana s našim unutarnjim političkim uzbuđenjima oko 
novih inicijativa koje su nailazile — i, na žalost, još 
uvijek nailaze — na stare otpore. 

Nakon Sjedinjenih Država, Tito je posjetio i Kanadu, 
drugu izvaneuropsku zemlju za koju je osigurano mjesto 
na buđućoj konferenciji o europskoj sigurnosti, što je 
godinama postojala u sfer; želja kao više-manje jedno- 
strana istočna incijativa, da bi nakon opipljivih rezultata 


stišavanja napetosti u središtu našega koniinenta stekla 
šansu da bude i ostvarena — možda već slijedeće godine. 
Golema sjeverna zemlja (s nešto manje stanovnika nego 
SFRJ) u oba je svjetska rala pritekla u pomoć Europi — 
na čiji je ljudski potencijal ostala upućena od svog 
nastanka sve do danas — pa se stoga njezina riječ ne 
može izbjeći kad god se radi o trajnijem reguliranju 
osnovnih pitanja staroga kontinenta. Naša zemlja tako- 
đer želi biti nazočna i aktivna u takvoj prilici, jer 
europska konsolidacija mora, doduše, započeti popušta- 
njem odnosa između dvaju blokova, ali nikako ne smije 
na tome i završiti, to prije što se čak i zemlje unutar 
blokova sve više individualiziraju u svojim htijenjima i 
postupcima. Kratko Titovo zadržavanje u Londonu do- 
punilo je sliku o našem interesu za Europu kao prostor 
novih odnosa suradnje i uvažavanja između svih zema- 
lja, bez obzira na specifične ugovorne obveze i ideolo- 
ške srodnosti, a nadovezuje se ne samo na posljednju 
seriju putovanja, nego i; na prošlogodišnji obilazak svih 
šest zemalja utemeljitelja Zajedničkog tržišta. Realnost 
Europske gospodarske zajedice kao druge gospodarske 
sile svijeta (koja, unatoč međusobnim razlikama svojih 
članica, ima i sve veću političku težinu) ne može više 
biti ignorirana ni od koga, ponajmanje od zemlje koja s 
njom obavlja najveći dio svoje trgovine, a u političkom 
pogledu teži odnosima ravnopravne suradnje na temelju 
osvjedočene otvorenosti za kretanje ljudi, dobara i ideja. 
Osim ove »europske« komponente Titova prekooceanskog 
putovanja, boravak u Kanadi bio je zanimljiv — premda 
lišen senzacija — i u sferi međusobnih odnosa. Pored 
postignutog sporazuma o promicanju razmjene znanstve- 
nih i tehničkih znanja, razgovaralo se i o drugim konkre- 
tnim oblicima suradnje: od zajmova i stimuliranja 
investicija u jugoslavenske gospodarske pothvate sve do 
mogućnosti otvaranja stalne zrakoplovne linije između 
dviju zemalja i eventualne nabavke — što je za Hrvat- 
sku posebno važno — specijalnih, u kanadskim šumskim 
kompleksima provjerenih. zrakoplova Sl-215 za gašenje 
požara. Kanada kao imigraciona zemlja koja želi imati 
nadzor nad pritjecanjem novih stanovnika teška srca 
pristaje na ukidanje viza, ali i u tom pitanju čini se da 
je osnovni sporazum postignut, pa će i to olakšati 
međusobne veze. 


4 piše: 


Kanada je federacija sa svojim problemima — posebno u 
vezi s Quebecom, francuskom jezičnom i kulturnom 
oazom u angloionskom kontinentu, gdje mnogi vide 
osnove za usporedbu s Hrvatskom — pa je stoga 
razumljiv tamošnji interes za naša iskustva i nova 
ustavna rješenja. Dok je drugdje, pa i u susjednim 
Sjedinjenim Državama, čovjek iz SFR Jugoslavije (čak i 
njezin Predsjednik) primoran argumentima raspršivati 
sumnje o mogućoj »balkanizaciji najveće balkanske 
zemlje«, kako je otrcane teze o »raspadanju« sročio jedan 
inozemni novinar, dotle je u Kanadi zanimanje za 
postamandmansku Jugoslaviju bilo realnije, neposred- 
nije i manje opterećeno površnim apriorizmima. Tito se, 
dakako, dobro čuvao dijeljenja recepata (kao što nije 
došao ni blizu de Gaulleovom izravnom pomaganju 
autonomističkih težnji Quebeca), ali je iscrpno, strpljivo 
i odlučno svjedočio da ustavna reforma koja afirmira 
samostalnost suverenih republika samo pojačava, a ne 
«manjuje, snagu federacije, jer uklanja razloge nezado- 
voljstva i osjećaja zapostavljenosti. 


Na svoj način oslikale su to i demonstracije malih 
skupina ekstremnih emigranata do kojih je došlo u 
Oitawi. Od gotovo 93.000 »Kanađana jugoslavenskog 
podrijetla« našlo se svega stotinjak hrvatskih eksitremi- 
sta koji su nosili separatističke natpise na mjestu 
udaljenom oko 9 kilometara od aerodroma na koji je Tito 
toga časa sletio, a drugoga dana neki je William Đurović 
poveo oko 150 četnički nastrojenih demonstranata koji 
su »mahalj pesnicama i psovali srpski« (tako navodi 
agencija UFI), vrijeđajući našeg Predsjednika dok je 
ulazio u zgradu Parlamenta. Uloga ekstremne emigracije 
zna se koji put precijeniti, premda ovakvim svojim 
nastupima ona sama, porazno po sebe, najtočnije odre- 
ćuje vlastite dimenzije. Dakako, kanadska je policija 
ozbiljno shvatila svoje obveze — naročito nakon nedav- 
nog neugodnog incidenia, kad je Kosigin dobio pljusku 
od jednog mađarskog emigranta — pa je poduzela 
opsežne i pojačane mjere osiguranja, od kojih su — po 
svojoj zloj sreći! — najviše stradali novinari, tako da su 
fotoreporteri, navodno, čak odbili snimati ceremoniju 
dočeka zbog prevelike udaljenosti koja im je onemogu- 
čavala profesionalni rad. Uza sve kolegijalno razumijeva- 
nje za nedaće prigodom obavljanja dužnosti, ipak sc mora 
reći da je to bila minimalna loša posljedica dobre volje 
kanadskih vlasti da spriječe bilo kakve neugodnosti od 
strene onih koji neće i ne žele vidjeti da su međunarodni 
ugled i unutarnja stabilnost SFR Jugoslavije međusobno 
povezani. Titov povratak nakon obilaska četiri kontinenta 
suočava nas s tom istinom, jer doista samo ravnopravna 
zajednica suverenih samoupravnih republika može biti u 
punom smislu nesvrstana na međunarodnoj sceni, kao 
što samo stabilni međunarodni položaj SFRJ — ponovno 
snažno afirmiran zadnjih tjedana — stvara klimu u 
kojoj će nova načela zajedničkog života prestati biti tek 
napisano ustavno pravilo, nego će se pretvoriti i u 
svakodnevnu zbilju, na koju će se jednom valjda privik- 
nuti i oni koji je još ne žele ni shvatiti ni prihvalili. 


za izravne veze Zagreba i Munchena, a | kineski novinari. Gotovo istodobno iz | i svakom slučaju, pojava NR Kine u 
zajedničko saopćenje Haramija — dr. | Pekinga je upućena u Moskvu poruka u | ujedinjenim narodima izaziva mnoge 

tema od uzajamnog interesa, među = nepoznanice i može dati novi smjer 


VANJSKA 
POLITIKA 


U POVODU POSJETA DRAGUTINA 


HARAMIJE BAVARSKO: 


Prvi koraci Hrvatske na međunarodnoj 
sceni odvijaju se donekle u sjeni velikih 
promjena u svijetu i raznih domaćih 
uzbuđenja. Bez spektakularnosti i bez 
mnogo publiciiteta hrvatska je vlada tek 
započela uspostavljati i učvršćivati me- 
đunarodne veze, a u prvim ostvarenim 
dodirima može se osjetiti nakana da se 
vanjskopolitičke usiavne ovlasti manje 
iskorištavaju za deklarativnu  međuna- 
rodnu afirmaciju. a više za uspostavlja- 
nje izravnih odnosa u onim bližim 
europskim prostorima kamo nas upućuje 
aktualni nacionalni interes. Tako su, na 
primjer, uznapredovali odnosi s NR 


Mađarskom utemeljeni na mnogim za- 
jedničkim sponama (geografskim, gospo- 
darskim, kulturnim, uključujući i posto- 
janje snažne hrvalske narodne skupine 
u Mađarskoj i madarske u Hrvatskoj), a 
trenuino su najviše usmjereni na per- 
spektive budućeg naftovoda. 


Prošlog je tjedna predsjednik Haramija 
boravio u Munchenu gdje su vođeni 
službeni razgovori između delegacija SR 
Hrvatske i Slobodne Države Bavarske, 
jedne od deset zemalja članica Savezne 
republike Njemačke, u kojoj je tradicija 
neovisnosti i svijest o posebnosti unutar 
njemačke nacionalne obitelji čvrsto 
ukorijenjena. (Spomenimo kao sitnu 
ilustraciju da došljaka u SR Njemačku 
na području Bavarske ne dočekuju 
savezni graničari, nego zeleno uniformi- 
rani pripadnici »Bayerische  Grenzpoli- 
zei«.) U Bavarskoj trenutno radi gctovo 
sto tisuća naših radnika, pa je već io 
dovoljno jak hrvatski nacionalni interes 


kojima se ističu neravnoteža robne 
razmjene na šietu Hrvatske i perspek- 
live povezivanja Bavarske s jadranskim 
lukama. 

Za vrijeme boravka u Minchenu pred- 
sjednik je Haramija preko dva sata 
proveo u živom razgovoru s našim 
radnicima na njihovu radnom mjestu (u 
krugu tvornice MAN) što je bez ikakve 
dvojbe, bilo obostrano korisno: nazoč- 
nost predsjedn'ka hrvatske vlade našim 
je radnicima u tuđini moralo uliti nešto 
povjerenja da nisu zaboravljeni, a 
njihovo nesputano iznošenje vlastitih 
iskustava problema i pritužbi jednom 
predsjedniku vlade može biti korisnije 
od jednogodišnje količine šapirografira- 
nih materijala kojim ga zasiplju njegove 
stručne službe. 

Vanjska je politika uvijek i svagdje 
prostorni produžetak unutarnje, one 
koja se suočava s bitnim problemima 
jedne nacije i države. I skromni počeci 
hrvatske vanjske politike proistječu iz 
aktualnih problema svih vrsta, ponajviše 
gospodarskih, a s vremenom će — 
nadajmo se — nastupni na međunarodnoj 
sceni biti sustavniji i zasnovani na 
dugoročno formuliranim nacionalnim in- 
teresima i u sferi odnosa sa svijetom. 


BLAGDANSKI 
DIJALOG 


Obljetnica Listopadske revolucije pružila 
je priliku za svojevrsni sovjetsko-kine- 
ski dijalog u kojemu su sugovornici 
upotrijebili različit ton i upravo time 
izazvali neka pitanja u pogledu budućih 
odnosa dvije socijalističke supersile u 
izmijenjenim okolnostima nakon uklju- 
čivenja NR Kine u život Ujedinjenih 
naroda. 

U Moskvi je član sovjetskog Politbiroa 
Grišin u svom blagdanskom  referatu 
uputio oštre riječi na adresu Pekinga 
(»na žalost, kinesko vodstvo nastavlja 
Provoditi svoju razbijačku, antisovjetsku 
liniju«), što je bio dovoljan povod da 
kineski otpravnik poslova napusti sve- 
čanu akademiju, u čemu su ga slijedili i 

žavni (ali ne i partijski!) organi obra- 


ćaju sovjetskim državnim organima, 
ali bez i jedne  pvolemične note: 
»Zajednička je želja naših naroda 


i interes je cijeloga svijeta da se važna 
pitanja koja postoje u odnosima između 
naših dviju zemalja razrješavaju i da se 
normalni odnosi između Kine i SSSR 
razvijaju na temelju pet načela miro- 
ljubive  koegzistencije.« Već nekoliko 
godina nisu iz Pekinga upućene u 
Moskvu tako odmjerene riječi, što se 
nadovezuje na fektički prekid izravnih 
napadaja na Sovjetski Savez koji je 
zamijećen u kineskom tisku zadnjih 
nekoliko mjeseci (osim generalnih sta- 
vova o »američkom imperijalizmu koji 
je u sprezi sa socijal-imperijalizmom«). 
Moskovsko je ponašanje također oikrilo 
kratkotrajno suzdržavanje nakon vala 
žestokih napadaja odmah poslije najave 
Nixonova puta u Peking, no posljednjih 
dana — dakle, nakon historijskog glasa- 
nja u UN o pravima NR Kine — 
zabilježeno je pravo zaoširavanje. 
Različiti tonovi iz Moskve i Pekinga 
nameću pitanja o međusobnom ponaša- 
nju dvaju kolosa u novoj situaciji kad 
Kina poslaje djelatni sudionik svakod- 
nevnog života međunarodne zajednice. 
Naglašavanje pet načela miroljubive 
koegzistencije — koja su, po nekim 
ranijim sovjeiskim tumačenjima, rezer- 
virana samo za odnose između zemalja s 
različilim društvenim sistemima -— mo- 
že poslužiti kao indikator kineskog 
nastojanja da međudržavne odnose od- 
voji od ideoloških sukoba i da ih stavi u 
okvir normi ponašanja koja proistječu iz 
Povelje Ujedinjenih naroda. Neki pro- 
matrači u tom kontekstu spominju čak i 
mogućnost da Kina u Ujedinjenim 
narodima pokrene granična pilanja sa 
SSSR o područjima duž Amura i Usuri- 
ja, za koja se tvrdi da su uzurpirana čak 
preko linije koja je Rusiji pripala po 
»nepravednim ugovorima« iz prošloga 
stoljeća. Bio bi to zanimljiv razvitak 
događaja, to prije šio se drži da SSSR 
duž kineske granice ima milijun vojnika 
spremn.h na svaku eventualnost, a 
neđavno su neki bivši »bijeli« emigranti 
koji su stigli u Hong Kong iz Sinkianga 
posviedočili da i Kinezi gomilaju vojsku 
u graničnom području. 


nekim starim problemima koji su već 
dugo u stanju opasnog mirovanja. Za 
sovjetsku politiku to će značiti potrebu 
da izabere novi model ponašanja prema 
velikom rivalu, model koji će se nužno 
morati razlikovati od onoga dok je Kina 
bila izolirana od međunarodne zajedni- 
ce. 


TIHI NASTAVAK 
ŠPIJUNSKE AFERE 


Afera u povodu izgona iz Velike Britanije 
105 sovjetskih građana optuženih za špijuna- 
žu polako tone u zaborav, unatoč stanovitim 
represalijama koje je SSSR poduzeo izravno 
(izgon dvadesetak britanskih službenika iz 
Moskve i otkaz posjeta Douglasa-Homea). od- 
nosno neizravno (oikaz gostovanja sovjet kih 
umjetnika). Tišina bolje pogoduje razrješa- 
vanju ovakvih slučajeva. Posebni je takt po- 
kazala ovih dana belgijska vlada koja ie — 
bez onakvog naglašavanja kakvo je bilo u 
Londonu — diskretno zatražila opoziv 33 so- 
vjeiska diplomatska i trgovačka službenika 
na koje je pala sumnja da su u Bruxcliesu 
nastojali doći do strategijskih planova Atlani- 
skoga ugovora, kojega je Vrhovno zapovjed- 
ništvo smješteno u gradiću Casteau-u blizu 
Monsa, a zgrada Savjeta nalazi se na rubovi- 


ma glavnoga belgijskog grada, uz cestu koja 
vodi do aerodroma. »Bezbolna metoda« kojoj 
je pribjegao belgijski premijer Eyskens — re- 
kao je da je riječ o »banalnoj aferi« — sastoji 
se u izgonu bez publiciteta raznih osoba, me- 
đu njima i nekog Konstantina Leontjeva, po- 
znatog kao opskrbljivača svih ambasada ka- 
vijarom. Korak belgijske vlade dovodi se u 
vezu s nedavnim nestankom sovjetskog 1r- 
govačkog atašea Anatolija Čeboterjeva, koji je 
navodno već u Americi, gdje je. čini se, pru- 
žio dragocjene obavijesti. Spominje se i pro- 
dajna organizacija za plasman sovjetskih au- 
tomobila u Belgiji »Scaldia Volga« smještena 
u neposrednoj blizini zgrade Savjeta NATO, 
čiji su ljudi navodno uspjeli hvatali i regi- 
strirati sve telefonske razgovore Atlaniskog 
pakla uz pomoć posebne aparature koja je 
u dijelovima dopremljena iz Moskve. Bilo je 
to previše čak i za prešutnu suglasnost o 
nužnosti međusobnog  špijuniranja, pa _ su 
akteri diskretno uklonjeni. Ne mora se doi- 
sta svaki put sve dati na velika zvona. Spi- 
juni iščezavaju, špijunaža traje. 


STUDENI 


PONEDJELJAK UTERAK 


tjedan u zemlji 5 


SRIJEM ČETIRI PETAK 

NEDJELJA 


JEDAN ILI DVA REFERATA? 


Dvadeset drugi plenum CK SKH započeo je 5. studenoga 
trosatnim uvodnim referatom predsjednice Centralnog 
komiteta dr. Savke Dabčević-Kučar, referat koji je 
nakon iscrpne dvodnevne diskusije u kojoj je sudjelo- 
valo više od pedeset članova Centralnoga komiteta 
usvojen kao programski dokument CK SKH. Diskusija o 
referatu, odnosno o najvažnijim pitanjima i problemima 
aktualne političke i društvene situacije u Hrvatskoj. još 
je jednom potvrdila da je politička klima u SR Hrvat- 
skoj iznimno dobra. Tako je — po tko zna koji put — 
najkompetentnije partijsko tijelo Hrvatske naglasilo, kao 
što je nedavno učinio i predsjednik Tiio, da su sva 
nastojanja (dobro) organiziranih pojedinaca i skupina 
potpomognutih (u tome već istaknutim) dijelom tiska da 
se politička situacija u Hrvatskoj prikaže nestabilnom 
zbog tobožnjeg bujanja nacionalizma, zapravo pokušaji 
neprijateljskih snaga da dezavuiraju politiku Saveza 
komunista Hrvatske, 


Predsjednica CK SKH u svojem je referatu pružila 
iscrpnu i izvanredno argumentiranu ocjenu političkoga 
stanja u Hrvatskoj, ističući da je široki pokret. kojemu 
je na čelu Savez komunista, bitno socijalistički orijenti- 
ran, te da je kao takav inspiriran programom Saveza 
komunista, pa stoga mora biti temeljem djelatnoj akciji 
Saveza komunista Hrvatske u njegovoj borbi za puno 
ostvarenje interesa radničke klase i hrvatskog naroda. 
Masovnu podršku valja međutim — naglasila je dr. 
Savka Dabčević-Kučar — što prije pretvoriti u akciju, i 
to na temeljnim pitanjima koja su od životnoga interesa 
za SR Hrvatsku, ali su ujedno i pitanja od temeljne važ- 
nosti za daljnji razvoj SFRJ kao socijalističke samo- 
upravne zajednice ravnopravnih naroda i narodnosti. 


Program djelovanja Saveza komunista Hrvatske, formu- 
liran referatom njegove predsjednice, valja ostvariti u 
efikasnom zalaganju da se slome svi otpori oživotvore- 
nju ustavnih amandmana i njihova pretvaranja u istin- 
sku političku i društvenu praksu. Svoj smisao i oprav- 
danost taj će program dokazati jedino na rješavanju 


osnovnih problema, u prvom redu tako sudbinskih 
pitanja kao što su pitanje novog deviznoga sustava, 
razbijanje središta koncentriranog otuđenog kapitala, 
itd. Koliko su ti problemi sudbonosni i akutni, pokazuje 
i činjenica da je dr. Savka Dabčević-Kučar u referatu 
kazala da bi se u slučaju nastavljanja s praksom 
sadašnjeg deviznog sustava nameinula kao nužna potpu- 
na decentralizacija deviznog sustava po republikama, šio 
znači da bi SR Hrvatska imala svoj vlastiti devizni 
sustav. 


Dvodnevna diskusija na plenumu, koja je slijedila 
referatu predsjednica CK SKH, bila je plebiscitarna 
podrška ocjenama iznesenima u njemu i zacrtanim 
pravcima za akciju. Međutim, u tom koncertu glasova 
podrške referatu i političkom kursu SKH ipak su, 
svojom upornošću i inzjstiranjem na raspravi o eksce- 
sima i »slučajevima« — za koje je rečeno i u referatu i 
u diskusiji da su samo pokušaj da se pozornost i akcija 
SKH skrene s kursa dosljednog ostvarivanja svojega 


programa — neki glasovi distonirali i očitoval; da ima 
odgovornih partijskih funkcionara koji misle drugačije i 
to jedva »prikrivaju«. Tako su recimo, dugo izlaganje dr. 
Dušana Dragosavca neki sudionici plenuma, posluživši 
se terminom Jure Bilića — koji se uz nešto polemike 
ipak složio sa suštinom njegova izlaganja — ocijenili kao 
»drugi referat«. Pošto se na riječima složio s ocjenom o 
pozitivnoj političkoj klimi, dr. Dragosavac je gotovo 
čitavo svoje izlaganje posvetio nastojanju da pokaže 
kako ta klima ipak nije tako pozitivna. Po njegovu 
mišljenju usprkos pozitivnoj političkoj klimi nužno je 
obratiti posebnu pozornost »na ono što se dešava na 
rubovima našeg socijalističkog i samoupravnog pokreta i 
partije, i onog što se manifestira u pokušajima da se 
stvore začeci nekih drugih pokreta«. Kritizirajući razli- 
čite diskusije što se u javnosti vode o problemu države ; 
državnosti, on je ustvrdio da postoje »opozicione struje«, 
u kojima su posebice glasni oni koje je on ležerno nazvao 
»literarnim potomcima nacizma, četništva i ustaštva«, 
Takvo brutalno etiketiranje nagnalo je Maksa Baću da 
se ogradi od generalnih napadaja na hrvatsku inteligen- 
ciju. Vraćajući se uporno na neke već apsolvirane 
»slučajeve«, a tako i demantirane i nikad dokazane 
tobožnje pokušaje »prebrojavanja«, dr. Dragosavac je 
svakako nastojao pokazati da usprkos izjavama i tvrd- 
njama o pozitivnoj političkoj klimi politička scena 
Hrvatske obiluje nacionalističkim ekscesima koji joj 


daju osnovni ton. Dr. Dragosavac je osim toga ustvrdio 
da se u dosta velikoj mjeri u sredstvima javnog infor- 


miranja, gdje bi im bilo najmanje mjesta, javljaju 
»antikomunističke ideje«. Govoreći o problemu jezika, 
on je pohvalio provokativni postupak dr. Mladena Zvo- 
narevića koji je dao bučnu ostavku na položaj predsjed- 
nika Pedagoškoga savjeta tvrdeći da je preporuka o 
izmjeni naziva školskog predmeta »hrvatskosrpski jezik« 
u »hrvatski jezik« u biti nacionalistička. U vezi s 
problemom jezika, dr. Dušan Dragosavac rekao je da iu 
samom Savezu komunista ima nejasnoća, a »na nekim 
tačkama u SK se probija i tuđa ideologija«. 


Izlaganje dr. Dragosavca izazvalo je reagiranje nekih 
sudionika u raspravi koji su polemizirali s njegovim 
stavovima, pokazavši time da je njegova izjava o slaga- 
nju s ocjenom u referatu zapravo zanijekana njegovim 
nastojanjem da se — nasuprot općem zahtjevu i disku- 
tanala i predsjednice CK u referatu — pozornost usre- 
dotoči na »slučajeve« i ekscese koji govore o tobožnjoj 
nacionalističkoj atmosferi u političkom životu Hrvatske. 


Osuda isključivog bavljenja ekscesima i »slučajevima« u 
referatu i u diskusiji izrečena je stoga što bi neprimjere- 
no bavljenje tim perifernim ili često »napuhanim« i 
izmišljenim slučajevima — koji su u svojoj biti uvijek 
izraz otpora kursu Saveza komunista — akciju Saveza 
komunista i široki pokret radnih i narodnih masa 
kojemu je on na čelu vodilo u stagnaciju. A stagnacija, 
kako je to rekao Josip Gjergja, u političkom djelovanju 


u biti znači nazadovanje i objektivno skretanje s osnov- 
nog kursa. O tome je govorio i dr. Andrija Dujić kad je 
rekao da je SK »izgubio na tempu« za posljednja tri 
mjeseca, kad je konstruktivna akcija izostajala ; kad su 
se održavali za javnost zatvoreni sastanci. Tu zatvore- 
nost užeg rukovodstva posebno je kritizirao Pero Kriste 
ističući štetnost nekih ocjena i intervencija što su ih, na 
primjer, u slučaju promjene imena zadarskih ulica ili u 
slučaju »Autotransporta« davali pojedinci izvan tih sre- 
dina. ocjena koje su bile zasnovane na krivim informa- 
Cijama i na nepovjerenju u mjesna partijska rukovod- 
siva. Kriste je takoder upozorio na to da su se posljed- 
njih mjeseci javljale tendencije da se unitarizam pri- 
kaže kao bezazlena pojava, ili barem, u svakom slučaju, 
manje opasana od nacionalizma. Stoga je podsjetio na 
ispravnost i opravdanost plebiscitarno prihvaćene i do- 
bro argumentirane ocjene što ju je na Desetoj sjednici 
bio formulirao dr. Vladimir Bakarić o tome da je 
unitarizam objektivno zbog svoje materijalne utemelje- 
nosti i kao ne tako davno proboljena boljka partijske 
ideologije opasniji od davno povijesno poraženoga na- 
cionalizma. Valja reći da je to podsjećanje na neke 
temeljne ocjene povijesne Desete sjednice, u ovom 
trenutku kad se ponovno pokušava dovesti u sumnju bit 


pokreta kojemu je na čelu Savez komunista, bilo neop- 
hodno i izuzetno značajno. Jer, nije nevažno to što oni 
koji se ne slažu s kursom SKH uporno pokušavaju, 
inzistiranjem na ekscesima, obnoviti teze o bujanju 1 
eskalaciji nacionalizma u SR Hrvatskoj kojima je dr. 
Miloš Žanko bio pokušao dezavuirati političko rukovod- 
stvo SR Hrvatske i politiku SKH. Dvadeset druga 
sjednica CK SKH važna je u prvom redu po tome što je 
još jednom istakla i pokazala da je politička klima u 
Hrvatskoj, od Desete sjednice naovamo, iznimno pozi- 
tivna. No, kao što su to istakl; Pero Pirker, Josip 
Gjergja i Drago Božić, ta klima nije rezultat nekog 
iznimno dobrog gospodarskog stanja, već je izraz povje- 
renja naroda i radničke klase da će se usvajanjem 
ustavnih amandmana i uspjehom u borbi za vitalne 
interese radničke klase i samoupravljača definitivno 
afirmirati samoupravni socijalizam i ostvariti istinska, 
gospodarska, kulturna i politička ravnopravnost svih 
naroda i narodnosti SFRJ. Dvadeset drugi je plenum 
naglasio da bi svaka stagnacija i zaostajanje u bici, 
odnosno zaustavljanje na sadašnjem stanju, značila veli- 
ku opasnost za konačne ciljeve samoupravnog socijaliz- 
ma, te da je od presudne važnosti izbjeći svako neprimje- 
reno bavljenje perifernim problemima koji se žele na- 
metnuti kao osnovni. 


No, da bi se to postiglo i ostvarilo i da bi Savez 
komunista bio u stanju beskompromisno i konstruktivno 
rastaviti svoj osnovni kurs valja se osloboditi svih oniu 
koji ga u tome na ovaj ili onaj način sprečavaju. Stoga 
je, kako je to u diskusiji rekao Đuro Kladarin, Savezu 
komunista potrebno još duha Desete sjednice. 


uz istovremeno rešavanje 


nekih čvor- | 


govoreći o deviznom sustavu): Tu je 


ž = Naravno, jedan drugi doktor (Dragosavac) 
aV 'ZNI odmah je — na 1oj sjednici, iskoristio 
' pripremljeno! 


Već smo navikli na svakojake »slučajeve«, 
uglavnom političke diverzije, kojima je 
svrha pretežno dvojaka: da na sliku poli- 
tičke situacije u Hrvatskoj bude nanešeno 
što više »crnih« namaza (dakako, u smi- 
slu .da »nacionalizam buja«), te da uz po- 
moć manipulacije s takvom slikom stanja 
u Hrvatskoj od strane njezinih »prijate- 
lja« izvan nje, bude što većeg učinka na 
Pritisak koji hoće trivijalnim učiniti žza- 
mišljene i od hrvatskog naroda plebisci- 
tarno prihvaćene korjenite promjene u 
pretpostavkama njegova društvenog raz- 
yitka. 
Sve donedavno u krugu hrvatske inteli- 
gencije, odnosno u hrvatskoj kulturi, 
snage koje na iome rađe nisu mogle naći 
niti jednog saveznika. U hrvatskoj kullu- 
ri nije bilo »slučajeva«. No, čini se da 
uporan rad (potraga za saveznicima), čak 
i kad je riječ o raboti protiv Hrvatske, 
Prije ili kasnije mora polučiti uspjeh. Led 


je probio dr. Mladen Zvonarević, done- 
davni predsjednik Pedagoškog savjeta 
Hrvatske. 


Upravo u jeku eskalacije sumnji i pritiska 
na Hrvatsku, na njezino vodstvo i narod. 
osobito u domeni nove jezične politike i 
školstva, dr. Mladen Zvonarević dao je 
demonstrativnu ostavku na položaj pred- 
sjednika Pedagoškog savjeta Hrvatske. 
Njegova ostavka izazvala je (s valjanim 
razlozima) nepodijeljeno i veliko zado- 
voljstvo hrvatskih kulturnih radnika, no 
osuda njezinog obrazloženja nije bila ništa 
manja od spomenutog zadovoljstva. Na- 
ime, dr. Mladen Zvonarević svoju je 
ostavku obrazložio time »da su u pripre- 
manju planova i programa za osnovne i 
srednje škole počele dolaziti — u Peda- 
goškom savjetu i izvan njega — do snaž- 
nog izražaja razne nacionalističke tenden- 
cije koje dovode do zapostavljanja klas- 
nih i marksističkih sadržaja u programi- 
ma«. 

Takve teške i očevidno neistinite optužbe 
protiv eminentnih prosvjetnih radnika 
Hrvatske i Hrvatske u cijelosti, dr. Mla- 
den Zvonarević »slučajno= je tempirao u 
vrijeme već naglašene hajke koja se istim 
tonom i sadržajem vodi u dijelu tiska iz- 


van naše republike, a pred sjednicu CK 
SKE. 


Pedagoški savjet Hrvatske na svojim sjed- 
nicama od 3. i 10. studenoga, točno je oci- 
jenio potez dr. Mladena Zvonarevića kao 
nekorektan, diverzantski i ekscesni, te 
zaključio da o njemu obavijesti najviša 
državna, društveno-politička i prosvjetna 
tijela Hrvatske. O tome će također biti 
obaviješteno Fakultetsko vijeće Hrvatskog 
sveučilišta i Osnovna organizacija SKH, 
kojoj je Zvonarević član. No ipak, cijeli 
ovaj ispad ima i svoj pozitivni učinak: 
čovjek kakav je dr. Zvonarević više nije 
na čelu najvišeg hrvatskog stručnog tijela 
što utječe na odgoj generacija koje će te- 
ško povjerovati da je za ukianjanje takvilh 
ljudi trebalo plaćati tako visoku sma 
Ezi= 


»[ dalje ovako« 


iz ekspozea predsjednika Savezne skup- 
štine druga  Mijalka Todorovića na 
zajedničkoj sjednici svih pet njezinih 
vijeća još smo jednom saznali ono 
što odavno znamo, tj. da nas čekaju 
»naređdni zadaci«: 


— »realizovanje ustavnih amandmana. 
— stabilizacija privrede, debata o sred- 
njoročnom planu razvoja zemlje uz 
istovremeno rješavanje nekih čvornih 
pitanja na području privrednog sistema, 

— reforma političkog sistema, tj. rad na 
drugoj fazi ustavnih promena i izrada 
novog teksta jedinstvenog ustava«. 


Zapravo, Mijalko Todorović govoreći o 
preduvjetima potrebnim za izvrašvanje 
zadataka što stoje pred Saveznom skup- 
štinom, odnosno o onome što je nužno 
učiniti da se sadašnji opći gospodarski i 
politički uvjeti prometnu u takve koji 
će omogućiti izvršenje zadataka, nije 
predložio prave poteze kojima to valja 
postići. U ekspozeu je istaknuto đa je na 
području gospodarstva potrebno zacrtati 
razvojnu politiku i privredni sustav, 
odnosno ostvariti stabilizaciju. Kao nu- 
ždsn preduvjet za to istaknuto je 
»donošenje srednjoročnog plana razvoja 


nih pitanja na području privrednog 
sistema«. Ako se i valja složiti da su 
gospodarska stabilizacija i zacrtana raz- 
vojna politika nužni, ne može se ne 
primijetiti da je predsjednik Skupštine 
»zaboravio« kako je upravo prethodno 
rješenje »nekih čvornih pitanja na 
području privrednog sistema« onaj pre- 
duvjet i ona stvar o kojoj ovisi sve 
ostalo, tj. sve ono bez čega zaista dalje 
ne možemo. Oni koji ne žele »vidjeti« 
da prije »drugoga« dolazi »prvo« (odno- 
sno da »prvo« i »drugo« ne mogu doći 
»istovremeno«), tj. da prije gospodarske 
stabilizacije nužno moraju doći pre- 
duvjeti za tu stabilizaciju i za razvojni 


plan, a to znači rješenje osnovnih 
pitanja gospodarskog sustava u Jugo- 
slaviji (deviznog i vanjskotrgovačkog 


režima i politike cijena), zapravo žele »i 
dalje ovako«, to jest sve dalje i dublje 
odnose eksploatacije i nepravde. 


A koji su što žele »i dalje ovako« i 
kojima to odgovara? To svakako nije 
radnička klasa, što je isiaknuto i u 
ekspozeu, gdje je rečeno da su ozbiljne 
privredne teškoće i poremećaji rezultat 
činjenice što »udruženi rad, odnosno 
radnička klasa, još nije postala domi- 
nantna ekonomska i politička snaga u 
svesnom regulisanju zajedničkih poslo- 
va u okvirima republika, pokrajina i 
celog društva — iako smo to zapisali u 
Ustavu«. Međutim, u ekspozeu se ne 
kaže što treba uraditi da radnička klasa 
postane dominantnom ekonomskom i 
političkom snagom, tj. što valja uraditi 
da se ostvari ono što je zapisano u 
Ustavu i amandmanima. Zato je pred- 
sjednik Savezne skupštine i ostao tek na 
ponavljanju već mnogo puta ponovlje- 
noga. No, usprkos tome što ih Mijalko 
Todorović nije spomenuo, preduvjeti za 
ostvarivanje punih klasnih interesa rad- 
ničke klase poznati su (bezbroj puta su 
ih isticali i mnogi istaknuti rukovodioci, 
a predsjednik Tito posebno oštro prili- 
kom svog nedavnog posjeta Hrvatskoj 


sada i rješavanje deviznog režima. Tu se 
zbilja više ne možemo natezati i stalno 
pričati priče, a nikakve koristi od toga.« 
lako je u ekspozeu još jednom frazeolo- 
ški ponovljena teška istina o položaju 
radničke klase kad je rečeno da su 
»mogućnosti neposrednog uticaja rad- 
ničke klase na politička odlučivanja 
veoma ograničene«, te da stoga »... 
političke odluke dobivaju više autorita- 
tivan karakter, umesto da budu izraz 
svesnog opredeljenja većine radnih lju- 
di«, još je jednom propušteno iz nave- 
denoga zaključiti da će tako biti sve 
dotle dok viškom rada, usprkos prokla- 
macijama i Ustavu, umjesto radničke 
klase raspolažu središta financijske mo- 
ći, koja su na temelju tih — nakon 
usvajanja amandmana — bespravno i 
protuustavno otuđenih sredstava, pona- 
šajući se tipično kapitalistički, stekla i 
utjecaj na odlučivanje, pa u samouprav- 
nom socijalizmu, pored Ustava i njemu 
usprkos, kapitalistički vladaju. 

Govoreći o samoj Saveznoj skupštini, 
njezin je predsjednik rekao: »Moramo 
bezuslovno nastojati da ne budemo 
faktor centralizacije gomilanja kompe- 
tencija, već faktor doslednog provođe- 
nja ustavnih amandmana, decentraliza- 
cije, ostvarivanja prava republika i 
pokrajina.« No, kako će Skupština biti 
takva ako njezini poslanici ironično 
govore o međurepubličkom dogovaranju 
i »obustavljajući rad« (kao nedavno 
poslanici dvaju odbora Privrednoga vi- 
jeća) izražavaju zapravo nostalgiju za 
»starim dobrim vremenima«  centrali- 
stičkoga odlučivanja i majorizacije, a 
sve io predsjednik Skupštine tek usput- 
no i samo implicitno »kritizira«? 

Zvog svega toga neizbježno je o 
ekspozeu Mijalka Todorovića zaključi- 
vati kao o još jednom u nizu frazeolo- 
ških istupanja koja omogućuju da»... 
karavana i dalje prolazi«. Samo, do kada 
i dokle tako? A sve u ime, no mimo 
interese radničke klase. ka 

gospodarstvo 


Kako se jučerašnji 
model jugoslavenske 
privrede nudi kao 
sutrašnji model 


agi 


Treba zaista dosta hrabrosti 
da se sistem koji je 
postojao petnaestak godina 


i koji, na žalost, djelomično 
još uvijek postoji, prikaže 
kao nešto novo. Taj sistem 
je djelovao, njegovi su 
rezultati poznati i baš zbog 
toga se traži drugi, bolji, 


uspješniji. Mašta prof. 


Horvata nije išla dalje od 
toga da nam jedan 

jučerašnji sistem ponudi 
kao sutrašnji. 


U Beogradu je od 27. do 29. listopada 1971. godine 
održan IV. kongres Saveza ekonomista Jugoslavije. 
Na Kongresu se raspravljalo o temi »Samoupravni 
socijalistički ekonomski  sistem«. Prof. Branko 
Horvat podnio je referat pod naslovom »Instituci- 
onalni model samoupravne socijalističke privrede«. 
Uobičajeni je način prikaza nekog privrednog 
sistema način da se po određenom redoslijedu pri- 
kažu pojedini podsistemi, npr. sistem cijena i 
tržišta, sistem planiranja, budžetski i porezni sis- 
iem, bankovni i kreditni sistem, devizni sistem, 
vanjskotrgovinski sistem itd. Svaki autor raščla- 
njuje sistem na veći ili manji broj podsistema i 
onda razmatra pojedini podsistem i njegovo ukla- 
panje ili neuklapanje u sistem kao cjelinu. 


Kao da privredna reforma i ustavni a- 
mandmani nisu nikada ni postojali 


Prof. Horvat pristupa raščlanjivanju sistema na 
drugačiji način. Po njemu se privredni sistem sas- 
toji od četiri podsistema. To su federacija, repub- 
lika, komuna i poduzeće. Iako u naslovu govori o 
samoupravnom sistemu, prof. Horvat pretežno 
govori o sistemu državnog upravljanja na različitim 
nivoima. Za prof. Horvata kao da se nikada nije 
dogodila privredna reforma iz 1965. godine i kao da 
ustavni amandmani iz 1971. godine ne postoje. Za 
njega, razumije se, glavnu ulogu u organizaciji 
privrede igra federacija. On stavlja u zadatak fe- 
deracije da integrira rad podsistema i iako osigura 
globalno funkcioniranje cjelokupnog sistema. U 
ekonomskom smislu taj se zadatak svodi na per- 
manentno rješavanje triju zadataka, i to: (a) ujed- 
načavanje uvjeta privređivanja, a to po prof. Hor- 
vatu znači stvaranje preduvjeta za razdiobu prema 
radu; (b) ostvarivanje kratkoročne ravnoteže eli- 
miniranjem  cikličkih kolebanja; (c) ostvarivanje 
dugoročne ravnoteže postizavanjem maksimalnog 
iempa razvoja. Za njega federacija predstavlja 


sinonim za donošenje jedinstvenih, odnosno cent- 
ralnih, odnosno općedruštvenih odluka. Jedinstve- 
nost odluka predodređuje način njihova donošenja, 
a on ovisi o političkom režimu i organizacijskim 
rješenjima. Taj način može biti autokratski ili 
oligarhijski, i demokratski i participativan. Među- 
tim, samo federacija donosi društveni plan kao 
osnovni društveni dogovor u oblasti privrede. Plan 
je za državno-političke organe obaveza. Za provo- 
đenje mjera gospodarske politike federacija osniva 
privredne sekretarijate. Radi ublažavanja kolebanja 
u privrednim kretanjima federacija upravlja inter- 
ventnim fondovima. To su Direkcija za poljopriv- 
redne sirovine, Direkcija za industrijske sirovine, 
Fond za izvoz, Interventni investicioni fond, Fond 
za nerazvijena područja. Narodna banka, koja u 
odnosu na sekretarijate uživa i određeni stupanj 
samostalnosti, instrumentima koji joj stoje na 
raspolaganju regulira funkcioniranje sistema pos- 
lovnih banaka, koje se neposredno uključuju u 
tržište. Za ex ante-koordinaciju privrednih odlu- 


ka zadužen je Savezni zavod za privredno planira- 
nje a za informacije o proteklim događajima Savez- 
ni zavod za statistiku. 


Uskraćivanje prava na samostalno vođe- 
nje privredne politike 


Prof. Horvat doduše smatra da je u višenacionalnoj 
državi prirodno da bude provedena teritorijalna 
decentralizacija formiranjem nacionalnih republika. 
Pritom njemu uopće nije jasno, ili on to ne može ili 
ne želi prihvatiti, da u sadašnjem trenutku nije 
riječ o teritorijalnoj decentralizaciji, već o orga- 
nizaciji Jugoslavije kao zajednice narodnih republi- 
ka, kao suverenih država. U svom modelu on tim 
republikama uskraćuje pravo da vode samostalnu 
privrednu politiku. On uopće ne spominje moguć- 
nost da federacija bude mjesto gdje se republike 
dogovaraju o zajedničkim akcijama na privrednom 
planu. Zašto društveni plan federacije ne bi bio 
zbroj više ili manje usklađenih društvenih planova 
republika? Zašto moraju Direkcija za poljoprivred- 
ne sirovine i Direkcija za industrijske sirovine 
postojati kod federacije, a ne kod republika? Zašto 
se intervencije ne bi dogovarale između republika. 
s tim da svaka od njih snosi odgovornost za 

= provođenje dogovorenih privrednih mjera? Ako 

prof. Horvat nema povjerenja u suradnju republi- 
ka, otkuda može znati da će republike imati povje- 
renja u ispravnost mjera i odluka federacije? Po- 
stojanje Općeg investicionog fonda u znatnoj je 
mjeri krivo za podizanje niza neekonomskih kapa- 
Cciteta i pogrešnog prioriteta u infrastrukturnim 
objektima. Svatko je htio da što više izvuče iz 
zajedničke blagajne, pa su se podizali paralelni 
kapaciteti, izgrađivali premali kapaciteti koji se 
nisu mogli racionalno iskorištavati i sl. Da je svaka 
republika vršila investicije samo iz svojih sredstava 
i na vlastiti rizik, sigurno je da bi investiciona 
politika izgledala sasvim drugačije. I nakon što se 
uvidjelo da investicije treba vršiti samo iz vlastitih 
sredstava i na vlastiti rizik, razumije se uz dogo- 
varanje i suradnju svih republika, kad je to nužno i 
korisno, prof. Horvat uskrsava Opći investicioni 
fond pod nazivom Interventni investicioni fond na 
nivou federacije. Govoreći o Narodnoj banci prof. 
Horvat govori samo o njezinoj samostalnosti prema 
administraciji i o njezinoj regulativnoj ulozi u 
odnosu na poslovne banke. Ništa ne kaže kako bi ta 
banka bila organizirana. Centralistički? Decentrali- 
zirano? Ako bi Narodna banka imala utjecaja na 
poslovne banke, da li bi i poslovne banke, kojima bi 
upravljala  samoupravno organizirana privreda, 
imale utjecaja na emisionu politiku Narodne ban- 
ke? Čini se da znanstvena vizija prof. Horvata ne 
ide dalje od vizije jednog poznatog i u Jugoslaviji 
diskreditiranog, jako centralistički organiziranog 
privrednog sistema, Ima podsistema o kojima prof. 
Horvat nije rekao ni riječi. Npr. nema riječi o 
budžetskom i poreznom sistemu, o bankovnom i 
kreditnom sistemu, o deviznom sistemu, o vanj- 
skotrgovinskom sistemu, Možda je to zbog toga što 
smatra da u organizaciji tih podsistema nema pro- 
blema i da sve može ostati onako kako je sađa. U 
svakom slučaju nije teško zamisliti kakva bi rješe- 
nja za te podsisteme predložio prof. Horvat. Vjero- 
jatno je da bi i tu predložio da se zadrži već 
poznata, centralistička organizacija tih podsistema. 


Nedefinirana uloga komune 


Budući da se većina federalnih institucija u oblasti 
privrede bavi izjednačavanjem uvjeta privređivanja 
i stabiliziranjem tržišta, a to se za zemlje u cjelini 
(dakle uz pretpostavku jedinstvenog tržišta) može, 
kako tvrdi postići prof. Horvat, jedino centralnim 
odlučivanjem, republika je onda prema mišljenju 
prof. Horvata, oslobođena tih poslova, pa je i njena 
institucionalna struktura u oblasti privrede znatno 
jednostavnija. 


O ulozi komune kao podsistemu u privrednom 
sistemu prof. Horvat nema riječi. On je to u svom 
referatu objasnio time što je rekao da komunu ne 
pozna dovoljno. Na samom Kongresu dodao je tome 
kako nema običaj pisati o stvarima koje ne zna. 
Samim time kao da je htio reći da sve drugo o 
čemu piše, zna. U svakom slučaju, očito je da je 
prof. Horvat gradio svoju kuću od krova, a ne od 
temelja. Sama, gotovo bi se reklo nevjerojatna 
činjenica da se nudi privredni sistem u kojem se 
uloga komune u privredi ne definira, pokazuje u 
kojoj je mjeri sistem što ga predlaže prof. Horvat 
centralistički zamišljen. No, nije ni to loše. Ne pada 
snijeg da pomori svijet, već da svaka zvjerka 
pokaže svoj trag. 


Iznoseći svoj model (pod) sistema poduzeće, 
prof. Horvat predlaže zapravo samo način upra- 
vljanja poduzećem. On uopće ne promatra daljnje 
povezivanje poduzeća unutar grupa i grana, ni 
vertikalno povezivanje od sirovina do finalnog 
proizvoda, on ne govori o utjecaju poduzeća na 
banke, na proširenu reprodukciju, na planiranje, 
itd. 

Iznenađuje da je taj referat bez znanstvene dubine, 
metodološki pogrešno postavljen i bez kreativne 
vizije, politički usmjeren protiv ustavnih amand- 
mana, na Kongresu Saveza ekonomista Jugoslavije 
pretrpio veoma malo, i to blage kritike. Možda su 
sudionici smatrali kako ne zaslužuje da mu se 
posveti veća pozornost. Ipak, da ne bi bilo nespo- 
razuma o njegovu sadržaju i vrijednosti, čini se da 
je o njemu trebalo nešto kazati, ne zbog njegove 
znanstvene vrijednosti, već zbog njegovog politič- 
kog opredjeljenja, a i zbog ioga što su beogradski 
listovi »Borba« i »Politika« u svojim izdanjima od 
29. listopada ove godine donijeli izvještaj Tanjuga o 
radu Kongresa, a taj izvještaj sadrži samo osvrt na 
referat prof. Horvata. Da se izvjestilac Tanjuga 
potrudio da pročita referat prof. Horvata, on ne bi 
mogao onako pogrešno prikazati njegovo izlaganje. 
U izvještaju Tanjuga piše da je prof. Horvat rekao 
kako je za najkrupnije investicione zahvate, kao 
npr. Đerdap, pruga : Beograđ-Bar, kanal Dunav- 
-Tisa-Dunav, neophodno i dalje formiranje inter-. 
ventnih republičkih fondova. Istina je da je prof. 
Horvat predlagao da se navedene infrastrukturne 
investicije financiraju iz Interventnog investicionog 
ionda. osnivanje kojega predlaže on na razini fe- 
deracije. 


Treba zaista dosta hrabrosti da se sistem koji je 
postojao petnaestak godina i koji, na žalost, djelo- 
mično još uvijek postoji, prikaže kao nešto novo. 
Taj sistem je djelovao, njegovi su rezultati poznati i 
baš zbog toga se traži drugi, bolji, uspješniji. Mašta 
prof. Horvata nije išla dalje od toga da nam jedan 
jučerašnji sistem ponudi kao sutrašnji. 


Marijan Hanžeković 

ZAKLJUČCI 


| PRIJEDLOZ 


Posljedica financiranja investicija isključivo tuđim sred- 
stvima jest trajno nepovoljno djelovanje na rentabilnost 
poslovanja. Radne organizacije jedva uspijevaju vratiti do- 
spjele anuitete iz raspoloživih sredstava pa na taj način 
svaki novi ciklus investicija započinje ponovno s nepovolj- 
nom financijskom konstrukcijom izvoza financiranja. 


Počevši od 1967. godine, investiciona ulaganja u ugos- 
titeljsko-turističke kapacitete značajno počinju rasti. U 
1969. godini visina ulaganja približava se ukupnim 
ulaganjima u oblasti industrije u SR Hrvatskoj. a 
Pozitivni efekti  intenzivnosti investicija su očiti, a 
odrazili su se u porastu ukupnog prihoda, deviznog 
priliva, posebno iz područja konvertibilnih .valuia, 
povećanja zaposlenosti u oblasti turizma, pozitivnom 
utjecaju na razvoj drugih djelatnosti itd. sa 
Međutim, financijski rezultati poslovanja .ugostitelj- 
sko-turističkih organizacija u cjelini, s gledišta renta- 
bilnosti poslovanja, imaju tendenciju opadanja u raz- 
doblju od 1965. do 1969. godine. Zbog toga udio vlastitih 
sredstava u financiranju investicija je znatno ispod 
nivoa privrede u cjelini. Ono je, moglo bi se reći 
gotovo simbolično (5,2%/ I-VI 1970). Financiranje inve- 
sticija isključivo tuđim sredstvima ima za posljedicu 
trajnije nepovoljno djelovanje na rentabilnost poslo- 
vanja. Radne organizacije jedva uspjevaju vratiti do- 
spjele anuitete iz raspoloživih sredstava, pa na taj 
način svaki novi ciklus investicija započinje ponovo s 
nepovoljnom financijskom konstrukcijom izvora finan- 
ciranja. 

Uvjeti odobravanja investicionih zajmova ugostitelj 
skim privrednim organizacijama kreću se u veoma 
širokom rasponu. 

Redovne kamatne stope kreću se ođ 1%, dakle vrlo 
povoljne za ugostiteljske organizacije, pa sve do 10% 
što svakako predstavlja nepovoljne uvjete za korisnike 
kredita. 

Prema materijalima kojima se raspolaže, može doći do 
zaključka da se u posljednjem razdoblju (1969. i 1970. 
godina) redovne kamatne stope najčešće kreću u visini 
od 5%, a u rasponu od 4% do 6%. Mnogo veća 
različitost u pogledu visine redovnih kamatnih stopa 
postoji kod odobrenih kredita u razdoblju do 1969. 
godine, što je neposredno povezano sa propisima o 
ostvarivanju prava na dodaine kamate, uvećane dodat- 
ne kamate i načinom naplaćivanja uvećane  dodat- 
ne kamate. Naime, pored redovne kamate koju plaća 
korisnik kredita na teret vlastitog dohotka, banke i 
druge organizacije davaoci investicionih kredita za 


ulaganje u objekte koji doprinose unapređenju inoze- 
mnog turizma ostvaruju pravo na: 

— dodatnu kamatu u visini od 3% na teret sredstava 
federacije, 

— i uvećanu dodatnu kamatu od 2,5Đ također na teret 
sredstava federacije. U vezi uvećane dodatne kamate 
od početka 1969. godine postoji bitna razlika u odnosu 
na period do 1969. godine. Naime, do 1969. uvećana 
dodatna kamata iznosila je 2% a sada iznosi 2,5%. 
Počevši od 1. siječnja 1969. uvećana dodatna kamata 
može se isplaćivati unaprijed za čitav period na koji je 
odobren kredit, dok se ranije isplačivala sukcesivno 
unazad, kao što je dospjevao na naplatu i anuitet. 


| uz nisku kamatnu stopu - jedva 
pokriveni osobni dohoci 


Na taj način, ako se uzme redovna kamatna stopa 
zajedno s dodatnim i uvećanim dodatnim, ukupna 
kamatna stopa koju ostvaruju davaoci kredita iznosi 
skoro u svakom slučaju preko 10%, a najviše do 11,5% 
(redovna kamata ne smije prelaziti 6% ili ako prelazi 
umanjuje se dodatna kamata za iznos stope preko 6"/9). 
Osnovni stimulans za plasman sredstava u turističku 
privredu očito predstavlja uvećana dodatna kamata 
(2,5) unaprijed, koja se isplaćuje na teret sredstava 
federacije, i to na čitav iznos iskorištenog kredita i za 
razdoblje na koje je odobren kredit (od 15 do 25 
godina). Na taj način davaocu kredita se vraćaju 
sredstva u iznosu od cca jedne trećine kredita, odmah 
nakon iskorištenja kredita i ponovno se vraćaju u 
cirkulaciju pod odgovarajućim uvjetima. 

Davaoci kredita se obično osiguravaju za slučaj da ne 
mogu naplatiti uvećanu dodatnu kamatu unaprijed, na 
taj način da se u ugovorima o kreditu predvidi 
mogućnost izmjene prethodno dogovorenog roka otpla- 
te i redovne kamatne stope, na teret investitora, 
Promatrajući uvjete kreditiranja samo s gledišta 
kamatnih stopa na kredite, oni su relativno povoljni za 
ugostiteljsko-turističke organizacije. Isto tako zahvalju- 

jući mogućnosti ostvarivanja dodatnih, a posebno an- 
ticipiranih uvećanih dodatnih kamata, za davaoce kre- 
dita ti uvjeti su također vrlo povoljni. Međutim, za 
ugostiteljsko-turističke organizacije je i tako niska 
kamatna stopa (niska pod uvjetom kad ostvari 2% 
naknade od DPZ — općine ili republika) samo relativ- 
no povoljna u uvjetima kad ostvaruju ukupni prihod 1 
dohodak iz kojeg jedva pokrivaju troškove poslovanja i 
osobne dohotke radnika koji su još uvijek dosta niski. 
Rokovi na koje se odobravaju krediti gledajući duže 
razdoblje unatrag također su vrlo različiti. Oni se 
kreću od 2 godine pa sve do 30 godina, najviše zavisi 
od porijekla sredstava, tj. da li se radi o bankarskim 
sredstvima prikupljenim na domaćem tržištu ili putem 
inozemnih kredita, ili se pak radi o sredstvima koja 
potječu iz društvenih fondova. 


Kreditori se osiguravaju od 
eventualnih posljedica 


U posljednjem razdoblju (1969. i 1970. godina) 1 kod 
rokova na koje se odobravaju krediti, kao 1 kod 
redovnih kamatnih stopa, postoji tendencija sužavanja 
raspona. Najčešće se investicioni krediti odobravaju 
ugostiteljsko-turističkim organizacijama na rok od 25 
godina, a raspon se kreće od 15 do 25 godina. 

Rokovi su direktno povezani s ostvarivanjem prava na 
naplatu anticipativne uvećane dodatne kamate na teret 
sredstava federacije, pa se u praksi prilagođavaju 
spomenutom interesu koji predstavlja vrlo povoljan 
financijski učinak za davaoce kredita. Naime, pored 
ostalih uvjeta pravo na naplatu anticipativne uvećane 
dodatne kamate stiče se u slučaju ako je kredit 
odobren s rokom vraćanja preko 15 godina, a unaprijed 
se može obračunati i naplaćivati za čitav period na 
koji je odobren kredit, ali najviše do 25 godina, 
Problem vraćanja kredita u normalnim okolnostima 
svodi se na utvrđivanje visine anuiteta i dinamike 
dospjeća. Međutim, u praksi odobravanja kredita ugo- 
stiteljsko-turističkim organizacijama, utvrđivanje na- 
čina vraćanja kredita predstavlja vrlo važan uvjet ođ 
čijeg prihvaćanja često zavisi da li će biti kredit uopće 
odobren ili ne. 

Na temelju pregledanih ugovora o odobravanju kredita 
može se zaključiti da je skoro u svakom slučaju 
predviđena obveza korisnika kredita da ponudi da- 
vaocu kredita na otkup devizna sredstva koja ostvaruje 
iz retencione kvote, ill pak je predviđeno da se 
dospjeli anuiteti podmiruju u konvertibilnoj valuti, 
Obveze korisnika kredita u vezi davanja na raspola- 
ganje deviznih sredstava iz retencione kvote davaocu 
kredita kreću se uglavnom do tri devizna dinara za 
jedan dinar primljenog kredita. 

Ugovorom o kreditu obično se predviđa obračunavanje 
deviznih sredstava koja se ustupaju davaocima kredita 
po kursu od 12,50 dinara za 1 USA $, 

Uvjeti u tom pogledu idu tako daleko da se čak 
precizira da će se primjenjivati službeni obračunski 
kurs koji je bio na snazi u času potpisivanja ugovora 
dok se ne isplati jedan određeni iznos od ukupne 
obveze koja je utvrđena ugovorom, a drugi dio obveze 
podmirit će se po kursu koji će biti na snazi u času 
dospijeća obveza. Iz takvih ugovornih odredaba o 
kreditnom odnosu proizlazi da se davaoci kredita 
svjesno osiguravaju od posljedica eventualnih promje- 
na na valutnom području (devalvacija i sl). 


Raspored deviznih obveza do 2019. 
godine 


Teško bi bilo donositi bilo kakve kvantifikacije 6 | 
financijskim učincima koje ostvaruju davaoci kredita 
na kursnoj razlici konvertibilnih valuta prikupljenih 
na taj način. Međutim, dovoljno je konstatirati i samo # 
činjenicu da svaki takav ugovorni odnos kojim je 
uvjetovana prodaja deviznih sredstava po službenom 
kursu predstavlja čistu dobit (pored kamate koju i 
ostvaruje cca 10% godišnje na iznos kredita) za davao- 
ca kredita, a čisti gubitak za ugostiteljsko-turističke | 
organizacije od kojih većina i tako posluje sa vrlo | 
niskom stopom, ili na granici rentabilnosti, a neke i s | 
gubitkom. 1 
U praksi dolazi do pojave u pojedinim slučajevima da 
ugostiteljska organizacija ne raspolaže deviznim sred- | 
stvima u visini dospjele obveze, pa ih pribavlja (obično | 
je to posudba) od drugih organizacija, jer u suprotnom | 
plaća zatezne kamate što također povećava troškova ! 
poslovanja takove organizacije. Visina zatezne kamate 
obično se kreće 5% godišnje za vrijeme zakašnjenja, | 
obračunata u konvertibilnoj valuti. i 
Kod ugovora koji su sklopljeni s Jugoslavenskom | 
poljoprivrednom bankom, predviđa se u velikom broju | 
slučajeva još i obveza korisnika kredita ako raspolaže 
viškom deviznih sredstava da ih ponudi na otkup 
prvenstveno spomenutoj banci, a ako ih ona ne otkupi 
tek onda se mogu ponuditi drugoj banci i to pod istim 
ili nepovoljnijim uvjetima, Isto tako, ugovorima sa 
spomenutom bankom često se predviđa da ugostiteljska | 
organizacija ne može ulazaiti u nove devizne obveze | 
bez njene suglasnosti u toku otplatnog perioda. k 
Devizne obveze pojedinih investitora dinamički su : 
raspoređene čak do 2019. godine (»Budućnoste«, Trogir), | 
— pored spomenutih osnovnih — redovnih uvjeta koji 
se ugovaraju kod dodjele investicionih kredita ugosti- + 
teljskim organizacijama, potrebno je spomenuti 1 in- | 
terkalarnu kamatu koja se obračunava od početka | 
korištenja kredita do stavljanja u otplatu kredita. ? 
Interkalarna kamata ugovara se obično u visini od 5%» : 
a obračunava polugodišnje + uključuje se u iznos |; 
kredita. U praksi ima slučajeva da se interkalarna | 
kamata obračunava i naplaćuje mjesečno (»Poljoban« 
ka«), što inače nije uobičajeno. | 
— Zalezne kamate za neplaćene dospjele anuitete se | 
također preciziraju ugovorom, One se najčešće ugova- | 
raju u visini od 4%», 
Kaznene odredbe za korisnike kredita ugovaraju se 1 
za druge slučajeve, kao što je nenamjensko korištenje | 
kredita, neiskorištavanje kredita u cjelini ili djelomiče= | 
no i slično. ž 
Osim ugovaranja kamata i otkupa deviza po službenom M 
tečaju investitorima je dobivanje financijskih sredsta- 
va od banaka bilo često uvjetovano oročavanjem bez 
obzira da li su raspolagali slobodnim sredstvima ili ne 
što je očito u slučajevima kad investitor traži kredit 
zbog nedovoljnih sredstava, 

(Nastavlja se) 

8 hrvati izvan domovine 


U svojoj knjizi »Hrvati izvan domovine« 
pokojni Većeslav — Holjevac piše: 
>»... Prema procjenama službenih orga- 
na Sekretarijata za rad SR Hrvatske, 
broj radnika iz Jugoslavije na rađu u 
zapadnoevropskim zemljama iznosio je 
krajem 1965.: SR Njemačka oko 120.000«, 
itd. 

Na naslovnoj stranici jednog od »Infor- 
matorovih« biltena iz druge polovine 
1969. godine namijenjenih našim radni- 
cima koji su namjeravali otići na rad u 
SR Njemačku ili su se već iamo nalazili, 
utisnuta je velikim slovima službena 
statistička informacija: »...250.000 ju- 
goslavenskih radnika u SR Njemač- 
koj...« Na trećoj stranici istog biltena, 
koji se još uvijek može dobiti u našim 
konzularnim predstavništvima u Nje- 
mačkoj | njemačkim konzulaiima u 
zemlji, stoji napomena: »Brojke pružaju 
pregled o zaposlenim  Jugoslavenima 
prema stanju od 30. VI 1969.« 


Po tom istom »Informatorovus biltenu, u 
pojedinim njemačkim pokrajinama tog 
dana se našlo na privremenom radu 
radnika iz naše zemlje kako slijedi: 
Schleswig-Holstein i Hamburg 7.430, 
Bremen i Niedersachsen 7.646, Nord- 
hein-Westfalen 46.552,  Hassen 27.430, 
Rheinland-Pfalz i Saarland 5.694, Ba- 
den-Wirttemberg 86.421, Bayern 36.925, 
a u Zapadnom Berlinu 8.374. 


Po njemačkim podacima, u samom 
počeiku (negdje do 1966. godine) u 
Njemačkoj je od ukupnog broja radnika 
iz SFRJ 70 bilo Hrvata. Kasnije se je 
taj postotak mijenjao, tako da danas, 
prema službenim njemačkim podacima 
koje smo dobili u njemačkom konzulatu 
w Zagrebu, iznosi oko 51%. Jasno, ne 
može se točno ustanoviti koliko je 
Hrvata iz ostalih republika, a posebno 
koliko ih je iz Bosne i Hercegovine. 
Ipak, približno možemo konstatirati da 
je 1965. godine u Njemačkoj radilo 
(prema Holjevcu) oko "70.000 Hrvaia. a 
1969. godine u SR Njemačkoj je radilo 
oko 150.000 Hrvata (opet ne računajući 
one Hrvate koji su došli iz ostalih naših 
republika). Najnoviji stalistički podaci 
Saveznog zavoda za statistiku tvrde da 
se na privremenom radu izvan domo- 
vine trenutno nalazi 261.721 Hrvat. 


Njemački podaci... 


Po najnovijim pak njemačkim podacima, 
objavljenima potkraj srpnja ove godine, 
na teritoriju SR Njemačke boravi 
2,170.000 stranih radnika ili, kako ih oni 
popularno nazivaju, »Gastarbeitera« (rad- 
nici gosti). Po tim službenim njemačkim 
podacima na prvom se mjestu nalaze 
građani SFRJ sa 467,800 radnika (21,60/9), 
drugi su Turci sa 424.200 (19,60/0), treći su 
Talijani (18,6%) sa 404.400 radnika, 
četvrti su Grci sa 261.300 (12%) radnika; 
dalje slijede: Španjolci sa 183.000 (8,4%/), 
Portugalci sa 44.100 (2,5%), Marokanci sa 
11.00 (0,5%) i Tunižani sa 9.900 (0,454) 
radnika. 

Dakle, po tim podacima, a oslanjajući se 
i na njemačke podatke da je s teritorija 
SR Hrvatske u Njemačkoj 51% svih 
radnika koji su došli iz Jugoslavije, 
dolazimo do podataka da se samo na 
teritoriju SR Njemačke irenuitno nalazi 
Ba privremenom radu preko 240.000 
radnika s teritorija Hrvaiske. Međutim, 
broj Hrvata još je veći, jer je poznata 
činjenica da je dosta hrvatskog življa iz 
Bosne i Hercegovine također na radu u 
SR Njemačkoj. Prema »Informatorovim« 
podacima, 1969. godine u čitavoj pokra- 
jini Bavarskoj nalazilo se svega 36.925 
radnika iz Jugoslavije. Danas, dvije 
godine kasnije, prema službenim nje- 
mačkim izvorima samo u Miinchenu i 
okolici (čak i ne na čitavom području 
Bavarske) nalazi se oko 140.000 radnika 
iz SFRJ. Njemački podaci pokazuju da 
se u svim pokrajinama Njemačke broj 
radnika iz SFRJ iz dana u dan 
povećava, pa će već potkraj ove godine 
biti izneseni novi podaci. 


Ni službene njemačke brojke 
ne prikazuju stvarno stanje 


Pokušali smo dakle prikazati brojno 
stanje hrvatske gospodarske emigracije 
u Njemačkoj od 1965. godine, ali u tom 
prikazu nismo mogli biti sasvim točni. 
Službeni naime njemački podaci obu- 
hvaćaju samo tzv. »radnike goste — 
Gastarbeitere« a o onima koji rade »na 
crno«, ij. bez dozvole, ie o hrvatskim 
političkim emigrantima — nema podata- 
ka. Ipak, neki njemački listovi, a tako i 
neke agencije, nastoje prikazati stvarno 
stanje stvari. Tako je u svom rujanskom 
biletenu od ove godine agencija »INTER 
NATIONES«, iz pera Bjarne Geigesa, 
donijela jedan zanimljiv podatak. Oni 
tvrde da se u rujnu u SR Njemačkoj 
nalazilo 350.000 »turista«, zapravo radni- 
ka koji su radili »na crno«. Prema istoj 
toj agenciji, od tog broja otpada na 
Jugoslavene 55%, a Hrvatska je tu 
zastupljena sa oko 35%. Ta se činjenica 
objašnjava time što je najviše radnika 
koji rade »na crno« s podr čja Bosne i 
Hercegovine. I baš nam ta činjenica 
odmah daje naslutiti da se automatski 
povećava i broj hrvatskih radnika u SR 


NIJEMCI NE VOLE 


PREBROJAVANJA, ALI SU 
U STATISTICI 
NEPOGREŠIVI, ILI ZASTO 
OTVORENO NE KAŽEMO 
DA JE U SR NJEMACKOJ 
NA PRIVREMENOM RADU 
PREKO 240.000 HRVATA 


Hrvatski radnici u Njemačkoj 


izbjegavaju odlazak u naša konzularna 
predstavništva koliko god mogu. 


Tamo odlaze samo kad im je 
nužno potrebno. 


Njemačkoj. Poznato je naime da se 
među radnicima iz Bosne i Hercegovine 
koji rade u Njemačkoj pretežnim dije- 
lom nalazi hrvatski živalj. Većina ovih 
ljudi nalazi se u Bavarskoj. Možda zbog 
toga što je tia pokrajina nekakko 
najprikladnija i najbliža onima koji 
dolaze iz Jugoslavije, Grčke, Italije i 
Turske a žele se zaposliti u Njemačkoj. 
Baš zbog takvih koji rade »na crno« 
teško je govoriti o konkretnoj brojci 
hrvatskih radnika u Njemačkoj, ali ipak 
ostajemo pri onoj službenoj njemačkoj 
verziji, kojoj svakako moramo nadodati 
i hrvatske emigrante u SR Njemačkoj, 
koji su s ovog ili onog razloga izostav- 
ljeni iz popisa o radnoj snazi (neki su 
već postali njemački državljani, drugi 
su s putnicama koje nisu jugoslavenske, 
i slično). Takvih ima u Njemačkoj oko 
25.000. 

Hrvatski radnici koji rade »na crno« u 
Njemačkoj iskorištavaju mogućnost da 
dođu u tu zemlju i da se zadrže do tri 
mjeseca bez ikakve vize. Posao nalaze 
preko raznih posrednika i rade ilegalno 
kod poslodavaca koji tako ne plaćaju za 
njih nikakve daće i prinose, a oslobođe- 
ni su i svih obaveza. Takvi ljudi 
uglavnom su prepušteni samima sebi, 
jer nitko o njima ne vodi računa. 


.. LL 

Pokrajina Baden-Wijrttem- 

4 vo 
berg prednjači 
Prije nego iznesemo podatke, moramo 
spomenuti kako i sami Nijemci ističu da 
je teško precizno govoriti o broju 
hrvatskih radnika u pojedinim njemač- 
kim pokrajinama, i to zbog vrlo jedno- 
stavnog razloga: mnogi naši ljudi vrlo 
rado mijenjaju mjesto boravka i rađa, 
pa ni brojke u pojedinim pokrajinama 
nisu baš uvijek mjerilo stvarnog stanja 
stvari. Zato ćemo ih ovdje i iznijeti 
zaokruženo, prema službenim njemač- 
kim podacima: 


pokrajina, gradovi (veći) broj radnika 
iz SFRJ 
SCHLESWIG-HOLSTEIN 
HAMBURG (Hamburg, Kiel) 22.500 
BREMEN — NIEDERSACHSEN 
(Bremen, Hannover) 20.300 n 
NORDHEIN — WESRFALEN 
(Dusseldorf, Bonn) 60.000 n 
HESSEN 
(Wiesbaden, Frankfurt) 40.000 


RHEINLAND-PFAIZ, SAARLAND 


(Mainz, Saarbrucken) 14.000 
BADEN — WURTEMBERG 

(Stuttgart) 140.000 
BAYERN 

(Munchen ) 140.000 
ZAPADNI BERLIN 31.000 
UKUPNO 467.800 


Prema tome, a opet na osnovu službenih 
njemačkih podataka da među radnicima 
iz SFRJ broj radnika iz Hrvaiske u SR 
Njemačkoj iznosi 51%, proizlazi da se u 
toj zemlji nalazi preko 240.900 Hrvata. 

Ove brojke sasvim jasno govore same za 
sebe i moramo im vjerovati. U jednom 
intervjuu drug Anton Poljaner izjavio 
je:»...zato će problemi biti mnogo teži 

u SR Njemačkoj ukoliko se na vrijeme 
ne organiziramo kako ireba, jer se u toj 
zemlji nalazi 23 svih naših građana 
zaposlenih u zapadnoj Evropi«. Dakle i 
sa službenih mjesta dolaze potvrde o 
broju naših ljudi u Njemačkoj, ali se 
nekako sramežljivo priznaje da je 51% 
naših radnika u Njemačkoj iz Hrvatske, 
a nešto više od te brojke da su Hrvati. 


Tko je kriv za nepotpune po- 
datke? 


Ovo ne pišemo zato da bismo prebroja- 
vali Hrvate u SR Njemačkoj, već da 
bismo dokazali onima izvan Jugoslavije, 
a i u zemlji, kako možda nisu krivi ni 
oni koji su u javnost dali nepotpune 
podatke o broju zaposlenih hrvatskih 
radnika izvan domovine, već da je 
krivaca mnogo više nego što se čini. 
Svakako, najveći su krivci — naša 
diplomatska i konzularna predstavni- 
štva. U SR Njemačkoj djeluje naša 
ambasada u Bad Godesbergu, generaini 
konzulati u Hamburgu, Frankfurtu na 
Majni, Miinchenu i Stutigariu, konzulat 
u Disseldorfu, vicekonzulat u Freiburgu 
i vojna misija u Zapadnom Berlinu. 
Dakle gotovo u svim njemačkim pokra- 
jinama. Tako je, bar prema zamisli onih 
koji su vodili brigu o otvaranju tih 
predstavništava, omogućeno svim našim 
ljudima da imaju stalne kontakte sa 
svojim predstavništvima. Naši su ljudi 
dakle mogli... 

...i baš tu počinje problem. Sve 
donedavno ljudi po konzularnim i di- 
plomatskim predstavništvima u Njemač- 
koj nisu vodili nekakvog posebnog 
računa o potrebama naših, a osobito ne 
O poirebama hrvatskih radnika u Nje- 
mačkoj. Upravo u toj zemlji, gdje je 
veoma jaka hrvatska politička emigra- 
cija, pa i ustaška ekstremna emigracija, 
od završetka rata u jugoslavenskim se 
predstavništvima sumnjivo gledalo na 
one hrvatske radnike koji su isticali 
pripadnost svom narodu. Uvijek se 
nastojalo prikazati kako je isticanje 
hrvatstva neka vrsta grijeha ili nešto 
slično. Sve Hrvate u Njemačkoj trpali 
su neki u jednu vreću ako kojim 
slučajem nisu bili »Jugoslaveni« ili što 
slično, te su ih stavljali u red s 
pripadnicima antijugoslavenskih organi- 
zacija (HOP, HNO, HDO i slično), a 
svakoga koji nije htio otvoreno nijekati 
hrvatstvo, odmah su stavljali na lisiu 
sumnjivih, »ustaša«, špijuna i slično. 

I tu je nastao jaz. Taj jaz nije znatno 
smanjen ni u zadnje vrijeme, jer se po 
ambasadama ne nastoje stvari popraviti. 
Većina službenika po ambasadama gleda 
na radnike nekakvim svojim očima i ne 
vodi mnogo računa o njihovim stvarnim 
problemima. Karakterističan je članak u 
»Novostima iz Jugoslavije« od 21. svib- 
nja 1970. godine, listu koji izlazi u 
Beogradu a namijenjen je našim radni- 
cima u inozemsivu (taj list ima posebne 
rubrike na makedonskom i slovenskom 
jeziku, ponekad se objavi i poneki 
članak na ijekavici, ali nikada se nije 
dogodilo da je redakcija vodila mnogo 


računa o hrvatskom književnom  jezi- 
ku!), listu koji je službeno glasilo 
»Saveia republičkih zajednica za poslo- 
ve zapošljavanja«, uključujući tu i 
Hrvatsku. Taj list u tom svom broju 
objavio je dopis nekog Ivana Kazija iz 
SR Njemačke u kojemu među ostalim 
piše: »Kad je riječ o predstavnicima 
ambasada ili, kako se ono kaže, našim 
diplomatima, otvoreno kažem da ni ja 
ne želim biti u njihovoj blizini i da sa 
njima lupam po praznoj slami iz koje 
ispada samo pečalbar budala .. .« 
Hrvatski radnici u Njemačkoj izbjega- 
vaju odlazak u naša konzularna pred- 
stavnišiva koliko god mogu. Tamo odla- 
ze samo kad im je nužno potrebno. Kad 
se popisivalo stanovnišivo, nisu smatrali 
da je to nužno, a neki čak nisu ni 
ozbiljno shvatili čitavu tu akciju, pa je 
(malo) hrvatskih radnika ispunilo popi- 
snice. Neki su se našli slučajno u 
predstavništvima, dok su rijetki posebno 
radi toga došli u predstavništva. Sada- 
šnji kontakt na relaciji hrvatski radnici 
u Njemačkoj — jugoslavenska službena 
predstavništva veoma su slabi. To je 
činjenica. IE upravo u toj činjenici 
moramo tražiti krivice za nepotpune, 
katastrofalno nepotpune podatke o broju 
zaposlenih u SR Njemačkoj. 

Drugi je razlog način zapošljavanja. 
Zavodi za zapošljavanje nemaju eviden- 
ciju ostalih radnika, već samo onih koji 
su olišli posredovanjem tih Zavoda, a 
poznata je činjenica da i danas mnogi 
odlaze na rad u Njemačku mimo zavoda 
za zapošljavanje. Zato su nam njemački 
podaci veoma dobro došli, a ovo iznoše- 
nje tih podataka moralo bi one kojima 
su statistike posao orijentirati na prave 
izvore. Za nas Hrvate bitno je i važno 
znati — koliko nas stvarno ima na radu 
u tuđini! - 


Ea . . 
Socijalni radnici: 
elo ve . e 

ili činovnici? 

Kako je u zadnjih godinu-dvije situacija 
oko slanja radne snage u SR Njemačku 
nešto izmijenjena u odnosu na ranije 
godine i kako su naši zavodi za 
zapošljavanje preuzeli na sebe brigu o 
slanju radne snage u SR Njemačku. 
tako su se i obveze tih ustanova 
vovećale. Svakako, među ostale obveze 
spada i slanje socijalnih radnika u tu 
zemlju. 

I naši zavodi, a tako i neki savezni 
organi, stupili su u kontakt s njemač- 
kom državnom organizacijom »Arbei- 
terwohlfahrt« i osnovali su središta za 
socijalni rad u gotovo svim većim 
mjestima. Sada u SR Njemačkoj postoje 
43 takva središta. I sve bi bilo u 
najboljem redu kad bi socijalni radnici 
koji su poslani na novu dužnost bili 
dobro upućeni u svoju službu. 

No, sudeći po svemu, oni su se 
pretvorili u činovnike, a u nekim 
središtima tek u obične prevodioce i 
pomoćnike njemačkih ustanova. Poznata 
je naime činjenica da socijalni radnik 
mora voditi brigu o svim problemima 
onih zbog kojih je došao na taj položaj. 
Posao socijalnih radnika među našim 
radnicima u Njemačkoj bio bi da vode 
brigu o svim problemima naših radnika. 
A oni? Više se bave rješavanjem nekih 
trzavica među radnicima i pitanjima 
koja nisu vezana uz rad socijalnog 
radnika negoli problemima koji su i te 
kako važni i prisutni kod naših radnika. 
Ima primjera da je socijalni radnik 
pripadnik neke druge nacije a da su 
većina radnika, recimo, Hrvati, Tada se 
događa da radnici jednostavno odbijaju 
pomoć socijalnog radnika ne želeći 
surađivati s njim. Jer, nacionalna pri- 
padnost naših radnika dolazi u Njemač- 
koj mnogo više do izražaja negoli u 
domovini? 

Slanje socijalnih radnika u njemačka 
središta po nekom republičkom ključu, 
kao što se sada radi, mislimo da je 
promašaj. Bilo bi najpametnije da svaki 
republički zavod za zapošljavanje. kad 
šalje već skupine radnika na rad u 
inozemstvo, skupa s njima pošalje i 
socijalnog radnika. 

Katolička Crkva u Hrvatskoj, bar se 
tako čini, uvidjela je problem rada 
među radnicima mnogo prije nego svi 
naši organi u zemlji skupa. Već pred 
pet-šest godina Crkva iz  Hrvaiske 
počela je slati svoje svećenike većinom 
franjevce na rad po župama u Njemač- 
koj. Oni koji su otišli prvi dobro su 
uvidjeli probleme i izradili elaborate 
kakav je rad potreban među hrvatskim 
katolicima u Njemačkoj. Danas u loj 
zemlji ima već 29 katoličkih hrvaiskih 
župa, na kojima djeluje 36 svećenika. To 
su uglavnom mladi svećenici koji su 
prihvatili novo u Crkvi, a odlazeći na 
rad u Niemačku shvatili su da odlaze 
među radnike i da će im morati biti 
pomoćnici u svim nevoljama, a ne samo 
svećenici koji će čitati molitve i držati 
propovijedi. Osim slanja svećenika u 
Njemačku katolička Crkva iz Hrvatske 
pri svakoj župi osnovala je i ured za 
socijalna pitanja, a vode ih posebni 
službenici ili u mekoliko slučajeva 
hrvatske časne sestre. 


Mate Talijančić 


pomoćnici 


HRVATSKA U ZRCALU BRITANSKOG TISKA 


0 HRVATSKOJ NA OBALAMA 
TEMZE ILI UGLEDNI BRITANSKI 


LISTOVI 0 NAMA 


Povijest britanskog tiska počinje u 16. stoljeću, a već 
potkraj 17. stoljeća, 1695., zakonski se uspostavlja 
sloboda tiska u Britaniji. Građanske i političke slobode 
današnjeg Ujedinjenog Kraljevstva Velike Britanije i 
Sjeverne Irske jamče nazavisnost i slobodu tiska, koja 
predstavlja uzor »zapadnih demokracija«. 

Potkraj 19. i početkom 20. stoljeća tisak Ujedinjenog 
Kraljevstva počinje se dijeliti na »kvalitetni« i »popu- 
larni«. »Popularni«, pretežito dnevni tisak, daleko broj- 
nijih izdanja, relativno se malo i rijetko bavi našim, 
hrvatskim prilikama. »Kvalitetni« nas tisak više zani- 
ma. Star po postanku i ugledu, taj tisak nalazi svoje 
čitateljstvo među ozbiljnim svijetom i politički upuće- 
nim ljudima Ujedinjenog Kraljevstva i »ostalka svi- 
jeta«. 


Dessa Trevisan (ex-Pavlović), »dopisnik« 
THE TIMESA 


Jedan od listova iz skupine »kvalitetnih« jest i london- 
ski dnevnik The Times. »Rođen« 1788., taj ugledni 
jutarnji dnevnik izlazi danas u nešto preko 400.000 
primjeraka u izdanju Novinskog društva Times, vla- 
snik kojega je u velikom dijelu Lord Thompson. 
Londonski The Times »izvanpartijske« su novine, koje 
zahvaljujući svom iscrpnom izvještavanju o britanskim 
i međunarodnim zbivanjima, malaze brojne čitatelje 
među poslovnim svijetom, 


Taj list ima svog stalnog dopisnika u Beogradu: 
gospođu Dessu Trevisan (nekad Desu Pavlović). Za 
dopise iz Beograda ne može se reći da odgovaraju 
ugledu i objektivnosti The Timesa. Ne zato što su oni 
iz Beograda, nego zato što gospođa Dessa, ex-Pavlović, 
ima svoje, savršeno jasne »stavove« o tome što znače 
pojedini događaji s političkih pozornica na ovim stra- 
nama. 

Tako gospođa Dessa Trevisan drži da su »posljednjih 
godina osobito... republike dobivale Sve veću vlast i 
utjecaj i veću autonomiju.« (!) To ne bilo ni tako zlo, 
pomsilio bi koji dobronamjerni džentimen, da ga 
gospođa Trevisan odmah ne upozorava na »opasnosti« 
novijeg političkog razvoja kod nas. One su, jasno, 
dvojakog značenja — kao 1 u Paula Yankovitcha — i 
to: 1. »Trend prema decentralizaciji... stvorio je 
mnoge probleme, neke čisto gospodarske, druge opet 
političke i nacionalne«, te 2. »Zadnjih godina, kako su 
republike dobivale sve veća prava, čini se da su i 
nacionalni problemi postali uočljiviji, a »raspodjela 
nacionalnog dohotka i savezna administracija općenito« 
čine sve republike i pokrajine »sve nestrpljivijima.« (?) 
Zlo je tako. eto, označeno. Prilično blago jer, ipak, 
Ujedinjeno Kraljevstvo nije jakobinska Francuska, pa 
se ista roba ne može na isti način prodati trijeznom 
Britancu. 

Ima ipak i »svetlih priprema« u vijestima Desse Trevi- 
san. Ta gospođa opširno izvještava o suđenju beograd- 
skom studentu Vladimiru Mijanoviću, koji je bio jedan 
od prvaka »leta beogradskog 1968.«, pa navodi da je 
javni tužiteli prigovorio optuženiku Mijanoviću dodire 


sa — pogodite kime! — Dessom Trevisan, ex-Pavlo- 
vić. (*) 
Uvodnici The Timesa, kako već ne mogu potpuno 


protusloviti svom dopisniku iz Beograda, samo donekle 
ispravljaju netočnost slike koju taj dopisnik stvara. 
Držeći tako da je »jedinstvo Jugoslavije bilo iskovano 
u partizanskom pokretu« i da ga je »održala vjernost i 
sjećanje na te dane, kao i osobna snaga i ugled 
predsjednika Tita«, uvodničar The Timesa »objašnja- 
va«: »U isto vrijeme tradicionalno suparništvo između 
različitih nacionalnosti održavalo je na životu raspre o 
dodjeli investicija i o drugim oblicima gospodarske 
pomoći. Prve su to bile razvijena područja Hrvatske i 
Slovenije koja su se protivila isisavanju sredstava u 
zaostalija područja (sic!, op. ur.). Zatim, s ekonomskom 
reformom iz 1960. (valjda 1965?!, op. ur.) politika se 
djelomično obrnula, i subvencionirana industrija u 
Srbiji i drugim manje razvijenim krajevima trpjela 
je«. Zanimljivo kako mi ovdje nismo ništa o tome ćuli! 


Jugoslavija u »Istočnom bloku« 


Na nivou ovog »poznavanja« prilika jest i jedan kraći 
prikaz Jugoslavije koji donosi Timesov tjednik The 
Sunday Times magazine od 17. listopada 1971. (*) Iako 
je to veoma poznati tjednik (s nakladom od oko 
milijun i pol primjeraka), The Sunday Times magazine 
donosi svoj prikaz o Jugoslaviji iz pera Corrine Adam u 
okviru većeg članka pod naslovom — »Istočni blok!« (5) 
Ovo iznenađujuće  »smještanje« u najmanju će 
ruku proliti five o'clock čaj u rukama ozbiljnih 
londonskih džentimena. Zadivljujuća je sažetost ovog 
prikaza: »Šest ekstravagantno nezavisnih malih zema- 
lja ujedinilo je snage protiv europskih imperija i 
njihovih nasljednika, a da same nemaju mnogo što 
zajedničkog. Hrvatska je prostrana i katolička, pokra- 
jina koja je opskrbljivala austrougarske armije svojim 
podčasnicima. Slovenija uzgaja vinograde i zarađuje 
novce. Bosna i Hercegovina gorovita je i muslimanska, 
s baladama o ubijanju Turaka; Crna Gora je sićušna; 
Makedonija je suha i siromašna. Srbija, koja je prije 
ostalih umaknula iz okvira turskog carstva, pravo- 
slavna je, s velikim srcem i velikom glavom« (to valjda 
zbog Desse Trevisan i Paula Yankovitcha, a možda i 
Antonija Isakovića...). 


Komentari o DEAKINOVIM sjećanjima 
na NOB-u i Tita 


Prate nas tako, eto, povijesne »shemex i u dijelu 
ozbiljnog londonskog tiska. Navedimo ipak da je upra- 
vo ovih dana londonski tisak prokomentirao izlaženje 
knjige sjećanja nekadašnjeg kapetana, sada pukovnika 
F. W. D. Deakina »The Embattled Mountain«. 

Tako Timesov Literary Supplement pod naslovom »S 
Titovim  partizanima« komentira Deakinovu knjigu. 
Govoreći o bici na Neretvi, nepoznati komentator 
»shematski« navodi i sudjelovanje »ustaša (hrvatskih 
nacista) i Četnika (srpskih nacionalista)« u toj bici. (5) 
Deakinova razlaganja ipak sile komentatora da pred- 
stavi kako valja »kolaboracionističke četnike i njihove 
kolege nedićevce«, te da objasni »dugo podnošen mit o 
četničkom vojnom otporu Osovini. (7) 

Prikazujući volju Britanaca da spase jugoslavenski i 
grčki monarhistički državni poredak, komentator objaš- 
njava »zakašnjenje« savezničke — posebno britanske 
— spoznaje o četničkoj kolaboraciji s naci-fašistima. 

I nezavisni ijednik New Statesman (s oko 80.000 
primjeraka) donosi prikaz knjige pukovnika Deaki- 
na.) Ovaj drugi prikaz, i usprkos socijalističkim naklo- 
nostima New Statesmana, izrazito je pročetnički u 
svom pisanju o »suparničkim pokretima otpora Tita i 
Mihailovića do oslobođenja Jugoslavije«. (X 

Britansko je općinstvo ipak i od vrsnijih pera _ moglo 
pročitati koju o pokretu otpora u nas i o Titu. Tako je 
knjiga gospođe Phyllis Auty (sestre čuvenog slavista 
Autyja) o Titu privukla veliku pozornost Britanaca. 
Ovih je dana, pred posjet predsjednika Tita Ujedinje- 
nom Kraljevstvu, drugi jedan londonski tjednik, »ne- 
zavisni konzervativni« The Sunday Telegraph (naklada 
kojega jest oko 750.000 primjeraka), objavio izvadak iz 
političkog životopisa Gamala Abdela Nassera iz pera 
Mohameda Heikala, (1%) Heikalov tekst izlaže Nas- 
Serove spoznaje o Titovu iskustvu iz prošlosti, te 
dodire između te dvojice političkih ljudi, osobito u 
vrijeme okupacije Čehoslovačke. 


»Jugoslavenska nacija« Lajosa Lederera 
i THE OBSERVER 


Najstariji londonski i uopće britanski tjedni list, The 
Observer, koji izlazi u oko 850.000 primjeraka, redovito 
iznosi na svojim stranicama zbivanja u politici, kulturi 
i društvu u Ujedinjenom Kraljevstvu i svijetu. Zanim- 
ljivo je napomenuti da čitava dobit od izdavanja tog 
tjednika odlazi u dobrotvorne svrhe. 

The Observerov dopisnik, Lajos Lederer, javlja se s 
vremena na vrijeme iz Beograda vijestima o našim 
prilikama i zbivanjima. Ima nepoznavanja i nerazumi- 
jevanja tih prilika u člancima Lajosa Lederera, koji 
bi, zbog svog podrijetla barem, mogao bolje razumije- 
vati vjetrove s naših strana. 

Piše tako Lajos Lederer o »jugoSslavenskoj naciji« i o 
tome da je sadašnja »Kriza imala svoje začeike u 
planovima maršala Tita o svom nasljedniku i u plano- 
vima o ustavnim promjenama koje bi preoblikovale 
odnose između pet (valjda šest, op. ur.) republika koje 
sačinjavaju saveznu državu Jugoslaviju«. (1!) 

lako mu izmiču očigledni odnosi uzroka i posljedica 
na unutrašnjem planu, Lederer shvaća prijetnje »jugo- 
slavenskih kominformista u Moskvi«, kojima je tamo 
»bilo dopušteno održavanje tijesnih veza s kominfor- 
mistima u Jugoslaviji«. 

Iznosi tako Lajos Lederer primjer pukovnika Blaža 
Raspopovića koji se bavi »i izbjeglicama u svrhu 
špijunaže u Jugoslaviji« i »jugoslavenskim kominfor- 
mistima«, te organizira u Moskvi »predavanja« o Jugo- 
slaviji. (1) 

Neupućenost u unutrašnje odnose i zbivanja ne smeta 
Lederera u njegovu »poznavanju« «politike na vrhu«. 
Već u lipnju ove godine, dok je još irajala borba za 
savezne ustavne amandmane, Lederer je »znao« sastav 
budućeg Vojnog komiteta, »kKoji će zapovijedati Jugo- 
slavenskom narodnom armijom nakon što on (Tilo, op. 
ur.) ode«. Taj komitet »imat će tri člana. Jedan će biti 
ministar obrane, koji je sada Srbijanac, general Nikola 
Ljubičić. Druga dvojica će biti: hrvatski prvak, dr. 
Vladimir Bakarić. te Slovenac Edvard Kardelj, koji je 
bio u Titovoj ratnoj vladi«, (13) 


Ugledni i ozbiljni THE GUARDIAN 


Jedan od najuglednijih i najstarijih britanskih juiar- 
njih listova, osnovan 1821., jest The Guardian. Pamti- 
mo ga dok je još bio The Manchester Guardian. Nakon 
preseljenja u London, The Guardian postaje »nacio- 
nalni« list, te nastavlja svoj tradicionalno »liberalni« 
politički stav. Čitetelji ovog jutarnjeg dnevnika, koji 
izlazi u nešto više od 300.000 primjeraka, dobrim su 
dijelom akademski naobraženi građani i poslovni ljudi 
u Ujedinjenom Kraljevstvu i svijetu. Nezavisnost The 
Guardiana jamči njegov novčani položaj: drušivo Scoit 
Trust kontrolira The Guardian i raspodjeljuje dobitak 
na razvoj lista i u dobrotvorne namjene. 

U The Guardianu dopisi iz Jugoslavije relativno su 
rijetki. U vrijeme manevara Sloboda 1971. objavio je 
ipak ovaj list jedan zanimljiv prikaz o tim manevrima 
iz pera Dana Morgana (koji je ili istoimenjak ili pak 

sam dopisnik The Washington Posta iz Beograda). 
Morgan zapaža tako da je »Jugoslavija prva komuni- 
stička zemlja u svijetu koja je dala velik dio odgovor- 
nosti za obranu lokalnim vlastima«, te da su tako, 
»primjenjujući ovu ideju u urbanim, europskim uvje- 
tima, predsjednik Tito i njegovi stratezi, čini se, dali 
svoj vlastiti doprinos modernim ratnim teorijama«. Mor- 
gan se opširno osvrće na članak generala Viktora 
Bubnja iz jednog broja Narodne armije od srpnja ove 
godine, pa navodi da je jedan od ciljeva manevara bio 
pokazati da je »Jugoslavija iako komunistička, partner 
u koga se može imati pouzdanje đa će braniti vlastite 
probitke kao i probitke onih stranaca koji ulažu u 
njezin razvitak«. 


»Nikad nije bila u pitanju odanost armije jugoslaven- 
skoj zamisli višenacionalnosti, Savezu komunista, ;li 
svom zapovjedniku, predsjedniku Titu«, piše Dan Mor- 
gan i zaključuje: »Osim predsjednika Tita niti žedan 
djelatni vojni časnik ne Sjedi; u Izvršnom birou Pred- 
sjedništva partije — Politbiroa«, ('1) 


Vrsni i ozbiljni urednik The Guardiana 
VICTOR ZORZA 


Osnova dobre upućenosti čitatelja The Guardiana jesu 
temeljiti članci vrsnog urednika Victora Zorze, koji 
zacijelo raspolaže dobrim prijevodima važnijih članaka 
iz tiska SR Hrvatske i drugih republika. 

Victor Zorza je jasno shvatio političko značenje X. 
sjednice CK SK Hrvatske i dinamizam političkih 
previranja u SR Hrvatskoj. »Odđ šest republika koje 
sačinjavaju Jugoslaviju, Hrvatska je politički vrlo 
nemirna i sklona nezavisnosti«, (i) piše on osvrćući se 
na političko ozračje prvih mjeseci prošle godine. 
»Hrvati i Slovenci«, piše Zorza, »snažno podupiru go- 
spodarske i političke reforme, koje bi trebale voditi 
puno većem stupnju deceniralizacije«. (/9) 

Godinu dana kasnije. pod naslovom »Hrvati hoće biti 
gospodari u vlastitoj kući«, Zorza piše »Hrvati sada 
kažu da oni hoće biti gospodari u vlastitoj kući i ne 
vide zašto bi trebali dati bilo što kao naplatu za one 
što oni drže svojim neotuđivim pravom«, (U) 

Zbog ovih i ovakvih razloga »hrvatska komunistička 
partija zatražila je smjenjivanje potpredsjednika Sa- 
vezne skupštine, dr. Miloša Žanka, zbog toga što je 
oklevetao partijske prvake optužujući ih s naciona- 
lizma... Hrvatski prvaci tvrde pak da su njegove 
optužbe sročene u zajednici s konzervativcima iz 
Beograda«. (1S) 

Navoreći pisanje »jednih hrvatskih novina da dr. 
Žanka podržavaju kominformisti, koji skupljaju pot- 
pise u prilog njega«, Zorza tvrdi da iza »naglog 
preporoda u djelovanju dugo potiskivanih krajnje 
konzervativnih snaga« u pravcu restauriranja stalji- 
nizma — stoji ruka jedne socijalističke zemlje. Među 
ove snage spadaju i »đrušivene i političke snage koje 
je predstavljao Ranković«, a koje su »ostale u velikom 
dijelu neozlijeđene« i nakon uklanjanja Rankovića, te 
»sada još jednom dižu Svoje glave«. 


Spleike oko političkog rukovodstva SR Hrvatske iz 
ožujskih i travanjskih dana ove godine nisu zbunile ni 
zavele vrsnog Viciora Zorzu. U svojoj komentiranoj 
vijesti o tim događajima Zorza piše da su se glasovi o 
vezi političkog vodstva SR Hrvatske s izbjeglicama 
»čuli najprije u Beogradu, među onim Srbima koji su 
željeli diskreditirati nacionalna ambiciju hrvatskih 
komunističkih prvaka i podsjeći njihove zahtjeve za 
većim stupnjem nezavisnosti u odnosu na Beograd«. (1?) 
»Hrvatski Centralni komitet izjavio je«, prenosi Zorza, 
»da je u napredovanju "organizirana akcija? s ciljem da 
diskređitira 'političko vodstvo Socijalističke Republike 
Hrvatske«, optužbama o vezama s nekim od hrvatskih 
političkih izbieglica, To vodstvo »tvrdi da su ove 
optužbe 'ubačene preko nekih organa savezne uprave 
iz Beograda« i »odlučno ukazuju na to da je umiješana 
jugoslavenska služba sigurnosti. U službi sigurnosti, 
prevladavaju Srbi, a ona naginje simpatijom k 'centra- 
listima' i antiliberalnim elementima ušančenim u ne- 
kim dijelovima beogradskog političkog aparata«. (%%) 
»Centralisti« se boje da »dodjeljivanje« Hrvatima nji- 
hovih prava neizbježno vodi jednakom »dodjeljivanju« 
prava i ostalim nacijama i nacionalnostima, a ovo 
»vodi raspadanju zemlje«, (?') drže ti isti centralisti. 
»Ovo je argument koji je maršal Tito sada odbacio... 
stavljajući se čvrsto na stranu onih koji su skloni 
većem prenošenju vlasti na republike«, piše svibnja 
ove godine Vicior Zorza i nastavlja: »U Zagrebu, 
stolnom gradu Hrvatske, vlada sada oduševljenje. Po- 
sljednjih tjedana nacija je zbila svoje redove u izvan- 
rednoj javnoj demonstraciji hrvatskog domoljublja 1 
političkog jedinstva, koje u prošlosti nije uvijek bilo 
očito.« 

Navodeći riječi predsjednika boračke organizacije SR 
Hrvatske o »nužnosti "masovnog narodnog pokreta u 
Hrvatskoj'«, Victor Zorza zaključuje: »Ono što znaci u 
Zagrebu sugeriraju jest da taj socijalizam 's novim 
licem', koji je čak ljudskiši od onoga što je Dubčekov 
režim namjeravao uvesti u Čehoslovačkoj, možda izra- 
sta u Hrvatskoj«. 

JESU LI SR 


I U SJEVERNOJ 


DALMACIJI UGROŽENI? 


Općina Benkovac kraj je gdje već stoljećima žive 
zajedno Srbi i Hrvati. Sjedište te općine, Benkovac, 
malo je mjesto od 1897 stanovnika. Na cijelom po- 
dručju općine živi 36.319 stanovnika, od čega 20.101 
Srbin i 15.971 Hrvat (znači 55,3" Srba, i 44% Hr- 
vata). 

Općina je Benkovac na 105. mjestu rang-liste raz- 
vijenosti općina SR Hrvatske. U općini se 40% sta- 
novništva ne može koristiti električnim osvjetlie- 
njem, a zaposleno je samo 3.4" stanovništva. Cak 
2.712 stanovnika općine Benkovac privremeno rade 
u inozemstvu. 


Materijali OK SK Benkovac 


Željeli smo utvrditi točnu nacionalnu strukturu za- 
poslenih u toj općini. U tome smo se poslužili ma- 
terijalom koji je izrađen ove godine za potrebe 
Općinskog komiteta Saveza komunista Benkovca. 
U tom se materijalu kaže: »Mi ocjenjujemo da sada 
imamo vrlo pozitivno političko raspoloženje... Po- 
sebnu pomoć smo imali istupom drugarice Savke 
12. II. 1971. u vrijeme kada smo osjetili zastoj pozi- 
tivnih procesa, posebno u sferi međunacionalnih 
odnosa, Mi smo ocijenili da je razlog takvog zasto- 
ja, bar u našoj sredini bio, što su neki drugovi, pa 
čak i oni koji su nam bili poslani sa strane, protu- 
mačili stavove X. sjednice na način koji nije bio 
prihvatljiv za područje kao što je naše — specifično 
po mnogo čemu. Poslije spomenutog govora druga- 
rice Savke dileme su nestale. Bojazan srpskog življa 
nestaje. Otpori se počinju sužavati, jer su izbijeni 
"argumenti o 'položaju Srba u Hrvatskoj? s čime su 
neke snage do tada manipulirale.« Toliko o tome 
kaže Općinski komitet SK. Dalje se u materijalima 
izlaže nacionalna struktura u radnim i društveno- 
-političkim organizacijama. Evo kako ona izgleda: 


Društveno-političke organizacije 


Funkcioneri u društveno-političkim organizacijama 
Općine Benkovac po nacionalnosti na dan 1. VI. 
1971. godine (plaćene funkcionere označujemo sa *): 


Društveno-političke 


organizacije Hrvat Srbin Slovenac 


Općinska 
konferencija SKH zamjenik 
Općinski 

komitet SKH — 
Općinsko 
sindikalno vijeće 
Općinski 

odbor SUBNOR 
Savez omladine 


predsjednik — 
sekretar (*) zamjenik 
tajnik predsjednik — 


predsjednik tajnik (*) — 
predsjedn'! (,) — — 


SSRN predsjednik (4) — 
Općinska — zamjenik = 
skupština predsjednik (4) tajnik (*)  — 


Također je veoma zanimljiva nacionalna struktura 
članstva SK u Općini Benkovac. 


Članovi SK Ukupno Srba Hrvata 


841 545 296 


Izraženo u postocima. među članovima SK ima 35% 
Hrvata i 64,8% Srba. 

U već spomenutim materijalima piše: »S nacional- 
nom strukturom članstva u SK na našoj općini ne 
možemo biti zadovoljni. ier ie vidljivo da imamo 
44% hrvatskog življa. a u SK od ukupnog broja 
članova imamo 35% Hrvata. Dakle zaostajanje od 
9%... U sadašnjoj akciji masovnog prijema mladih 
u članstvo SK u mogućnosti smo popraviti ovu 
strukturu. Komitet se na tsme maksimalno anga- 
žira, ali mora se konstatirati da drugovi sekretari 
hrvatske nacionalnosti odnosno sekretari iz hrvat- 
skih sela, nisu se dovoljno angažirali na ovom po- 
slu. pa sumnjamo u potpun usnieh ove akcije.« 
Nacionalni sastav zaposlenih na području općine 
Benkovac (privredne organizacije): 


Radna 
organizacija: 


Ukupno 


zaposlenih: Srba 


Jugoplastika 169 124 44 
Radnik 109 85 23 
Napredak 82 59 23 
Razvitak 203 141 62 
Vinoprodukt 31 dai 14 
OPZ Vukšić 27 6 21 
Komunalac 76 54 22 


U posljednje je doba već nekoliko pu- 
ta iz Pododbora »Prosvjete« u sjever- 
noj Dalmaciji istican zahtjev da se u 
političkom i kulturnom pogledu osigu- 
ra ravnopravnost Srba u tom dijelu Hr- 
vatske. U nizu takvih zahtjeva posljed- 
nji su bili zahtjevi Momčila Kosovića i 
Jovana Mlinara. Prvi od njih postavio 
je zahijev da se Hrvatska federativno 
uredi, a drugi je u ime svih Pododbora 
»Prosvjete« iz sjeverne Dalmacije za- 
tražio da se uvedu posebni nastavni 
planovi i programi za djecu srpske na- 
cionalnosti. Ti prijedlozi obrazlagani 
su osjećajem ugroženosti srpskog pu- 
čanstva. Potaknuti tim zahtjevima, pri- 
jedlozima i obrazloženjima, nastojali 
smo utvrditi činjenično stanje na iom 
području. 


Varteks 2 2) =: 
Borovo 3 2 1 
Borac 1 1 — 
Zadranka £) 2 1 
Koteks 3 3 — 
Mesopromet 2 — 2 
Stampalija 4 2 9) 
Jela 1 — 3 
Kupališta il 1 — 
Kaprijed 2 2 — 
Plodine 4 2 2 
Duhan 8) 3 — 
Poljoopskrba 1 — j 
Vjesnik S ž 1 
Indopol 1 1 — 
Jugoplastika 2 1 1 
Mladost 1 — ] 
Novoselec 2 — 2) 
Želj. stanica 17 12 5 
Cestarija 43 31 12 
Pošia 24 17 7 
Elektra 17 15 2 
Šumarija 21 19 2 
Agraria 1 1 — 
Koka 1 — i 
Autotransport 4 4 —— 
Pruga 24 24 -— 
Ukupno: 888 633 253 
A evo podataka i za područje zdravstva: 
Zdravstvene Ukupno 

ustanove: zaposlenih: Srba Hrvata 
Dom zdravlja 46 24 21 
ZS Stankovci 7 — Ti 
ZS Smilčić 8 5 3 
Apoteka 4 2 2 
Veterinarska stanica 4 5 2 2 
Ukupno: 69 SB) 35 
U prosvjeti stanje izgleda ovako: 

Školske Ukupno 

ustanove zaposlenih: Srba Hrvata 
Zajednica obrazovanja 2 1 1 
G:mnazija 22 13 di 
OŠ Benkovac 90 53 34 
OŠ Brgud 42 34 8 
OŠ Smilčić 27 16 10 
OŠ Islam G. 25 16 7 
OŠ Raštević 36 15 21 
OŠ Polača 44 21 23 
OŠ Lišane O. 21 3 18 
OŠ Stankovci 42 2 39 
OŠ Pristeg 23 17 6 
Ukupno: 374 191 174 


HRVATSKI TJEDNIK br. 30. / 12. studenoga 1971. 


Stanje u upravi i sličnim organizacijama pokazuje 
slijedeću sliku: 


Ostale Ukupno 
organizacije zaposlenih: = Srba Hrvata 
Skupština općine 
i općinska uprava 89 62 27 
Stanica javne 
sigurnosti 31 24 7 
Općinski sud 16 13 2 
Političke organizacije 11 g) 
Zavod za soc. osig. Gi) 9 —_ 
Služba društvenog 
knjigovodstva 8 Zi 1 
Banka 6 4 X 
Zavod za 
zapošljavanje 1 1 — 
Lovačko društvo 4 2 2 
Ukupno: 171 126 44 


Ukupno zaposlenih u općini Benkovac: 1502 
Srba: 983 (65.400) 
Hrvata: 506 (33,7".v). 


O tome se u materijalima Općinskog komiteta kaže: 
»U duhu opće politike i akcionog programa naše 
općine, koji je to i prije ove analize podvukao, rad- 
ne organizac.je moraju s punom odgovornošću vo- 
diti računa o nacionalnoj strukturi uposlenih. Po- 
sebno za to su odgovorni rukovodeći kadrovi u rad- 
nim organizacijama. Na to ih obavezuje težina daiih 
podataka gdje ni u kom slučaju ne možemo biti 
zadovoljni gledano kroz tabelarne prikaze s brojem 
uposlenih radnika hrvatske nacionalnosti, u odnosu 
na nacionalnu strukturu cjelokupnog stanovništva 
ove općine: 44%% Hrvata i 55,3% Srba. Sigurno da 
ima i objektivnih razloga za ovakvu nacionalnu 
strukturu... 


Ali sigurno je da je bilo : subjektivnih slabosti, pa 
su nam neke radne organizacije postale jednona- 
cionalne. Ovdje moram napomenuti da postoje i 
neki pokušaji vulgariziranja cjelokupne naše akcije 
na ovom planu, pa se želi postaviti da se sad ljudi 
srpske nacionalnosti ne smiju primati u radni cd- 
nos, nego samo Hrvati. To nije intencija ni jednog 
partijskog foruma. te prema tome ni našeg općin- 
skog rukovodstva. Radnici ni jedne nacionalnosti ne 
smiju ići na ulicu zbog strukture i pariteta, ali svaka 
Faana Gugan.eeLija lue.a Na. 2eoe 4 ovim analiza- 
ma. 1 u budućoi Ci prijema :malii određenu 
orijentaciju... Mi smo ovu raspravu postavili baš 
na toj osnovi da ovaj skup oc.,eni postojanje ili 
nepostojanje nacionalne diskriminacije u našoj sre- 
dini, jer osjećamo da nam to u posliednje vrijeme 
truje političko raspoloženje i da ćemo to raspolo- 
žen > vonravit« jecinog o voren m dijalogom o ovoj 
problematici. Mi osjećamo da je na ovom planu bilo 
propusta. uosteiom kao i drugdje « 


Rukovodstva radnih organizacija 


Tvornica obuće »Jugoplastika«: upravitelj i šef pro- 
izvodnje srpske su nacionalnosti. 


»Radnik«: direktor, tehnički rukovoditelj. šef raču- 
novodsiva, sekretar i šef mehanizacije srpske su na- 
c.onalnosti. a komercijalni direktor je Hrvat. 


»Razvitak«: direktor. šef računovodstva  sekro'ar 
ij komercijalni rukovoditelj Srbi su. a šef ugostitelj- 
skog pogona i šef mehanizacije Hrvati. 


OPZ Vukšić: direktor i šef računovodstva hrvatske 
su nacionalnosti. 


Vinarija: direktor je Hrvat, a šef račun 
Srbin. 

Komunalac: direktor šef računovodstva i šef jedi- 
nice za gospodarenje stanovima srpske su nacionulI- 
nosti, a rukovoditelj tehničke službe hrvatske. 


Istva 


Dom narodnog zdravlja: ravnatelj je Srbin. a po- 
moćnik ravnatelja i šef računovodstva Hrvati. 


Zdravstvena stanica Stankovci: upraviteli Hrvat. 
Zdravstvena stanica Smilčić: upravitelj Srbin. 
Apoiteka i Veterinarska staniea: rukovoditelji su 
Hrvati. 

Školstvo: 7 je direktora srpske. a 4 hrvatske nacio- 
nalnosti. 

Općinska uprava: na 2 rukovodeća mjesta su Hrva- 
ti, a na 5 Srbi. 

Skupština općine: predsjednik je Hrvat, a tajnik 
Srbin. 

Stanca Javne sigurnosti: Starješinstvo je srpsse 
nacionalnosti. 

Općinski sud: Rukovoditelj je Slovenac. 
Komentirajući ove podatke, u materijalima OK SK 
kaže se: »Sigurno je da bi bilo interesantno u ova- 
kve analize nacionalne pripadnosti rukovodećih ka- 
drova napraviti i analizu školske spreme i stručno- 
sti tih rukovodilaca. Normalno da se jedno od dru- 
goga ne bi smjelo odvajati, posebno danas kad u 
Jugoslaviji imamo veliki broj direktora samo sa 
osnovnom školom.« 


Društveno-politički angažman 


Nacionalna struktura Općinske konferencije SKH 
Benkovac i njenih tijela na dan 1. VI. 19T1. godine: 


Ukupno 
Naziv članova Hrvata Srba 
Općinska konferencija 
SKH 61 13 47 
Općinski komitet 14 4 8 
Statutarna komisija 7 2 5 
Reviziona komisija 5 gi 2 
Komisija za ideol.-pol. 
izgradnju 7 2 5 
Komisija za društv.- 
-ekonom. odnose 10 2 B 
Komisija za organiza- 
ciona i kadrovska 
pitanja 7 1 6 


Ako analiziramo sastav Općinske konferencije SKH 
Benkovac, vidimo da je u njoj 78,7% Srba a 21% 
Hrvala. U komisijama odnos je otprilike isto takav. 
Nacionalna struktura u tijelima ostalih društveno- 
-političkih organizacija općine Benkovac na dan 1, 
VI. ove godine: 


——————....n 0 


Ukupno 
Naziv članova Hrvata Srba 
Općinska konferencija 
SSRN 89 41 48 
IO Opć. konf. SSRN 19 8 il 
Općinski odbor 
SUBNOR-a 21 7 14 
Predsjedništvo 


SUBNOR-a T 2 
Predsjedništvo SOH 17 7 

Općinsko sindikalno 

vijeće 18 5 13 
IO Sindikalnog vijeća 7 2 


Nacionalna struktura odbornika Općinske skupštine: 


Ukupno članova Srba Hrvata 
Općinsko vijeće 56 29 27 
Vijeće radnih 
zajednica 41 25 15 


Nacionalna struktura komisija i savjeta Skupštine: 


Ukupno članova Srba Hrvaia 
Komisije ukupno 94 33 19 
Savjeti ukupno 84 93 29 


Na radu u inozemstvu 


Već smo rekli da su 2.772 stanovnika općine Ben- 
kovac na privremenom radu u inozemstvu. Uspore- 
dimo li broj radnika na radu u inozemstvu s nacio- 
nalnim sastavom stanovništva pojedinih naselja u 
općini. dobit ćemo lakođer zanimljive podatke, 

Banjevci 851 4 843 sI 
Lisičić 714 4 708 73 
Lišani Ostrovica 1046 6 1035 68 
Nadin 1222 400 821 90 
Perušić Ta 170 549 62 
Podlug 439 72 362 61 
Polača 1531 152 1378 182 
Popovići 692 146 942 64 
Radašinovci 742 168 574 67 
Stankovci 1780 8 1770 209 
Šopot 521 164 357 54 
Tinj 701 147 534 106 
Vukšić 859 154 705 96 


Kao mjerilo za gornju tablicu uzeli smo ona nase- 
lja općine u kojima je hrvatsko stanovništvo u ve- 
likoj većini, a iz kojih je 50 ili više stanovnika na 
radu u inozemstvu. Međutim, broj srpskih sela iz 
kojih je više od 50 stanovnika na radu u inozemstvu 
mnogo je manji. To bi bio svakako zanimljiv poda- 
tak za jednu opširniju sociološku studiju. 

Brgud 786 769 14 60 
Donje Ceranje 417 384 33 80 
Gornje Biljane 977 957 6 79 
Islam Grčki 1277 1153 105 91 
Kula Atlagić 1107 1025 81 gi 


Osim naselja koja smo analizirali u gornjim dvjema 
tablicama, u općini Benkovac samo su još dva nase- 
lja. Pristeg i Raštević, iz kojih je više od 50 sta- 
novnika na radu u inozemstvu. No to su naselja 
u kojima živi podjednaki broj Hrvata i Srba. 


VUS o Obrovcu 


Jednim svojim dijelom općina Benkovac graniči s 
općinom Obrovac. o kojoj u svom broju od 14. VIL. 
0. 8. piše VUS. Općina Obrovac broji 15.000 stanov- 
nika. od toga 60% Srba, a 40% Hrvata, kaže VUS. 
Međutim. od ukupnog broja članova SK samo 15% 
su Hrvati. 


»Za takvu situaciju mogu otvoreno reći da su krivi 
isključivo neki kadrovi koji su provlačili tezu da 
prednost prijema u SK imaju oni koji su dali veći 
doprinos u ratu. odnosno, neki ljudi koji su imali 
određena specifična uska gledanja na interese ko- 
mune. Bilo je i nepovjerenja prema pripadnicima 
hrvatske nacije, koju su neki smatrali 'nepovjerlji- 
vom'« — rekao je novinaru VUS-a sekretar Općin- 
skog komiteta Olujić, ističući pritom da to govori 
kao Srbin, sin tog kraja. 

»U vrhu komune situacija je danas čistija i zdravija 
nego ikad do sada iako u bazi još ima pojedinaca 
koji nam mute vodu, prije svega pričama o 'ugro- 
ženosti Srba u Hrvatskoj', o temi 'što će sutra biti 
sa Srbima'« — rekli su novinaru VUS-a  pred- 
sjednik općine Dane Desnica i predsjednik Općin- 
ske konferencije SK Ante Jurjević. 


Karin 


Karin je ovog ljeta postao poznat po »slučaju« kad 

su pripadnici milicije batinali građane hrvatske na- 

rodnosti. Iznosimo ovdje ove podatke o davanju na 

korištenje građevinskog zemljišta u društvenom vla- 

sništvu koje je 1969. god. dodijelila Skupština opći- 

ne Obrovac — kako bismo i po tom primjeru mogli 

zaključiti da li su građani srpske narodnosti zapo- 

stavljeni u ovom dijelu Hrvatske. 

Zemljište su dobili: 

iz Beograda: Stevo Šuput. Dragomir Jeremić. Jovan 
Vujnović Nikola Miščević, Milica Vujnović. Đu- 
ro Radovanac. Drago Marić, Đuro Trašnjić, Dra- 
gan Đakula. Savo Drača, Drago Žepec. Dobrila 
Uzelac. Miloš Čanković, Mile Čanković, Đuro Lju- 
ština. Stevo Škorić, Vaso Škorić, Milan Zlatano- 
vić. Luka Ranjak, Dobrivoje Krstić, Živko Jan- 
ković. Živola Nešić...; 

iz Zagreba: Dušan Alavanja. Bogdan Đekić, Jurica 
Zvonar. Rade Mlinar; 

iz Novog Sada: Todor Stojković, Čedomir Čurčić, 
Dmitar Zaklan, Stojan Veselinović, Nikola Vez- 
mar, Stevo Polovina; 

iz Zemuna: Đuro Ovuka. Rajko Obradović, Slavko 
Tomlinović, Pavle Miljaš, Ružica Dobrić, Ljubo- 
mir Štrbac: 

iz Karina: Savo Mlinar, Marko Dragaš, Dragica 
Šiško; 

iz Gospića: Dušan Maljković, Jovan Rajšić; 

iz Obrovca: Živko Oluić, Đuro Jokić, Aćim Drača, 
Todor Perić, Jovan Prostran; 

iz Zadra: Tomislav Katrulja, Petar Zelić, Dušanka 
Sobin, Mirko Obrić; 

iz Viteza: Mira Korlat; 

iz Sarajeva: Mirko Kecman, Stevo Narančić; 

iz Zelengrada: Lazar Gagić; 

iz Gračaca: Nikola Gaćeša; 

iz Livna: Milenko Lalić; 

iz Koprivnice: Marija Purgar; 

iz Splita: Blagoje Zelić; 

iz Sombora: Miroljub Mihajlović; 

iz Pazove: Branko Dragaš. 

Mislimo da ovome nije potreban nikakav komentar. 


Zaključak 


Drago nam je što ovom prilikom nismo pronašli ni 
jedan podatak, ni jednu situaciju koja bi govorila 
da postoji bilo kakva opasnost zbog koje bi se srp- 
sko pučanstvo u Hrvatskoj — u ovome slučaju u 
sjevernoj Dalmaciji — trebalo osjećati ugroženo. 
Ako nam se u kojoj drugoj prilici ukaže na takav 
ili sličan problem, rado ćemo i tom prilikom ispitati 
stvarnu situaciju na terenu. 


Ivan Cerovac 


kada se 
odlučite 
na kupnju 
stana, 

kuće, 
vikendice, 
gradilišta, 
ugostiteljskog 
lokala ili druge 
obrtničke 
radionice 

u Zagrebu, 

na Jadranu 

ili bilo gdje 

u Hrvatskoj, 


učinit ćete dobro 

ako posjetite našu 
specijaliziranu Poslovnicv 
za nekretnine 


nudimo vam 

širok izbor, 

a sve ćete obavijesti 
i stručna mišljenja 
dobiti bez naplate 
»Trgoagencija« 


Zagrel, 
Praška 6/I. 

Zagreb je jedini grad, jedini pravi grad za Hrvate. Svi ostali 
hrvatski gradovi samo djelomično ili u ovom ili onom vidu 
nose cjelokupnu hrvatsku dušu u sebi. No duša ovog naroda, 
sa svim ožiljcima, sa svim izdajama, bolima, prevarama i 
bludnjama, slegla se u ovaj grad podno Medvednice. Stoga 
ne prezrite ovaj grad; samo u njemu imate nađe da se pre- 
poznate, samo u njemu, i to na trenutak, živi prastara i luda 
hrvatska nada. Samo u Zagrebu i nigdje više možete vidjeti 
svoj unezvjereni hrvatski obraz, i to ne na dugo i precizno. 
Vidite ga na trenutak kao blijesak u očima žene koju volite. 
Vidite ga onda kad za to viđenje platite, i to krvavo platite. 
Možete vi, dragi moji, ako ste Hrvati, pristati ponekad na 
lažne slike sebe samih širom svijeta. Znači li to da niste iz- 
držali? Priznajem — teško je izdržati. No nije li bolje izdr- 
žati i nazreti svoj lik tek ponekad i tek toliko da se ne po- 
mahnita? To što nas uvijek tjera da se ovamo vraćamo, ta 
ukleta pupkovina spoznaja živi u ovom gradu i, vjerujte 
mi, neće nikad umrijeti. 


Stvari dakako vrijeđe samo onoliko koliko vrijede. Mi često 
plaćamo surogate fiktivno jeftinim cijenama. Prava za nas 
samo je jedna žena i pravi za nas samo je jedan grad. Znam 
toliko Zagrepčana koji se nisu rodili ovdje. pod ovim najče- 
šće sivim nebom što zaklanja sunce, budi sjetu i uznemi- 
ruje unutrašnjost. No svi ti Hrvati, došli oni s juga ili sa sje- 
vera, dobauljali su u ovaj grad sluteći sebe, sluteći prikri- 
ven i daleki smisao. Nikad nisam vjerovao u internacionalne 
1 apatridne istine. Istine ili su obojene krvavom prisuinošću 
trenutka i mjesta ili ih nema. 


Jedna od najprisnijih knjiga o Zagrebu ponovno je izišla ovih 
dana. Napisao ju je već 30 godina mrtvi Đuro Szabo. Nježna 
je i pametna, precizna i nadahnuta ta knjiga. Ono što se zo- 
ve topografijom duha, to eto sadrži ova knjiga: topografiju 
zagrebačkog duha. Između redaka nazirete ukleti tijek kon- 
tinuiranog diskontinuiteta. Nazirete somnambule koji su, 
uvijek nanovo opčarani prisutnošću pritajene i zakrivene 
duše ovog grada i ovog naroda, iznova povjeroval; da ništa 
nije izgubljeno i da sve može i mora nanovo započeti. 
»Osvanuo je nenadano, osvanuo je u teškim vremenima — t&, 
konačno, koja vremena nisu bila Zagrebu i svemu hrvatstvu 
teška?! Malen narod, smješten na prometnim putevima, za 
kojim su vrebali i vrebaju i vrebat će svi ti "mili" i 'nemili' 
susjedi«. 


—_ 
=. 


»Dakle, 'Zagreb' je prvotno ime biskupskoga građa, a tako 
je ostalo kroz stoljeća. Tu i u Vlaškoj ulici vršio je vlast bi- 
skup, a kaptol u kasnije osnovanoj Novo Vesi.« 


»Nu, još je opasnija od svih elementarnih nesreća bila ljud- 
ska nedotupavost.« 

Tako, eto, piše Gjuro Szabo u svojoj knjizi »Stari Zagreb«. 
Što reći danas kad se ovaj grad provincijalizira, što reći da 
nas kad se tupo širi divljenje gradovima koji nemaju duše, 
a ako je imaju, ona je u novcu i vlasti. Zagreb je danas na- 
grđena i silovana ljepotica koja s dostojanstvom zaklanja 
svoje oskvrnjene grudi. No neka mi nitko ne kaže da je 
igra gotova, ona tek počinje. 


U Zagrebu se ne živi žestoko 


Žestine dakle— spasonosne, samosvojne i estetički i moralno 
opravdane žestine stvaranja i življenja — u Zagrebu nema 

još na vidiku. Znači li to da treba odustati kao što su mnogi 
odustali ostavivši zauvijek grad u kojem su mogli i morali 
postati ono što treba da budu: slobodni ljudi? Treba li se, 
dakle, usidriti u onu prokletu i uvijek prisutnu hrvatsku 
raspolovljenost o kojoj govore oni koji poznaju hrvatsko bi_ 
će, oni koji žive sudbinu tog bića, oni koji iskazuju njezin 
okvir? Nije slučajno što su južni Hrvati došavši u svoj grad, 
s mora u maglu, najtemperamentnije živjeli i nosili se s pro- 
kletstvom i blagoslovom grada pod Medvednicom, građa koji 
bi što se magla tiče mogao, i to s razlogom, preuzeti primat 
Londonu. Govoriti bi dakle trebalo o zagrebačkoj, a ne o 
londonskoj magli. Književnici su, dakako, oni koji izraža- 
vaju ono što se živi i ono što živimo. Jozo Laušić je svojom 
»Klačinom« opet podsjetio na raspolovljenost i tragičnost 
hrvatskog duha bez obzira gdje taj duh našao geografski i 
lokalni okvir za tragičnu i samrinu igru svojih suprotnosti. 
Čitajući Laušićevu priču o dva brata od kojih svaki u sebi 
nosi s istom strašću svijet onog drugog. mislio sam o Za- 
grebu, mislio sam o tome kako je Zagreb ipak ponajviše i 
najmračnije u svom zametku destruiran od onih koji ga na- 
seljuju. Ne mogavši podnijeti rasutu i prigušenu svjetlost 
zagrebačkog neba, ogorčeni i usamljeni, najteže su udarce 
Zagrebu davali oni koji su se, izgleda, već rcdili otrovani. 
Govorimo o otrovu, jer nije li otrov htijenje koje i svrhu i 
cilj svog postojanja pronalazi samo u gledanju unatrag, da 
bi se poput hipnotizirane žabe najednom zapjenjeno i neuro- 
tično pljunulo na sve što je stoljećima građeno, na sve što 
je dobilo plemenite obrise vremena koje je iskušalo i ljepolu 
i svrhu? Pogleda unaprijed u ovako otrovanome nema ni za 
lijek. Istina je pak, pogledamo li malo na povijest ovog gra- 
da, pa i naroda, istina je da su uvijek i gotovo u potpunosti 
imali pravo oni koji su slutili i gledali unaprijed. Poslije ra- 
ta Zagreb nije imao ljudi koji slute i gledajući unaprijed 
grade trenutak u kojem žive. Mislim ovdje na vizije. Jedini 
svijetli i na žalost kratkotrajni primjer takvog čovjeka i ta- 
kvog mišljenja bio je Većeslav Holjevac. On je grad vidio 
preko Save, i ovaj grad, ma koliko mi bili nezadovoljni na- 
činom, prekoračio je i obgrlio Savu. Ima li išta prirodnije 
nego što je Zagreb na rijeci? Ova rijeka pripada ovom gra- 
du, on nije grad bez nje. Ne treba maštati, treba sagraditi 
Kkejove uz Savu. Treba posaditi lipe i topole ulicama koje vo- 
de na rijeku. Treba pustiti one koji se vole i one koji vole 
živeći da sagrade ovaj grad ,treba ostvariti njegov slućeni 
oblik, njegov prostor ispuniti onim što on očekuje. Zagreb 
od Medvednice do Posavlja. Taj Zagreb, pun neispunjenih 
i spriječenih namisli, taj grad lijep toliko koliko nismo za- 
služili. Bit ćemo ga dostojni tek onda kad skinemo namaze i 
prepreke koje stoje pred njim onemogućujući mu da diše. 
Gledamo li povijest ovog grada, vidimo da je on tako često, 
čini mi se i prečesto da bi to ostalo bez posljedica, nastajao 
i raslao usuprot nekome. Previše odvinjavanja i lukavosti 
treba da bi se živjelo, gradilo, mislilo i voljelo usuprot. Živi 
li se i gradi često i predugo usuprot, deformiraju se i geni 
u novorođenima, Takva situacija može biti sjetna i intere- 
sanina u svojoj dekadenciji, ali ona ne obećava budućnost, 
a samo se o njoj radi i samo je ona u pitanju. Thomas Mann 
je uostalom s pravom govorio da je za literaturu jedino za- 
nimljivo ono što je dekadentno. Zanimljivo, dakako, ponaj- 
više zbog toga što nam ta sjena i sjetnost dekađentnosti bud4 
glad i čežnju za svijetlim i budućim. 


Između smrti i lišća 


Nedavno je umro hrvatski pjesnik Josip Pupačić i još uvi- 
jek su svježe emocije i sućut za njegovom blagom i ljud- 
skom pojavom. 

Čitajući njegovu zadnju zbirku, zbirku u koju je htio ; uspio 
sabiti sav onaj »jalovi sjaj«, svoju očajnost i nadu, naišao 
sam na pjesmu o Zagrebu. 


GLEDAMO LI NA POVIJEST OV 
JE ON NASTAJAO I RASTAO U 
TOM VREMENU IH 


SIROMAŠN 


»Uoči rata, sredinom 1939. u gradu Zagrebu je bilo 
236.786 stanovnika, a 1970. 570.000 stanovnika ili 2,4 
puta više. Stanovništvo grada Zagreba predstavlja 
60,23 posto stanovništva regije građa Zagreba (bivši 
kotar Zagreb), 25,31 posto stanovništva srednjohrvaft- 
ske makroregije, 12,56 posto stanovništva SR lIrvat- 
ske i 2,7 posto stanovnika SFRJ... Jedna ođ značaj- 
nih karakteristika zagrebačke privrede je njena 
otvorenost prema nacionalnom teritoriju u cjelini 
kao i vanjskom području. Od ukupne vrijednosti 
proizvodnje zagrebačke privrede 49 posto se realizira 
na užem području grada, 4,6 posto na širem područ- 
ju, 36,7 posto na ostalom području Jugoslavije i 9,7 
posto u inozemstvu putem izvoza. Industrija Zagreba 


13 posto svoje proizvodnje plasira u inozemstvo, a 
49,2 posto izvan gradskog područja na ostalom po- 
dručju naše zemlje... U strukturi privrede zagre- 
bačka inđustrija ima gotovo jedan puta veće učešće 
nego beogradska i ljubljanska, dok je podjednako 
učešće u SRH i SFRJ. Zbog toga zagrebačka privreda 
u znatnoj mjeri i stvara veći dio svoje novostvorene 
vrijednosti u materijalnoj proizvodnji. Ovo ilustrira- 
ju i podaci da ostvareni dohodak u trgovini prema 
ukupnoj privredi u Zagrebu iznosi 19:81, Beogradu 
24:76, Ljubljani 31:69. Ovakva struktura reflektira 
se kako na alimeniiranje sredstava kroz promet, ta- 
ko i na njihov odliv van područja grada... Nakon 
ohrabrujućih rezultata u prvoj godini poslije dono- 
šenja mjera reforme, kada se učešće privrednih or- 
ganizacija u neto prođuktu povećalo od 54 posto u 
1965. god. na 58,6 posto u 1966. godini, dolazi do na- 
glog pada tog učešća: u 1967. na 56,3 posto i u 1968. 
na 55,3 posto. 


Podaci za Jugoslaviju pokazuju da je učešće radnih 
organizacija u raspodjeli društvenog proizvoda u 
1969. godini bilo 61,9 u usporedbi sa 1966. kada je 


OG GRADA, VIDJET ĆEMO DA 
SPRKOS | USUPROT HIROVI- 
IROVITIM LJUDIMA 


GOGATAS 


bilo 63,1. U tom prosjeku Zagrebu je 1969. godine 
ostalo 54,1 ili 7,8 posto manje od prosjeka Jugosla- 
Vije. 


Ovo sve veće zahvaćanje sredstava radnih organiza- 
cija od drušiveno-političkih zajednica govori da nam 
je kurs razvoja išao obratno od proklamiranog kursa 
privredne i društvene reforme, obratno od Zaključa- 
ka Devetog kongresa SKJ i mnogih drugih zaklju- 
čaka i rezolucija, a u takvoj općoj siluaciji zagrebač- 
ka privreda zbog svoje specifičnosti prolazi još teže. 
Taj se proces nastavlja i u 1970. godini. Zagreb je za 
prvih pet mjeseci 1970. u odnosu na prvih pet mje- 
seci 1969. godine dao 34 milijarde i 400 milijuna sta- 
rih dinara više, od čega federaciji 17 milijardi, Re- 
publici 15 milijardi, a gradu milijardu dinara... 


UČEŠĆE  DRUSTVENO-POLITIČKIH ZAJEDNICA 
U OSTVARENIM BRUTO PRIHODIMA NA 
PODRUCJU GRADA 


Godina UkupnoFederacija Republika Grad 
1966. 100 57,3 141 28,6 
1967. 100 59,8 16,2 24,0 
1968. 100 59,3 17,3 23,4 
1969. 100 61,0 16,6 22,4 


Prema tome, u strukturi od 1966. do 1969. godine ra- 
stu sredstva Federacije i Republike, a znaino se 
smanjuju sredstva grada. Ova tenđenca se odražava 
i na apsolutnom porastu sredstava, jer sredsiva Fe- 
deracije iz grada Zagreba u 1969. godini rastu u od- 
nosu na 1966. godinu za 82,1 posto, sredstva Republi- 
ke za 93,6 posto, a sredstva grada samo za 39,3 posto. 
(Iz knjige: »Aktualna pitanja komunalnog sistema u 
gradu Zagrebu«, izd.: Skupština grada Zagreba, Za- 
greb, veljača 1971.) 


JA VUČEM ČEMER MAGLE 

TVOJIH GORAH 

Griče 

Tiha tišino uspavanih sanjara 

Između zvijezda 

Što te gase nad zemljom 

O, moja žarka ljubavi 

O, moja željo pusta! 

Niti te pjevam 

Nit plačem; 

Ja sam samo tu 

Nijem 

U tebi 

Ovdje 

Izmedu smrti i lišća 

1 promatram i smrt i lišće 

I čemer, i maglu, i vjetar 

I ništa 

Pupačić se rodio u selu Slimenu kraj Omiša u Južnoj Hr- 
vatskoj. Kažu da je selo u kamenjaru, lišća dakle nema. 
Spominjem lišće jer u ovoj  Pupačićevoj pjesmi vrhunac 
značenja i vrhunac ostvarenosti pjesme nalazimo u stihu: 
Između smrti i lišća. Lišće kao lišće, lišće su otpaci drveća 
koje se prikriva da preživi zimu. Lišće ima specifičan miris. 
Lišće ima nevjerojatno mnogo prelijeva. Zagreb ima ulica 
koje nemaju lišća; međutim, Zagreb nije Zagreb tamo gdje 
nema lišća. Mnogo je pjesama napisano o Zagrebu, no u 
novijoj hrvatskoj književnosti dovršenije i punije pjesme o 
Zagrebu od ove Pupačićeve ja bar nisam našao. Vjerujem 
đa svaki grad ima svoje godišnje doba i svoje rekvizite op- 
stanka, svoje znakove i svoje uvijek prepoznatljive simbole. 
Godišnje doba koje pripada Zagrebu jest jesen. Jesen i lišće, 
lišće, taj čudni raznobojni i meki sag koji nije smrt, ali vodi 
smrti, i kao što kaže pjesnik bez bolećivosti: oni koji žive i 
vole ovaj grad nalaze se između smrti i lišća. Dakako, sa 
sigurno u srednjoj Europi ima još gradova čije je godišnje 
doba jesen. Ne znam njihovu sudbinu osim kao pribilježenu 
činjenicu, no znam da jesen u Zagrebu otvara ime i nutrinu 
ovog grada. Ovaj grad pun iihe glazbe, bezglasnog smijeha 
i suspregnute patnje! Zaljubljenost u patnju, mazohizam, 
pozovemo li medicinu u pomoć, a ne srž ovog grada: to je 
radost bez buke i patnja bez jecaja. Pjesnici u ovem gradu 
nestaju bez galame i Matoš je kao činjenicu govorio da pje- 
snik u Hrvaiskoj može umrijeti od gladi. U Srbiji, pisao je 
Antun Gustav, to se ne može dogoditi. Preselio se prirodno 
i jednosiavno Josip Pupačić iz Slimena pod Sljeme u Za- 
greb. Ovu sličnost Slimena i Sljemena Pupačić ne oživljuje 
tek jednom u svojim pjesmama. Preselio se, dakle, pjesnik 
i otkrio prastaru bit svoje sudbine i svoje duše. Stao je pred 
nju i zagledao se mrmoreći i shvativši: Ja sam samo tu. 


Sonatna struktura Zagreba 


U Zagrebu ima i previše došljaka koji još uvijek žive u na- 
mjeri da ovaj grad treba pokoriti i učiniti »našim«, Došavši 
u Zagreb još onda kad se položaj i upravljanje Zagrebom 
dijelilo za nagradu, previše je došljaka aktiviralo svoje ro- 
dovske instinkte, previše njih mislilo je da mora upokoriti i 
nanovo oblikovati ovaj grad i njegove stanovnike po »našoj« 
(svojoj) mjeri. To što su oni osvojili ne smije da digne glavu 
i da postoji, da diše oslanjajući se na svoje inherentne to- 
kove, one koji su oduvijek bili u dosluhu sa svakim europ- 
skim duhovnim pokretom. Nigdje poslije rata nije postojalo 
toliko otvorenog prostora da se nešto učini i nešto ne učini. 
Ta izručenost živog ikiva koje se rezalo bez anestezije rezul- 
tirala je upravo frapantnim barbarstvom i glupostima. Odu- 
stavši, na primjer, od toga da se osloni na bilo koji tradicio- 
nalni i prokušanj oblik duhovnog opstanka, karakterističnog 
za sredinu i tradiciju. odustalo se u stvari od trajanja, odu- 
stalo se zapravo od nastavljanja životne igre koja je sad po- 
stala samo borba opstanka, a io grad koji je toliko toga već 
osivario ne može podnijeli bez posljedica. U isto vrijeme 
Zagreb nije imao otpornih i strpljivih domaćina koji bi za- 


točnički izdržali oslanjajući se na svoje osjećanje svijeta i 
na svoju ugrađenost u srž ovoga grada izraslog na rubu 
europskih klanja. Znači li to da je identitet ovog grada u 
osnovi neotporan ako se nije izdržalo? Čimi mi se da se to 
ne bi smjelo ustvrditi jednostavno zbog toga što su iskušenja 
u biološkom smislu bila prevelika i u efikasnom razračuna- 
vanju ekstremna. 


Stoljećima je samo jedna umjetnost davala ton Zagrebu. To 
je glazba. I likovne umjetnosti donekle. Glazba u Zagrebu 
nije slučajno našla svoj prirodni dom. Glazba i njezin jezik 
mogu se učiniti bezazlenima i nevažnima onima kojima je 
stalo da grad drže u pokornosti. Glazba je, uostalom, u os- 
novi ovoga grada, u njegovoj, rekao bih, sonatnoj strukturi. 
Likovne umjetnosti isto su tako služile onima koji su »ukra_ - 
šavali« zgrade i simbole svoje vlasti. Uvijek je bilo samo pi- 
tanje jesu li se naručioci namjerili na dobrog majstora. Ono 
što nam je ostalo najvećim je dijelom dobro i ukusno, a na 
žalost neki briljantni primjerci arhitektonskog i likovnog 
stvaranja uništeni su maloumnim zahvatima inspiriranim od 
onih koji su htjeli ina vanjski način manifestirati i potvrditi 
svoju vlast. Najtragičniji podatak u tom smislu jest rušenje 
stare zagrebačke katedrale koja je, ne samo po Szabovom 


sudu, bila prekrasan primjer europskog graditeljstva, Kap- 
tol, koji je kroz povijest pokazivao dosta smisla za očuvanje 


kulturnih vrijednosti, u ovom je slučaju bijedno zatajio. 
Uostalom, Matoš s pravom kaže da Kaptolu mogu »ali ne 
moraju biti identični interesi stališki i konfesijski s narodni- 
ma«. Tu dilemu Kaptol i danas proživljava pred pozornim 
očima probuđene Hrvatske i ovo nije njegov prvi ispit, no 
zato je najteži. 

Književnici u Zagrebu nisu nikad nailazili na dobru i oivo- 
renu atmosferu. Pa ipak, ostavili su velikih djela. Prpošne i 
maliciozne, spretne i uporne figure  Krčelića, Habdelića, 
Gregura kapucina.i Tituša Brezovačkog primjeri su snala- 
ženja talenta i upornosti na onim mjestima i situacijama kad 
se obično zaključuje da valja zašutjeti i bježati, Nitko nije 
lucidnije, beskrupuloznije rastvorio Zagreb i njegovu dušu 
od Miroslava Krleže. Izgleda ponekad kao da je pogon takva 
pisanja gola okrutnost, no znamo da oni koji su tepali Za- 
grebu nisu pomogli. Znamo, također, da je ovo krležijansko 
razotkrivanje najefikasniji oblik prodiranja do duše i sudbi- 
ne ovog grada: mi smo se, naime, našli i prepoznali u nioi. 
Zagreb danas stoji licem pred novim vremenom. Opet jc 
siao na noge. Opet jedan mladi čovjek, naizgled bez nade. 
gradi kazalište za mlade. Za one koji ništa, ili gotovo ništa, o 
sebi i svojoj sudbini ne mogu čuti u osvijetljenim i časnim 
zgradama. Pažnja i novac koji su utrošeni u te velike zgrade 
nisu bili uzalud. Bio je to način da se ušuika ono što se tamo 


moralo izgovoriti. 
Zlatko Markus 

TA trenutak kulture 


KRIZA U DRAMSKOM KAZALIŠTU GAVELLA 


DVIJE OSTAVKE U 13 MJESECI 


B. VIOLIĆ: Ovo nije optužba! Ovo je konstruktivan prijedlog za »estetsko« samoubojstvo. 


Kriza u DKG, koja je planula u povodu ostavke 
direktora Dina Radojevića, razbuklala se ovih dana u 
snažan kazališni požar. Budući da je do sada dnevni 
tisak objavio izjave direktora Radojevića, tekst ostav- 
ke redatelju Vanče Kljakovića, te izjave nekoliko is- 
taknutih i manje istaknutih glumaca, urednik HT-a 
obratio se »šutljivom« redatelju B. Violiću s molbom 
da iznese svoje gledište o uzrocima i aspektima krize. 
Umijesto nasumce sročenog odgovora B. Violić nam je 
ponudio da objavimo tekst njegovih ostavki, koje je 
podnio direktoru DKG-a u razmaku od 13 mjeseci. 
Uredništvo HT-a objavljuje integralni tekst obiju ostav- 
ki, bez ikakvih dodataka ili kraćenja, smatrajući da 
zvale otvorenošću i sadržajnošću razoikrivaju bit 
rize. 

Uz objavljivanje ovih ostavki potrebno je napome- 
nuti da je njihov tekst do danas ostao nepoznat ne 
samo javnosti, već i Umjetničkom kolektivu DKG. 


a" 


Zagreb, 20. listopada 1971. 


Dragi Dino! 
Moji nedolasci na sastanke Umjetničkog savjeta po- 
sljedica su čvrste i konačne odluke da istupim iz 
njegova članstva. Poznato Vam je da sam tako htio 
postupiti već pred godinu dana, ali ste me tada pri- 
jateljskim uvjeravanjem uspjeli odgovoriti. Sada. 
kada ste se odlučili da podnesete ostavku na polo- 
žaj direktora, smatram da više nema nikakve pre- 
preke koja bi me mogla razložito odvratiti od moje 
namjere. 
Čini mi se da je suvišno nabrajati bezbrojne razloge 
mojoj ostavci, koja na kraju krajeva nema nikakve 
vrijednosti ni značenja, baš kao ni bavljenje našim 
poslom i jalovo nastojanje da se u njemu barem 
nešto popravi. Želim samo naglasiti da moja ostav- 
ka nije uperena ni protiv koga osobno. budući da 
sve članove Umjetničkog savjeta neobično poštujem 
i cijenim kao ljude i umjetnike. Dugogodišnje isku- 
stvo uvjerilo me je da postojeći sistem i organiza- 
cija naše kazališne institucije ne pruža nikakvu oz- 
biljnu mogućnost za bavljenje umjetnošću kazališta. 
Ne želim, stoga, više biti doveden u situaciju da svo- 
jom aktivnošću podržavam jedno stanje protiv ko- 
jega se buni moj um i srce _Sistemske greške ne 
mogu se popraviti psihološkim. moralističkim. pa 
Čak ni financijskim diskusijama. Estetske probleme 
ne spominjem, budući da su oni sasvim izvan naše- 
ga domašsja. 
Svoje redateljske dužnosti i nadalje ću obavljati sa- 
vjesno koliko mi to u postojećem rasulu bude mo- 
guće. O svim svojim poslovnim obavezama dogova- 
rati ću se direktno s direktorom kazališta. preuzi- 
majući profesionalnu odgovornost isključivo za sebe 
i u svoje ime. 
Nadam se da će moja ostavka naići na razumijeva- 
nje Vaše i članova Umjetničkog savjeta, pa Vam se 
svima unaprijed zahvaljujem uz srdačne i drugar- 
ske pozdrave. 
(Božidar Violić) 


Prošle jeseni 


Dragi Dino! 

U prvi mah sam mislio da ću napisati kratku zajed- 
liivu ostavku na članstvo u Umjetničkom savjetu, ali 
sam ubrzo shvatio da ovoga puta nije u pitanju 
povrijeđena taština, već da se radi o mnogo dubljim i 
ozbiljnijim stvarima koje u jednom širem sagledava- 
nju nadilaze usku problematiku osobnih razračuna- 
vanja. Nije mi, prema tome, ni na kraj pameti da 
pomislim kako me je netko htio lično uvrijediti. pa 
zato ni ovo pismo rije nekakav naknadni pamfletski 
odgovor na prigovore koji su, vjerovatno s pravom, bili 
upućeni na moju adresu, Prepirka do koje je došlo na 
posljedniem Umjetničkom savjetu posljedica je dugo- 
godišnjih ljudskih i estetskih nesporazuma što se 
gomilaju među članovima našeg jadnog kolektiva, Bio 
sam tako napadnut od čovjeka za kojega pouzdano 
znadem da ne gaji prema meni nikakve mržnje. ni 
neprijateljstva, te da ih u deset godina (toliko sam, 
naime, član bivšeg zdk-a) nije nikada ničim pokazao, 
Mogao bih to isto ustvrditi za sebe. ali nisam siguran 
da bi mi se vjerovalo. U svakom slučaju smatram da 
argumenti izneseni u prepirci nisu isključivo lični, te 
ih kao takve primam s punom težinom i ozbiljnošću, 
jer znadem da oni izražavaju misli i osjećaje velikog, 
akonei većeg dijela ansambla. Ostavka na članstvo 
u Umjetničkom savjetu predstavlja po mojim shwaća- 
njima minimum  konsekvencija što sam ih morao 
povući iz takve situacije, budući da bi prava i logična 
posljedica za mene bila napuštanje kazališta. U tome 
me zadržava jedino hrvatski činovnički strah, ali nije 
isključeno da će ga očaj uskoro nadvladati te ću se 
osloboditi stalnog osjećaja nelagode i krivice koji se iz 
dana u dan povećavaju i poprimaju već oblike mučnih 
i teških trauma. Jedina mi je utjeha što znam da 
nisam jedini koji se tako osjeća. U takvom stanju 
potpuno je besmisleno baviti se kazalištem. a još 
besmislenije pretendirati da to bavljenje sliči na 
umjetnost. Sretan sam, zbog toga. što do siječnja iduće 
godine nemam nikakve režije i svijestan sam kako je 
tužno biti tako sretan. Razlozi za tu »sreću« su 
mnogostruki i bilo bi prilično jednostavno iznijeti ih, 


protumačiti i motivirati. To bi se, dakako, i opet 
shvatilo kao napad ili optužba, a bilo bi, kao i uvijek, 
tek izraz ličnog nezadovoljstva sa samim sobom, našim 
poslom (zajedničkim!)i nesretnim prilikama u kojima 
smo prisiljeni živjeti i raditi. Prešutjeti ću, stoga, te 
razloge, jer sam (konačno!) shvatio da oni nikoga ne 
zanimaju i da imamo mnogo većih briga i važnijih 
problema. 

Najveća od tih briga i najvažniji problem je spasa- 
vanje našega kazališta. To jadno, nesretno kazalište 
svake je godine egzistencijalno ugroženo i zato se 
najmanje jedamput godišnje odigravaju dramatični 
sastanci na kojima se uvijek mora pronaći neko hitno 
spasonosno rješenje da nas »ONI« ne bi ukinuli. U 
posljednjih šest do sedam godina ta se situacija 
neprekidno ponavlja kao u nekom otužnom vaudevilleu 
koji je postao kronični oblik našeg postojanja i djelo- 
vanja. Napetost, strah i nezadovoljstvo prirodne su 
posljedice takvog živovanja, koje se već počelo mani- 
festirati u vidu drastičnih neurotičnih simptoma. Na- 
lazeći se godinama u takvom grčevitom stanju nismo 
ni primijetili kako smo prestali praviti predstave iz 
intimnih estetskih pobuda i prirodne potrebe za kon- 
taktom s publikom. Počeli smo raditi predstave zato da 
»NJIMA« pokažemo kako još uvijek postojimo i kako 
je potrebno. štaviše neophodno da postojimo, kako smo 
još uvijek bolji (ođ koga?) nego što se misli (iko 
misli?), i da smo — eto! — i ove godine uspjeli ispuniti 
plan. Uvijek prijetnje sa zatvaranjem, uvijek nestašice 
novca. integracija. trupe. i kao stalni tužni refrain — 
plaće, plaće, plaće! Dovoljno su malene da 


* 


Boris Dogan: 


portret Boška Violića 


ubiju našu volju za rad i dovoljno velike da nas prisile 
da radimo iz straha (sganarellovskog) da ćemo ih 
izgubili. Zaključak je strašan: mi smo zajedno i 
radimo zajedno iz straha, I uvijek smo blesavo 
zadivljeni nad činjenicom kako postoji nešto što nas u 
zadnji čas »skupi«, iako smo prije tog »zadnjeg« časa 
bili aljkavi, nedisciplinirani i odvratno sebični. I 
glumci. i režiseri, i tehnika, i — svi! I »Heretik« je 
tako prošao, i »Dantonova smrt«, i »Kraljevo« će tako 
proći. Eventualni uspjeh pri tome je tek isprazna 
utješna obmana. Moram li iz straha da ne budem krivo 
shvaćen naglasiti da su navedene predstave izabrane 
slučajno, nasumce, primjera radi? Jer sve su naše 
predstave u suštini takve, skalupljene i iscijeđene 
posljednjim naporom da se doguraju do premijere. No 
usuđujem se ustvrditi da u njima nema i elemenata 
umjetnosti, ali ona je uvijek nekako prokrijumčarena 
od nekolicine sudjelujućih (ne mislim režisera!) i 
djeluje kao rezultat trenutačne inspiracije i indivi- 
dualnog kreativnog podviga. Naše predstave nisu po- 
sljedica jedne dublje estetske svijesti ni manifestacija 
određenog ljudskog odnosa i opredjeljenja prema ži- 
votu i umjetnosti. One su rezultat nagona za samo- 
održanjem kazališta koje se osjeća ugroženim. Ako je 
Brechtovo kazalište marksističko, onda bi se za naše 
moglo reći da je darwinističko. Taj se nagon. doduše, 
ponekad očituje kao nada vjera ili svojevrsni umjet- 
nički zanos (u romantičnom značenju riječi), ali vrlo 
rijetko prerasta iz kukavičkog grča u samosvjesni 
oduhovljeni gest. U kratko: mi nemamo kazalište. jer 
ga ne stvaramo; mi održavamo njegove osnovne oblike, 
jer ga želimo spasiti. I svima nam je dosta takvoga 
živola.nesretni smo. mrzovoljni, čangrizavi. zlobni i 
opaki. Da nema zajedničkog straha za egzistencijom 
(koja nam se čini jedinom mogućom!) razišli 
bismo se u roku od dvadeset i četiri sata. Nije to 
nikakva ljubav, ni entuzijazam, ne zavaravajmo se! — 
to je strah koji navlači različite maske da prikrije stid 
i nelagodu zbog niskog i sramotnog životarenja. 

Prošli sastanak Umjetničkog savjeta također je poslje- 
dica i simptom te bolesne situacije. Bliži se konac 
godine. a mi nismo ispunili plan. (»Moja plaća. mgja 
plaća!«). Panika i Svađa. i međusobno optuživanje (A 
drug Vrhovec se prezrivo smješka,jer on sve zna!). I 
tako slijede diskusije i prepirke oko repertoara, pro- 
grama i plana rada. financijskog plana (bez novaca!) i 
sličnih »problema«. koji ne bi bili tako odvratni i 

besmisleni kada bi bili posljedica jednog smišljenog 
stvaralačkog napora, a ne krpanje gole stražnjice. Ne 
želim više uzeti učešća u takvom radu! Dosta mi je tog 
bijednog i ponižavajućeg zavaravanja. Kazalište je 
ipak umjetnost!, a to zvuči gordo kao gorkijevski 
čovjek na dnu. T dok sam još u kazalištu ne želim to 
zaboraviti, i to za pišljivih 180.000 dinara (koje se 
bojim izgubiti). 
Moram usput podsjetiti na neke činjenice, sitne 
doduše, ali koje prestrašeni ljudi lako zaboravljaju, a 
zaborav je gori od nezahvalnosti. Imali smo u prosincu 
prošle godine skiciran repertoar za ovu godinu, a onda 
se ustanovilo da nemamo novaca, Tri dana i tri noći 
nismo (ovaj put režiseri) spavali tražeći izlaz u pro- 
mjeni repertoara. I tako ste Vi došli na ideju o 
adaptaciji jedne Aristofanove komedije, izvedba koje 
bi nas minimalno koštala.I tako se ustanovilo da je 
adaptacija ozbiljan i dugoročan literarni posao koji se 
ne može završiti u mjesec dana, i tako smo se opet 
sastajali tri dana i tri noći, i tako sam u sedam dana 
morao bez ikakve pripreme preuzeti režiju »Glorije«, 
pošto sam se izbezumljen od odgovornosti posvađao s 
Vama (a ne s Mitrovićem!). T tako su me u čudu pitali 
(u buffetu, naravno): A čemu sad najednom »Glorija«? 
Zna se čemu: dezorganizacija, režiserski hir, jer ja 
radim što me je volja, a kazalište mi (meni!!!) to 
omogućava s novcem isprosjačenim od »Jugobanke« uz 
milozvučnu muzičku pratnju društvenog skandala 
uglazbeljenu od Ranka Marinkovića, koga sam svake 
noći sanjao kao Brut Cezara. Predstava je uspjela, 
dobili smo čak dva zvona (pogrebna?) »Lotrščak«, ali to 
je poraz jednog smišljenog, planiranog rađa protiv 
kojega sam, naravno. — JA! Lički tradicionalisti se 
naslađuju i tvrde kako se to nije moglo dogoditi pod 
Perom (ne Karađorđevićem!), ali ja znam da jeste. Jer 
tako sam radio »Škrca«, koji je igrao preko 100 
(slovima: stotinu) puta, pa smo dobili plakate tiskane 
na svili. Režiju sam preuzeo u deset dana, a predstava 
je morala biti opremljena iz fundusa, jer nije bilo 
novaca. A nije bila planirana, ali se onda nitko nije 
bunio protiv toga. I danas moram Slušati uzdahe (u 
buffetu, naravno): Ee, gdje su ta vremena! Pitam se, 
ipak: tko je tu lud? Mislim. osim meni sličnih? 
Da nisam bio lud zar bih se dao nagovoriti da budem 
predsjednik Komisije za »bodovanje« umjetničkog an- 
sambla s kojim radim kao redatelj? Prihvatio sam se 
tog mučnog i odvratnog posla protiv svog ljudskog i 
umjetničkog uvjerenja znajući unaprijed kakvim se 
neugodnostima izlažem. Prignuo sam glavu i pristao da 
mi na čelo nalijepe etiketu prepotentnog estete koji 
vrijeđa i ponižava ljude. Zašto? Zar zato da sebi 
stvorim »mogućnost« da s tim istim poniženim i 
uvrijeđenim ljudima režiram ono što mi se sviđa? 
Nikada nisam tvrdio da sam sladak i ugođan čovjek, 
ali nisam ni pakosni umobolnik. Uvijek sam pristajao 
da izvršavam teške, odgovorne i neugodne zadatke u 
našem kazalištu prelazeći preko ličnih prohtjeva i 
podvrgavajući se nekoj čudnoj vrsti interesa koji se 
problematično nazivaju »općim« i »kolektivnim«. I ako 
sada odbijam suradnju u izv. Umjetničkom savjetu ne 
činim to iz privatne komocije niti zbog povrijeđene 
taštine, već iz ličnog estetskog uvjerenja, u naivnoj 
nadi da će moj istup djelovati kao ozbiljno upozorenje, 
a ne kao opozicionarska demonstracija. Istupam iz 
Umjetničkog savjeta jer se ne slažem s njegovim 
načinom rada, sa zadacima i odgovornostima koji se 
stavljaju pred njegove članove, a ne s njegovim 
članovima kao ljudima. 
Rad Umjetničkog savjeta našega kazališta počeo je u 
zadnje vrijeme nalikovati na mamu Petri, koja je u 
svakoj prilici pokretala pitanje pokvarenog prozora na 
našem autobusu za gostovanja. Doveđeni smo u glupu i 
bezizlaznu situaciju da na rasklimanom autobusu 
ZDK-a popravljamo najraznovrsnije tehničke kvarove 
koji se danomice gomilaju u geometrijskoj progresiji. 
Pojavile su se već i ozbiline greške na motoru i mi 
smo sve češće prisiljeni zaustavljati se, izlaziti i gurati 
autobus na najblažoj uzbrdici. Svi smo postali autome- 
haričari i nemamo više vremena ni mogućnosti da se 
upitamo: kamo taj naš autobus u stvari ide? U kojem 
pravcu i zašto? Promijenit ćemo, eto, i registarsku 
tablicu — (umjesto ZDK biti će DKG) — ali gume su 
stare i poderane. a motor ozbilino »kašlje«, — »Kom- 
paracije su odorozne, kume Mušmula!« — uzviknuti će 
Shakespearska budala iz »Mnogo vike ni oko čega«, 
samo što ovo nije vika ni oko čega, već temeljno 
pitanje o razlogu postojanja i djelovanja našega kaza- 
lišta. 
Što u postojećoj situaciji znači repertoar i plan rada. i 
kakva je s tim u vezi funkcija Umjetničkog savjeta“ 
Da li je repertoar sredstvo za održavanje radnog 
kontinuiteta, a program rada regulator za usklađivanje 
poslovnih obaveza, ili je repertoar izraz određenog 
estetskog htijenja. a program rada tehnički nacrt o 
njegovoj realizaciji? Mislim da je dilema nedvosmi- 
slena i fundamentalna, te da nadđilazi površna, peri- 
ferna rječkanja i lične razmirice. Da li želimo raditi 
zato da bismo mogli poslojati u okviru zadanih 
mogućnosti, ili naše postojanje ima određeni cilj koji 
osmišljava naš rađ i zahtijeva promjenu zadanih 
mogućnosti što su se ispriječile na našem putu? 
Prilisnuti životnim nedaćama spali smo na najniže 
grane biološkog vegetiranja u kome estetsko hlijenje 
ugrožava našu egzistenciju umjesto da je osmišljava. 
To je tragični paradoks našega života i rada. Moramo 
biti svijesni situacije u kojoj se nalazimo. inače ćemo 
se međusobno poubijati u borbi za »zajedničku« stvar. 
Rodoljubna želja za spašavanjem našeg zajedničkog 
doma može biti inspirirana različitim, pa čak i suprot- 
nim težnjama. I zato je na kraju perpirke mladi Radić 
sasvim pogrešno i dobronamjerno zaključio kako se mi 
prepiremo, a u stvari želimo isto. Ne. nažalost, nije to 
isto. To već odavno nije isto, i sve će manje isto biti. 
Mene ne zanima spasavanje našega kazališta pod 
svaku cijenu. Što će nam »spašeno« kazalište akg se u 
tom spasavanju utope glumci-prvoborci, a Vi kao 
(nastavak na 20. strami) 


Prije nekoliko godina sarajevski književnik hrvaiskog 
podrijetla Anđelko Vuletić s neskrivenom je gorčinom 
napisao da za zagrebačke agramerske kritike hrvatsko 
književno stvaralašivo završava kod Savskog mosta 
Odgovarajući na jedno pitanje postavljeno na Knji- 
ževnom petku o novijoj hrvatskoj književnosti u Bosni 
i Hercegovini. Vuletić je rekao da u Bosni i Hercego- 
vini, sudeći po najnovijim hrvatskim književnim anto- 
logijama, hrvatska književnost ne postoji. Propusti 
hrvatskih antologičara, povjesnika i teoretičara odveć 
su dobro poznati, pa gotovo i nije bilo potrebe fa 
Vuletić na njih podsjeća i da ih nabraja. Zbog tih 
propusta i pogubnog zaborava za mnoge u Hrvatskoj 
Bosna je ostala i dalje tamni vilajet o kojem se 
najradije šuti. Toj sudbini počesto ne mogu izmaći ni 
oni hrvatski stvaraoci iz Bosne koji čitav niz godina 
djeluju u zagrebačkoj sredini. Slučajevi Nusrela Idri- 
zovića, Envera Čolakovića, Saliha Alića, Hifzi Bjelavca 
u najmanju su ruku poučni. U svakom slučaju nebriga 
za hrvatske stvaratelje izvan SR Hrvatske ograničava 
humanističke domašaje matične kulture. što pridonosi i 
pogoduje potiskivanju vrednota kulturne baštine. pa i 
povijesnih određenja, i to ne samo hrvatskog naroda. 
Prestanak ili slabljenje stoljeinog živog i osebujnog 
kulturnog kontinuiteta unosi nemir i u stvaralaštvo 
drugih, susjednih naroda. 


Razbijen monopol na jezik 


Diskusije koje se već nekoliko mjeseci vode id 
sarajevskog književnog časopisa »Život« ra neugoda 
način podsjetile su na probleme hrvatskih stvaratelja u u 
Bosni i Hercegovini, i ne samo njih. Odazivajući se 
želji mnogobrojnih svojih čitatelja, urednišivo iog 
časopisa prošle je godine uputilo pismo trideset peto- 
rici uglednika da sudjeluju u anketi: Trađicija, teorija i 
sadašnja praksa u primjeni književnog jezika u Bosni i 
Hercegovini. Pristigli radovi bili su objavljeni u dvo- 
broju 11-12 »Života«. Iako je među autorima bilo pet 
Srba, četiri Muslimana i tri Hrvata, pojedinci se nisu 
usiezali da ovom dvobroju »Života« pripišu tenden- 
cioznost, i to hrvatsku. Odgovarajući na te besmislene 
optužbe glavni urednik »Života« rahmetli Mehmedalija 
Mak Dizdar u svojem još uvijek neobjavljenom članku 
»Sjaj i bijeda jedne klevele« objašnjavao je ie opiužbe 
činjenicom da je »prvi put poslije rata razbijen 
monopol na mišljenje o jezičnoj praksi«. 
Zaista, ljudi koji su dvadeset i pet godina ivrdili — i 
to ne baš počesto. jer javne oporbe nije bilo — da su 
Svi problemi jezika u Bosni i Hercegovini rješeni na 
opće zađovolistvo svih, našli su se pogođeni ivrdnjom 
Muhameda Filipovića da je većina problema u 
primjeni književnog jezika u Bosni i Hercegovini 
proistekla iz »evazivnog, a često i arogantnog uticaja 
izvjesnih spoljnih faktora, te nastojanja da se jezička 
praksa u Bosni i Hercegovini podvrgne dominaciji 
spoljašnih faktora i prakse nekih drugih centara«. Za 
te ljuđe bilo je uznemirujuće pitanje i Veselka Koro- 
mana »zašto Filozofski fakultet u Sarajevu, na katedri 
za hrvatskosrpski jezik i jugoslavenske književnosti, 
kao i druge više i visoke školske ustanove u republici, 
pa prema tome i one srednje, niže — i one samo 
Obrazovne — ni dan-danas nemaju predavače ili javne 
radnike što se služe zapadnom varijantom hrvatsko- 
srpskog jezika«. I prigovori Vitomira Lukića bili su 
jasni i nedvosmisleni: »Ono što je jednom bilo namet- 
nuto sinhronim i dugotrajnim djelovanjem svih mogu- 
ćih institucija od univerziteta, štampe do daklilografa i 
spikera. ponajviše same institucije vremena — postaje 
govorna navika i tradicija. A ta tradicija, utemeljena 
silom i održavana navikom, ili protiv nje, problema- 
tična danas, Sutra postaje povijesno ozvaničen doku- 
ment« U daljnjoj analizi jezične situacije na područiu 
Bosne i Hercegovine Vitomir je Lukić nap.sao: »Svje- 
snim izborom. dakle slobodnim u etičkom smislu i sa 
svim etičkim konzekvencama, diskriminira se ijekav- 
ština kao nepoetska, nepoelogena. a time se oduzima 
jednom govoru mogućnost njegove vlastite poezije, 
presušuje se njegov vrhunski književni tok. stavlja se 
nr“evobnik na njegov razvoj star desetak vjekova«. 
Nira Martić se jadao: »Meni su naprimjer. o drugim 
slučajevima da i ne govorim. i .Oslobođenje' i Radio- 
-Saraievo miienjali jezik u tekstovima na nedopustiv, 
uvredljiv način.« 
Ogorčenje Maka Dizdara bilo je ponajveće. On je 
pisao: »Taj bosanski jezik, taj bosanski govor i razgo- 
vor, doživio je da ga pojedinci kastriraju, i da tu 
kastraciju proglase naučnom i zakonitom«. Objašnja- 
vajući nadugo i dokumeniirano na koji se način vrši ta 
kastracija, Mak Dizdar je upozorio na sve očitije 
nastojanje da se jezik doseljenika nametne starosje- 
diocima — starincima Bosne i Hercegovine. On je 
prosvjedovao: »U odnosu na bosanskohercegovačke sta- 
rince (sve tri vjere i nacije) imigranti predstavljaju 
manjinu i oficijelni pravopis kojim se služi štampa. 
izdavačka djelatnost. radio i televizija. ne može biti 
prilagođen manjini, nego ireba da služi potrebama 
većine. Do sada je bilo obrnuto. ali ne bi smjelo više 
da bude tako«. 


»Pismo sedmorice« hrvatskih književnika 


Nekako istodobno s tematskim brojem »Života« o 
kojemu je riječ bilo je u nizu listova (Vjesnik, Borba, 
Politika)objavljeno »Pismo sedmorice« u kojem sedam 
hrvatskih književnika iz Bosne i Hercegovine obja- 
šnjava zašto nisu prosvjedovali protiv tvrđenja Grge 
Gamulina đa su hrvaiski književnici u Bosni i Herce- 
govini zapostavljeni. Potpisnici tog pisma: Stanislav 
Bašić. Veselko Koroman. Vitomir Lukić, Mirko Mari- 
janović, Nikola Martić. Mile Pešorda. Vladimir Pavlo- 
vić. u trinaest su točaka iznijeli svoje prigovore na 
kulturno-političku situaciju u Bosni i Hercegovini. 
Između ostalog oni su se obvezali da će prosvjedovati 
protiv pisanja Grge Gamulina o položaju hrvatskih 
stvaratelja u Bosni i Hercegovini onda »kada neki 
“cedetavnici hrvatskog dijela kulture u političkim 

Časopis »Život« i »Pismo sedmorice« 
hrvatskih književnika iz Sarajeva još 
uvijek uzbuđuje bosanskohercegovačku 
javnost 


tijelima ne budu statisti po ,nacionalnom ključu“, nego 
javni povjerenici iza čije uloge stoji određeni kulturni 
program«, a jednako tako ikada se kadrovska struk- 
tura u kulturnim institucijama, izdavačkim kućama 1 
glasilima javne komunikacije uskladi prema izbalan- 
siranim nacionalnim interesima« te =kad se takve 
pozicije ne budu koristile za naivno motivirane oblike 
kulturne diskriminacije«, i tako dalje i tome slično. 
Nakon zakašnjenja od jednoga dana i sarajevsko 
»Oslobođenje« objavilo je ovo pismo, i to uz popratni 
dopis Mladena Oljače u kojem on tvrdi da se sedmo- 
rica potpisanih književnika »obraćaju javnosti, a ne 
pozivaju na ustanak protiv naše vlasti, niti traže 
povratak monarhije«. Po ovom tvrđenju tolerantnog i 
dobrohotnog Mladena Oljače može se jasno vidjeti 
kakvo je uzbuđenje u bosanskohercegovačkoj iavnosti 
izazvalo »Pismo sedmorice«. Nije slučajno da ga Oljača 
uspoređuje s pozivom na ustanak protiv naše vlasti. 
Inače, zatezanje »Oslobođenja« da objavi »Pismo sed- 
morice« nije nikoga iznenadilo. Na slična zatezanja i 
odugovlačenja čitatelji »Oslobođenja« već su navikli. 
Ovo je glasilo sa zakašnjenjem od dvije godine obja- 
vilo osudu brošure »Luka Vukalović, hercegovački 
vojvoda« u kojoj se Hrvati iz Hercegovine nazivaju 
Srbima rimokatoličke vjere koji »zajedno sa ostalom 
braćom protiv dindušmana vojuju i žrtve pridonose na 
oliar srpske slobođe«.., 


U cara Trajana kozje uši 


Protiv argumentiranog pisanja tematskog dvobroja 
»Života« ustao je Vojislav Lubarda s pamfletskim 
napisom objavljenim u tri nastavka u beogradskom 
»Studentu« pod naslovom: »O kasiraciji jezika i nacio- 
nalnim proporcijama — Poslanica Maku Dizdaru i 
.Životu'«, Predsjedništvo Konferencije SSRN BiH osu- 
dilo je Lubardino pisanje. ali ni to nije smetalo NIN-u 
i još nekim beogradskim listovima da obnove napad na 
Maka Dizdara. Prije nego je diskusija bila završena i 
objavljen već napisani odgovor. Mak Dizdar je izne- 
nada umro »na svojoj zemlji i na plemenitoj«. Poštu- 
jući uspomenu na rahmeltliju koji »i dobri ži, i dobri 
umre«. preživjeli suurednik »Života« Veselko Koroman 
namjeravao je izostaviti iz deveiog broja »Živoia« 
Dizdarev polemički članak »Sjaj i bijeda jedne kle- 
vete«, ali ne i svoj članak »U cara Trojana kozje uši«, 
a tako ni polemički čianak Vitomira Lukića, oba 
napisana za Dizdareva života. Čini se da je ta namjera 
uznemirila Udruženje književnika Bosne i Hercego- 
vine. iz uprave kojega su istupili svi književnici 
Hrvati. Udruženje je zahlijevalo da pravo izdavanja i 
sačiniavanja uredništva prijeđe s izdavačkog poduzeća 
»Svjetlost« na Udruženje. Smisao tog zahtjeva bio je 
jasan: od slobodnog glasila »Život« se trebao pretvoriti 
u glasilo grupe koja neće dopustiti nikakvu oporbu 
unificiranom mišljenju. Srećom, taj je zahtjev odbijen, 
ali je isto tako odlučeno da se iz već pripremljenog 
devetog broja »Života« istrgne Koromanov članak, na 
što je i Lukić povukao i svoj. Oba ta članka bit će 
objavljena u zagrebačkoj =rKritici«. a Dizdarov članak 
s poprstnim komentarom Muhameda Filipovića u »Ži- 
votu«. 


Činjenice koje optužuju 


Na prvi gled izrenađuje odluka izdavača i novofor- 
miranog uredništva =Živoia« da se iz devetog broja 
istrgne Koromanov članak. U tom članku naime on se 
ponajviše služi »Informacijom o nacionalnom sasiavu 
kadrova u nekim republičkim organima u insiituci- 
jama« koju je sačinila u travnju ove godine Repu-+ 
blička konferencija SSRN BiH. Analizirajući podatke 
iz spomenute Informacije Veselko Koroman došao je 
do zaključka da među rukovodećim osobljem u Bosni i 
Hercegovini ima 69", Srba, 26% Muslimana i tek 5" 
Hrvata. Naravno. u svom članku Veselko se Koroman 
nije koristio samo podacima Informacije, već je anali- 
zirao i proumljavao niz činjenica iz kulturno-umjet- 
ničke i društveno-političke prošlosti i sadašnje zbilje u 
Bosni i Hercegovini. Ustajući protiv nasilnog prodira- 
nja govornog i književnog jezika iz drugih sredina, 
Koroman je pisao: »Nevatvoreni pučki jezik obitava na 
stećcima, u starim listinama. kronikama. izvješćima, 
djelima ovdašnjih pisaca protureformatora. klasicista, 
prosvjetitelja i drugih nastavljača tradicije.« On je 
iznio čitav niz primjera iz svakodnevne prakse »Oslo- 
bođenja« i Radio-Sarajeva kako se hrvatske osobine u 
jeziku na pod: 'učju BiH potiskuju. kako se hrvatski 
aulori prevode isl. U vezi s time on je upozorio na 
naivan pa i izdan pokušaj dr. Milana Šipke da to 
potiskivanie hrvatskih jezičnih osob'na objasni samo- 
voljom tipogrsfa, i to Hrvata. Uviđajući kakve opa- 
snosti prijete govornom i književnom jeziku izniklom i 
formiranom na području BiH. Koroman kaže: »Vratiti 
se počeiku. svojim osnovama — u liuđskoj ie prirodi; 
to je biološsa nužda. a biološka nužda premašnija je 
od svake druge.« On također upozorava na: »l. pone- 
kad primjetnu gravitaciju ideja i mentalitela prema 
samo jednom republičkom centru; 2. nedovoljnu za- 
stupanost pisaca Hrvata u udžbenicima. školskoj lektiri 
i drugdje; 3. nedovoljnu prezentiranost kulturne i 
književne prošlosti hrvatskog naroda u Bosni i Herce- 
govini; 4. uzroke neznatnog dolaženja studenata hrvat- 
ske nacionalnosti na fakultete Sarajevskog sveučilišta«. 
Koroman također podsjeća na činjenicu da unatoč 
dugotrajnoj tradiciji hrvatske književnosti u BiH. u 
sadašnjem Udruženju književnika Bosne i Hercego- 
vine koja broji 97 članova ima samo 12 Hrvata, 


STARINCI U NOVOM ZEMANU 


Hrvati neće da budu statisti 


S tim u vezi treba ponovno podsjetiti na upozorenje 
Nikole Martića, i ne samo njegovo, da se u raznim 
institucijama u BiH asimbolična zastupljenost Hrvata 
svodi obično na osobe koje su samo iIegitimno Hrvati«. 
Potrebno je podsjeliti i na ostavku mladog hrvatskog 
Piesnika iz Hercegovine Mile Pešorde, koji nije mogao 
pristati da poradi formalnog zadovoljenja nacionalnog 
ključa bude obični statist u uredništvu »Naših dana«, 
glasilu Saveza studenata Bosne i Hercegovine. Po- 
trebno je podsjetiti i na napade što ih je pretrpio 
Anđelko Vuletić kad je prosvjedovao što u bosansko- 
hercegovačkim »čitankama nema mjesta za jedan stari 
bosanski tekst, za pjesnički zapis sa stećaka, za M. M. 
Bašeskiju. za Ivana Franu Jukića, za Hamzu Humu, za 
Grgu Martića, za Jovana Kršića, za Antuna Branka 
Šimića, za Musu Cazima Čatića...«, 
Uvijek proumlieno smiren i odmjeren, hrvatski knji- 
ževnik iz Sarajeva Vitomir Lukić u svom članku, 
kojega je povukao iz idućeg broja »Života«, piše: »Ne 
sjećam se da je neko od današnjih naših protivnika 
digao svoj glas protiv jezičnog apsolutizma po našim 
listovima i glasilima javne komunikacije gdje su 'bez 
griže savjesti" ili s njom neke riječi proglašavane 
lojalnim dok su druge gurane s kolosijeka našeg 
jezičnog saobraćaja kao rashodovane i 'neuobičajene'. 
To u nazivlju suvremene političko-jezične defenzive 
nosi ime 'spontanilet', a historijski i sadržajno gledano 
jeste spoj pritiska koji je postao navika s nemoralnim 
odnosom prema zakonu kad bi od njega mogao imali 
koristi i neko drugi. Svi mi dugujemo rasvjetljenje 
tom poimu uz čiju se pomoć onda mnogošta činilo, a 
danas se opravdava.« 
(Nastavak na 


str, 20.) 


Ne napunivši trideset i sedmu godinu života, 
u Zagrebu je 6. studenoga, nakon dugotrajne 
i teške bolesti. preminuo Hrvoje Lisinski, is- 
iaknuti hrvaiski filmski kritičar, publicist i 
prevodilac. 
Hrvoje Lisinski diplomirao je na Filozofskom 
fakultetu (filozofija i engleski jezik), a studi- 
rao je i na Akađemiji za kazališnu umjetnost 
u Zagrebu. Na Filozofskom fakultetu: preda- 
vao je sociologiju, a osnovao je i bio prvim 
urednikom Trećeg programa Radio-Zagreba. 
Prevodio je s engleskog jezika djela Ericha 
Fromma. a niz zapaženih eseja, studija, kriti- 
ka, članaka. polemika, osvrta i ostalih publi- 
cističkih radova s područja estetike i sociolo- 
gije filma, filozofije i socijalne psihologije 
ostao je razasut u većem broju uglednih ča- 
sopisa i novina. 
Prinos Hrvoja Lisinskog hrvaiskoj znanstve- 
noj publicistici i filmskoj kritici iznimno je 
opsežan i značajan. Kroz njegov javni rad, 
kroz njegovu inielektualnu i drušivenu dje- 
latnost uvijek je probijala nepokolebljiva že- 
lja za islinom, za mirnim, staloženim i teme- 
ljitim razglabanjem raznih problema s pod- 
ručja umjetnosti i znanosti. Stil njegova pisa- 
nja i način njegova mišljenja podudarali su 
se u lucidnosti i logičnosti, a jasnoća i nepo- 
srednost bijahu mu odlikama kakve se rijetko 
sretahu na stranicama naše kritike i publici- 
stike. Djelovanje Hrvoja Lisinskog utjecalo je 
na cijeli naraštaj mlađih kriličara, cineasia, 
publicista i novinara. 
Preranom smrću Hrvoja Lisinskog hrvatska 
kultura gubi svog uglednog predstavnika. 
filmska kritika i publicistika vrsnog kritičara, 
njegove kolege duhovitog, pravednog i rado 
slušanog druga po zanatu. Ja osobno smrću 
Hrvoja Lisinskog gubim dragog, nezaborav- 
nog i dugogodišnjeg prijatelja, jednostavnog 
j predivnog čovjeka, čija je duboka osjećaj- 
nost i vjera u ljude sadržana u biti cijelog 
njegova života i rada. 

Vladimir Vuković 

J05 0 JEZIKU 
SRBA U HRVATSKOJ 


Poštovani drugovi, 
U posljednjim brojevima Vašega lista pročitao sam dva 
interesantna priloga kolege Dalibora Brozovića o jeziku 
Srba u Hrvatskoj. Kako sam i sam Srbin iz Hrvatske, q 
pomalo se bavim proučavanjem jezika, pa i govora na 
području SR  Hrvaiske, sasvim je razumljivo da su me 
pomenuti napisi zainteresovali. Podstaknut, s jedne strane, 
njima, a s druge, u želji da i sam, možda, nešto doprine- 
sem rješavanju ovog sada veoma aktuelnog pitanja, ša- 
ljem Vam u prilogu jedan svoj članuk s molbom da ga 
objavite u Vašem listu. 
Nadam se da ću i ja i svi zainteresovani. uskoro imati 
priliku da u jednom od narednih brojeva Vašeg lista pro- 
čitam priloženi tekst. Vjerujem da time naša saradnja 
neće biti završena. 
S poštovanjem 

Dr Jovan Kašić, docent Filozofskog 

juakulteta u Novom Sadu 


Sasvim je razumljivo da teksiovi prof. Bro- 
zovića objavljeni upravo u ovsm listu, ne 
predstavljaju rješenje problema vezanih za 
jezik Srba u Hrvaiskoj, ali doprinose njiho- 
vom rješavanju, A što je u ovom trenutku još 
važnije, njegovi tekstovi pokazuju da se i na 
hrvaiskoj strani ozbiljno razmišlju 9 mou- 
ćim rješenjima ovog pitanja. 


Zahvaljujući nastojanjima velikog dijela hrvatskih 
lingvista i književnika, kulturna javnost, naročito na 
području SR Hrvatske. prihvatila je kao činjenicu 
postojanje dvaju standardnih jezika — hrvatskog i srp- 
skog. Lingvistički značaj razlika između ova dva jezika 
sasvim je ograničen, te je potpuno razumljivo što se 
pridaje velika vrijednost činjenici da se određene je- 
zičke osobine javljaju samo u jeziku pripadnika jedne 
racije, hrvatske ili srpske. Kako je već jednom usvo- 
jeno da »svaki narod ima pravo da svoj jezik zove 
prema svom necionainom  imenu« i da  »nacionalna 
polarizacija« određenog broja jezičkih osobna ima 
pretežniju ulogu od njihovog značaja na ligvističkom 
planu, nužno je sačuvati dosljednost, To znači, isti oni 
principi i kriteriji Koji su poslužili za utvrđivanje po- 
stojanja hrvatskog književnog jezika moraju se pri- 
mijeniti i kada se radi o srpskom književnom jeziku. 
Postojanje dviju jezičkih normi na jednom području 
uvijek dovodi do cijelog riza neprilika, bez obzira na 
to kako je regulisano funkcionisanje tih normi. Naro- 
čito mnogo praktičnih problema treba riješiti onda 
kada se jednom normom služe pripadnici jednog na- 
roda, a drugom normom pripadnici drugog naroda. 
Potpuno je razumljivo što se predstavnici malobroj- 
nije nacije pribojavaju, u ovom slučaju su to pripad- 
nici srpskog naroda na području SR Hrvatske, da im 
neće biti omogućeno da se služe svojim književnim 
jezikom. 

Rješavanje »jezičkog pitania« u SR Hrvatskoj, za- 
pravo rješavanje »srpskog jezičkog pitanja« jer je 
hrvatsko praktično riješeno, nalazi se u centru irte- 
resovanja i hrvatske i srpske kulturne javnosti, što 
ie potpuno razumljivo. Sve sugestije koje dolaze u 
ovom pravcu treba detalino razmotriti i odlučiti se za 
rješenje koje je najprihvatljivije, a najprihvatljivije 
biće upravo ono koje najviše odgovara stvarnosti. 
A da bi se rješenje »srpskog jezičkog pitanja« moglo 
odabrati i realizovati, potrebno je što prije formirati 
odgovarajuću instituciju, koja bi za srpski narod bila 
dovolino reprezentativna, da bi rješenja koja ona 
predloži bila prihvatljiva. Zadatak te institucije bio bi 
da njeguje književni izraz srpskog naroda, da se bavi 
proučavanjem tog jezika kao i srpskih narodnih go- 
vora i da priprema stručnjake koji će obavljati ove 
poslove. Broj jezičkih stručnjaka srpske narodnosti 
koji sada djeluju ra području SR Hrvatske ni prib- 
ližno nije dovoljan da zadovolji sve potrebe srpskog 
naroda u ovoj republici na proučavanju njegove je- 
zičke problematike. 

Zbog toga ie postalo neminovno da o jezičkom izra- 
zu Srba u Hrvatskoj moraju govoriti i hrvatski jezi- 
čki stručnjaci kao i oni koji djeluju izvan SR Hrvat- 
ske. Velika je zasluga istaknutog hrvatskog lingviste 
dr Dalibora Brozovića što je upravo on prvi detaljnije 
progovorio o ovim problemima, mada je — istina — 
inicijativa potekla sa srpske strane — iz lista Pros- 
vjeta. 

Sasvim je razumljivo da tekstovi prof. Brozovića, ob- 
iavljeni upravo u ovom listu, ne predstavljaju rje- 
šenje problema vezanih za jezik Srba u Hrvatskoj, ali 
doprinose njihovom rješavanju, A što je u ovom tre- 
nutku još važnije, njegovi tekstovi pokazuju da se i na 
hrvatskoj strani ozbiljno razmišlja o mogućim rješe- 
njima ovog pitanja. 

U svom članku u Hrvatskom tjedriku od 1. X pod 
naslovom O jeziku Srba u Hrvatskoj prof. Brozović 
ie predložio nekoliko teorijskih mogućnosti za stva- 
ranje jezičkog standarda za Srbe u Hrvatskoj uključujući 
i prihvatanje »srbijansko-vojvođanskog rješenja jezič- 
kog problema za Srbe u Hrvatskoj«, što bi po njego- 
vom mišljenju zahtijevalo i prelazak na ekavštinu. 
Jedno od mogućih rješenja je i stvaranje posebne 
norme za srpsko stanovništvo u Hrvatskoj do koga 
bi moglo doći na dva načina: ili naslanjanjem na nor- 
mu koja će se primjenjivati u BiH ili stvaranjem nor- 
me na osnovu književnih djela i drugih tekstova čiji 
su autori Srbi iz Hrvatske (međutim, dobar dio tih 
tekstova prošao je kroz jezički filter lektora Hrvata — 
što u bitnoj mjeri smarsjjuje njihovu reprezentativnost 
na jezičkom planu). Na neke poteškoće koje bi nasta- 


le odabiranjem takvog rješenja koje bi značilo znat- 
nije odvajanje norme standardnog jezika od narodnih 
govora ukazao je i prof. Brozović, kao i na činjenicu 
da napor uložen za ovladavanjem normom u tom slu- 
čaju ne bi bio u skladu s postignutim rezultatima. 
Međutim. i tekst prof. Brozovića, a i neki drugi na- 
pisi o ovom pitanju. prilaze jeziku Srba u Hrvatskoj 
kao fenomenu potpuno, ili bar u znatnoj mjeri, izolo- 
vanom, a ne kao irtegralnom dijelu srpskog književ- 
nog jezika. Ali kao što postoji, relativno jedinstvena, 
hrvatska norma. isto tako postoji i jedinstven srpski 
jezik (naravno, ovo sve vrijedi ukoliko se nacional- 
nim, funkcionalnim i političkim fa&tima da prednost 
nad lingvističkim), 

Postoji nekoliko  opštih karakteristika zajedničkih 
književnom jeziku Srba još od vremena njegovog for- 
miranja u XIX veku, bez obzira na to na kom se on 


mjestu ostvaruje: — književni jezik se istovremeno 
ostvaruje u oba izgovora koja su dobila status knji- 
ževno-jezičke rorme — u ekavskom i (i)jekavskom (u 


tom pogledu ie ilustralivan podatak da je i sam Vuk, 
mada se zalagao za jekavski izgovor, pisao neke svoje 
tekstove na ekavskom; Branko Radičević je svoje 
pijesme pisao uglavnom ekavski, ali ima i jekavskih; 
Đuro Daničić iako po rodenju ekavac pisao je uglav- 
nom ijekavski — da pomenem samo ove najznačajnije 
ličnosti iz vremena formiranja standardnog srpskog 
jezika); 

— jasno je izražena težnja ka očuvanju »općenite 
pravilnost.«, kako je to iformulisao još Vuk. dok se u 
realizovanju jezičkog standarda dozvoijavaju znatne 
slobode. »Općenita pravilnost« se najdosljednije ostva- 
ruje na morfološkom planu; 


— »osavremenjivanje« kr:;jiževnog jezika ogleda se u 
relativno lakom napuštanju svega onog što predsiav- 
nici književnog jezika u datom trenuiku osjećaju kao 
arhaizam; 

— bogaćenje leks.čkog [onda, naroč.to kada je potreb- 
no označiti tekovine savremene civilizacije. vrsi se po 
pravilu preuzimanjem stranih reči — međunarodnih 
termina. dok je stvaranje termina od domaćeg lek- 
s.čkog materijala znatno manje zasiupljeno; 

— iz norme književnog jezika odsustvuju elementi koji 
bi bili podržavani ili inspirisari osobinama kajkavskog 
i čakavskog dijalekta; 

— inovacije su po pravilu prisutne u normi kojom se 
služe predstavnici srpskog naroda, npr.: 

a) javljaju se samo primjeri tipa: vo, so a izostaju 
oblici vel. sel i sl. 

b) čuvanje suglasnika h dosljednije se ostvaruje kod 
hrvatskih pisaca, dok se u tekstovima čiji su autori 
srpske narodnosti češće javljaju forme sa nekim sup- 
stituantom glasa h (isp. kuhati ikuvati, duhan i duvan, 
uho, uvo i dr.). 

Cc) uprošćavanje suglasničkih skupova u primjerima 
kao što su tko, nitko odnosno ko, niko i sl. javljaju se 
na srpskoj strani, 

d) dosljednije čuvanje infinitiva je opet hrvatska ka- 
rakteristika, dok se na srpskoj strani češće susreće 
konstrukcioja da * prezent, mada ni irfinitiv nije is- 
kliučen, 

e) upotreba oblika s pokretnim vokalima karakteris- 
t.ka je opet hrvatskog područja, dok je kod Srba obi- 
čnija kraća forma (isp. kojima, kojim, mojemu, mojem 
i SME 

i) promjena osnovnih brojeva češće se javlja kod 
Hrvata, mada se ni kod srpskog stanovništa nije pot- 
puno izgubila itd (sve navedene osobine prisutne su 
i u govoru srpskog stanovništva u okolini Bjelovara 
gdje sam i sam rođen, a nešto sam i pisao o tim go- 
vorima). 


Čak i neka pravopisna rješenja uobičajena kod Srba 
ukazuju na veće vođenje računa o jezičkoj situaciji 
nego o neprikosnovenosti jednom utvrđene rorme. Ta- 
ko se u načinu pisanja futura ogleda izgovor ovog 
oblika (pisaću), a ne način njegove tvorbe (pisat ću — 
naravno, kajkavcima su obje forme podjednako knjiš- 
ke, pošto oni imaju drugi tip futura). Pomenućemo još 
dva pravopisna rješenja koja pokazuju veću otvore- 
nost prema inovacijama, odnosno manju rigoroznost 
standardne jezičke norme; to su logička interpunkcija 
— koja u sivari omogućava piscu da određene pravo- 
pisne znake može upotrebljavati prema svom ličnom 
nahođenju, i prenošenje stranih riječi. prije svega 
termina i vlastitih imena. naravno, s odgovarajućom 
glasovnom adaptacijom. 

Mada ovaj spisak nije potpun. ipak je dovoljan da 
pokažu da i u narodnim govorima srpskog stanovništva 
i u književnom jeziku kojim se ono služi — bez obzira 
na to gdje ono živi — postoji cio niz zajedničkih oso- 
bina koje dozvoljavaju da se govori o jedinstvenoj 
književno-jezičkoj normi i zajedničkim tendencijama 
razvitka i rarodnih (novoštokavskih) govora i književ- 
nog jezika. 

Svi udžbenici jezika i odgovarajući priručnici na srp- 
skom području moraju biti izrađeni tako da obuhvate 
oba književna izgovora i ekavski i jekavski, čak ako 
su namijenjeni samo srbijanskom području — koje je 
i ekavsko i jekavsko, što u znatnoj mjeri povećava mo- 
gućnost njihove upotrebe na cijelom području naselje- 
nim srpskim stanovništvom. Naravno, priručnici koji 
su rađeni s pretenzijama da pokriju cijelo srpsko je- 
zičko područje ne mogu obuhvatiti sve detalje, što, 


uostalom, za funkcionisanje norme nije ni neophodro. 
Ostavljanje više mogućnosti za različita rješenja u 
detaljima može samo doprinijeti bogaćenju jezika, a 
sve ono što ne buđe prihvaćeno od šireg kolektiva, ili 
neće dobiti status književnog oblika, ili će ostati na 
njegovoj margini. Za pojedina područja, pak. mogu se 
izraditi i posebni priručnici, s vođenjem računa o od- 
nosu između dijalekatske situacije određenog kraja 
i norme standardnog jezika. A da li su potrebni po- 
sebni priručnici i kakvi, treba da odluče kulturni 
predstavnici određerog Kraja u zavisnosti od stvarnih 
potreba. 

Naravno, da li će Srbi u Hrvatskoj prihvatiti ovakvo 
ili neko drugo rješenje. to treba da odluče njihovi 
predstavnici. Smatram da ni pojedinci ni ustanove, 
bilo kakav autoritet da imaju, nemaju pravo da ođ- 
ređuju rješenja, već samo da predlažu a srpska jav- 
nost u SR Hrvatskoj će odabrati ono rješenje koje 
njoj i potrebama srpskog naroda na ovom području 


najviše odgovara. ae 
Jovan Kašić 

Autorska prava mrivih autora 


Prošlo je više od godinu dana oikako su diskusije o 
autorskim pravima na djela pisaca umrlih prije pede- 
set godina zamrle. To ne znači da su problemi riješeni 
i da su razgovori o toj temi bespredmetni. Naprotiv, 
kako se ranije nije mogao donijeti jedan općejugosla- 
venski zakon o toj problematici, vjerujem da ta prava 
mogu regulirati republički ustavi, a da je vrijeme da 
se tom problematikom odlučno pozabavimo, potvrđuje i 
primjer koji me je i naveo da ovo napišem. 

Svjedoci smo naime da se ovih dana po novinskim 
kioscima pojavio još jedan roman u nastavcima. Jedan 
među tisućama, dodat će rezignirani. Da, jedan u 
nepreglednom nizu. No on u stanovitoj mjeri znači 
presedan. Nakon niza djela šunda u najčišćem znače- 
nju te riječi, nakon raznih sumnjivih prijevoda i 
skrivanja anonimnih domaćih autora iza zvučnih an- 
glo-američkih imena i prezimena pojavio se jedan 
roman iz hrvatske prošlosti u Vjesnikovoj ediciji roto 
romana. 


Jesu li mrtvi pisci »mrtve duše«? 


U novopokrenutoj ediciji Povijesni roto roman šio je 
»izdaje i štampa Novinsko i izdavačko poduzeće 'Vjes- 
nik', 41000 Zagreb, Ljubice Gerovac 1 — Glavni i 
odgovorni urednik NENAD BRIXY — Uredništvo: 
41000 Zagreb, Ljubice Gerovac 1« pojavila se ovih dana 
Urota zrinsko-frankopanska. 

Tko je autor ovog novog povijesnog romana, na- 
slovna stranica ne govori. Na trenutak kao da ste 
osjetili stanovito zadovoljstvo što se našao netko tko 
pod jednim poznatim naslovom objavljuje svoju verzi- 
ju poznatog povijesnog događaja, što se našao konačno 
i izdavač koji je nešto investirao u otkrivanje i 
plasiranje novih autora pučkog povijesnog štiva. No 
vaša je nada varljiva a veselje kratko. Čim otvorite 
prvu stranicu, saznajete da je riječ o djelu Evgenija 
Kumičića, poznatog hrvatskog književnika i djelatnog 
pravaškog političara. 

Upravo zato što je riječ o jednom klasiku hrvatske 
književnosti, dužnost mi je da postavim i pitanje zašto 
njegovo ime nije otisnuto na naslovnoj stranici. Tu 
činjenicu možemo tumačiti na različite načine, no 
meni se čini da u ovom slučaju postoji samo jedan. 
Radi se o zavaravanju publike, jer Kumičić je ipak 
školski pisac, a znamo: biti školskim piscem nije 
uvijek najsretnija okolnost za izdavača šund-literature. 
Međutim, cilj ovog članka nije u tome smije li se 
djelomično zatajiti autorstvo pisca kakav je Eugen 
Kumičić, nego je problem tko i kako može gusariti po 
djelima pisaca koji su umrli pred više od pedeset 
godina i čija su Se autorska prava ugasila na iemelju 
Bernske konvencije. Da, Čičikov, onaj poznati Gogo- 

LAKO JE KAD SE 
»ZNA ZNANJE«! 


Znano je da smo mi posebno nadaren narod. Uglavnom 
sveznalice i vrlo neskromni u samohvali. Naravno — ima 
znanja i »2nanja«. Mislim, takvih koje je sramota ne znati 
1 — onih drugih koje je »ne znati« u neku ruku časno. 
Pretežito svestrano zainteresirani, spremni smo se _i 
uvrijediti kad nam netko ma i pokuša »uskratiti pravo na 
znanje«. Pri tome se, dakako, vrlo spremno odričemo i 
pomisli da se to naše znanje širi i izvan područja 
humanitarnih nauka. Drugo je nukelarna fizika, ili čak i 
najobičnija biologija, neki statički proračun, strujni na- 
pon_i sve tako neke stvari za koje je poilrebna uska 
stručnost. To je sasvim nešto drugo! 

Kad tako govorimo ili, još ćešće, mislimo, unaprijed smo 
svjesni da se i ne radi o iskonskim znanjima. Niti govora! 
Radi se o njihovu proumljenju! Iz činjenice da je sramota 
ne znati, uzmimo, čitati, spremni smo ustvrditi kako smo 
sa znanjem čitanja i pisanja normalno stekli kvalifikaciju 
da uvjereno i odgovorno progovorimo i o književnosti i 
jeziku. Uostalom to naše »znanje« jezičkih problema 
potječe još iz vukovske škole, pa s tvrdnjom da je baš 
tako i nikako drukčije tu riječ izgovarao naš djed ili neki 
drugi bliži rođak i da se tako govori u njegovu selu, 
možemo mirne duše apsolvirati više manje svu tu jeziko- 
slovnu mudrost oko koje se u posljednje vrijeme troši 
tako puno riječi, vremena i... papira. , 

Tako nekako, ili vrlo slično progovaramo iz dana u dan, 
uvjereni kako smo u pravu i kako drukčije ne može ni 

ljev pretržac ljudskim dušama, pojavio se eto i u 
Hrvatskoj. Ovaj put trguje djelom jednog pisca koji 
više nema načina da se brani, i rodoljubnim osjećajem 
nacije koja se preporađa, i sada, željna da što prije 
stekne potpuniju svijest o sebi, pokazuje spremnost da 
u svoje osviještenje investira i poneki dinar. 

Još uvijek vjerujem da ima čitatelja koji se pitaju: 
a što ima u tom pokušaju zazornog? Nisam idealist, aji 
odlučno sam protiv pretržaca rodoljubnim osjećajima, 
pogotovu kad kultura kao što je ova naša hrvatska od 
toga nema gotovo nikakve koristi, nego možda čak i 
stanovite štete. Naime, spomenuti se roman može 
danas kupiti u knjižarama u dva vrlo lijepa izdanja, a 
ni cijena mu nije mnogo veća no što će biti komplet 
svih sveščića. A da stvar bude još veselija, oba izdanja 
bijahu tiskana u onoj istoj tiskari koja stoji označena i 
na ovom izdanju Vjesnikove kuće. I tako, dok spome- 
nute knjige leže na skladištu, dok se spomenuti 
izdavači (Matica hrvatska i Zora) moraju opet kod 
istog tiskara ponižavati i moliti posebne uvjete oiplate 
duga za biblioteku Pet stoljeća hrvatske književnosti 
(a već smo pisali da je tiskara odbila daljnje krediti- 
ranje), Čičikovi su se pojavili na terenu i hitro 
krčmare s hrvatskim osjećajima. 

Nije mi namjera postavljati pitanje zašto se spome- 
nuti glavni i odgovorni urednik nije prisjetio da taj 
roman objelodani prije nekih pet ili deset ljeta; 
namjera je jednostavno pragmatična i ne odnosi se ni 
na što drugo nego na novac bez kojega čak ni hrvatska 
kultura (naučena svemu i svačemu) ne može živjeti. 
Spomenuo sam zakon o autorskim pravima umrlih 
autora, ili kako se to zove — domain public payant. Po 
tom zakonu izdavači bi bili dužni dio auiorskih prava 
(a to znači u praksi oko 5 posto od rodajne cijene) 
uplaćivati u fondove za razvitak javnih knjižnica i 
pomoć izdavanja djela suvremenih pisaca. 


ima li kultura pravo no akumulaciju? 


Da nisu posrijedi beznačajne brojke poslužit ću se 
financijskom konstrukcijom izvedenom upravo na pri- 
mjeru Uroie. Pretpostavimo da je naklada 30.000 pri- 
mjeraka, da popust kolporterima i ostali distributivni 
troškovi iznose 25 posto, a cijena. tiskanja i korekture 
30 posto — to ukupno iznosi 55 posto od prodajne 
cijene. Kako jedan primjerak stoji 2 din, ispada da 
zarada iznosi 90 para, a to na petnaest nastavaka 
predstavlja zaradu od 13,50 din ili na svih 30.000 
primjeraka 405.000 dinara. Uzmimo da se naklada od 
30.000 mora tretirati kao četiri izdanja (jedno izdanje 
do 8.000 primjeraka). u fond domain public pavanta 
samo u ovom slučaju trebalo bi se skupiti 120.000 
dinara, Kolika je to svota za kulturu, neka nam kaže 
podatak da mnoge velike zagrebačke javne knjižnice 
ne raspolažu godišnje tolikim sredstvima za nabavu 
knjiga. 


Dokle će hrvaiski izdavači sami snositi tere! 
stvaranja i plasiranja domaćih pisaca? 


Šteta je višestruka, jer već rekosmo: na tržištu se 
spomenuti roman može kupiti u neusporedivo boljoj 
opremi za približno isti novac. Izdavači koji izdaju i 
pisee koji tek ulaze na poprište nacionalne književno- 
sti, na Kumičiću zarađuju i taj novac prelijevaju u 
izdanja pisaca koji će možda za hrvatsku kulturu 
postati novi Kumičići, dok Povijesni roto roman i kuća 
koja ga tiska to ne čine. I upravo zato posljednji je 
trenutak da se ozbiljno o tom zakonu raspravi, jer 
Čičikovi su u svojim domišljajima nedokučivi. 


Branimir Donat 


biti. Kratko. kako su humanističke znanosti zapravo 
tečevine  mnogostoljetne zapadnoevropske civilizacije i 
stvar opće kulture svakog pojedinca ponaosob. Nezami- 
slivo je zapravo, zar ne, da suvremeni intelektualac ne 
zna ta elementarna znanja. Eto: znao sam profesora koji 
ni jednom srednjoškolcu nije dao slabu ocjenu iz filozo- 
fije, »jer bi to značilo da ne zna misliti i da ga treba 
smjestiti u ludnicu«! 

Teško je ratovali s općeusvojenim s»istinama«. Uvrijedit 
ću »na smrt« znanca, usudim li mu se reći kako nema 
prava govoriti o problemima suvremenoga hrvatskoga 
jezika jer o tome zna vrlo malo ili nimalo, svakako 
premalo da se uključi u javnu raspravu. A sam mi je. u 
smijehu, pripovijedio kako je morao zvati susjedova sina, 
srednjoškolea da mu :opravi« Kurzsehluss i kako je 
pobožno gledao dok je mališan mijenjao bakrenu žicu u 
osiguraču! Ali to su, dakako, sasvim druge stvari! Čak je, 
priznajte, pomalo i »herzig« ne znati takve, banalnosti. 
Ovih je već dosta dugo dana pomodno pisati o jeziku. 
Pišu, rekli bismo, svi. I znalci, ali i znalice, da o 
neznalicama i ne zborim. Pišu kako se kome ushtije, 
tonom povišenim, didaktičkim, »mudroslovno«, pa se u 
nizu tih, svakakvih, napisa pomalo izgubili oni trezveni, 
pametni znalački komentari stručnih jezikoslovaca. A elo, 
ipak i oni pišu. Natjeralo ih. # bave se davno znanim 
istinama, objašnjavaju ih po stoti puta ovom narodu šio 
»zna znanje« i neodoljivo podsjećaju na vrsna stručnjaka 
koji je cijeli život proučavao pojave u elektromagnet- 
skom polju i odjednom mu vele: sve je to lijepo, dragi 
profesore, ali recite vi iskreno — možete li »opraviti« 
Kurzschluss ili ne možete? Tako. Budući da je meni djed 
pričao kako su u njegovu selu govorili (a on je iz kraja u 
kojem se govori najčišćim »književnim« jezikom!), dopu- 
štite da posumnjam u vaše teoretiziranje. I gotovo. S 
jezikom smo stvar :sredili«. 

S Ustavom i amandmanima već je mnogo lakše. Ne može 
se, odista. zanijekati da se u posljednje vrijeme i o 
amandmanima piše i mnogo. a nerijetko i vrlo znalački. 
Istina je i da su od. AVNOJ-a do amandmana mnoga 
pitanja našega ustavnog prava dobila i odgovarajuće 
znanstveno tumačenje. Međutim, kako nam je lijepo 
objašnjeno: sNikada profesori ustavnog prava nisu formu- 
lirali Ustav. oni su pomagali određenim društvenim 
snagama da to ostvare.«, pa zaista nije potrebno mijenjati 
tako lijepu i svezadovoljavajuću praksu. Reklo bi se da je 
s amandmanima to jednostavnije, jer postoje dvije mogu- 
ćnosti izbora. Jedno je tumačenje doduše već pomalo s 
bradom i glasi: poznato je da su sveučilišni profesori 
konzervativni. a mi stvaramo novo i prema tome... Tko 
s tim »objašnjenjem« nije bio zadovoljan sad je dobio 
drugo: i konzervativni društveni sistemi nisu se obazirali 
na znanstvena tumačenja učenih ljudi, pa prema tome... 
Unaprijed znam što ćete reći: sve je to lijepo i krasno. ali 
ti, dragoviću moj ipak ne znaš šta je to PCL-86 i »kam 
prafzapraf tu stvar treba fteknuti kad ti na televizoru 
nestane slika«. Da. I to je ono žalosna. Mislim: što je to 
istina i što je »to tako«. Neprestano mi je na umu poredba 
iz humorističkoga romana »Saturnin«, Čeha Zdenjeka 
Jiroike: 

Direktor poduzeća zgraža se nad mladim službenikom 
koji traži bolovanje: Neurastenija u vašim godinama! Zar 
vas nije stid?, a autor ironizira — tom gospodinu sigurno 
ne bi palo na pamet da kaže: Upala slijepog crijeva u 
vašim godinama! Zar vas nije stid?, a ipak su oba pitanja 
podjednako glupa. 

I što mi još preostaje, nego da dodam: | glupa i žalosna, 
jako žalosna. Utješno je još jedino to, da mi ipak i 


usprkos svemu... »znamo znanje«! 
Duško Car 


Halo! 
VLADIMIR TADEJ? 


Ja vom, kao u nogometnoj momčadi, igram na svim 
mjestima, ali uvijek — u navali! Inače se pripremom za 
snimanje filma po scenariju Miljenka Smoje: »Balun 
naš svagdanji«. Na tome se već tugo radi, kao dra- 
maturzi angažirani su Fedor Hanžeković i Mate Relja, 
a radit će se još tako dugo dok se ne osigura zaista 
dobar scenarij. Dakle, sve treba dobro izoštriti. U fil- 
mu ćemo svakako vidjeti Borisa Dvornika, Ivicu Vido- 
vića, Ružicu Sokić i mnoge poznate nam glumce. 


Halo! 


MARKO GRČIĆ? 


Pa što radim?... Pripremam jednu knjigu eseja o pie- 
sništvu i pjesnicima, ali ne žuri mi se da je dovršim. 
Međutim, već sam dovršio jednu drugu knjigu za koju 
bi mi bilo stalo da se što prije objavi: to su prijevodi 
piesama Williama Blakea, uz Hčlderlina možda naj 
većeg pjesnika europskog romantizma. Poznato je da 
je on za života tiskao samo jednu knjigu, i to ranu, 
:Poetical Sketshes«, a sve mu je drugo objelodanjeno 
kad je već umro. Ukraiko, radi sebe sama, volio bih 
kad moji prijevodi ne bi imali sudbinu originala... 


Halo! 


VESNA BUTORAC? 


Sve će se to svršiti onako kako treba. Meni je vožan 
rad, a sve ostalo je manje važno. Uzrvjavanja i razmi- 
šljanja o svim problemima samo me koče u radu. 
Dužna sam publici i kazalištu koje je u svemu tome po- 
kušalo naći pravu mjeru. Uskoro nastupam u aLabu- 
đem jezeru«, a pariner će mi bili Rade Vučić, gost iz 
Beograda. 


Halo! 


FADIL HADŽIĆ? 


Moj novi film — =Lov na jelene« nakon svih peripetija 
krenuo je sa snimanjem 8. 0. m., u produkciji zagreba- 
čkog FAS-a. Sredstva su osigurana za jedan ozbiljan 
profesionalan posao. Uspjeli smo angažirati prvu gar- 
nituru glumaca u rasponu od Borisa Dvornika, Fokbi- 
jana Šovagovića, Sande Langerholz, Borisa Buzančića, 

vonka Lepetića, Adema Čejvana, Mate Ergovića do 
Silvane Armenulić, poznate nm je preuzelo 
ulogu pjevačice u filmu. U glavnoj ulozi je Sandi Kreši, 
prvak drame u Celju. Najveći dio filma snimat će s» 
u Varaždinu i nastojat ćemo da izvrsna atmosfera i 
arhitekiura ovog grada dođe do punog izražaja. Pre- 
mijero? Potkraj siječnja. 


Halo! 


TANJA KNEZIC? 


U Shakespeareovoj tragediji »Romeo i Gulietta«, a u 
režiji dr. Petra Selema, igram Guliettu, a Romea igra 
Ratko Buljan. Kad čovjek pročita tog Shakespearea, 


čini mu se da je lako ostvariti ulogu Guliette, međutim 
kad se uđe u bit stvari ispada sasvim drugačije. Riskan- 


tno je to, jako. 


Halo! 


VLADO PAVOKOVIĆ? 


26. ovog mjeseca samostalno izlažem svoja ulja i de- 
setak crteža u Vinkovcima Riječka likovna sifuacija? 
Nije zavidna. Za većinu nije riješen onaj najveći pro- 


blem: ateljei. 

18 kritika 


POJEDINAC, 
HRVATSKA, 
SVIJEST 


Sastavio dr. Blaž JURIŠIĆ, 
Matica hrvatska, 1971. 


Ova je knjiga za- 
mr pravo kompendij, 
li zbornik na neki na- 
šin, koji iz  corpusa 
Starčevićeve  spisa- 


teljske ostavštine i- 
zabire one ulomke 
(ili tek rečenice) ko- 
jima se nastoji pred- 
staviti njegov sudi 
mišljenje prema političkim, kulturnim, 
društvenim zbivanjima, s naglaskom na 
onome što je u isti čas reprezentativno i 
za njegovu temeljnu političku ideju 1 
za važno mjesto što ga Stranka prava 
ima u Hrvatskoj u drugoj polovici 
XIX. stoljeća, : 

Valja naglasiti: da su nam, današnjem 
čitaocu i naraštaju, pri ruci i sveukup- 
na Starčevićeva djela (tj. kritičko znan- 
stveno izdanje sa svim potrebnim po- 
magalima), ova knjiga ne bi izgubila 
na svojoj važnosti, ponajviše stoga što 
služi kao UVOD, pristup u bolje, teme- 
ljitije, cjelovitije poznavanje tog opu- 
ga. No, kao što je poznato, Starčević 
dijeli sudbinu većine hrvatskih politič- 
kih (i ne samo političkih) prvaka i po 
tomu što njegovo djelo nikada nije u 
cjelini objavljeno. Podsjetimo se: po- 
sljednjeg se desetljeća prošloga stolje- 
ća započelo s izdavanjem njegovih »Dje- 
la«, no nije se stiglo dalje od triju knji- 
ga; izuzmemo li vrstan izbor njegovih 
»Izabranih spisa« što ih je i priređivač 
i ove knjige, dr. Blaž Jurišić ,objeioda- 
nio gotovo prije tri desetljeća (danas u- 
glavnom rijetkih) i u najnovije vrijeme 
njegove »Političke spise« (što ih je pri- 
redio T. Ladan) — o Anti Starčeviću 
čitali smo tek interpretacije koje su, 
(izuzmemo li ne baš opsežne znanstve- 
ne radnje), mahom bile tek ideologijske 
tvorevine, od kojih je zasigurno ona 
frankovačka — uoči i u vrijeme rata — 
bitno pridonijela da se smisao njegove 
iđeje zloupoirijebi u interesu one po- 
litike koja je, svojom ideologijom ko- 
liko i praksom bila upravo bitnim ot- 
klonom od izvorne pravaške misli. Ne- 
uspjeh je, bez obzira na trenutačnu o- 
portunost, morala pretrpjeti i interpre- 


»AUTONOMA- 
ŠTVO JUČER 

— UNITARIZAM 
DANAS« 


» Vidik« 32/33, 
Nakladni zavod »Marko Maru- 
lić«, Split 


Uredništvo časopisa 
za književnost, um- 
jetnost i suvremene 
probleme VIDIK 
(Jakša Fiamengo, 
Mate Raos i Mirko 
Tomasović) u svom 
najnovijem dvobroju 
32-33 gotovo polovi- 
cu prostora posveću- 
je temi pod naslovom »Autonomaštvo ju- 
čer — unitarizam danas«. Zapravo su to 
objavljeni i autorizirani razgovori odr- 
žani u travnju mjesecu ove godine na 
inicijativu i u organizaciji uredništva 
»Vidika«. Sam naziv razgovora neodo- 
ljivo je zanimljiv i svakako pobuđuje 
pozornost, to više što nije riječ o strogim 
beskrvnim znanstvenim studijama, već 
o kraćim člancima u kojima se ipak na- 
laze elementi temeljnih ishodišta i od- 
rednica za eventualnu buduću analizu 
te pojave. 

Stijepo Obad piše »Genezu autonomaš- 
tva«. Ostajući u duhu naslova, Obad za- 
ključuje da je »dalmatinsko autonomaš- 
tvo nastalo od talijanskih doseljenika i 
domaćeg nacionalno neprobuđena i od- 
narođena elementa«, te da je »na nacio- 
nalnom planu odigralo negativnu, pro- 
tuhrvatsku ulogu«. »Autonomaštvo na 
povijesnoj pozornici« naslov je članka 
Julija Grabovca, također još jednog, ne- 
što detaljnijeg prikaza geneze autono- 
maštva. Takav je i članak Ivana Pede- 
rina, gdje na jednom mjestu stoji: 
»...dok je Ranković tražio čuvare Ju- 
goslavije, jugoslavenske i jugoslavenski- 
je narode, Bachov sustav predrasuda 1 
paušalnih sudova tražio je i testirao na- 
rode u pogledu njihove odanosti civili- 
zaciji. Tako se dogodilo da je na ljes- 
tvici nacionalne i regionalne razdroblje- 
nosti Dalmacija postala nekako 'kultur- 
nija' od sjeverne Hrvatske, nekako bliža 
Italiji 1 starim sredozemnim kultura- 
ma...e Tomislav Slavica — raščlanjujući 
vrlo inteligentno, pojavu autonomaštva 
— kaže da »1918. autonomaška centripe- 
talna sila mijenja svoje središte i od 


tacija koju je uglavnom zastupao po- 
kojni dr. Bogdanov, nastojeći Starčevi- 
ća — da bi ga »obranio« od frankovač- 
kih zloporaba — protumačiti zapravo 
kao zastupnika jugoslavenske misli 
(vraćajući ge u tome na Skerlićevo mi- 
šljenje). Uzmemo li u obzir činjenicu 
da se Starčevića, pogotovu u širem kru- 
gu našega općinstva, sudilo i »znalo« za- 
pravo bez poznavanja njegova djela, 
ova knjiga poziva na vraćanje k izvor= 
noj riječi kao temeljnici za orijenta+ 
ciju Dr. Jurišić podijelio je Starčevi- 
ćeve misli u tri veće cjeline: POJEDI- 
NAC, HRVATSKA, SVIJET, implicira 
jući tako vrlo širok interes ove osebuj- 
ne ličnosti, njega koji je političku mi- 
sao u svojoj domovini razmatrao unutar 
sveukupne »slike svijeta« (tj. onovreme- 
nih europskih političkih, kulturnih 41 
društvenih traganja), nipošto zatvoren 
prema onomu što je iz Europe i dola- 
zilo zbog političko-gospodarskog polo- 
žaja u kojem se Hrvatska toga vreme- 
na nalazila. Prezentirati Starčevića kao 
mislioca ispravno je utoliko što je on 
(uz Kvaternika u prvom razdoblju) po- 
najviše sam formulirao načela iz kojih 
se razvila pravaška ideja i iza tih na- 
čela tvrdoglavo je stajao do smrti. Bit- 
na pak odlika njegova mišljenja, dakle 
stila, jest formulacija gotovo kao po- 
slovice, i takvih ćemo ponajviše u ovoj 
knjizi i naći. Nedvojbeno je da Starče- 
vićeva tvrdoglavost u načelnim stavovi- 
ma nije mogla biti u svakom slučaju 1 
motor — praktično-političke djelatnosti. 
Ona to nije ni bila, no stoga utoliko vi- 
še ta načelnost njegovih temeljnih mi- 
sli o hrvatskoj obstojnosti transcendira 
njegovo vrijeme te kao misao i načelo 
vrijedi i danas, vrijedi kao napulak o 
načelnom stajalištu, ali istodobno i ne 
kao puki recept političkoga djelovanja. 
Dr. Jurišić predstavio nam je ulomke iz 
toga corpusa držeći se kriterija da pre- 
zentira one ulomke koje vrijeme nije 
pregazilo. Važno je međutim da je to 
bitni sadržaj Starčevićeva mišljenja. 
Ove »Misli i pogledi« tako su ujedno i 
štivo namijenjeno širokom krugu čita- 
laca, a usto su i komplementarne s »Po- 
litičkim spisima« što ih je izdalo »Zna- 
nje«. Ako neiko primijeti da ova knjiga 
ne može »zamijeniti« sveukupno  kri- 
tičko izdanje, imat će potpuno pravo. 
No ne bismo mu mogli potvrditi da ima 
pravo ako bi pod tim mislio da je po- 
najprije trebalo čekati sveukupno djelo 
pa tek onda priređivati »pučko štivo«: 
praksa nam daje pravo pretpostaviti da 
će još mnoge godine proći dok se ne po- 
javi sveukupno djelo. Je li dotle trebalo 
Starčevića i nadalje ostaviti u mraku? 


aki 


tog trenutka počinje novo autonomaš- 
tvo koje se razlikuje od starog jedino 
po tome što je promijenilo svoje središ- 
te za nekoliko stotina kilometara na is- 
tok...«. a malo podalje nastavlja da »au- 
tonomaška nadnacionalna unitaristička 
ideologija, koja izuzima sebe, ipak izmi- 
šlja šovinističke vještice i prijeti nam 
njima, kako bi dokazala da samo jaka 
centralistička država osigurava napre- 
dak«. Vlado Gotovac objavljuje »Moguć- 
nost izdaje« (objavljen u jednom od ra- 
nijih brojeva HT-a). Upozoravajući na 
poznate zle namjere da se Dalmacija od- 
cijepi od kontinentalnog dijela Hrvatske 
a Dalmatici duhovno poljujaju u osje- 
ćaju općehrvatske nacionalne pripadno- 
sti, Ante Stamać u članku »U procijepu 
između inzularnosti i univerzalizma« ra- 
zotkriva tu metodu: »Biti iz Dalmacije 
značilo je biti partizan, biti sa Sjevera 
značilo je biti nešto pasivno, nešto odveć 
nedefinirano, odveć izloženo reliktu tu- 
đih zala, mraku prošlosti.« U »Prolego- 
meni za jedan razgovor« Srečko Lipov- 
čan sintetizira neke historijske aspekte 
koji su uvjetovali prostor autonomaštva 
(unitarizma). Šime Đodan u članku »Au- 
tonomaštvo kao recidiva unitarizma« pro 
matra problem u širokom historijskom 
dijapazonu ekoloških, socijalnih, poli- 
tičkih i, dakako, gospodarskih čimbeni- 
ka. Marko Veselica, u članku »Gospo- 
darska podloga autonomaštva i socijalno- 
-gospodarski i idejno-politički aspekti 
formiranja hrvatskog narodnoga bića«, 
u kojem govori o duhovnoenergetskim 
potencijalima hrvatskog naroda. 

Ostale stranice časopisa posvećene su 
stalnim rubrikama. Tako prozu objavlju- 
je M. Stojević i I. Starčević, a pjesme 
A. Škunca i M, Trinajstić. Vjeran Župpa 
objavljuje omašniji esej »Maurice Blan- 
Chot ili: u traženju svog jezika« u kojem 
superiorno kompilira nekoliko interpre- 
tatora Blanchotovih misli, dajući tome 
svoj stav i osobnost, Ne samo informa- 
tivan, već i vrlo vrijedan prilog jest 
»Španjolski klasični teatar«, kojemu je 
autor sve priznatiji i potvrđeniji znalac 
španjolske književnosti Nikola Milićević. 
Složenost Kačićeva značenja za našu 
književnu »bašćinu« otkriva nam u svo- 
joj vrlo čitkoj studiji Ivan Pederin, a 
naslov joj je: »Kačić prema tradiciji u 
književnosti i njegov udio u preobrazbi 
hrvatskog stiha«. 

O knjizi I. Aralice »Filip« piše A. Gra- 
diška; T. Maroević piše o novoj knjizi 
K. Prijatelja. S. Diana piše o knjizi A. 
Šoljana, I. Pandžic o Armaninijevoj, a 
J. Jelić informira o izlasku de Unamu- 
nove knjige »Život Don Kihota i Sanča« 
u nakladi beogradske »Kulture«. 


F.M. 

HUMOR I 
NOSTALGIJA 


Pajo Kanižaj: KRALJU TOMISLA- 
VU; naklada Kulturno-prosvjet- 
nog društva »Zrinski«, Čakovec 
1971. 


Mnogo je pohvala u posljednje vrijeme 
izrečeno (i napisano) o nakladnoj dje- 
latnosti  Kulturno-prosvjetnog društva 
»Zrinski« u Čakovcu. Skupina vrijednih 
(mlađih) kulturnih radnika i entuzijasta 
pokrenula je književnu i povijesno-pu- 
blicističku biblioteku u kojoj je tiskano 
više raznovrsnih djela. Uz zbirke pje- 
sama (pretežno kajkavskog izraza) Kul- 
turno-prosvjetno društvo »Zrinski« izda- 
lo je knjige »Navik on živi ki zgine po- 
šteno i »Stari gradovi i dvorci sjevero- 
zapadne Hrvatske« »Feletar-Đurić), mo- 
nografiju o Legradu Dragutina Feleta- 
ra, a u pripremi su i druge studije i iz- 
danja o povijesti i narodnim običajima 
sjeverne Hrvatske. Valja spomenuti i 
pohvaliti vrijednu pučku  obavijesno- 
prosvjetnu publikaciju »Kajkavski ka- 
lendar«, koji će se ove godine pojaviti 
po treći put, Na ovog se malog »provin- 
cijskog« nakladnika u suvremenoj hr- 
vatskoj kulturi mora sve ozbiljnije ra- 
čunati, Đeseto djelo tiskano u književ- 
noj biblioteci Kulturno-prosvjetnog dru- 
štva »Zrinski« u Čakovcu zbirka je kaj- 
kavskih pjesama poznatog hrvatskog hu- 
morista i satirika PAJE KANIŽAJA 
(rođen 1939. godine u Đelekovcu) u ko- 
joj je, pod naslovom »Kralju Tomisla- 
vu«, sabran veći broj pjesama nastalih 
između 1957. i 1971. godine. Stihove su 
crtežima ilustrirali veliki hrvatski »na- 
ivni« umjetnici Ivan Generalić i Ivan 
Lacković-Croata, a knjigu je grafički 
(vrlo uspješno) opremio Vladimir Kost- 
juk. Što nam donosi prva zbirka kajkav- 
skih pjesama Paje Kanižaja? 

Riječ je prije svega o izrazitoj humori- 
stičkoj nadarenosti (aforizmi, kraća pro- 
za, radio-igre, scenska djela), iako je 


i o »osjetljivim= političkim temama, o 
povijesnoj i današnjoj sudbini Hrvata 
i Hrvatske. U takvim Kanižajevim pie- 
smama nalazimo vrlo široku ljestvicu 
raspoloženja i osjećanja: od blagog, por 
sve romantičnog domotužja (Hrvacki 
kraj) i ironično-humorisičkih dosjetaka 
i pošalica (Kralju Tomislavu) do gorči- 
ne, pobune i, prosvjeda protiv onih koji 
hrvatskom narodu još uvijek ne pri= 


znaju pravo da bude svoj na 
svome. U Kanižajevu domoljub- 
lju ima patetike i retorike, tuge 
i oporosti, humora _i tragike, ali 
u njemu nikada nećemo otkriti ni naj- 


manji nagovještaj bezrazložne mržnje 
ili nesnošljivosti prema drugima s kor 
jima Hrvati (povijesno) zajedno žive na 
istom tlu. To nisu bezazlene rodoljubne 
pjesmice napisane u euforičnim trenu- 
cima narodnog buđenja i zanosa (tak- 
vih je trenutaka ionako sve manje!), već 
jednostavni ljudski i pjesnički zapisi iz 
vremena koje je neposredno prethodilo 
današnjoj duhovnoj situaciji Hrvatske i 
njene svijesti o sebi, svojim vlastitim 
pravima i mogućnostima. Najznačajnije 
Kanižajeve pjesme nisu od jučer, već 
iz godina kada jeisamo spominjanje hr- 
vatskog imena bilo sumnjivo i nepoćud- 
no. U novijim stihovima ima čak i pre- 
tierano naivnog optimizma 1 neuverlji- 
vog nazdravičarstva (Gdo bu nam kaj 
mogel) i one su znatno slabije ođ bun- 
tovnih, gorkih. = »zašpinčenih« stihova 
Pojedini živoltopisni podaci u Kanižaje- 
vim pjesmama djeluju pomalo samolju= 
bivo, ali nas se zbog toga snažnije do- 
imlju simboličke humorističke i alego- 
rijske slike suvremenog života. 

Pajo Kanižaj ne pjeva za »vječnost«, već 
za trenutak i o trenutku u kome živimo, 
radujemo se i patimo, vjerujemo i po- 
sustajemo. Naći ćemo u njegovim stiho- 
vima vedrine i čistoće, lakoće i »ozbilj- 
nih« pitanja, ali 1 rutine, ponavljanja 
i nedorečenosti. Možda je izbor pjesama 
za ovu knjigu mogao biti nešto rigoroz- 
niji. Na mjestima osjećamo štokavski 


ilustracija I. Generalića 


Pajo Kanižaj pjesme na kajkavskom 
narječju počeo pisati još u svojim sred- 
njoškolskim danima. Objavljivao ih je u 
koprivničkom listu »Glas Podravine«, 
Krapinski festival kajkavske popijevke 
potaknuo ga je, nakon višegodišnjeg 
prekida, na povratak izvornoj kajkav- 
skoj pjesničkoj riječi i Kanižaj doskora 
postaje jednim od najplodnijih hrvat- 
skih pjesnika  dijalektalnoga izričaja. 
Pjesme u zbirci »Kralju Tomislavu« po- 
dijeljene su u pet ciklusa (Zašpinčene, 
Prijatelske, Mefke, Lubavne i Popev- 
ke). Ti se ciklusi među sobom podosta 
razlikuju, ali se i pored toga može osje- 
titi da ih piše ista ruka i pokreće isti 
ritam misli i jezika. Kanižajevo izra- 
zito »kerempuhovsko« nadđahnu- 
će oslobodilo ga je lažne sentimentalno- 
sti i slađunjave lirske idealizacije u tra- 
gu Galovićevih i Domjanićevih opona- 
šatelja (kojih u novijem kajkavskom 
pjesništvu ima poveći broj) i usmjerilo 
izravnoj, mjestimice nepomirljivoj 1 
gruboj riječi i izrazu koji teško podnosi 
kalupe i standardna rješenja. Uz neke 
pjesme Miroslava Dolenca, Pajo je Ka- 
nižaj najbliži jednoj krležijanskoj viziji 
hrvatskog jezika i hrvatske povijesti. To 
su istodobno i najbolje pjesme ove knji- 
ge, koja će posve sigurno pobuditi znat- 
nu pažnju kritike 1 čitateljstva. Ipak, 
pojedinih poznatih 1 tipičnih obrazaca 
kajkavske lirike Pajo se Kanižaj nije 
mogao (a vjerojatno niti želio) oslobo- 
diti. No, uz slike podravskoga krajobra- 
za, nostalgične predodžbe o djetinjstvu, 
zavičaju i prošlosti, uz vedru i »sočnu« 
anakreontiku klijeti, vina 1 seoskih lju- 
bavi, Kanižaj se ne ustručata progovoriti 


ritam 1 (naglasak), što u tkivo kajkavšti- 
ne unosi nesklad i nesuglasje. Ritmički 
i zvukovno uspjele su vedre, erotske a= 


negdote (Kak se to pri nas dela) i dio u- 
glazbljenih popijevaka, Uz pomoć Z. 
Špišića, M. Bogliunija, V. Čakleca, L 
Stamaća, N. Kalođene i drugih sklada- 
telja Kanižajeve su popijevke našle put 
do najširih krugova naroda. Jer, poruka 
koju ovaj pjesnik izriče želi biti djelo- 
tvornom, a to je moguće tek onda kad 
je upoznaju i prihvate oni o kojima go- 
vori i kojima je namijenjena. A malo bi 
tko među nama mogao ravnodušno pri= 
hvatiti istine koje se izravno odnose na 
njegov život, opstanak i sudbinu. Bez 
obzira na to jesu li te istine neugodne, 
tragične ili samo — smiješne! 


Došli su onda 
gospon Ludva Gaj 
i vrit je otišel 
naš slatki kaj. 


V rit je olišel 
£ još je tam, 
a nikoga za to 


neje sram, 


V rit je otišel 
i ne bu ga vun, 
š njim skup se i naš 


prevrnul čun. 
(1966) 


Željko Sabol 


DUNDO 
SE IZGUBIO NA 
PROSCENIJU 


Marin Držić: »Dundo Maroje=«; 
redatelj: Mladen Škiljan, izvedba 
u HNK; glavne uloge: Tonko Lon- 
za, Dragan Milivojević, Ljudevit 
Galić, Saša Violić, Ivka Dabetić, 
Ivo Serdar, Boris Buzančić i lija 
Džuvalekovski 


Svaki susret s Ma- 
rinom Držićem ugo- 
dan je susret.  Dram- 
ski ansambl HNK 
omogućio nam je, 
eto, novo  suočava- 
nje, omogućio nam 
je da opet smijuc- 
kajući se  porazmi- 
slimo o  »ljudima 
mazbilj« i »ljuđima  mnahvao«. Postoji 
dakle pedagoški razlog u ime kojeg va- 
lja pozdraviti svaku novu izvedbu Dr- 
žića. Taj je razlog pedagoške naravi o- 
sobito zbog toga što nove generacije 
najčešće samo slušaju o »besmrinom 
hrvatskom komediografu«, a rijetki su 
oni koji mogu preko ljeta otputovati 
u Dubrovnik i gledati »Dunda Maroja« 
u Drižićevu gradu. 

Marin Držić klasik je hrvatske i eu- 
ropske renesansne  komedđiografije pa 
je prilično shvatljiva napast da se eks- 
perimentira s njegovim tekstovima. I 
izvedba u HNK jest eksperiment: pred- 
slava je naime poslavljena i igrana na 
prosceniju. To je začuđujuće, s obzi- 
rom na profil i značenje HNK, koje 
prije svega ima ulogu čuvanja provje- 
renog kazališnog izvora. 

Proscenij dakle — i lože slijeva i zde- 
sna, uz jedne ljestve — meterijalni su 
rekviziti ove predstave. Metodičke su- 
mnje u bilo koje i bilo kakvo rješenje 
ne ireba imati kada je riječ o kaza- 
lištu. Apriorna sumnja. razoružava i 
obezličuje naš senzibilitet. Pristali smo 
dakle na ovu predstavu onakvu kakva 


jest i pokušali joj se prepustiti. Naža- 
lost, to »prepuštanje«, to »zavođenje« 
gledalaca da učine dvostruki obrtaj i- 
maginiranja, to jest da u Zagrebu gle- 
daju Duprovnik koji postaje Rimom — 
nije uspio. Razlozi neuspjeha mogu biti 
ovaj put dvojaki. Obratit ćemo pozor- 
nost na jedan i na drugi. 

Proscenij kao igraći prestor nije ni bo- 
lji ni gori kao pretpostavka od koje se 
polazi. On je jednostavno samo mo- 
gućnost od koje igrom treba učiniti 
prostor života, teatarskog života. Re- 
datelj predstave ogolio je, tj. uputio je 
glumce u očišćeni i prazni prostor, obu- 
kavši ih u renesansne kostime. Rezul- 
tat tog redateljskog »upućivanja« glu- 
maca u prostor bez uporišta jest taj 
da su glumci hvatali zalet u među- 
sobnim susretima i rastancima. Glumci 


su se mehanički raspoređivali po pro- 
sceniju kako bi ga »ispunili«. Glumci 
ove predstave dohvaćali su i oživljava- 
li nroscenij plešući 1 trčeći. Da, u pre- 
više trenutaka gledalac je osjećao pro- 
grameatski trud glumaca đa zadrže i 
potvrde granice i obrise rprrostora. No 
to im nije uspjelo. Dakako, taj je na- 
por još manje uspijeveo gledaocu. Od 
čitave predstave za gledaoca je postalo 
očito da mora svoju dobru volju osje- 
titi kao ne:splaćeni napor, a to nije 
daleko od osjećaja prevare. Prazni pro- 
scenij kao da je obećavao slobodu od 
ivrđe i nepotrebne vezanosti za nepo- 
kretne objekte barokne kutije. No, ta 
sloboda od kao i svaka sloboda lišenosti, 
osvecsje se nerealiziranošću ako ne 
pronađe prave  nezaobilazne razloge 
jedne nove i autentične Slobode za. 
Frazan prostor glumci su osjećali kao 


napuštenost, a ta napuštenost probija- 
la je kroz njihov neuvjerljivi smiješak. 
“Taj smiješak svojom je grčevitošću ne- 
dvosmisleno upozoravao da stvari nisu 
u redu. Previše je smijeh u ovoj pred- 
stavi bio smijeh koji prikriva _ muku. 
Naučili smo u ovoj predstavi da je u 
kazalištu dobar samo onaj prostor ko- 
ji omogućuje igru. Unaprijed znati i 
unaprijed mehanički odrediti taj pro- 
stor »emocionealne geometrije« vrlo je 
teško, ako ne i nemoguće. Ova pred- 
stava ima koncepciju, no ta je kon- 
cepcija kriva, ponajprije zato što se 
nije realizirala i potvrdila. 


Ovdje dolazimo do druge greške _u 
predstavi. Ona. je vezana uz prvu. Ri- 
ječ je o podjeli uloga. Pitamo se kako 
bi ovi isti glumci igrali ovu komediju 
da im je za to pružena šansa. Prisu- 
stvujući njihovu neporu i želji da 
»prožive« i »požive« u zadatosti koja 
je bila otpornija od njihove snage u- 
vjeravanja, gledali smo predstavu kri- 
vih uloga. Pomet jednostavno nije bio 
Pomet, nego Ivo Serdar. Neumitno je 
da gledalac koji nije uvučen u igru, 
koji nije pristao da nešto i nekoga vi- 
di »kao da je« nešto drugo, promatra 
cne sitne očajno nevažne sitnice u 
predstavi, koja se tada izvrće u govor- 
ne vježbe i tjelovježbu. Frivatni gla- 
sovi i pokreti, privatni i osobni prizvu- 
ci u susretima na sceni nametali su se 
agresivno i transparentno. Na praznom 
prostoru ove predstave bilo je moguće 
sve, no to »sve« je ipak trebao biti iz- 
bor iz nečega. Gledali smo glumce ka- 
ko ostaju u praznini koja nije usvoje- 
na i osvijetljena. Dva puta je publika 
reagirala u ovoj predstavi. Jednom na 
Serdarovu sretniju i pogođeniju pri- 
snost s Pometom, a drugi put na uvjer- 
ljivog Gulisava Borisa Buzančića. Ta 
dva trenutka odaziva publike redate- 
lju ove predstave mogu reći koliki je 
stupanj izgubljenosti ostalih trenutaka 
ove predstave. 


Sve uloge u ovoj predstavi su »namje- 
re«, sve su to čak i dobre namjere, 
neizrežene i neostvarene prije svega 
zato što se međusobno nisu ispomogle 
i upotpunile. Uostalom, dobrim namje- 
rama — kaže se — popločen je put u 
pakao. Dundo Maroje Tonka Lonze o- 
čajni je i načelni nesporazum. To je- 
dnako vrijedi i za Mara Dragana Mi- 


livojevića. Taj nesretni Maro samo je 
u jednom trenutku bio uvjerljiv. No 
tada nije bio Maro, nego Dragan Mi- 
livojević. Bio je to trenutak kad je taj 
glumac s očitim zadovoljstvom emakao 
svoju vjereniću Peru, koja dakako u 
tom trenutku nije bila Pera. 

Laura Saše Violić i Petrunjela Ivke 
Dabetić mogle su možda u sretnijoj 
predstavi biti prihvatljive, pa čak i iz- 
vrsne. No u ovoj im to nije uspijeva- 
lo, iako je njihov napor bio očit i 
iskren. Promatrajući tako te uloge, 
čovjek se ne može oteti dojmu pro- 
matrača izvrsnih pojedinosti koje se 
nepotrebno rasip2ju. Sadi Ebreo Ilije 
Džuvalekovskog i Gulisav Borisa Bu- 
zančića izdvojene su. interesantne _ i 
isto tako izgubljene uloge. Njihov ko- 
rak na scenu ostao je u zraku; on je 
mogao biti ovakav kakav jest, ali nije 
i morao biti takav. Prave predstave 
žive i postoje od onog što je u njima 
nezaobilazno. 

Ova predstava bit će za neke prvi, 
nažalost i neuspjeli susret s Držićem, 
i to je šteta. U isto vrijeme ova pred- 
stava vrlo uvjerljivo govori o gotovo 
potpunoj izgubljenosti dramskog an- 
sambla HNK-a. Svi ti glumci očito i- 
maju i volje i želje da nešto učine, 
no što bi učinili, ne znaju. Nesporazu- 
mi, lutanja u namjerema i htijenjima 
vjerojatno će uništiti ovo malo dobre 
volje, dakako ako se ne dogodi nešto 
što bi sve njih prenulo i povelo jednom 
kolektivnom cilju koji bi u sebi imao 
dovoljno prostora za indiviđualno stva- 


Zlatko Markus 


SPEKTAKU- 
LARNA 
SAMOKRITIKA 


Američki film » TORA! TORA! TO- 
RA'« Režija: Richard Fleischer, 
Toshio Masuda i Kinji Fukusaku. 
U gl. ul. Martin Balsam, Jason 
Robards, E. G. Marshall. Proiz- 
vonja: 20th Century Fox, 1970. 


Američki ratni film 


kao zasebna vrsta u 
toj  mamutskoj ki- 
pa nemalografiji, koja 


još uvijek istodobno 

pobire najveće  po- 

hvale i najveće po- 

t kude, izborio je ne 
samo kod naših gle- 

dalaca, nego i kod 

gledalaca diljem svijeta posebno mje- 
sto na ljestivici simpatičnosii. Ne sa- 
mo zbog činjenice što se u većini do- 
brih američkih ratnih filmova izbjega- 
vala sladunjava paletičnost i njegovao 
realizam tvrdog i oporog ustrojstva, 
nego i zbog svojevrsnog humorizma 
prisutnog i predstavljenog u kratkom, 
zgusnutom dijalogu, lapidarnoj dosje- 
iki, »crnoj šali« i gipkoj, munjevitoj 
replici. Naravno, sve ove pozitivne zna- 
čajke američkog ratnog filma cdnose 
se prije svega na one filmove koji su 
rat prikazivali iz »žablje perspektive«, 
promatrali ga više s psihološkog i mo- 
ralnog stajalista a manje kao opći pri- 
kaz međunarodnog vojnog sukoba i 
strategijsko-taktičke  virulencije i sa- 
muodopadljivosti. Prisjetimo se filmova 
»Bojišle«, »Stalag 17«, »Gcli i murtvi« 
i još nekih koji na sličan način zadiru 
u psihologiju čovjeka bačenog u ratne, 
dakle iznimne životne okolnosti. S dru- 
ge pak strane postoje filmovi kao »Naj- 
duži dan« i »Tora! Tora! Tora!«, o ko- 
jemu je ovdje riječ, filmovi koji su 
posvećeni posebnim i veoma važnim 
događajima iz prošloga rata, kojih je 
vojna i povijesno-politička zanimljivost 
1 danas izvan svake sumnje. To su do- 
gađaji na koje ne možemo hladnokrv- 
no gledati ni sada, nakon toliko go- 
dina, jer slučaj Pearl Harbora podsje- 
ća i na neka gotove ičentična iskustva 


USPJELA 
MESTRIJA 


Nedjeljko Fabrio: Meštar; 
Scenska praizvedba u Student- 
skom eksperimentalnom kazali- 
štu, Zagreb. Redatelj: Tomislav 
Svetić; scenografija i kostimo- 
grafija: Stanislava Vohalski 


Dok je s »krizama« 
u profesionaelnome 
glumištu ponešto te- 
že »obračunati«, jer 
nužno impliciraju 
probleme koji seni- 
pošto ne mogu sve- 
stt tek pod jednu 
i ili dvije odrednice 

(npr. usko  sociolo- 

giiske ili zasukano estetičke), »kriza« 
studentskog  kazalištt, i u europskim 
razmjerima, tako očita na ovogodišnjem 
1FSK-u (Međunarodni studentski kaza- 
Jišni festival u Zagrebu), zasigurno je 
takva da je jednostavnije prosuditi o 
čemu se radi. Dobro je što ova premi- 
jera SEK-a pcnovno to pitanje aktua- 
lizira, ne dajući da na nj zaboravimo. 
Naime, bitna je odrednica studentskog 
kazališta da ne postoji ni kao student- 
sko ni kao kazalište u času kad više 
nema što reći; a to »što« može biti sa- 
mo uvjerenje sviju tumača da to i tre- 
ba reći; krilatica angažiran bila bi po- 
dobna kad ne bi asocirala na sve do- 
mišljaje s njom u vezi, no »angažira- 
nost« se zasigurno ne isrpljuje u »no- 
vitetu scene« zbog njega samog, »eks- 
perimentu« koji ne potiče nikakav stav 
i nikakvo pitanje spram svijeta, »stu- 
dentska« se predstava približava svome 
smislu kad što primjerenijom uporabom 
kazališnih sredstava (glumačkin, reda- 
teljskih) isevpljuje i ozbiljuje misao do 
koje je ansamblu stalo, a sigurno je 
da »primjerenost« tih postupaka ovisi 
o isto takvoj prosudbi čime pojedini 
ansambl raspolaže: o mjeri vlastite mo- 
gućnosti dakle. Zadovoljstvo je usta- 
noviti da predstava MEŠTRA pctvrđu- 
je tu staru istinu, koliko u tome šio 
je nužno registrirati i stanovite pri- 
mjedbe, toliko i u onome dojmu koji 
stječemo o ukupnosti izvedbe. To da 
je SEK znao zašto se odlučuje za Fa- 
brijevu radio-dramu (prošle godine pr- 
va nagrada na natječaju Radio-Zagre- 
ba), izvan svake je dvoibe; štoviše, mi- 
sleći temu koja raspravlja položaj mi- 
slioca svakoga doba — u ovome sluča- 
ju zaodjenutu u vrijeme »meštra Mi- 
chelagnola«, njegovih soneta i Siksti- 
ne — SEK se odlučio ioj temi odreći 
i scensku »auientičnosi«, kostimsku i 

pojedinih zaraćenih strana u nizu ne- 
sretnih, »lokalnih« sukoba od prije ne- 
koliko godina. 

Film »Tora! Tora! Tora!x nije samo 
uspio »raini spektakl« prepun neviđe- 
ne komparserije, bogatog i skupog de- 
kora, senzacionalno snimljenih scena 
Zračnih napada (u filmu nastupaju 224 
glumca koji nešto kažu, radilo je 1200 
iehničara, osposobljeno 5 pravih »lete- 
ih tvrđava«, 40 japanskih aviona iz 
Drugog svjetskog rata, a na razne je 
načine sudjelovalo 15 tisuća ljudi u 
snimanju toga filma, šio je sve plalio 
»Fox« svotom od blizu 25 milijuna do- 
lara!), nego je to ujedno i začuđujuće 
oštar, samokritički film uperen protiv 
vlastite (američke) . samouvjerenosti, 
naivnosti i nevjerojatne  indolencije. 
Ali nije samo u pitanju samokritičnost 
u izravnoj usporedbi s japanskom pe- 
danterijom i gotovo genijalnom strate- 
£ijsko-taktičkom = intuicijom, nego se 
rađi i o samokritičnosti prema nekim 
općenitim propustima i gotovo komi- 
čnoj Jabilnosti u američkoj vojno-poli- 
tičkoj strukturi i hijerarhiji. Tako, na 
Primjer, lijepo vidimo kako šef ame- 
ričke tajne službe briše ime predsjed- 
nika Roosevelta s popisa  »pouzdani- 
ka«, kako ministar vojske i mornarice 
ne vjeruje svome šefu generalštaba, a 
ovaj opet bagatelizira mišljenje zupo- 
vjednika mornarice, koji, sa svoje stra- 
ne, ignorira neke obavijesti svoji pod- 
činjenih. I sve tako u istome stilu. N'- 
je stoga ni čudno što je pukim sluča- 
jem. osialo »na životu« nekoliko an.e- 
ričkih nosača zrakoplova koji su k sni- 
je odlučili bitku kod Midwaya. A d& 
te slučajnosti nije bilo? Na japcns'oj 
strani je iakođer prikazano neko. ko 
zanimljivih nesuglasica između zapo- 
vjednika flote admirala Yamamota, še- 
fa cjelokupne »operacije Pearl Harbora, 
i vojne birokracije iz Tokija, zato što 
je taj iskusni pomorski časnik pretpo- 
slavio ulogu zrakoplovstva ulozi japan= 
ske mornarica, ponosu i tradiciji voj= 
nih snaga Zemlje izlazećeg sunca! Pre- 
ma tome film »Tora! Tora! Tora!« ni- 
je samo maksimalno objektivistička re- 
konstrukcija jedne od velikih bitaka iz 
prošloga rata (ta zadivljujuće realizi- 
rana ratna »frenezija« prikazana je u 
zadnjoj četvrlini filma), nego je to 1 
nepoštedan presjek naličja ratovanja 
ispunjenog kadšto grotesknim, a kadšto 
i sarkastičnim  razudbama  hijerarhij- 
ske umišljenosti, taštine i papirnatog 
nadmetanja. 


Vladimir Vuković 


dobnu, govoreći o onome što je iza 
Fabrijeve slike vremena i jedino važ- 
no: utoliko o uvijek istoj situaciji mi- 
slieca, ukoliko se uvijek radi o istoj 
slici svijeta. Odlučivši se za re-prezen- 
tiranje misli a ne njenih nevažnih 
»vremenskih« kondicija, aktualizirajući 
ih uglavnom primjereno i nenasilno, 
pogotovu u prvome dijelu drame (koji 
je u sebi i konzistentniji dramski i 
snažniji dijaloški), redatelj i jedan od 
glumeca, T. Svetić, primjereno je iz- 
vornu radio-dramu »preselio« na sce- 
nu, pažljivo sluteći i nužne razlike iz- 
među ta dva roda dramske riječi, I, 
ako je u njegovu tumačenju Mimma, 
Meširova poslužioca i su-putnika bila 
jasna nakana koju je proveo i kao re- 
datelj, to je na trenutke glasovno 1 
gestovno morao zaželjeti redateljskoga 
smirivanja: to je ujedno i gotovo sve 
što bi trebalo primijetiti Svetiću glum- 
cu — jednom od najnadarenijih i naj- 
ustrajnijih u zagrebačkom stuđentskom 
kazalištu. Taj su njegov žar, ovoga pu- 
ta u redateljskom postupku, slijedili 1 
svi ostali tumači, u pravilu (osim M. 
Dabića u ulozi Anđela kanceljsta) nov 
naraštaj SEK-a; ako je u njih bilo ne- 
spreinosti, zaboravit ćemo je jer je 
bilo dovoljno discipline i žara. Uosta- 
lom. živo reagiranje publike potvrdilo 
je da joj je više stalo do toga da mi- 
sao bude s uvjerenjem izrečena no da 
iza nje stoji i školovan tumač. Ono pak 
što predstava nije uspjela riješiti leži 
donekle i u samome tekstu: to je razu- 
ka što postoji između prvog i drugog 
dijela, i u samoj impostaciii dijaloga i 
u samoj imposlaciji problemalike; ako 
je takva različnost mogla zadavati bri- 
ga i u radiofonskoj realizaciji, ovdje se 
iskazala kao dovoljna da poremeti onu 
nužnu ravnotežu koju ovako koncipi- 
ran dramski tekst zahtijeva. Stoga se 
i dogodilo, primjerice s vrlo duhovitim 
scenograiskim rješenjem, da u prvo- 
me dijelu funkcionira po jednom, a u 
drugom po nekom trećem sistemu. Go- 
tovo je sigurno da će sam ansambl, bez 
sugestija »izvana«, moči otkloniti i sve 
ono što je još u predstavi nečisto. 
Međutim, SEK-ova izvedba, sa svim 
dražima i opterećenjima što ih nosi 
»neprofesionalni« kazališni događaj, po- 
tvrdila je da su zagrebačka (i ostala) 
kazališta nepravedno gluha spram Fa- 
brijeve dramaturgije, a SEK dovoljno 
konzistentan i hrabar ga se ne samo 
odluči na »predstavljanje« jednog die- 
la, nego i da uzme pravo da ga izloži 
jasno, disciplinirano i sa zađovoljstvom 
igre, dodajući mu sve ono što mu nuž- 
no mora dodati netko tko se kazali- 
štem ne bavi kao činovnik, nego kao 
zaljubljenik. 


S. Lipovčan 

O kulturai društvo 


KRIZA U DRAMSKOM 
KAZALIŠTU »GAVELLA« 


(Nastava ksa str. 14.) 

propali redatelj ostanete plutati u ulozi »uspješnog= 
direktora? Ne mogu prihvatiti takve žrtve, odbacujem 
ih, dapače, s gnušanjem. jer mi je poznato kako su 
besmislene i d okakvog solunaškog busanja u prsa 
dovode nakon »spasonosnog« oslobođenja. Deplasirano 
je, stoga, pozivati me da siđem na zemlju iz »svog 
estetizma«, kad ja sa svima nama duboko pod zemljom 
pokušavam prodrijeti na površinu i »popeti se prema 
dnu«, kako kaže Bratanić. Kazalište je, ipak. umjet- 
nost, te su svi problemi kazališta u osnovi estetski 
problemi. To je notorna činjenica, a ne moj estetizi- 
rajući režiserski stav. 

Moram priznati da ne znam kakvo je naše zajedničko 
estetsko htijenje, ne znam čak ni kakvo je moje lično i 
ne bih ga mogao suvislo formulirati u obliku nekih 
definiranih programatskih smjernica, ali baš zato ga i 
nazivam htijenjem. Ne vjerujem ni u kakvo poetsko, 
ni političko, ni totalno kazalište, kao ni u teatar riječi, 
tijela, uha, grla ili nosa (iako bi ovaj posljednji mogao 
biti moj!), ali znam pouzdano da je svako umjeiničko 
djelo posljedica stanovitog htijenja. Mi ga ne moramo 
(i ne smijemo!) proklamirati. ali moramo o njemu 


razgovarati preispitujući stalno sebe i svoj rad u 
odnosu na život i prilike oko nas. u odnosu na 
kazališnu umjetnost našega vremena. Samo u ime 


određenog estetskog htijenja imamo pravo zahtijevati 
od Šerbedžije da sudjeluje u »Spašenima«,. inače su 
»Spašeni« Vančin redateljski prohtjev, a naš »radni 
program« pretstavlja u tom slučaju tek pokušaj uskla- 
đivanja različitih i suprotnih (kakvog li apsurda!) 
ličnih inleresa na relaciji redatelj — glumac. Umjet- 
nost je jedini pravovaljani kriterij u svim problemima 
teatra, unutrašnjim i vanjskim, i jedino estetika može 
meritorno regulirati etičke, moralne i pravne odnose 
unutar jedne kazališne zajednice. 


Ni na jednom našem sastanku »Umjetničkog« savjeta 
nije, međutim, bilo govora o umjetnosti, a izvan 
savjeta još manje. To je činjenica zbog koje sam 
duboko nesretan i zabrinut, jer osjećam da nemamo 


STARINCI U KOVOM 
ZEMANU 


T 


astavak sa str, 15.) 


»Sponianitet« i nasilništvo 


Objašnjavajući genezu toga tobožnjeg »spontaniteta«, 
Lukić nadalje piše: »Ako se tu, uistinu, već mogu 
naslutiti znakovi polarizacije, treba postaviti pitanje 
ko je započeo jezičnu polarizaciju na dijalekatski 
sasvim određenoj ijekavskoj bazi; da li oni što su 
pisali u njenom duhu ili omi koji su smatrali da se 
njihovo kulturno i duhovno težište ne nalazi tu gdje su 
živjeli. Repriza tog istog problema odigrala se na 
Simpoziju o jezičnoj toleranciji gdje se jako mnogo i 
mutno govorilo o pravima pojedinca da govori i piše 
kako osjeća, a zapadna varijanta se nije spominjala 
kao sila koja ugrožava. Trebalo je vremena i upornosti 
da izvjesni jezičari shvate da import ne može imati 
isti tretman kao i ono što je njime bilo potiskivano«. 

Odgovarajući na Lubardin prigovor da Mak Dizdar i 
ostali pisci Hrvati iz Bosne i Hercegovine hoće da 
»nametnu svoj, već prilično odvojen književni jezik i 
pravopis«, Vitomir Lukić piše: »Jedan jezik iz dvojnog 
naziva može biti 'već prilično odvojen" samo u slučaju 
ako se promatra iz aspekta onog drugog jezika. A tu 
nema ravnopravnosti i zajednički naziv i pravopisna 
norma samo su izgovor za dominaciju jednoga nad 
drugim. Zbog takvog gledanja na jezičko zajedništvo i 
došlo je do odbacivanja Novosadskog dogovora da bi 
svako razvijao jezičnu kulturu u skladu s njenom 
pravom prirodom, bez nametanja i zlonamjernog su- 
pervizorstva... Prema tome 'nametanje u jeziku može 
se ticati samo onoga ko je mogao bez savjesti i 
kontrole vitlati crvenom olovkom skriven kulisama 
bratstva da bi arbitrirao u ime nekog općeg osjećanja 
*uobičajenog' i 'neuobićajenog', što su bili naivizirani 
oblici pritiska... Nisu rijetki primjeri da se jedan dio 
leksike i drugih govornih svojstava hrvatskog življa 


POSTUPAK JEDNOG 
UREDNIKA 


Nedavno je bila 400-godišnjica bitke kod Lepanta, u 
kojoj je Cervantes izgubio lijevu ruku, te mi se činilo 
da i bitka 1 veliki pisac, koji je u njoj sudjelovao. za- 
služuju đa ih se i danas Sjetimo. Tako sam napisao 
članak od četiri kartice (120 redaka), pod naslovom Uz 
godišnjicu bitke kod Lepanta, i odnio ga uredniku kul- 
turne rubrike »Vjesnika«. Članak je objavljen u broju 
od 5. listopada i imao sam šta vidjeti. Naslov je glasio 
Pisac kljakave ruke, u podnaslovu je stajalo da je 7. 
listopada 1571. održana bitka kod Lepanta (kao da se radi 
Oo kakvoj predstavi), a iz članka je izbačeno ni manje ni 
više nego 33 retka, više od četvrtine teksta. Činilo mi 
se da je to ipak malo previše i da takva rabota nije na- 
ročito kulturna te sam pisao uredniku »Vjesnika« i tra- 
žio da donesu ispravak, u kojem će biti rečeno da su 
iz članka ispala dva veća pasusa, zbog čega je došlo do 
nepovezanosti teksta; da je, bez mog znanja, promijenjen 
naslov i stavljen nespretan podnaslov. Napomenuo sam 
da je takav postupak čak i uvredljiv, jer pokazuje od- 
sutnost najosnovnijeg poštovanja prema autoru, koji je 


to poštovanje svojim radom zaslužio. Umjesto bilo kakva 
zadovoljenja ili izvinjenja, dobio sam od urednika kul- 
turne rubrike jedan bezobrazan odgovor, u kome me 
poučava da svatko tko surađuje u novinama »mora pri- 


nikakvog profesionalnog kontakta, da nismo kazalište i 
da postoji malo nade da to budemo. Ta trebalo je 
izmisliti prinudne mjere da sami gledamo svoje vla- 
stite predstave. Kakav entuzijazam! Ako tako mislim, 
ne znsči da nekoga osobno prezirem, a ioš manje 
oplužujem ili vrijeđam, ali tvrdim da je to istina! 
Ni jedna rečenica koju sam na bilo koji način 
posljednjih godina izrekao u pokušaju uspostavljanja 
bilo kakvog estetskog (proklete li riječi!) dijaloga nije 
bila prihvaćena, ili je bila krivo shvaćena. Same 
brojke, brojke i brojke, i termini, i datumi, i brbljanja, 
i ogovaranja i špijuniranje. I neko bjesomučno, slado- 
strasno traženje krivca (po mogućnosti u jednoj osobi) 
da bi se pred sobom spasio onaj posljednji ostatak 
jednog promašenog. upropaštenog i besmislenog života. 
Moram upozoriti: OVO NIJE OPTUŽBA! Ovo je kon- 
struktivan prijedlog za »estetsko« samoubojstvo. Ne 
može ovakva skupina obezglavljenih jadnika kao što 
smo mi (u prvom redu mislim na sebe!) praviti teatar, 
jer mi nemamo ljudima više ništa reći, a pitanje je da 
li smo ikada i imali. Tek po osmjesima i pogledima 
pojedinaca zaključujem da se sjećaju jednog davnog 
sebe. Za umjetnost teatra to je pak premalo. I sasvim 
otvoreno da priznam: svejedno je koje ću komade 
režirati i hoću li ih uopće režirati, budući da će to u 
svakom slučaju biti samo pokazivanje darovitosti, što 
nikada nije bio sadržaj ni jedne umjetnosti, a naj- 
manje kazališne. Toliko sam očajan da se ovoga puta 
više ne bojim propasti našega kazališta i mislim da nas 
je precijenio onaj koji nas je procijenio na milijardu 
dinara. 
Oprostite što ćete me još neko vrijeme morati podno- 
siti kao redatelja. ali ja ću se potruditi da Vam 
olakšam muke, te da se ponašam pristojno. bez ikakvih 
naročitih estetskih prohtjeva. Tek nešto rasvjete malo 
muzike i — finis! O komadima koje budem morao 
režirati dogovarat ću se direktno s Mrkonjićem i s 
Vama, nastojeći da ne iznevjerim svoj lični ukus i ne 
pokvarim repertoarnu sliku kazališta koje me drži na 
platnom spisku. 
Još jednom zahvaljujem svim organima samoupravlja- 
nja što su mi do sada omogućili da nesmetano režiram. 
Nadam se da mi u buduće neće zbog nedolična 
ponašanja uskratiti tu milost. 
(Božidar Violić) 

redatelj DKGrama kazališta 
U idućem broju HT-a B. Violić piše o NALIČJU 
KRIZE HRVATSKOG GLUMIŠTA. 


želi proglasiti 'tudim'. da se za uredničkim stolom traži 
čišćenje od 'hrvatizma', da se jednom intelekiualcu na 
službenom skupu predbacuje njegov "mutni zagrebački 
jezik' iz aspekta drugog govora izvan ovdašnje dija- 
lekatske baze.« 

Osvrćući se na nepovoljnu nacionalnu strukturu bo- 
sanskohercegovačkih institucija, Vitomir Lukić piše: 
»Jer sve dok se koliko je moguće ustanove kadrovski 
ne uravnoteže, znak je da postoji neko nepovoljno 
političko žarišie, ako ne želimo priznati antropološki 
apsurd o prirodnoj i rasnoj superiornosti jedne nacije 
nad drugom u istim uvjetima života.« 


Protiv nametnutog malodobništva 


Kad se imaju na umu sve diskusije i nesporazumi oko 
književnog i govornog jezika u Bosni i Hercegovini, 
izjave i tvrdnje stanovitih bosanskohercegovačkih po- 
litičara da su jezični problemi u BiH riješeni na opće 
zadovoljstvo svih i da tu ne postoje nikakvi problemi 
— u najmanju ruku djeluju neozbiljno, ako ne i 
uznemirujuće. Nedostatak stručnih jezičnih publikacija 
i rasprava više upozorava na postojanje ozbiljnih 
problema na tom području. o kojima se doskora neće 
više moći šutjeti. Jednako tako bit će nemoguća šutnja 
i o Udruženju književnika Bosne i Hercegovine, koje 
već poodavno ne održava nacionalni pluralitet i koje 
nema sluha za autohtone nacionalne kuliure. Pred- 
stojeći izvanredni plenum Udruženja književnika Bo- 
sne i Hercegovine pruža tom Udruženju velike mo- 
gućnosti da prilagodi svoju organizacijsku strukturu i 
djelovanje društvenim promjenama, te da izražava 
pored općih i parcijalne interese stvaratelja i da 
afirmira vrijednosti njihovih nacionalnih kultura na 
području Bosne i Hercegovine. Krajnje je vrijeme da 
se u BiH u kulturi ukine malodobništvo i da nacio- 
nalnu kulturu — recimo otvoreno: hrvatsku — pre- 
stanu objašnjavati uglavnom, pa i isključivo, pripad- 
nici druge nacije. 


va. z 


Bruno Bušić 


statt i na određene redaktorske zahvate«, i ako to. veti, 
nasam znao, e, onda mi se on od sveg srca izvinjava. 
Po njegovu sudu, članak su mi kratili »vrlo uspješno«. 
Nadalje me taj dotični poučava da se može reći da je 
bitka održana (po mišljenju njihovih lektora), a naslov 
koji su oni dali da je atraktivniji od moga. Usto, veli, 
njemu je tu bio interesantan Cervantes, a ne bitka, koja, 
po njegovu mišljenju, može zanimati povjesničare. vojne 
i pomorske stručnjake. I tako, da dalje ne nabrajam, 
sve u svemu ispada kako mi je taj dotični napravio samo 
uslugu, dotjerao mi članak, dao mu smisao kakav on 
želi, iskitio ga »atraktivnim« (čitaj: neukusnim) naslo- 
vom i podnaslovom. I kakav ispravak. molim vas! Ni 
govora! Mjesto da budem sretan što su mi se smilovali 
pa mi uzeli tu nekakav člančić, i još mi ga dotjerali, 
ja sam elo toliko drzak te se još usuđujem nešto pri- 
govarati i tražiti nekakva svoja ljudska i moralna prava. 
A bio sam nekada namještenik »Vjesnika«, objavio sam 
u tom listu velik broj članaka, surađivao sam u njemu 
godinama, urednici kulturne rubrike su mnogo puta ira- 
žili suradnju od mene. Poznaju me svi stariji članovi re- 
dakcije; znaju da se nikad nikome nisam zamjerio, kao 
što nisu ni oni meni. Ali sve je to zabadava. A svi oni 
znaju, kao što znam i ja, da se sa svim tekstovima ne 
postupa jednako, da se u redakciji zna čiji se tekstovi 
smiju kasapiti. a čiji ne. i da se isto tako zna do koje 
mjere smiju ići ona nužna kraćenja pri prijelomu, jer 
nije svejedno 5—6 redaka ili četvrtina teksta. Uostalom, 
kakav je to urednik, koji u planiranju strane samo u 
jednom čianku promaši za trideset redaka? Ali, šta se 
tu može! 


.. 


Nikola Milićević 


HRVATSKA 
BODLJIKAVA 
MUZA 


(Uspuine bilješke uz festival »Kerempuh T1.«) 


Još svega nekoliko dana i Zagreb će postati stjecištem 
humorističko-satiričke čeljadi sa svih strana naše do- 
movine što je »skladna kao vodarica s krčagom na 
glavi«, što rekao (de) Jure Kaštelan. Festival »Ke- 
rempuh Ti.«. dakle, od saveznog je značenja i na 
njemu će ravnopravno biti zastupljene humorističke 
snage iz svih krajeva, pokrajina i republika, a da se o 
Zagrepčanima i ne govori. Ovaj će put dakako, Zapre- 
čana i Zagrepčanki biti neobično mnogo po kvadrat- 
nom centimetru festivalskog prostora, Vjeruje se da će 
za trajania festivala Zagreb imati najveću gustoću 
»ptica rugalica« u Europi, a bogme i na cijelom 
globusu. 

Kad smo već kod ruganja i festivala, nije zgorega reći 
koju riječ o humoru na ovom našem tlu koje je po 
mnogo čemu smiješno, ali nema svoga humorističkoga 
lista. Na prekide je izlazio »Kerempuh« pa se ugasio 
kao dogorjela lojanica na groblju: onda je slijedila 
duga pauza, da bi se onda pojavio »Paradoks«, koji 
također brzo otegnu papcima. 

Može se lijepo pitati: što je to s nama Hrvatima?! 
Nismo li dovoljno duhoviti, ne znamo li napraviti 
dobar vic, nemamo li dobro razvijen refleks na trenu- 
tak koji nas okružuje i prožima, ili je posrijedi nešto 
drugo?! Odgovor na to nije lako naći. Kao prvo, humor 
nije komercijalna roba. Stoga se kuće teško odlučuju 
da otvore boutique« u kojemu bi se tržio humoristič- 
ko-satirički asortiman, jer se na tome gubi. Drugo, 
urednik humorističkog lista jedva može imati dobar i 
dubok san, a naši ljudi toliko čeznu za mirom i za 
zelenim novčanicama (zeleno je zdravo za oči!), 

Čini se, nekome ide u račun tai mir, jer ptice rugalice 
trebaju analizirati svekoliki objektivitet, zadirati u sve 
pojave oko sebe, a to bi nerviralo, uzbibavalo. Bolje je 
valjda bez toga! Poklonici hrvatske bodljikave Muze 
moraju se baviti svim i svačim, umjesto da pišu 
isključivo humor i satiru pa bi iza njih ostajala djela 
trajnije vrijednosti. Ovako se rasipaju kao zrnje biser- 
ja kad iz ogrlice izvadiš svileni konac; pišu članke, 
člančiće, prisiljeni su da pišu kojekakve »cake«, »što- 
sove«, »dosjetke«, »cvebice« i »papričice ljute«, »žur- 
nalistički feferon«. Ili moraju biti na nečijoj »krušnoj 
karti« da bi živjeli i preživjeli. 

»Cakaroš naš domaći« ostaje gdjekad anoniman jer su 
pojedini urednici izmislili još jednu u nizu podlosti: 
objavljuju autora, ali bez potpisa. Tako je naša domaća 
ptica rugalica 28 vazal duhovni, r:jegov sizaren. 
njegova pudlica, helot... Uredniku se širi glas — fama 
est — raste mu ugled i naslage slanine u slabini, a 
mali dosjetljivko ostaje anoniman ter anoniman. Hu- 
morom bi se bavio svatko, i to je poznata stvar. Ali 
nije sve humor. Bez temeljitog poznavanja političke 
ekononomije, gospodarstva, politologije, filozofije, po- 
vijesti — u prvom redu narodne, pa onda svjetske — 
ne može biti ni čestita humorista! 


Prigovara se. dalje, srednjoj generaciji hrvatskih hu- 
morista da, doduše, jesu nadareni, ali da proizvode 
samo aforizme. Ne znaju, je li, ništa drugo napisati 
nego aforizme! Poplava aforizama! I slično. A drugo 
humorist i ne može objaviti, jer nema prostora (ali zato 
ima Straha). I tako. jer nema lista _ humorističkoga, 
vivat, crescat, floreat negligentia et stultitia nostra! 


Najslađi je smijeh na račun čovjeka, homo sapiensa, 
homo practicusa, muškarca i Dedeka Kajbunščaka. 
Primitivac se smije na račun slabijih, potlačenih i 
ugnjetavanih (Sstulti est sine causa ridere), on se smije" 
tuđem zlu. Civiliziran čovjek smije se &am sebi, svojoj 
vlastitoj karikaturi u ogledalu objektivne plemenitosti, 
smije se svemu što je pretjerano, iznakaženo, trulo. 
Idiot i moralno čudovište smije se kljastima, slijepima, 
bespomoćnima, gladnima. Šizofrenik se smije svome 
uspjehu, što je uspio među tuštama i tmama lješinara, 
svrzimislilaca, nadriljudi, vozmutitelja . 


Što je to smijeh?! Bolest kao i svaga dwga bolest. To 
je napast, strađateljstvo, sušica duha, kuga mozga, 
slinavka i timpanija. Smijeh je isfrizirani, našminkani 
i napudrani gnjev, očaj pozlaćen staniolom vesele igre, 
jarost i kivnost optočena dobrodušnošću. To je zapje- 
nušani gnjev, snaga duše, duševni gverc, šestoperni 
buzdohan misaoni. Poezija uspavljuje, relaksira, ola- 
bavljuje moždane ćelije, nudi mjesečinu i tišinu. šapat. 
a smijeh guli kožu, trga hlače, nateže za uši, daje 
moralne packe, nadire u pore čovjekova bića kao 
voda u razbijen brod. Čovjek koji se raspada, voli 
smijeh. Pajdaš koji se nasukao na oštrim hridinama 
svakidašnjice, smije se grlato kao da se rakije nacap- 
carakao. Smijeh ismijava snagu novčanika i nemoć 
duha, smijeh je zmijina mast protiv uroka nepravde! 
Da magare može govoriti, možda bi pravilo viceve kad 
ga tuku. 


0 iome iko su pepeljuge 


Smijači, gladijatori dosjetke, dovitljivci smijurije, pi- 
kadori duhovne koride ,gutači su ne samo vatre no i 
čitavih roštilja, pumpi i službenih palica — to su 
Pepeljuge i pepeljugovići. Što je to humor — đavo će 
ga znati! Uostalom, pitanje umjesno i staro koliko i 
čovječanstvo. Smiješno je sve što nije normalno. Hu- 
mor je karambolirana, isprevrnuta logika. Ništa što 
nije logično, ne može biti humor, a to, naravno, ne 
znači da je svaka logika humor i da je svaki humor 
logika. Može biti dvosmislica, no nikada besmislica. 
Nije igra riječima. već bengalska vatra duha, ludiranje 
silogizmima, žonglerstvo smisla. Humoran pisac gotovo 

uvijek postavlja u jednoj rečenici dvije teze, ali 
samo jedna je prava i ispravna. 


Za točnost otprave jamči: 


Miroslav Dolenec 


III em... 

Sredinom mjeseca kolovoza god. 1864. Kvaternik u TFgo- 
rinu više nije u službi Poljske narodne vlade. Uioliko 
više radi s hrvatskim bjeguncima, koji se okupljaju 
oko Ante Rakijaša: to su Kuretić, Halter, Leskovar, 
Hrešnik, a s vremenom pridoći će i drugi. 

Kako je mletačko pitanje bilo za Italiju trajno aktu- 
€ino, a Kvaternik je predviđao da će se ono morati 
riješiti u vezi s austro-pruskim sukobom o kojem sudi 
da je neminovan, odlučio se za »talijansku« vezu po- 
četkom prosinca 1864. Tada je započeo političke razgo- 
vore i suradnju s tajnikom u ministarstvu vanjskih 
poslova Cerrutijem, nastojeći pri tome izvršiti trostruk 
posao: a) dobiti pomoć za svoj rad u Italiji kao i za 
put Rakijaša u Dalmaciju; b) izvještavati Cerrutija, a 
putem novina i talijansku javnost, o prilikama u Hr- 
vatskoj i Austriji; e) za ustanak u Hrvatskoj dobiti s 
mjerodavne talijanske strane makar tajnu suglasnost. 


Rakijaš ide u Dalmaciju 


U agitaciji kod Cerrutija Kvaternik je polaziv od stava 
ssbora god. 1861. prema državnome vijeću (Reichsrat) 
u Beču i prema »zajedničkim interesima« Hrvatske s 
Austrijom. Hrvatski ustanak ne bi odmah delroniziraov 
Habsburgovce, već bi se izjasnio za pregovore s kru- 
nom. To je potrebno, izlagao je Kvaternik, da se pr- 
venstveno Engleska odvrati od intervencije u korist 
Austrije, a i da Italija dobije vremena za akciju, ako 
bi hrvatski ustanak potrajao. Kvaternik je svoje teze 
podupirao geografskom kartom, adresom hrvatskog 
sabora god. 1861. (bila je štampana na francuskom je- 
ziku u zbirci »Archives diplomatiques«, 1862. god. u 
Parizu); pozivao se na hrvaisku Pragmatičku sankciju 
»jer naša Sankcija pragmatička ne garanlira kao ma- 
darska... cjelokupnost i nerazdjeljivost carstva i po- 
sjeda habsburškog doma, tj. garantira samo za posjed 
Austrije, Štajerske, Koruške, a ne i slavenskih zema- 
lja juga«. 

Cerruii je često razgovarao s Kvaternikom, pomagao 
njegov i Rakijašev pothvat novcem, ali je pomoć tali- 
janske vlade stavljao u izgled samo ako ustanak zaista 
uspije. No, talijanska vlada nije bila pasivna u hrvat- 
skome pitanju: Cerruti je sugerirao Kvaterniku da se 
poveže sa Stjepanom Tiurrom; uz razne ograde i upo- 
zorenja, Kvaternik se najposlije složio da 'Turr kao 
vojni zapovjednik sudjeluje u hrvatskoj buni. Kvater- 
nik će surađivati s njime na pripremanju bune, pri- 
mati i novčanu pomoć, ali sve to uz krajnji oprez, jer 
je nalazio da se Tiirr »u izrazima i formama samo luči 
od najbjesnijih Mađara. On sanja o »Sehutz-und Truiz 
Biindnissu« Ugarske i Hrvaiske, Erdelja, ali da bi »je- 
dno političko tijelo sačinjavali« — lijepe (li) alijanse! 
Ovi ljudi ili su luđaci, ili nas za takve drže. (Kvuter- 
nik, Dnevnik 14. XII. 1864.). 


Sugovornici su u prosincu 18$4. jako zaokupili Kvatcr- 
nika. Cerruti je naviješlao i ugovor sa strane talijan- 
ske vlade, Turr je donio pismo koje mu je upulio princ 
Napoleon, i spominjao sklonost Napoleona 1II. za ak- 
ciju, a izvijestio je Kvaternika i o svojoj poruci crno- 
gorskom knezu za suradnju; donio je Kvaterniku i 
brošuru e gerilskome ratovanju kako bi je ovaj pre- 
veo na hrvatski jezik. Kako je Kvailernik imao sasvira 
odredeno mišljenje o »mađarskom« načinu gledanja 
S. Tirra, a zbog Crne Gore se bojao da će za njegov 
plan prije vremena saznati Rusija i Austrija. U biti, 
radilo mu se o tome da Cerruti pomogne u financi- 
ranju Rakijaševa puta u Dalmaciju. 

Inače je Kvaternik sve do svibnja 1865. izvješćivao o 
Rakijaševim vijestima iz Dalmacije, ponekad uljepša- 
vajući stvari; kad su austro-mađarski koniakti u pro- 
ljeće 1865. postali javni, Kvaternik podnosi Cerrutiju 
spomenicu o tome kako valja »austro-germano-mađar- 
ske« osnove pobijati s »franko-ilalo-hrvatskog«“ stano- 
višta. 

U svibnju 1865, međutim, talijanska se vlada, a s njo- 
me i Cerruti, selila iz Torina u Firenzu. Otada će se 
veza između Ccrrutija i Kvaternika ograničiti samo na 
Kvaternikova pisma; Cerruti neće odgovarati, ali će, 
kako se po svemu čini, voditi računa o Kvaternikovim 
upozorenjima oko političkih prilika u Austriji. I lisi 
talijanske vlade »Italie« stao je pisati o Hrvatskoj u 
»Kvaternikovom smislu«, pa je te članke Kvaternik i 
slao Starčeviću u domovinu i na njima je zasnivao, 
slično kao god. 1861., dalekosežne osnove. Do toga vre- 
mena sva Kvaternikova »diplomacija« oko Cerrutija 
imala je poslužiti kao sredstvo da Rakijaš pode u Dal- 
maciju. Rakijaš i Kvaternik se odlično razumiju, uvje- 
reni u potrebu revolucionarnog rada u Hrvatskoj; 
Rakijaš upućuje Kvaternika o svojim »poznanstvima 
kod austrijske vojske i Dalmatincima uzduž sve Dal- 
macije stanujućima, kroz koje ćemo imati upliv re 
samo u Dalmaciji no i u Bosni i Hercegovini« (Dnev- 
nik, 17. X 1864). 14. XII. 1864. već je predao Rakijašu 
četiri dokumenla za ustanak: zakon o pravnim odno- 
sima građansko-kaznenim za vrijeme ustanka, proglas 
Graničarima, proglas u ustanovljenju narodne vlade, 
te »manifest kojim se svrha ustanka spram Beča usta- 
novljuje i razlaže«. Rakijaš, kojega kao i Kvaternika 
prate od djetinjstva kazivanja o iznimnoj sudbini, čita 
s Kvaternikom Kačića i »La Croatie., a Kvaternik za 
nj ispisuje odgovarajuće dijelove Marmoniovih uspo- 
mena. Rakijaš je prepisivao i spis »Zašto se dižemo?'«, 
a dobit će i dekret o svome imenovanju kao »poglavi- 
ce svih s ovu i s onu stranu Velebila djelujućih hrvat- 
skih slobodnjačkih četa«, dok je za sebe Kvaternik 
izradio punomoć za zastupanje narode vlade u ino- 
zemstvu. Još će pridoći »obrazac prisege, zapisniku, 
opis barjaka« i drugo. 


Neuspjeh 


Usprkos Kvaternikovih upozorenja i opomena, Rakijaš 
je tek početkom ožujka 1865. napustio Anconu, brodom 
kapetana Babarovića s otoka Brača, kojem  Rakijašev 
pothvat nije osiao tajna. Kapetanovo mišljenje — i o 
Garibaldiju — Kvaternik je smjesta prenio Cerrutiju, 
uz ostalo i ovo: »... kad bi se Bosna, Hercegovina, 
Hrvatska, Dalmacija i Slavonija sjedinilc, da nema 
moći, koja bi nas nadvladala — te da i Napoleon dođe. 
da nam nišia ne bi mogao učinili«, a mogli bismo i 
Austrijance »k vragu otjerati« (Dnevnik, 26. II. 1865.). 
Kvaterniku su dobro došle i Rakijaševe vijesti sa same 
obale: u okolici Obrovea bilo je hajduka, a među nji- 
ma i neki Rakijašev znanac. Raspoloženje je antiaus- 
trijsko, ali bi za rad trebalo novaca; zbog nestašice 
novca Rakijaš nije mogao ići ni u Krajinu, pa o njoj 
ne može ništa reći. Kvaternik, koji je uvjeravao 
Cerrutija da je preko kurira u vezi s Rakijašem i obe- 
čava skoru akciju. shvatio je da Rakijaš neće moći 

namaći »domauća sređdstva« za svoj rad. Pokušao je, 
uza sav raniji dogovor s Cerrutijem, da novac ipak 
dobije, ali se Cerruti pridržavao dogovora i Kvaiernik 
je tako i javio Rakijašu: kako izgleda za pomoć u nov- 
cu iz lialije nema. Izgovarajući se na neredovile veze 
između Dalmacije i Ancone, koje da prisiljavaju nje- 
govog čovjeka da »u gori leži bezposlen«, Kvaternik 
je još početkom svibnja 1865. primio malu pomoć od 
Cerrutija, ali to je bila i posljednja. On je, u obliku 
prosvjeda, i priznao da bez novca ne može raditi, inače 
poipuno svjestan da nije ispunjen uvjet pod kojim mu 
je pomoć bila obećana -— jer ustanak nije izbio. 


Ususret dualizmu 


Cerruti će napustiti Torino tek s obećanjem za pomoć, 
ali Kvaternik neće posve izgubiti nadu u uspjeh Raki- 
jaževa posla. Ta mu je nada bila uzaludna. Potkraj 


god. 1864. i čitave 1865. Kvaternik se stalno dopisuje sa 
Starčevićem, a u dnevniku dosta opširno, iako nere- 

dovilo, bilježi ieme njihovog dopisivanja. Procjene 
medusobnih odnosa zajednički su im posao. Kad se 
otvorilo pitanje saziva Sabora, važne su Starčevićeve 
procjene oko izgleda da se i god. 1865. obnovi stav 
Sabora iz god. 1861.; Starčević je računao na surad- 
nju mađarona (pismo od 15. V. 1865.). Kvaternik i Star- 
čević slažu se u tim danima u ocjeni Mađara. u vrije- 
me Deakovog približavanja Austriji. Slarčević zapravo 
priznaje sav Kvaternikov »antimađarski« rad i kaže: 
»Čestitujem ti na slavodobiću što ga svetkuješ nad 
grobom mnijenja koje imadđijahu zapadnjaci o slobo- 
doumlju Mađara« (Dnevnik, 15. V. 1865.). Starčević je 
tih tjedana javljao Kvaterniku i o određenim osno- 
vama i raspoloženju u prilog Kvaternikova saborskog 
programa iz god. 1861., pa mu u lipnju Kvaternik 
javlja svoju želju da bude biran u Sabor. Do srpnja, 
nakon što je Starčević bio izabran, stigle su vijesti 
od drugih Kvaternikovih znanaca i prijatelja, a i od 
samog Starčevića. da za Kvaternikovu kandidaturu 
nema izgleda. U Starčevićevim procjenama oko obnove 
stava Sabora iz god. 1861. očito je Kvaternikov rad u 
Maliji imao važan udio. 


Za kratkog boravka E. Kvaternika u Hrvatskoj god. 
1865. mogle su se tek izmijeniti najvažnije informacije, 
a tom je prilikom Kvaternik predao Starčeviću pečat 
hrvatske narodne vlade, s molbom i preporukom da 
ga skloni na sigurno mjesto. U danima pred rat 
god. 1966. i za rata angažirao se Imbro Ignjatović Tka- 
lac u odnosima Kossuth-pariški dvor-talijanska v_.da 
Hrvali-Srbi. S odobrenjem Pariza, a na trošak tali- 
janske vlade. tiskao je brošuru: Pitanje austrijsko: 
kome, kako i kađa valja riešiti ga. Poslanica braći Hr- 
vatima i Srbima. Kako se Kvaternik još u proljeće 
1565. ograđivao od Tkalca i izjavio da talijanska vlada 
mora biti između Tkalca i njega, jasno je da je za 
»jadransku« diverziju god. 1866. bio odabran Tkalac, a 
Kvaternik eliminiran. Kvaternik je i sada u stalnoj 
vezi sa Starčevićem, s kojim izmjenjuje misli o prili- 
kama u zemlji i inozemstvu. Kao što je već rečeno, 
ljeti 1865. Starčević je računao na mađarone u borbi 
za obnovu saborskih odluka iz god. 1861. No Sabor ge 
god. 1866. izjasnio za »zajedničke interese« s Austrijom, 
a madaronski je prvak — grof Julije Janković, s kojim 
kao da je Starčević najviše računao, »prekrstio ruke«. 
Poslije rata brzo će sazrijevati austro-ugarski spora- 
zum, rješenje prilagođeno i starijoj i najnovijoj krizi 
monarhije. Na krizu u monarhiji i računa Kvaternik 
kada nastoji osigurati boravak u inozemstvu, a na svoj 
način o tome stanju vođi računa i biskup Strossmayer, 
koji u pregovorima s Madarima nije dobio podršku 
vlade, pa je zalo sa svoje strane bio nesklon da sađa 
podržava vladu. U siječnju 1867. Kvaterniku javljaju 
da je Strossmayer podupro njegovu molbu za povratak 
u Hrvatsku. Siarčević mu pak šalje adresu Ante Raki- 
jaša u Italiji, koji je opet jednom pobjegao iz austrij- 
ske vojske, zajedno s drugom Antonićem, Bribircem. 
Rakijaš se doskora našao s Kvaternikom, da bi potkraj 
ožujka pošao ponovno buniti narod u Daimaciji. S 
nešto manje sigurnosti negoli 1865., ali računajući na 
krizu u monarhiji, Kvaternik opet otprema Rakijaša 
u Split i okolicu. Vijesti iz domovine u vezi sa Stros- 
smayerom smjerale su na to da bi Kvaternik opet 
mogao pomoći u borbi protiv Mađara; zato Kvaternik 
upućuje novu molbu za povratak, u želji da utvrdi 
neće li auslro-ugarski sporazum smetati njegovim 
osnovama. On sam želio je da se primakne domovini 
i Rakijašu u času kad se činilo da bi prusko-francuski 
spor oko Luxemburga mogao izazvati rat. U takvim 
prilikama — računao je Kvaternik — mogao bi Raki- 
jaš, koji se 7. IV. 1867. javio iz Zadra, štogod započeti. 
Kvaternik za svaki slučaj sprema »Manifest Hrvata na 
Evropu« i »Manifesi na Hrvate«. U Hrvatskoj je u to 
vrijeme već pravaški satirički list »Zvekan« — a Kva- 
ternik ga je redovito primao — žigosao »austrijsku« 
politiku, Strossmayer je bio prošao kroz Milano ne 
javivši se Kvaterniku, ali su iz Hrvaiske stizali i 
glasovi o ustanku. Donio ih je Ante Jakić, koji je 
pitao: odakle uzeti novac za ustanak? Kvaternik, koji 
je upravo s Rakijašem zasnovao narodni ustanak bez 
ikakve veze i dosluha sa strancima: oglušiv se na 
Jakičeve upite i zapisao: »Kao da novci, a ne ljudi 
čine revolucije... Kada je voće zrelo, i samo pada. 
Revolucije koje (je) potreba kupovati u masama, da- 
kako da rabe novaca; koje idu iz masa, same se hrane« 
(Dnevnik, 8. IV. 1867.). Jakić je Kvaternika obavijestio 
i o tome da se Strossmayer u Firenzi našao s Tkalcem, 
o čijoj je aktivnosti 1866. god. već bilo riječi. Što je 
Kvaternik o tome znao ili što mu je Jakić mogao reći, 
ne znamo. No čnjenica ie da je »Pozor« 1867. god. 
bio buntovno intoniran, ali kao đa to Kvaterniku za 
tješnju vezu sa Strossmayerom nije bilo dovoljno. On 
je doduše izjavio da bi želio razgovarati s biskupom, 
ali se sa »Zvekanovim« napađima na Sirossmayera ne 
samo slagao, nego je uživao u njima, jer se nadao da 
će 24 takva broja izliječiti narod od »lepre«. Vijesti o 
izrazima povjerenja studeniske omladine Anti Starče- 
viću Kvaternik bilježi kao dokaz o prodoru pravaških 
ideja: smjesta 10 povezuje s poslom Ante Rakijaša i 
poziva Starčevića na sastanak »na međi italskoj« (30. 
IV. 1567.). što će Starčević nešto kasnije odb:ti. 


Kvaternik se 24. VI. sa ženom uputio u Beč, tragom 
svoje molbe o povraiku u monarhiju, odnosno u au- 
slrijsko državljanstvo. U razgovoru kod ministra 
Eeusta Kvaternik je uvjeravao da se ne namjerava 
baviti politikom, iskazao se spremnim da radi za »po- 
mirenje duhova u opće svrhe«, pa je i postigao Beus- 
tovu suglasnost da se vrati u Hrvatsku. No hrvaiski je 
kancelar nalazio poteškoću oko Kvaternikova ruskog 
državljanstva, pa Kvalernik ni do god. 1869. neće 
dobiti austrijsko državljanstvo, iako je ruska odrješ- 
nica stigla u Beč još zimi 1867. Kvaternik je i računao 
s neprijateljstvom Mađara. Uostalom, još u Beču, pu- 
tujući kući, upućivao je bečke studente kako valja 
pobijati Mađare uz pomoć Rumunja; Kvaternik će 
protiv dualizma agitirati i kod samog Raucha. Osnovu 
njegove uporne opozicije i otvorenosti bio je i opet 
račun s razvojem međunarodnih odnosa: Francuska je 
gubila u rvanju s Pruskom, njezino carstvo u Mex/cu 
slomilo se katastrofalno strijeljanjem cara Maksimi 
lijana, pa ako je hijela zadržali svoj položaj među 
velikim silama, morala je povesti aktivniju politiku. 
Istočno pitanje ostajalo je u potpunosti otvoreno za 
takav posao, pri čemu se austro-ruska opreka na 
području Turske jasno ocrtavala europskom tisku. 
Valjalo je čekali da se francusko-pruska i austro-ruska 
cpreka razviju i sazore. Nakon što je Mađarska »abdi- 
cirala pred Evropom«, a Italija se nije odrekla niti 
odricala Jsire (Garibaldi. Tommaseo), najpogodniji za- 
klon za Kvaternika postala je — za nevolju — madđu- 
ronska Hrvatska. On će iaj zaklon iskoristiti koliko 
god bude mogao, pa i više od toga. 

»Dani čakavskog sabora u Li- 
burniji« 


U danima »CAKAVSKOG SABORA U 
LIBURNIJI« održan je niz važnih kul- 
turnih svečancsti koje su turističku ri- 
vijeru od Kijeke do Plomina — inače 
kroz cijeiu godinu bogatu brojnim gla- 
zbenim festivalima, znanstvenim  sim- 
pozijima i sportskim priredbama — pod- 
sjetile da je i hrvatska narodna književ- 
nost dio kulturne 1radicije i neprekidne 
aktualnosti i da ona ne bi smjela izo- 
stati baš u toj kolijevci hrvatskih pi- 
saca Cara Emina, Drage Gervaisa, Ri- 
Kkarda Katalinića Jeretova | Eugena Hu- 
mičića. 

U Opatiji je Glavni odbor Čakavskog 
sabora 30. X. 1971. pripremio svećanu 
akademiju u čast 450. obijetnice tiska- 
nja »Judite« Marka Marulića, prvog u- 
mjetnički izuzetnog djela hrvatske knji- 
ževnosii. U dvorani kina »Beograd«, u 
prisuinosti predstavnika političkog i kul- 
turnog života Rijeke i Istre, te znainog 
dijela građanstva, u kojem su riječki 
sveučilištarci imali istaknuto mjesto, o 
značenju Marulićeve »Judite« govorio je 
dr, Marin Franičević. Središnji dio aka- 
demije bio je nezaboravan doživljaj su- 
vremenog oživotvorenja drevne hrvatske 
čakavske pjesničke riječi Marulove u 
suptilnom nadahnutom recitalu koji je 
sama priredila, izabrala iz spjeva »Ju- 
dite« te spojila u čudesnu novu cjelinu 
dramska umjeinica iz Rijeke Edita Ka- 
rađole. Ako kažemo samo to da ovaj iz- 
nimni stvaralački doživljaj mora vi- 
djeti i čuti i zagrebačka kazališna jav- 
nost što prije, dovoljno govori o vrijed- 
nosti tog recitala, Posebni doživljaj te 
večeri bio je nastup Fabijana Šovagovi- 
ća s izabranim recitalom iz Krlezinih 
»Balada Petrice Kerempuha«, koje je on 
prožeo novošću svoje autentične glu- 
mačke sugestivnosti, interpretiravši ih 
različito od dosad poznatih (Tako se 
simboličkim smislom ovih dvaju recitala 
skladno dopunjuju pjesništvo hrvatsko- 
ga sjevera i juga.) Posebni doživljaj bio 
je 1 glazbeni inlermezzo prvakinje Hr- 
vatskog narodnog kazališta Marijane 
Radev, koja je izvela popijevke Bara- 
novića, Berse, Gotovca i drugih skla- 
datelja na stihove hrvatskih pjesnika 
Nazora, Frana Galovića i ostalih, uz 
glasovirsku pratnju Darka Lukića. Na 
kraju akademije tajnik Čakavskog sa- 
bora Zvane Črnja predao je plaketu 
»Marko Marulić« za godinu 1971. za pje- 
sništvo književniku Dragi Ivaniševiću, 
koji je tom već tradicionalnom nagra- 
dom Čakavskog sabora nagrađen zvog 
promicanja pjesničkih tradicija čakav- 
ske riječi u svojoj izvornoj čakavskoj 
lirici. Burno pozdravljen, pjesnik Drago 
Ivanišević pročitao je svoje tri izvrsne 
čakavske pjesme: »Ol tercana ol' kvar- 
tana«, »Moj did«, te rodoljubnu »Hrvat 
ska«, posvećenu Većeslavu Holjevcu. 

U okviru Dana čakavskog sabora odr- 
žan je i niz drugih vrijednih priredbi 
i skupova (o znanstvenom skupu — ko- 
lokviju o Eugenu Kumičiću, koji je bio 
središnja točka cijeloga Sabora, podrob- 
nije u posebnom osvrtu). Od ostalih spo- 
minjemo još osnivačku skupštinu »Dru- 
štva prijatelja Gradišćanskih Hrvata« u 
okviru kulturne institucije Čakavskos 
sabora, koja je održana u Rijeci 28. X. o. 
g. Za predsjednika tog društva izabran 
je akademik dr, Marin Franičević, Dru- 
ga važna manifestacija Čakavskog sa- 
bora bijaše osnivačka skupština Katedre 
Za turizam 1 kulturu u okviru Čakav- 
skog sabora, koja je održana u Mošće- 
ničkoj Dragi 29. X. u hotelu »Marina«. 
Uz sudionike Čakavskog sabora, knji- 
ževnike i prosvjetne radnike, osnivanju 
su prisustvovali: Antun Bubić, član Iz- 
vršnog vijeća Hrvatske; prof. Neda An- 
drić, predsjednik Općine Rijeka; dr. Ivo 
Frangeš, predsjednik Društva književ- 
nika Hrvatske, i drugi uzvanici i gosti, 
te domaći turistički djelatnici iz Istre, 
gornjeg dijela Hrvaiskog primorja i 
kvarnerskih otoka. M. VV. 


Prvi spomenik 
Stjevanu Radiću? 


Slaveći 100-godišnjicu rođenja Stjepana 
Radića — ove je godine u nizu mjesta 
podignuta ili bista ili spomen-ploča iom 
velikom hrvatskom rodoljubu. 
Mnogi misle, a to su napisali i neki 
listovi — da do ove. godine_ nije 
podignuta »niti obična spomen-ploča na 
kućama u kojima je boravio Stjepan 
Radić.« 
Međutim, već 1938. godine, svega deset 
godina nakon smrti Stjepana Radića, 
podignut mu je spomenik u Selcima na 
otoku Braču. (U istom mjestu podignut 
je 1914. godine prvi spomenik Lavu 
Tolstoju). 
Ideju za spomenik izložio je klesar Ivan 
Tonšić. On je darovao sav kamen i 
# platio njegovu obradu, a novčani prilozi 
za bistu sakupljeni su među Ilečanima u 
Selcima, Splitu i Zagrebu. Nakon toga se 
stupilo u kontakt s Antunom Augustin- 
čićem. Poznati umjetnik ja izradio 
brončanu bistu, koja je uz veliku 
svečanost u rujnu 1938. godine postavlje- 
na na veliki mramorni stup. 


Ove godine. kad slavimo 100-godišnjicu 
rođenja Stjepana Radića, trebala se u 
Selcima održati komemoracija, ali se 
»nije mogao naći« formalni organizator, 
pa je 8. VIII. održana samo misa 
zadušnica. A neiko je po noči stavio 
vijenac na brončanu bistu! 
M. S. 


I Vijesti 


MURTER 


Predavačka 
tribina 


»Društveni centar« u Murteru otvorio je 
kulturnu jesen (a vjerojaino i zimu) 
javnom tribinom nazvanom »Tribina po- 
nedjelikom«. Na programu tribine _ na- 
laze se teme iz raznih oblasti društveno- 
-političkog i kulturnog života. 

Dosad su održana tri predavanja. Po- 
sjet je. s obzirom na teme o kojima se 
govorilo, bio zadovoljavajući, Organiza- 
tori obećavaju da će predavači uvijek 
biti stručne osobe. Osobito naglašavaju 
da će na tribinu dovoditi poznata knji- 
ževna imena. 

Građani Murtera s nestrpljenjem očeku- 
ju predavanja kao što su: hrvatska po- 
vijest. devizni sustav i druga, u ovom 
trenutku i za Murter aktualna preda- 


vanja. 
Zaželimo organizatorima puno uspjeha 
u radu! I. M. 


BETINA 
Primjer 
za isticanje 


Betina je mali gradić na otoku Murteru, 
gradić po broju stanovnika (oko 800) iek 
tieći po redu na ovom otoku, ali zato 
u mnogo čemu ostaiom prvi. 
Gradani Betine s ponosom ističu Kul- 
turno-umjetničko društvo »Zora«. Ne- 
davno je »Zora« gostovala na »Vinko- 
vačkim jesenima« i svojim izvornim fol- 
klorom osvojila najviše aplauza. 
Nije nam namjera ovaj put pisati o fol- 
klornim uspjesima. nego o drugim akci- 
jama koje ovo malo, ali zato vrlo vri- 
jedno društvo poduzima. Zajedno s tu- 
rističkim društvom »Zora« se prihvatila 
i organizacije oko upisa zajma za iz- 
gradnju auto-ceste Split—Zagreb. Ako 
ovakve akcije možda i ne spadaju u 
programski rad društva. to je svakako 
vrijedno istaći i kao primjer drugima. 
I. Matanović 


SLAVONSKI BROD 


Obnovljen 
»Davor« 


Nedjelja, 24. listopada 1971. godine, dan 
je ponovnog rođenja nekad slavnog Hr- 
vatskog pjevačkog društva »Davore u 
Slavonskom Brodu. Pjevački zbor koji 
je diljem domovine pronio slavu svoga 
grada, u poratnim je godinama prestao 
djelovati zbog raznih, no sigurno _ ne 
opravdanih razloga. Poslije  »Davora« 
Brod nije nikada ništa značajnije imao 
u toj vrsti umjetnosti. Bilo je bezus- 
pješnih pokušaja da se stvori nešto što 
neće biti »Davore, no osim pokušaja — 
ništa više. 

»Davor«, ta sentimentalna sveza Brođa- 
na s prošlošću, tinjala je u srcima sta- 
rih Brođana i eto, napokon, u godini 
kad bismo trebali proslavljati 100. ob- 
ljetnicu tog znamenitog pjevačkog zbo- 
ra, možemo javiti radosnu vijest da je 
»Davor« ponovno rođen. Rođen je na ini 
cijativu Ogranka MH u Slavonskom 
Brodu i članova koji su shvatili da gra- 
du cd 40.006 stanovnika takvo društvo 
treba. 

Na skupštini —obnovljenoga  »Davora« 
okupio se velik broj Brođana, zahvalnih 
na ovom značajnom  obolu brodskoj 
kulturi. Kada je u dvoranu donesena 
zlatom  izvezena zastava, posuđena za 
ovu priliku iz muzeja, dvoranom se 
prolomio pljesak, koji je ujedno bio i 
znak da zastavi nikako nije mjesto u 
muzeju, nego u rukama naraštaja koji 
će je znati dalje nositi isto onako čistu 
i svetu kao u dane kad je bila vezena 
i predana društvu iz ruku J. J. Stross- 
mayera preko kume 1. B.-Mažuranić. 

Ogranak Matice hrvatske u Brodu, koji 
je pokrenuo »Davor«, spreman je za po- 
četak di financijski Pomoći društvu. On 
u Brodu ustupa »Davoru« na korištenje 
svoje prostorije, koje se ureduju, | 
spreman je u svakom pogledu pomoći 
novi »Davore kako bi on opravdao želje 
onih koji od njega očekuju sadržajan 
i plodonosan rad. 

U nazivu društva ima promjene uto- 
liko što to sad neće biti Hrvatsko pje- 
vačko društvo, nego Hrvatsko kulturno- 
-umjetničko društvo »Davor«, koje će 
imati: pjevački zbor, tamburaški, har- 
monikaški i komorni orkestar, recita- 
torsku družinu i likovne stvaratelje. 
Ovime će sadržaj Društva biti bogatiji. 
Pozdravljen od Stipice Rajkovića, koji 
je u ime društveno-političkih organiza- 
cija poželio »Davoru« plodonosan rad. 
novi se Upravni odbor obvezao da će 
svojim radom opravdati povjerenje svih 
koji to očekuju. Predsjednik novog 
HKUD-a »Davor« prof. ivan Fratrić, a 
tako i stručni voditelji zbora i orkestra 
J. Jerković, M. Ferić, B. Panti i osam- 
naest članova UO-a, jamstvo su da će 
se obećanja ostvariti. Sve se zaboravlja. 
Zaboravlja se da je NETKO — nakon 
zabrane »Davora« — partiturama  Dru- 
štva ložio peći, da je zastava stavljena 
u muzej; zaboravlja se da se htjelo za- 
boraviti »Davor«. Zaboravlja se to. 1 
bolje. Krenut ćemo iz počeika. sigurni 
u opravdanost našega duga ovom gra- 
du i narođu. Dokaz da Brođani nisu za- 

boravili »Davor«e jest audicija pjevača, 
na kojoj je formiran zbor od pedeseti 
članova, inicijatori »uskrsnuća« »Davo- 
ra«, MH u Brodu, sigurni su da će se 
uskoro diljem domovine ponovno čuti 
za rezultate ovoga Društva. 

Joža Pruđeus 


SPLIT 


Predsjednik 
Matice u Splitu 


U povodu izlaska knjige »Hrvatski knji 
ževni jezik 19. i 20. stoljeća« njezin je 
autor, prof. dr. Ljudevit Jonke, pred- 
sjednik Matice hrvatske, govorio u Spli- 
tu o hrvatskom književnom jeziku toga 
razdoblja. 


Njegov je dolazak u Split upriličila Ma- 
tica hrvatska 1 Centar za kulturu Na- 
rodnog sveučilišta »Đuro Salaj«. Ovaj 
istaknuti hrvatski lingvist održao je svo- 
je predavanje u maloj dvorani kina 
»Zlatna vrata«, pa je velik broj ljudi 
koji su ga željeli čuti ostao na ulici jer 
u dvorani nije bilo mjesta za sve. Ovo 
je već drugi put da se predavanje ovog 
znanstvenika održava u toj maloj dvo- 
rani, neprikladnoj za predavanja ovakve 
vrsle, Dakako. ima mnogo prikladnijih 
dvorana za ovakva i slična predavanja, 
ali čini se da se organizator nije ni po- 
trudio (!') zadovoljiti barem veći dio o- 
nih koji su željeli čuti izlaganje dr. Jon- 
ke. 

Autor spomenutoga važnog djela na po- 
dručju hrvatskoga jezika najprije se 
ukratko osvrnuo na razvitak hrvatskoga 
književnog jezika od samih njegovih po- 
četaka do godine 1836. Ovu godinu, na- 
ime, uzima kao prekretnicu u dotada- 
šnjem razvitku. Te je godine, kao što 
je poznato, Ljudevit Gaj iznio tadašnju 
težnju za ostvarenjem jedinstvenoga je- 
zika za sve Hrvate. 

Dr. Jonke je potom opširno upoznao 
prisutne s razvitkom književnoga jezika 
od 1886. do naših dana, spomenuvši i 
svoj udio u stvaranju našega jezika, koji 
sigurno nije malen. Osvrnuo se na mno- 
ge dogođaje i mnoga imena vezana uz 
naš jezik — od toga vremena — preka 
Vuka Karadžića. Bečkog dogovora, Jo 
vana Skerlića, Maretića, pa sve do No- 
vosadskog dogovora i Deklaracije. go- 
voreći o položaju i nazivu hrvatskoga 
književnoga jezika. Prisutni su pažljivo 
slušali dr. Jonku, jer ih je upoznao s 
nekim činjenicama i imenima, uloga ko 
jih većini nije bila poznata. 

Nakon izlaganja nastala je vrlo živa ras- 
prava. Prisutni su postavljali pitanja 
najrazličitijih sadržaja i tematike. Ipak, 
najviše se govorilo o dogodajima novi- 
jeg datuma (od Novosadskog dogovora 
naovamo). Dr. Jonke davao je iscrpne 
odgovore, koji su često prekidani apla- 
uzom. J.—Ž. Sedlar 


Ninijani ne žele 
izgubiti svoju 
kulturnu 
ostavštinu 


U »Slobodnoj Dalmaciji« br. 8262 od petka, 
8. listopada 1971. g., pod naslovom >Ra- 
sprava o zadarskoj izložbi sakralne umje- 
tnosti« saznajemo da će pojedini vrijedni 
predmeti iz Nina. kao i mnogi drugi do- 
sad, morati napustiti Nin. Dolaze li time 
ostaci kulture starohrvatske prijestolnice 
u pitanje? Nin je ponos i simbol svakog 
poštenog Hrvata. 

Jugoslavenska akademija znanosti i umje- 
tnosti sa sjedištem u Zagrebu donosi od- 
luku da se relikvijari iz Nina prenesu u 
Muzej sakralne umjetnosti u Zadar. U to- 
me su prednjačili dr. Vjekoslav Maštro- 
vić i mr. Marijan Grgić. Postavlja se pi- 
tanje je li Nin uopće vrijedan svog zna- 
čenja. 


Upravo 3. listopada ove godine u Ninu se 
osnovao Ogranak Matice hrvatske, koji 
po svom programu iznesenom na osni- 
vačkoj skupštini ima glavni zadatak đa 
xa kulturno blago nađeno u Ninu poradi 
da bude i izloženo u samom Ninu. 
Područna zbirka Arheološkog muzeja u 
Ninu raspolaže s bezbroj gipsanih odlje- 
VA, a originali su rasuti diljem naše do- 
Imovine i Europe (Zadar, Split, Zagreb, 
Beč, Venecija i drugdje). 

Dr. Vjekoslav Maštrović založio ze na 
osnivačkoj skupštini Matice hrvatske u 
Ninu da kulturne vrijednosti koje su na- 
đene u Ninu budu i vraćene tom dre- 
vnom starohrvatskom gradu. Međutim, 
pročitavši članak objavljen u »Slobodnoj 
Dalmaciji« od 8. listopada saznali smo da 
baš on nastoji na odnošenju tih vrijedno- 
sti iz Nina. 

Za vrijeme II. svjetskog rata Nin su po- 
kušali osiromašiti okupatori (Talijani); 
međutim, građani Nina izložili su svoje 
živote opasnostima # kulturno blago za- 
kopali u katedrali Sv. Asela. Zar da baš 


sada, kad Hrvatska poslije toliko stoljeća 
upotpunjuje svoju državnost (zadnji put 
ju je imala kad je upravo Nin bio glavni 
grad), žele Nin poipuno osiromašiti? 
10. listopada ove godine revoltirani građa- 
ni Nina još su jednom pokazali veliku 
ljubav prema svojim duhovnim i kultur- 
nim vrijednostima izišavši ispred kate- 
drale Sv. Asela, smatrajući da je zadar- 
ski nadbiskup msgr. Marijan Oblak došao 
s namjerom da njihove relikvijare odnese 
u Zadar. Zaneseni velikom ljubavlju pre- 
ma svome blagu, neki su se počeli neod- 
govorno ponašati, a u takvoj situaciji ni- 
je biio moguće iznijeti pravi razlog dola. 
ska nadbiskupa (on je došao sa sasvim 
drugom svrhom). 
11. listopada 1971. g. održan je javni skup 
u katedrali Sv. Asela kome je predsjeda- 
vao župnik Srećko Frka-Petešić, koji je 
pročitao svoju izjavu o navedenom doga- 
daju. Izjava ninskog župnika osvijetlila je 
cijeli dogođaj i Ninjani su je u cijelosti 
prihvatili. Skupu u katedralnoj crkvi hili 
su nazočni: predsjednik SSRN Nin Ante 
Ljubičić, sekretar _ osnovne organizacije 
SK Mate Čvrljević, predsjednik SUBNOR- 
-a Šime Ljubičić, predsjednik Omladin- 
ske organizacije Jakov Šalov, predsjed- 
nik Mjesne zajednice Ante Ćurko, tajnik 
Ogranka MH prof. Božo Kera, te velik 
broj građana Nina. Na skupu su se za 
riječ javili mnogi diskutanti, koji su se 
jednoglasno založili da sve ninske zna- 
menitosti koje su pronađene i koje se 
ubuduće pronađu — ostanu u Ninu. K 
tome, valja poraditi da se predmeti koji 
se nalaze u zbirkama izvan Nina vrate 
natrag. Svi su se nazočni složili da se 
odmah pristupi skupljanju potrebnih 
sredstava za postavljanje trezora. 

J. PIJACA i B. LJUBIČIC 


GOSPIC 


Muzej »Lika« 
traži pomoć 


Gospićki Muzej »Lika= nedavno je teško 
nastradao. Plamen koji je zahvatio staru 
drvenu konstrukciju zgrade u kojoj je 
smješten muzeji uništio _ je velik dio 
materijala i uništio više zbirki i muzej- 
skih postava. Najteže je u požaru 
stradala Arheološka zbirka. Ukupna šteta 
iznosi preko 400 tisuća novih dinara. 


S tim u vezi Muzej »Lika« traži pomoć 
od svih Ličana i drugih koji su voljni 
pomoći plemenitu akciju obnavljanja 
uništenih zbirki znamenitih u povijesti 
ovog dijela Hrvatske. U tom smislu 
otvoren je radi prikupljanja pomoći 
Muzeju »Lika« i poseban žiro-račun kod 
Službe društvenog knjigovodsiva u Go- 
spiću pod brojem: 319-8-200. pa građani i 
radne organizacije mogu svoju pomoć 
uplaćivati na njega. 
Očekuje se da će pomoć Ličanima 
prvenstveno dati Muzejski dokumenta- 
Cioni centar u Zagrebu, zatim Arheološki 
muzej u Zagrebu, Muzej narodne revo- 
lucije u Zagrebu, i Regionalni zavod za 
zaštitu spomenika u Zagrebu. Pomoć se 
očekuje i od svih radnih organizacija s 
ličkog područja i iz drugih krajeva 
Hrvatske i Jugoslavije. 

NIKOLA BIČANIC 


ZAGREB 
Zavičajni klub 
Kuprešana 


Na osnivačkomu saboru ZAVIČAJNOG 
KLUBA  KUPREŠANA, 24. listopada, 
dvorana studentskog doma »Nina Mara- 
ković« bila je dupkom puna, premda na 
Hrvatskomu sveučilištu u Zagrebu iz tog 
kraja studira samo 29 sveučilištaraca, »koji 
tek pridolaze u zadnje dvije godine«. No 
u Zagrebu živi 200 obitelji Kuprešaka. U 
uvodnom je referatu Tomo Dumančić 
naveo temeljne probleme svoga zavičaja, 
označivši tako potrebe i područje Kluba: 
»Kupres nema toliko nužne kvalificirane 
kadrove, i dok su oni na Kupres dolazili 
iz drugih republika. Kuprešani su morali 
napuštati svoj zavičaj. Unitaristička 1u- 
dost htjela nam je nametnuti osjećaj 
kompleksa i krivnje za grijehe koje 
nismo počinili. Klub želi upoznati stvar- 
no stanje općine i vratiti svoje stručnja- 
ke, da djeluju i pridonose vlastitim 
radom narodu kupreškog kraja. Nastojat 
ćemo oko stipendija i kredita za kupre- 
ške studente, te analizirati društveno-po- 
litička zbivanja. Znademo da će naš rad 
naići na oporbu zastarjela mentaliteta i 
preživjelih struktura, kojima novi povi- 
jesni hod izbija tlo pod nogama, te oni 
već unaprijed očituju bojazan u dobro- 
namjernost naše akcije. Bez obzira na 
sve oporbe, naš je put jasan, nadahnut 
je povijesnom X. sjednicom CK SKH i 
SK Jugoslavije, i pridonosit ćemo, u 
dosegu svojih skromnih moći, istinskoj 
Politici jačanja socijalizma u našoj 
zemlji.« 

Branko je Čolić doputovao s Kupresa, 
prenijevši roditeljske poruke, govoreći a 
pradjedovskoj težnji da djeci omoguće 
školovanje. Pomalo se diskusija ražarila, 
posvjedočivši mnoštvo problema: od 
opadanja broja žitelja do ucjena poradi 
upisa u Maticu hrvatsku. No ponajviše 
ze zborilo O općinarima, koji se nisu 
odazvali pozivu da pribivaju utemeljenju 
Kluba, te je Ante Lukač, predsjednik 
zavičajnoga kluba Duvnjaka »Tomislav«, 
upozorio na potvore i unaprijedne osude, 
kakve su pretrpjeli svi zavičajni klubovi 
studenata iz Herceg-Bosne. 

Na kraju je prof. Grgo 7 Pejinović 
izmamio dug pljesak, govoreći o svrsi 
zavičaja: »Svaka seoba s Kupresa ili iz 
Ramske doline doimala me se bolno. 
Nisam mogao djeci izravno govoriti, ali 
se razgovaralo i očima i srcem. Vama je 
Kupres zavičaj, i nitko vas otamo neće 
moći goniti. Valja se vratiti ...« 

U Upravni je Odbor Kluba izabrano sedam 
članova: Tomo Dumančić, Stipo Keškić, 
Dragan Janković. Drago Mioč, Ivo Cur- 
ković, Marko Čolić i Leon Ivančić. 

Josip je Planinić prenio dobre želje 
kolega iz Sarajeva. a nazočne su Kupre- 
šake pozdravili Čičak 1 Budiša. Sa 
zborišta je poslan pozdravni brzojav 
Branku Nikuliću i Savki Dahčević-Ku- 

zašto u zagrebu nema satire a iko kože da je 
nema 

znam tko kože 

lažu 

pa sad malo sam možda pretjerao ali pretje- 
raše i oni pa nikom ništa a beogradskim izda- 
vačima kredit na tri godine i zdrav dvh njihov 
u zdravom tijelu mislim na sporisku dvoranu 
a nama malo 

crnog humora 

i satiranja 

i tako se kod nas mogla godinama objaviti i 
najoštrija satira 

ako je ispod pisalo 

prijevod sa engleskog 

a lola bekrija je uvijek pitao objekte svoje 
satire gdje ih najmanje boli i s markom r je 
igrao preferans a s milijunima gledatelja se 
poigravao i izigravao hrabrog 

srećom crni snijeg je davno okopnio i nema 
više jednosatnih reklamnih emisija za čvrstu 
ruku 

i plavu 

a u beogradskim novinama najčešće i najviši 
hrvatski rukovodioci govore ekavski 


svi 


60 Mi LIČI NA ONU 
|VEVSKOG "OSLOBOĐENJA “ 


l 


PA NIZU OM VALJDA 
LUPI DA PROMIJENE OVAJ 
SADAŠNJI FIBOLO VVO-OEVIZNI ] 
REŽIM! 


OVA NAŠA SITUACIJA, 11UC,\A OVA NAŠA SAVA JE 
(A DO STO ĐAVALA! 
Zok io an 
ji PA- 131664 | PUNA 55—4RWE, 


al. 


REMGRAO PJESNIČKI 


MOJ FRANCEK., TAMO SE NA TAJ NAČIN MOŽE LIKE, 
FGZISTIRAYI, ČAK, IZWIŠE, DOTJERATI_ STVAR 
DO SAVEZNIH BANAKA 

/ REEKSPORTERA! 


a 


MEĐUKONGRESNI ZAPISI (3.) 


i oni koji inače miješaju 

uli ima i ijekavski kad citiraju stefanovića ka- 
radžića vuka 

ali izbjegavoju 

ne vuka 

o vukovu da ne govorimo 

u kažem ja njima 

sad ne mislim njih nego ove 

a kažem ja njima zagrebačka bi koncertna 
dvorana već davno bila gotova da je izabra- 
na sretnija lokacija a kažu oni meni kad mi 
nemamo koncerinu dvoranu ne možemo svi- 
rati a kažem ja njima ali ne morate plesati 
kako drugi sviraju a kažu oni meni 

nije za tisak 

čak ni za štampu 

a zapravo ako nema para za koncerinu dvo- 


ranu neka se izgradi 


glazbena 


zagrebom se pjesma ori 

iz sto grla zborska 

ne znaš koja je dvorana ljepša 
koncerina ili sportska 


(nastavak u 1. nezabranjenom broju) 


pajo kanižaj 


NCEK 


ONA TI JE u GORMEKA TOKU 


BENHKHX PEKA POSTANE ZASVIM 


POGLEDAJ, NUC, 
TRZA! TEZA! 


EH, DA, TAMO 
ABEJY NEUSPOREDIVO 


1VALJDA SU POVEĆALI RETEKCI- 
ONU KVOTU: A BAS SAM SE 
STVA IPAĆ MIJE \ZAŽELIO RIBLJE VEČERE! 


ZAGREBULJE 


Ek A 


>, EJTAM bti ba Ke 
= m m 

»Naša kina se tak fino zovu kak da si v Tunguziji, a ne 

v Zagrebu«. 
Za vrijeme nenarcdnog režima u staroj Jugoslaviji zagrebački kine- 
matografi imali su manje-više kozmopolitske, međunarodne i prilično 
otuđene nazive: »Capitol«, »Union«, aAstoria«, »Urania«_ »Rex«, »Luxor« 
i još neke kojih se u ovome trenutku ne mogu sjetiti. To nije Lilo 
čudno jer je između dva rata tako bilo u cijelome svijetu. Film je 
uvijek asocirao na nešto blještavo, svijetleće, raskošno, iznimno, a 
sama imenica »kinematcgraf« privlačila je ljude kao što svjetiljka pri- 
vlači mušice. Odatle valjda i želja prijašnjih kino-vlasnika da i oni 
budu na razini svjetskih zbivanja i pomalo snobističkog »glanca« pre- 
sađenog iz tuđine. Ni jedan film nije u reklamnim najavama bio samo 
»film«, nego je redovito bio .velefilm« u kojem su, recimo, Spencer 
Tracy i Heddy Lamar izgarali u »vrilogu strasti« 1 »cijenjenim gledao- 
cima odigrali neke scene o kakvima nisu ni sanjali«. 'Fako vam je bilo 
nekoć. Istina, neki od tih kino-vlasnika, malo patriotskije, ili lokalpai- 
riotskije navudrenih, davali su svojim kinematografima nazive kao 
»Grič«, »Dome« i »Građanski« u kojima, kao što vidite, nije bio za- 
stupljen samo lokalpatriotizam, nego su bije prisutne i neke malogra- 
danske i sitnoburžujske oznake našeg nesretnog agramerskog mentali- 
teta. Fuj!' Baš smo bili nekakvi malograđanski kmezljivci! 
Nakon oslobođenja mnoge stvari na tom području bitno su se izmije- 
nile. Nestalo je ogavnih kozmopolitsko-malograđanskih naziva i pojavi- 
še se novi, koji sve do današnjega dana simboliziraju, rekao bih, bor- 
beno-revolucionarno stanje u našemu gradu. To je u ondašnjem vre- 
menu donekle bilo i shvatljivo, ali ako danas promotrimo taj problem 
s jednog suvremenijeg stajališta, vidjet ćemo da su neke stvari i u 
tom sektoru zagrebačkih neprilika prilično zastarjele. Nemam ništa 
protiv toga da se neki kinematograf zove »Kozara«_ »Kesmaj«, »Triglav« 
ili «Sloboda« i shvaćam da iakvi nazivi simboliziraju otpor prema oku- 
patoru, ističući i važna mjesta iz narodnogoslobodilačkeog rata izvan 
Socijalističke Republike Hrvaiske, ali ne mogu shvatiti da nema ni 
jednog kinematografa koji bi se, recimo, nazivao »Đubrovnik«, »Split«, 
»Osijek«, »Sljeme«, »Hvar«, »Hica«, »Lotrščak«, »Đubrava«, »Černomerec«, 
1Harmica«. »Grič« (bez obzira na doba prije rata), »Kaptol« (opet: bez 
obzira na klerikalno-mistični prizvuk tog naziva; ipak je to dio Za- 
greba') »Maksimir«, »Trešnjevka«, »Zelengaj«, »Tuškanac«, »Zrinjevac« 
1 tome slično. »Malo mi je bedasto« — izjavio je Štef na redovitoj 
javnoj sjednici za novinstvo +Kod dva goluba« — ada od prek dvadeset 
i pet zagrebačkih kina ni jedno nema naziv nekog poznatijeg zagre- 
bačkog firtla«. To je doista čudno. Kao da je Ljokijeva administracija 
već onda razmišljala o potpunoj dezintegraciji, dekrcatizaciji i »dezag- 
rebizaciji« Zagreba! Opiostite, ali to nije samo čudno — to je zapravo 
monsiruozno. U Ljubljani, Beogradu, Sarajevu, Titogradu, Skopju, 
Prištini, Novome Sadu, ili ako hoćete u Hamburgu, Frankfurtu, Lon- 
donu, Zurichu ili New Yorku postoji barem jedan kinematograf koji 
nosi naziv neke poznatije gradske četvrti, odnosno predjela. U to sam 
duboko uvjeren. U Zagrebu nema ni jednoga. Ne računam kinemato- 


A s druge sirane. teško je zamisliti — uzmimo jedan takav primjer — 
neki noćni bar koji bi se nazivao »Mikleuš«, »Pleternica« ili »Podravska 
Slatina«. Ruku na srce, to više ne bi bila dobroćudna folklorizacija 
anemičnog gradskog života, nego čisti idiotizam. Slična je stvar i s 
kinematografima. Teško se oteti dojmu da u tim nazivima kina, noć- 
nih lokala i sličnih ugostiteljsko-zabavnih ustanova ima nešto od koz- 
mopolitizma, lažnog sjaja, staniola, posrebrenih balustrada, zvučnosti 
i napirlitanosti. Što se Zagreba tiče, dobro je da se malo izbrisala ta 
predratna kičerska pozlata nekih imena i naziva, ali nije dobro da se 
to učinilo s takvom ljokističkom dosljednošću, nesnošiljivošću i mrž- 
njom prema svemu što ima kakvu-takvu tipično zagrebačku tradiciju. 
Nije to više pitanje nikakvih obzira prema nekim časnim evokacijama 
i ljudima. nego je to pitanje načela i korektnog odnosa prema Za- 
grebu koji je. nadamo se. već odavno isplatio neke tobožnje :1grijehe 
iz prošlosti«. To ne smijemo zaboraviti! 

ZATO: SALJITE PODUZECU +KINEMATOGRAFI: U ZAGREBU OD- 
GOVARAJUCE PRIJEDLOGE ZA PROMJENU NAZIVA NEKIH U- 
GLEDNIJIH ZAGREBAČKIH KINEMATOGRAFA! TAKO ĆETE JOS 
JEDNOM POMOĆI ZAGREBU I! ODMOCĆI LJOKIJU! 


Vladimir Vuković 


PS. Kada će biti dovršeno vbnavljanje hotela i kavane ».DĐubrovnik«? 


CRTA | PIŠE ZLATKO GRGIĆ SNI 


EA 


do >> 

POGOTOVO AKO URAČUNAMO 2B POSTO WGOZLAVEN- 
SKOG DEVIZNOG PRILIVA OD ROBNOG IZVOZA, £9 
POSTO PRILIVA OD TRANSPORTA, 72 POSTO PELINA 
OD TURIZMA, 34 POSTO OD ISELJENIKA 1 | 
EADNIKA_ 1 27 POSTO OSALIH VIĐOVA NEROB- 
S No6 _PEILIVA- iz. 
NASE KEPVBLIKE, 


Kea MAPI PODVALILI 1 IZ] DOK MI OVDJE 
(NASTAVKA U NASTAVAK MISAVCEMO 

\VEBAJU ŠEGU 5 NAMA... || KARAVANA DAJE 
DONE NM zA PROLAZ/. MEWI SE 


OVAJ STRIP VEĆ 1 TAKO 
POPEO NA Ve GLAVE! 


HRVATSKI TJEDNIK br. 30. / 12. studenoga 1971. 


karte na stol 


PITANJA 


Pretisjedništvu 
mk 
: rimu 

i umjetnosti 
Hrvatsku javnost zanima čime se 
može objasniti činjenica da Jugo- 
slavenska akademija znanosti i u- 
mjetnosti, koja bi imala bili najviša 
znanstvena ustanova hrvatskog na- 
roda, do sada stoji sasvim izvan svih 
društvenih i nacionalnih zbivanja u 
najnovije vrijeme i što (izuzev neko- 
liko njezinih časnih članova koji 
nastupaju isključivo u svoje ime, a 
ne | u ime Akademije) do sada 
nigdje | nijednom nije založila svoj 
zuanstveni autoritet i svoje intelek- 
tualne potencijale u prilog ostvari- 
vanja vitalnih težnji i potreba hr- 
vatskog naroda i SR Hrvaiske, kao 
što su to učinili Hrvatsko sveučili- 
šte, Matica hrvatska, Društvo knji- 


ževnika Hrvatske i drugi. A poznato 
je na kakve sve smišljene i pod- 


Ako laže koza, ne laže rog 


Prema izvještaju »Tanjuga«, na konferenciji za novinstvo u Saveznom zavodu za statistiku »novinari su 
zamolili Latifića da komentira izjavu dra Hrvoja Šošića da, ne postoje potrebni podaci, odnosno da mi uopće 
nemamo elemenata za raspravu o takozvanim čistim računima, jer postoje statistike o prometu paprike, ali 
o izvozu $ uvozu po republikama ne postoje'. Ne upuštavajući se u komentiranje te izjave, dane na skupu 
zagrebačkih studenata, Latifić je istakao đa se podaci o vanjsko-trgovinskoj razmjeni svih republika objav- 
ljuju svaki mjesec u 'Inđeksu' Saveznog zavoda za statistiku, na strani 7. 'Indeks' je dostupan svim jugo- 
slavenskim građanima, pa iznenađuje da dr Šošić to ne zna.« 

Savezni zavod za statistiku ne samo što ne objavljuje podatke o uvozu i izvozu po republikama u Statistič- 
kom godišnjaku Jugoslavije (opseg T00 stranica), već njegov direktor Ibrahim Latifić obmanjuje javnost. 
Donosimo faksimil str. T publikacije »Indeks«, po kojemu se vidi kako NIJE ISTINA da se (u »Indeksu« na 
7. str.), kako kaže Latifić, svakog mjeseca objavljuju »Podaci o vanjsko-trgovinskoj razmjeni svih repu- 
blikax. 

Objavljuju se podaci samo o izvozu ali ne i o uvozu, pa je upravo zbog toga Šošić i rekao da nema eleme- 
nata za raspravu o tzv. čistim računima. I to u isto vrijeme dok se objavljuju podaci o prometu na malo i 
otkupu velikog broja artikala po republikama, a jednako tako i potpuni podaci o uvozu i izvozu npr. za Mali 
ili Tajland, i to vrlo pregledno, tako da se na jednom mjestu može vidjeti kretanje vanjskotrgovačke raz- 
mjene kroz više godina za svaku zemlju. 

Latifić ne objavljuje ni podatke neophodne za devizne bilance republika. Jednako tako ne objavljuje ni 
podatke o našim radnicima u inozemstvu, a njihov je popis tako loše organizirao u travnju ove godine da 
su dobiveni pogrešni podaci. Nije li drug Latifić ipak plaćen upravo za to da organizira prikupljanje i objav- 
ljivanje svih tih podataka? 


lavni auto-saobraćaj 
Avgust 1971, u mil, (674) 85 31 137 82 14 192 133 55 4 
Januar-avgust 1971. u mil. *| 4711) 552 176 935 573 ia 1309 923 358 28 
Avgust 1221/1970. (124): 123 148 122 130 (111) 121 122 117 133 
Indeks nivoa!) (114) 106 107 110 123 (119) 112 116 103 127 


SPOLJNA TRGOVINA 
izvoz 


mukle zapreke nailazi provođenje Avgust 1971. u mi, 2250 250 25 623 76 433 843 610 212 21 
tih opravdanih težnji hrvatskog na- Januar 1971, u mil. 16 938 1739 495 4782 831 3056. 6333. 4712. 1476 145 
roda, pa čak i onih koje su već Avgust 1971/1970. 107 113 96 103 75 117 109 101 437 140 
ozakonjene ustavnim amandmanima Indeks njvoa') 107 106 92 407 99 108 107 102 126 123 
SFRJ. Glas Jugoslavenske akade- 

mije znanosti i umjetnosti bio bi, 

ako ništa drugo, snažna moralna UNUTRAŠNJA TRGOVINA 


podrška svima koji se u ovom 


“ge Promet ! 
trenutku grčevito bore za političku i Ti a 


Avgust 1974, u mil, 97) | (1087) (187) (2221) (491). (123 758) (1801 83 47. 
gospodarsku ravnopravnost hrvat- Januar-avgust 1971. u mil. (55862) | (7283) (1225) (15174)_(3 319) 6 SA (0204 (3 451 (5(623) ino 
skog naroda i SR Hrvatske. Avgust 1971/31970. (136) (143) (149) (140). (145) (138) (128). (M4) (135) (135) 
Sjećamo se još kako je ista Akade- Indeks nivoa) (133) (39) (3) (3) Q39) (133) (132) (130) (138) (130) 
mija prilikom ustavne reforme 1963. Sikupspsljepriero) ik = 

odine bila organizirala neka javna joprivre)nin proizvoda 
daa davanja i FET PE Puna Avgust 1971. u mil, din. (1667) (95) Q20)-- (363). (100). (178). (914). (258) = (565) (47) 
u sjedansadašnji rAkKešhijin član Januar-avgust 1971, u mil. din, (10.354) 1558) (67) (2134). (695). (1186) (5714) (1776) (3791) (47 
S DANU SE=AT_JERAN GD Avgust 1971/61970. (150) (54) (Q27)-f_(143).f-(18).- 140) (158) (156) (154) (269) 
Zeta nt ZGODE ak E jE indeks nivoa!) (134) (129) (2) (M4) (M4) (0133) (144) (128). (149) (137) 


SUPROTSTAVIO — uivrdio je, sa- 
svim unitaristički, da su Hrvati i 
Srbi jedan narod i da bi to moralo 
biti na neki način i Ustavom ozna- 
čeno. Pitamo vas stoga: možemo li 


“ 


UGOSTITELJSTVO 
(1.400) (05) (80,0) (749) (9,0) (180). QS) (85) = (55.0) (11,0) 


Promet u gostiteljstvu 
Avgust 1971. u mil. din. 


Sadašnji potjunik čatija guest. Januar-avgust 1971. u mil, din. (6445) | GH) PQ) (2575) (220) (1003). (1685) (1251) (360) (740) 
EEE = akadtmija ime ki i uš Avgust 1971/1970. 18) (155) (29) (18) (184). (ZA) (39). (38) (143) (142) 
a a ia, Indeks nivoa!) 128) | (29) GD GH) 3) GQ) G2) S G20).- (124) (127) 


znanstvenim i politički veoma sum- 
njivim istupom jednog akademika? 
Važno je to znati, jer o tome uvelike 
ovisi ugled ove stoljetne institucije u 
redovima hrvatskog naroda! 


LJ 


A 


=== 


ne ZNG 


Drugu _ 
Zvonimiru 
Vidoviću, 
uredniku 
Radig-Sarajeva 


8. ožujka ove godine, od 23,04 do 
23,20. sati imali smo priliku slušati 
emisiju — Radio-Sarajeva — »Tragovi 
starih kultura«, u kojoj je bilo 
govora _ o humačkim franjevcima. 
Posebno je bilo govora o fra Lovri 
Sitoviću Ljubušaku i njegovoj La- 
tinsko-ilirskoj gramatici. Citiran je i 
predgovor njenom irećem izdanju, 
objelodanjenom u Mlecima godine 


*Iž ds 


se čuditi ovomu momu, ako ne i ma- 
lahnu trudu; jer kad razumiš razlog, 
jur je tebi očito da mnozi narodi, to 
jest Frančezi, Italijanci, Nimci, Un- 
garl, i druzi, lašnje nauče gramatiku 
nego mi (Hrvati), jerbo oni štampaju 
gramatike u svoje vlastite jezike 
istomačene, jerbo mi n&imamo gra- 
matikah u naš jezik istomačenih. I 
premda jesu  kojigodi  naučitelji 
gramatike  istomačili  deklinacione 
imenah, i konjugacione verbah u 
naš jezik (harvaski)...» 

Ono HRVATI i HARVASKI u za- 
gradama, u spomenutoj emisiji nije 
pročitano iako u citiranom izdanju 
Sitovićeve gramatike stoji! 

Budući da ste Vi redigirali spome- 
nutu emisiju, postavljamo Vam pi- 
tanje: je li ispuštanje HRVATSKOG 


1) Januar-avgust 1971 : januar-avgust 1970. 


IMENA nužna posljedica odredene 
polilike Vaše ustanove? Ili ste 
hrvatsko ime dali ispustiti Vi da Vas 
netko ne bi proglasio hrvatskim 
šovinistom? Ili — možda — da 
hrvatskim šovinistom ne bi bio 
proglašen Hercegovac franjevac Lo- 
vro Sitović Ljubušak, koji življaše 
prije više od 200 godina?! 


Potluzeću 
»Tehnička 
knjiga«, 
Zagrel 


Poduzeće TEHNIČKA KNJIGA iz 
Zagreba (Jurišićeva ul. 10) izdalo je 
u ovoj godini II. izdanje knjige 
POZNAVANJE I ODRŽAVANJE 
AUTOMOBILA SA TEHNIKOM 
VOŽNJE dipl. ing. Dušana Lučića. 
Knjiga je lijepo opremljena, a vjero- 
jatno je i sadržajno dobra. Kupuju 
je i učenici u hrvatskim gimnazija- 
ma za predmet Opća tehnička na- 
obrazba. Budući đa je tu knjigu 
izdalo hrvatsko poduzeće i budući 
da se ona rabi kao udžbenik u 
školama SR Hrvatske, kako to da je 
ona objelođanjena na srpskom knji- 
ževnom jeziku i sa stručnim naziv- 
ljem uobičajenim na području srp- 
skoga književnog jezika? Zašto 
knjiga nije prilagođena službenom 
jeziku u SR Hrvatskoj? Po kojoj su 
logici i predgovori izdavača u oba 
izdanja napisani srpskim književnim 
jezikom? Ako je knjiga namijenjena 
čitavom području na kome se govori 
hrvaiski i srpski, zar se nije mogla 
prirediti i »hrvatska varijanta« uz 
ovu srpsku? 


Za izdavača ovog izdanja odgovara 
dipl. ing. KUZMAN RAŽNJEVICĆ, a 
glavni je urednik dipl. ing. ZVON- 
;KO VISTRIČKA. Kome će prvi 
odgovarati za ono što je drugi tako 
lijepo »uredio«? 


Neolit u služii 
iskorištavanja 
»Politika«, od 7. studenoga 1971. za 
jedan svoj poveći članak izabrala je 
ove naslove i podnaslove: »Otvorena 
pitanja društvenog plana«; SISTEM 
ZAUSTAVIO PLAN«. »Među mno- 
gim spornim pitanjima u Nacrtu 
plana društvenog razvoja, najdublje 
su razlike oko skonomskiH odnosa s 
inostranstvom i pomoći nerazvije- 
nima«x — »SR Hrvaiska stavila 
najviše primedbi i najžešće se pro- 
tivi nekim sistemskim rešenjima«. 
Ispod članka s ovim naslovima na 
istom je mjestu donesena i karika- 
tura na kojoj hrpu divljaka što 
vijećaju oko oglodalih kostiju pro- 
matraju dva civilizatora sa slijede- 
ćim komentarom: »—Šta mislite pro- 
fesore kako to da su ovi još uvek u 
neolitu? Šta je sprečilo njihov raz- 
voj? — Pa... verovatno su predugo 
tražili sistemska rešenja!« 

Je li ovo, drugovi iz »Politike«, Vaš 
odgovor na Zaključke 22. sjednice 
Saveza komunista Hrvatske? 


I Skunštini grada 
| Zagreba 


Zbog čega je ulica nastala spaja- 
njem  Kukuljevićeve_ i Radničkog 
dola dobila naziv Radnički dol? I. 
Kukuljević Sakcinski ima svoje 
mjesto u hrvatskom kulturnom na- 
sljeđu, pa zaslužuje bar ovakav 
znamen — da se jedna ulica zove 
njegovim imenom, To više što već 
imamo Radničku cestu (Đ. Dako- 
vića). 

Hoće li, i gdje, grad Zagreb dobiti 
ulicu s imenom I. Kukuljevića? 


JAT-u 


Već smo u nekoliko navrata pisali o 
čudnoj i uporno provodenoj praksi 
JAT-ovih poslovnica da se oglušuju 
na sva upozorenja u pogledu leksike 
koju rabe u našoj sredini. Evo još 
jednog JAT-ovog »bisera«: usred 
Zagreba vozikaju se JAT-ovi auto- 
busi s velikim natpisima na bočnim 
stranama, a glase: JUGOSLOVEN - 
SKI AEROTRANSPORT! 

PITAMO: Bi li vam doista bio 
prevelik izdatak đa »o« natpisima 
autobusa promijenite u »a«? 


Zagreb je jedini grad, jedini pravi grad za Hrvate. Svi ostali 
hrvatski građovi samo djelomično ili u ovom ili onom vidu 
nose cjelokupnu hrvatsku dušu u sebi. No duša ovog naroda, 
sa svim ožiljcima, sa svim izdajama, bolima, prevarama i 
bludnjama, slegla se u ovaj grad podno Medvednice. Stoga 
ne prezrite ovaj grad; samo u njemu imate nađe da se pre- 
poznate, samo u njemu, i to na trenutak, živi prastara i luda 
hrvatska nada. Samo u Zagrebu ; nigdje više možete vidjeti 
svoj unezvjereni hrvatski obraz, i to ne na dugo i precizno, 
Vidite ga na trenutak kao blijesak u očima žene koju volite, 
Vidite ga onda kad za to viđenje platite, i to krvavo platite. 
Možete vi, dragi moji, ako ste Hrvati, pristati ponekad na 
lažne slike sebe samih širom svijeta. Znači li to da niste iz- 
držali? Priznajem — teško je izdržati. No nije li bolje izdr- 
žati i nazreti svoj lik tek ponekad i tek toliko da se ne po- 
mahnita? To što nas uvijek tjera da se ovamo vraćamo, ta 
ukleta pupkovina spoznaja živi u ovom gradu i, vjerujte 
mi, neće nikad umrijeti. 


Stvari dakako vrijede samo onoliko koliko vrijede. Mi često 
plaćamo surogate fiktivno jeftinim cijenama. Prava za nas 
samo je jedna žena i pravi za nas samo je jedan grad. Znam 
toliko Zagrepčana koji se nisu rođili ovdje. pod ovim najče- 
šće sivim nebom što zaklanja sunce, budi sjetu i uznemi- 
ruje unutrašnjost. No svi ti Hrvati, došli oni s juga ili sa sje- 
vera, dobauljali su u ovaj grad sluteći sebe. sluteći prikri- 
ven i daleki smisao. Nikad nisam vjerovao u internacionalne 
i apatridne istine. Istine ili su obojene krvavom prisuinošću 
trenutka i mjesta ili ih nema. 


Jedna od najprisnijih knjiga o Zagrebu ponovno je izišla ovih 
dana, Napisao ju je već 30 godina mrtvi Đuro Szabo. Nježna 
je i pametna, precizna i nadahnuta ta knjiga. Ono što se zo- 
ve topografijom duha, to eto sadrži ova knjiga: topografiju 
zagrebačkog duha. Između redaka nazirete ukleti tijek kon- 
tinuiranog diskontinuiteta. Nazirete somnambule koji su, 
uvijek nanovo opčarani prisutnošću pritajene i zakrivene 
duše ovog grada i ovog naroda, iznova povjerovali da ništa 
nije izgubljeno i da sve može i mora nanovo započeti. 
»Osvanuo je nenađano, osvanuo je u teškim vremenima — ta, 
konačno, koja vremena nisu bila Zagrebu i svemu hrvatstvu 
teška?! Malen narod, smješten na prometnim putevima, za 
kojim su vrebali i vrebaju i vrebat će svi ti "mili" i 'nemili' 
susjedi«. 


»Dakle, 'Zagreb' je prvotno ime biskupskoga grada, a tako 
je ostalo kroz stoljeća. Tu i u Vlaškoj ulici vršio je vlast bi- 
skup, a kaptol u kasnije osnovanoj Novo Vesi.« 


»Nu, još je opasnija od svih elementarnih nesreća bila ljud- 
ska nedotupavost.« 

Tako, eto, piše Gjuro Szabo u svojoj knjizi »Stari Zagreb«. 
Što reći danas kad se ovaj grad provincijalizira, što reći da 
nas kad se tupo širi divljenje gradovima koji nemaju duše, 
a ako je imaju, ona je u novcu i vlasti. Zagreb je danas na- 
grđena i silovana ljepotica koja s dostojanstvom zaklanja 
svoje oskvrnjene grudi. No neka mi nitko ne kaže da je 
igra gotova, ona tek počinje. 


U Zagrebu se ne živi žestoko 


Žestine dakle— spasonosne, samosvojne i estetički i moralno 
opravdane žestine stvaranja i življenja — u Zagrebu nema 

još na vidiku. Znači li to đa treba odustati kao što su mnogi 
odustali ostavivši zauvijek grad u kojem su mogli i morali 
postati ono što treba da budu: slobodni ljudi? Treba li se, 
dakle, usidriti u onu prokletu i uvijek prisutnu hrvaisku 
raspolovljenost o kojoi govore oni koji poznaju hrvatsko bi. 
će, oni koji žive sudbinu tog bića, oni koji iskazuju njezin 
okvir? Nije slučajno što su južnj Hrvati došavši u svoj grad, 
s mora u maglu, najtemperamentnije živjeli i nosili se s pro- 
kletstvom i blagoslovom građa pod Medvednicom, grada koji 
bi što se magla tiče mogao, i to s razlogom, preuzeti primat 
Londonu. Govoriti bi dakle trebalo o zagrebačkoj, a ne o 
londonskoj magli. Književnici su, dakako, oni koji izraža- 
vaju ono što se živi i ono što živimo. Jozo Laušić je svojom 
»Klačinom« opet podsjetio na raspolovljenost i tragičnost 
hrvaiskog duha bez obzira gdje taj duh našao geografski 1 
lokalni okvir za tragičnu € samrtnu igru svojih suproinosti. 
Čitajući Laušićevu priču o dva brata od kojih svaki u sebi 
nosi s istom strašću svijet onog drugog, mislio sam o Za- 
grebu, mislio sam o tome kako je Zagreb ipak ponajviše 1 
najmračnije u svom zametku destruiran od onih koji ga na- 
seljuju. Ne mogavši podnijeti rasutu i prigušenu svjeilost 
zagrebačkog neba, ogorčeni i usamljeni, najteže su udarce 
Zagrebu davali oni koji su se, izgleda, već rodili otrovani. 
Govorimo o otrovu, jer nije li otrov htijenje koje i svrhu i 
cilj svog postojanja pronalazi samo u gledanju unatrag, da 
bi se poput hipnotizirane žabe najednom zapjenjeno i neuro- 
tično pljunulo na sve što je stoljećima građeno, na sve što 
je dobilo plemenite obrise vremena koje je iskušalo i ljepotu 
i svrhu? Pogleda unaprijed u ovako otrovanome nema ni za 
lijek. Istina je pak, pogledamo li malo na povijest ovog gra- 
đa, pa i naroda, istina je da su uvijek i gotovo u potpunosti 
imali pravo oni koji su slutili i gledali unaprijed. Poslije ra- 
ta Zagreb nije imao ljudi koji slute i gledajući unaprijed 
grade trenutak u kojem žive. Mislim ovdje na vizije. Jedini 
svijetli i na žalost kratkotrajni primjer takvog čovjeka i ta- 
kvog mišljenja bio je Većeslav Holjevac. On je grad vidio 
preko Save, i ovaj grad, ma koliko mi bili nezadovoljni na- 
činom, prekoračio je i obgrlio Savu. Ima li išta prirodnije 
nego što je Zagreb na rijeci? Ova rijeka pripada ovom gra- 
đu, on nije grad bez nje. Ne treba maštati, treba sagraditi 
Kkejove uz Savu. Treba posaditi lipe i topole ulicama koje vo- 
de na rijeku. Treba pustiti one koji se vole i one koji vole 
živeći da sagrade ovaj grad ,treba ostvariti njegov slućeni 
oblik, njegov prostor ispuniti onim Što on očekuje. Zagreb 
od Medvednice do Posavlja. Taj Zagreb, pun neispunjenih 
i spriječenih namisli, taj grad lijep toliko koliko nismo za- 
služili. Bit ćemo ga dostojni tek onda kad skinemo namaze i 
prepreke koje stoje pred njim onemogućujući mu da diše. 
Gledamo li povijest ovog grada, vidimo da je on tako često, 
čini mi se i prečesto da bi to ostalo bez posljedica, nastajao 
i raslao usuprot nekome. Previše odvinjavanja i lukavosti 
treba da bi se živjelo, gradilo, mislilo i voljelo usuprot. Živi 
li se i gradi često i predugo usuprot, deformiraju se i geni 
u novorođenima. Takva situacija može biti sjetna i intere- 
santna u svojoj dekađenciji, ali ona ne obećava budućnost, 
a samo se o njoj rađi i samo je ona u pitanju. Thomas Mann 
je uostalom s pravom govorio da je za literaturu jedino za- 
nimljivo ono što je dekadentno. Zanimljivo, dakako, ponaj- 
riše zbog toga što nam ta sjena i sjetnost dekadentnosti bud4 


glad i čežnju za svijetlim i buđućim. 


Između smrti i lišća 


Nedavno je umro hrvatski pjesnik Josip Pupačić i još uvi- 
jek su svježe emocije i sućut za njegovom blagom i ljud- 
skom pojavom. 

Čitajući njegovu zadnju zbirku, zbirku u koju je htio i uspio 
sabiti sav onaj »jalovi sjaj«, svoju očajnost i nadu, naišao 
sam na pjesmu o Zagrebu. 


GLEDAMO LI NA POVIJEST OVOG GRADA, VIDJET ĆEMO DA 
JE ON NASTAJAO I RASTAO USPRKOS |I USUPROT HIROVI- 


TOM VREMENU I HIROVITIM LJUDIMA 


SIROMAŠNI 


»Uoči rata, sredinom 1939. u gradu Zagrebu je bilo 
236.786 stanovnika, a 1970. 570.000 stanovnika ili 2,4 
puta više. Stanovništvo grada Zagreba predstavlja 
60,23 posto stanovništva regije grada Zagreba (bivši 
kotar Zagreb), 25,81 posto stanovništva srednjohrvat- 
ske makroregije, 12,56 posto stanovnišiva SR Hrvat- 
ske i 2,7 posto stanovnika SFRJ... Jedna od značaj- 
nih karakteristika zagrebačke privrede je njena 
otvorenost prema nacionalnom teritoriju u cjelini 
kao i vanjskom području. Od ukupne vrijednosti 
proizvodnje zagrebačke privrede 49 posto se realizira 
na užem području grada, 4,6 posto na širem pođruč- 
ju, 36,7 posto na ostalom području Jugoslavije i 9,7 
posto u inozemstvu putem izvoza. Industrija Zagreba 


13 posto svoje proizvodnje plasira u inozemstvo, a 
49,2 posto izvan gradskog područja na ostalom po- 
dručju naše zemlje... U strukturi privrede zagre- 
bačka industrija ima gotovo jedan puta veće učešće 
nego beogradska i ljubljanska, dok je podjednako 
učešće u SRH i SFRJ. Zbog toga zagrebačka privreda 
u znatnoj mjeri i stvara veći dio svoje novostvorene 
vrijednosti u materijalnoj proizvodnji. Ovo ilustrira- 
ju i podaci da ostvareni dohodak u trgovini prema 
ukupnoj privredi u Zagrebu iznosi 19:81, Beogradu 
24:16, Ljubljani 31:69. Ovakva struktura reflektira 
se kako na alimentiranje sredstava kroz promet, ta- 
ko i na njihov odliv van područja grada... Nakon 
ohrabrujućih rezultata u prvoj godini poslije dono- 
šenja mjera reforme, kada se učešće privrednih or- 
ganizacija u neto produktu povećalo od 54 posto u 
1965. god. na 58,6 posto u 1966. godini, dolazi do na- 
glog pada tog učešća: u 1967. na 56,3 posto i u 1968. 
na 55,3 posto. 

Podaci za Jugoslaviju pokazuju da je učešće radnih 
organizacija u raspodjeli društvenog proizvoda u 
1969. gođini bilo 61,9 u usporedbi sa 1966. kada je 


GOGATAS 


bilo 63,1. U tom prosjeku Zagrebu je 1969. godine 
ostalo 54,1 ili 7,8 posto manje od prosjeka Jugosla- 
vije. 

Ovo sve veće zahvaćanje sredstava radnih organiza- 
cija od drušiveno-političkih zajednica govori da nam 
je kurs razvoja išao obratno od proklamiranog kursa 
privredne i društvene reforme, obratno od Zaključa- 
ka Devetog kongresa SKJ i mnogih drugih zaklju- 
čaka i rezolucija, a u takvoj općoj situaciji zagrebač- 
ka privreda zbog svoje specifičnosti prolazi još teže. 
Taj se proces nastavlja i u 1970. godini. Zagreb je za 
prvih pet mjeseci 1970. u odnosu na prvih pet mje- 
seci 1969. godine dao 34 milijarde i 400 milijuna sta- 
rih dinara više, od čega federaciji 17 milijardi, Re- 
publici 15 milijardi, a građu milijardu dinara... 


UČEŠĆE  DRUSTVENO-POLITIČKIH ZAJEDNICA 
U OSTVARENIM BRUTO PRIHODIMA NA 
PODRUCJU GRADA 


Godina UkupnoFeđeracija Republika Grad 
1966. 100 57,3 141 28,6 
1967. 100 59,8 16,2 24,0 
1968. 100 59,3 17,3 23,4 
1969. 100 61,0 16,6 224 


Prema tome, u strukturi od 1966. do 1969. godine ra- 
stu sredstva Federacije i Republike, a znatno se 
smanjuju sredstva grada. Ova tendenca se odražava 
i na apsolutnom porastu sredstava, jer sredstva Fe- 
deracije iz grada Zagreba u 1969. godini rastu u od- 
nosu na 1966. godinu za 82,1 posto, sredstva Republi- 
ke za 93,6 posto, a sredstva građa samo za 39,3 posto. 
(Iz knjige: »Aktualna pitanja komunalnog sistema u 
gradu Zagrebu«, izd.: Skupšlina grada Zagreba, Za- 
greb, veljača 1971.) 


JA VUČEM ČEMER MAGLE 

TVOJIH GORAH 

Griče 

Tiha tišino uspavanih sanjara 

Između zvijezda 

Što te gase nad zemljom 

O, moja žarka ljubavi 

O, moja željo pusta! 

Niti te pjevam 

Nit plačem; 

Ja sam samo tu 

Nijem 

U tebi 

Ovdje 

Između smrti i lišća 

I promatram i smrt i lišće 

I čemer, i maglu, i vjetar 

I ništa 

Pupačić se rodio u selu Slimenu kraj Omiša u Južnoj Hr- 
vatskoj. Kažu da je selo u kamenjaru, lišća dakle nema. 
Spominjem lišće jer u ovoj  Pupačićevoj pjesmi vrhunac 
značenja i vrhunac ostvarenost; pjesme nalazimo u stihu: 
Između smrti i lišća. Lišće kao lišće, lišće su otpaci drveća 
koje se prikriva da preživi zimu. Lišće ima specifičan miris. 
Lišće ima nevjerojatno mnogo prelijeva, Zagreb ima ulica 
koje nemaju lišća; međutim, Zagreb nije Zagreb tamo gdje 
nema lišća. Mnogo je pjesama napisano o Zagrebu, no u 
novijoj hrvatskoj književnosti dovršenije i punije pjesme o 
Zagrebu od ove Pupačićeve ja bar nisam našao. Vjerujem 
da svaki grad ima svoje godišnje doba i svoje rekvizite op- 
stanka, svoje znakove i svoje uvijek prepoznatljive simbole. 
Godišnje doba koje pripada Zagrebu jest jesen. Jesen i lišće, 
lišće, taj čudni raznobojni i meki sag koji nije smrt, ali vođi 
smrti, i kao što kaže pjesnik bez bolećivosti: oni koji žive i 
vole ovaj grad nalaze se između smrti i lišća. Dakako, sa 
Sigurno u srednjoj Europi ima još gradova čije je godišnje 
doba jesen. Ne znam njihovu sudbinu osim kao pribilježenu 
činjenicu, no znam da jesen u Zagrebu otvara ime i nutrinu 
ovog grada. Ovaj grad pun iihe glazbe, bezglasnog smijeha 
i suspregnute patnje! Zaljubljenost u patnju, mazohizam, 
pozovemo li medicinu u pomoć, a ne srž ovog grada: to je 
radost bez buke ji patnja bez jecaja. Pjesnici u ovom gradu 
nestaju bez galame i Matoš je kao činjenicu govorio da pje- 
snik u Hrvatskoj može umrijeti od gladi. U Srbiji, pisao je 
Antun Gustav, to se ne može dogoditi. Preselio se prirodno 
i jednostavno Josip Pupačić iz Slimena pod Sljeme u Za- 
greb. Ovu sličnost Slimena i Sljemena Pupačić ne oživljuje 
iek jednom u svojim pjesmama. Preselio se, dakle, pjesnik 
i oikrio prastaru bit svoje sudbine i svoje duše. Slao je pred 
nju i zagledao se mrmoreći i shvativši: Ja sam samo tu. 


Sonatna struktura Zagreba 


U Zagrebu ima i previše došljaka koji još uvijek žive u na- 
mjeri da ovaj grad treba pokoriti i učiniti »našim«, Došavši 
u Zagreb još onda kad se položaj i upravljanje Zagrebom 
dijelilo za nagradu, previše je došljaka aktiviralo svoje ro- 
dovske instinkte, previše njih mislilo je da mora upokoriti i 
nanovo oblikovali ovaj grad i njegove stanovnike po »našoj« 
(svojoj) mjeri. To što su oni osvojili ne smije da digne glavu 
i da postoji, da diše oslanjajući se na svoje inherentne to- 
kove, one koji su oduvijek bili u dosluhu sa svakim europ- 
skim duhovnim pokretom. Nigdje poslije rata nije poslojalo 
toliko otvorenog prostora da se nešto učini i nešto ne učini. 
Ta izručenost živog tkiva koje se rezalo bez anestezije rezul- 
tirala je upravo frapantnim barbarstvom i glupostima. Odu- 
stavši, na primjer, od toga da se osloni na bilo koji tradicio- 
nalni i prokušanij oblik duhovnog opstanka, karakterističnog 
Za sredinu i tradiciju. odustalo se u stvari od trajanja, odu- 
stalo se zapravo od nastavljanja životne igre koja je sad po- 
stala samo borba opstanka, a to grad koji je toliko toga već 
Osivario ne može podnijeti bez posljedica. U isto vrijeme 
Zagreb nije imao otpornih i strpljivih domačina koji bi za- 


točnički izdržali oslanjajući se na svoje osjećanje svijeta i 
na svoju ugrađenost u srž ovoga grada izraslog na rubu 
europskih klanja. Znači H to da je identitet ovog grada u 
osnovi neotporan ako se nije izdržalo? Čini mi se da ge to 
ne bi smjelo ustvrditi jednostavno zbog toga što su iskušenja 
u biološkom smislu bila prevelika i u efikasnom razračuna- 
vanju ekstremna. 


Stoljećima je samo jedna umjetnost davala ton Zagrebu. To 
je glazba. I likovne umjetnosti donekle. Glazba u Zagrebu 
nije slučajno našla svoj prirodni dom. Glazba i njezin jezik 
mogu se učiniti bezazlenima i nevažnima onima kojima je 
stalo da grad drže u pokornosti. Glazba je, uostalom, u os- 
novi ovoga grada, u njegovoj, rekao bih, sonatnoj strukturi. 
Likovne umjetnosti isto su tako služile onima koji su »ukra- 
šavali« zgrade i simbole svoje vlasti. Uvijek je bilo samo pi- 
tanje jesu li se naručioci namjerili na dobrog majstora. Ono 
što nam je ostalo najvećim je dijelom dobro i ukusno, a na 
žalost neki briljantni primjerci arhitektonskog 1 likovnog 
stvaranja uništeni su maloumnim zahvatima inspiriranim od 
onih koji su htjeli ina vanjski način manifestirati 1 potvrditi 
svoju vlast. Najtragičniji podatak u tom smislu jest rušenje 
stare zagrebačke katedrale koja je, ne samo po Szabovom 


sudu, bila prekrasan primjer europskog graditeljstva. Kap- 
tol, koji je kroz povijest pokazivao dosta smisla za očuvanje 


kulturnih vrijednosti, u ovom je slučaju bijedno zatajio. 
Uostalom, Matoš s pravom kaže da Kaptolu mogu »ali ne 
moraju biti identični interesi stališki i konfesijski s narodni- 


ma«. Tu dilemu Kaptol 1 danas proživljava pred pozornim 
očima probuđene Hrvatske i ovo nije njegov prvi ispit, no 
zato je najleži. 

Književnici u Zagrebu nisu nikad nailazili na dobru i olvo- 
renu atmosferu. Pa ipak, ostavili su velikih djela. Prpošne i 
maliciozne, spretne i uporne figure  Krčelića, Habdelića, 
Gregura kapucina.i Tituša Brezovačkog primjeri su snala- 
ženja talenta i upornosti na onim mjestima i situacijama kad 
se obično zaključuje da valja zašutjeti i bježati, Nitko nije 
lucidnije, beskrupuloznije rasivorio Zagreb i njegovu dušu 
od Miroslava Krleže. Izgleda ponekad kao da je pogon takva 
pisanja gola okrutnost, no znamo da oni koji su tepali Za- 
grebu nisu pomogli. Znamo, također, da je ovo krležijansko 
razotkrivanje najefikasniji oblik prodiranja do duše i sudbi- 
ne ovog grada: mi smo se, naime, našli i prepoznali u njoj. 
Zagreb danas stoji licem pred novim vremenom. Opet je 
stao na noge. Opet jedan mladi čovjek, naizgled bez nade. 
gradi kazalište za mlade. Za one koji ništa, ili gotovo ništa, o 
sebi i svojoj sudbini ne mogu čuti u osvijetljenim i časnim 
zgradama. Pažnja i novac koji su utrošeni u te velike zgrade 
nisu bili uzalud. Bio je to način da se ušutka ono šio se lamo 


moralo izgovoriti. 
Zlatko Markus 

